
Argument 


Domeniul dificultatilor de învățare constituie una dintre direcțiile 
actuale de dezvoltare a interventiei educationale atat didactice, cat si 
specializate. Este chiar cârma schimbărilor in înțelegerea succesului şi 
eşecului şcolar. Ideea acestei cărți a fost ca un fir continuu care m-a făcut 
să culeg informaţii şi să le filtrez prin experiența personală de peste 30 de 
ani — atât ca professor logoped, dar şi ca profesor universitar (în ultimii 15 
ani). 

Cartea aceasta este o psihopedagogie a dificultăților de învățare 
care se bazează pe valorile pozitive ale intervenției specializate, dar şi a 
celei de tip didactic, la clasă, în sprijinul elevului cu orice fel de dificultăţi de 
învăţare, într-o manieră noncategorială. 

Ca orice problemă care tine de dezvoltarea umană şi de modul în 
care aceasta este sprijinită prin măsuri educaţionale, şi problematica 
dificultăților de învățare nu poate fi tratată singular, ci în contextul 
educaţiei, şcolii şi al direcțiilor ei actuale, atât de politică, cât si de acțiune 
directă pedagogică. În abordarea dificultăților de învăţare în şcoală, 
atitudinea profesorului şi a specialiştilor cu care colaborează (în raport cu 
potenţialul oricărui elev) este cea mai importantă. Dificultăţile de învățare, 
mai mici sau mai semnificative, toate îşi pun amprenta pe imaginea 
copilului în şcoală şi mai departe, în viata socială. De multe ori elevul nu 
are şanse de succes, din cauza etichetei primite şi a neîncrederii 
profesorilor în posibilităţile lui de învăţare. 

Pe de altă parte, formularea misiunii şcolii în viata copilului se 
realizează pornind de la dezvoltarea domeniilor de cunoaştere (unde e 
important acesta nou, al dificultăților de învăţare), din politicile şcolare 
globale şi naţionale, dar şi din dezvoltarea practicilor didactice. 

Am adunat argumentele pentru a prezenta această problemă 
pornind din trei surse diferite: 

— preocupările şi experiența didactică a autoarei; 

— analiza literaturii de specialitate, a surselor teoretice care eluci- 
dează un domeniu important atât teoretic, cât şi practic, referitor la difi- 
cultätile întâlnite de elevi în învățarea şcolară; 

— tendinţele, abordările şi politicile educaţionale actuale cu privire la 
dificultățile de învăţare ale elevilor, ale nevoilor global identificate cu privire 
la atitudinea şi practica de dorit să guverneze rezolvarea dificultăţilor 
şcolare — prin activități specifice educației de sprijin —, dar şi în cadrul 
activităţilor didactice obişnuite. 

Am înţeles încă de la începutul carierei mele didactice că fiecare 
elev trebuie sprijinit pentru a aborda învăţarea şcolară. Şansa de a activa 
ca profesor logoped într-o perioadă când nu exista nici o altă formă de 
integrare şi de sprijin şcolar (1975-1995) m-a pus de multe ori în situația de 


n 


a anaiza cauzele nereusitelor la învățătură si de a preciza tipul ce 
intervenţii şi activități care ar putea schimba situaţia. Am observat că 
profesorii, de obicei, considera că toţi elevii trebuie să înțeleagă foarte 
repede ce |i se predă, să reproducă fidel si să rezolve fără greşeli 
probiemele pe care le cer ariiie curriculare diferite. Am înteles repede că 
puteam interveni adecvat daca mă întrebam ce nevoi de învățare au elevii, 
cum gândesc despre problemele lor şi care sunt cauzele dificuliăților. 

Cea mai frecventă explicație se ieagă de motivatie. Este eviceni 
faptul că până şi elevii care au rezultate slabe încep şcoala cu plăcere, dar 
foarte repede ajung să se teamă de ea, sau o resping pur si simplu. Lipsa 
motivatiei pentru învățarea şcolară, ca şi teama de rezultatele slabe fac ca 
multi copii să nu fie elevi buni, să abandoneze studiile si chiar să fugă de 
şcoală. Nu mai e demult un secret rata mare a abandonului scoiar... 

Ipoteza de la care porneşte această carte, rodul unei experient 
didactice de profesor logoped şi de sprijin în acelaşi timp poate fi formulată 
astfel: La începutul activităților şcolare, majoritatea copiilor, chiar dacă 
prezintă anumite probleme de dezvoltare, au 9 dorință remarcabilă de a 
învăta. Aceasta e baza pe care se poate institui sprijinul în învăţare. Astfel 
spus, înainte de a avea probieme la învăţătură sau de a fi consideraţi copii 
problemă, chiar şi copiii cu cerințe speciale pot învăța cu succes, cu sprijin, 
dacă măsurile educaționale sunt adecvate. 

Fiecare copii învată în stilul, ritmul şi cu particularitätile lui. Dar, 
fiecare... învață. 

Un lucru important observat în experiența autoarei a fost faptul ca 
aproape toți copiii pot să învețe să citească şi să scrie dacă metoda este 
cea adecvată şi asteptärile profesorului realiste. Asteptärile profesorilor 
sunt de cele mai multe ori foarte mari, prea mari pentru toți copiii. Ei ar dori 
ca fiecare elev să înțeleagă fără efort, să lucreze perfect şi să răspundă 
prompt la sarcinile primite. De prea multe ori unii conii sunt judecaţi prin 
prisma acestor aşteptări. Toţi cei care nu intră în acest Pat a/ lui Procust 
sunt excluşi, etichetati şi trecuti cu prea mare uşurinţă la capitolul elevi 
slabi sau cu dificultăți ia învățătură. 

Tot din experiență am remarcat că există o diferență desiul de mare 
între copiii care au dificultăți ia şcoaiă şi cei care au dificultăți în integrarea 
socială şi profesională. Astfel spus, elevii cei mai buni nu sunt mereu cei 
care reuşesc să se integreze în viata. 

Am mai constatat că anumiţi elevi care aveau un start dificil scolar, şi 
pentru asta primeau sprijin, reuşeau să depăşească piedicile şi chiar să 
devină elevi buni în urma unui ajutor adecvat. Faptul că erau sprijiniți să 
vorbească, să scrie şi să citească corect, îi ajuta la întreaga activitate 
şcolară. O atitudine adecvată şi pozitivă de sprijin aduce dezvoltări 
spectaculoase chiar si ia elevii care au dizabilităţi de învățare specifice si 
declarate. 

lată de ce este important să analizăm nu numai tipurile, formele de 
probleme cu care se confruntă învăţarea elevului, ci şi să fim în demersul 
nostru pozitivi şi constructivi. 


Mi se pare foarte important să subliniez că orice elev poate învăța în 
şcoală dacă este abordat adecvat, dacă se tine cont de faptul că învățarea 
şcolară este parte a învățării umane şi nu se limitează la sfera intelectului. 

Fiecare copil are şanse de a se dezvolta şi a se schimba prin forța 
metodei educaţionale dacă învaţă ceea ce i se potriveşte, dacă o face cu 
plăcere şi dacă este valorizat pentru eforturile lui. 

Uneori cadrele didactice pornesc prea uşor de la o etichetă sau de la 
aparente şi consideră că unii elevi nu vor putea fi niciodată la înălțimea 
aşteptărilor lor şi ale şcolii. Dar mereu şi mereu este nevoie să ne amintim 
scopul şcolii: acela de a sprijini învățarea şi dezvoltarea individuală şi a 
duce copii spre cunoaştere şi dezvoltare. Prin natura umană orice copil 
este curios, vrea să ştie, să înțeleagă, dar o face ÎN FELUL SĂU UNIC. 
Rolul şcolii este să dezvolte, sa slefuiasca şi să folosească fiecare cale 
pentru a uşura învățarea. Fiecare copil învață atât spontan, cât si 
organizat. Secretul unei bune şcolarizări constă în a găsi calea prin care se 
poate sprijini învăţarea formală ca o continuare a învățării spontane, fireşti, 
a fiecăruia. 

Lucrarea de fata li se adresează nu numai specialiştilor în 
psihopedagogie, ci tuturor cadrelor didactice care îşi pun asemenea 
probleme şi doresc să ştie mai mult despre dificultăţile de învăţare ale 
elevilor. În aceeaşi măsură lucrarea se adresează şi părinţilor, pentru că 
sunt convinsă că există multi părinți care îşi pun întrebări şi doresc să afle 
mai multe despre şcoală, învățare, dificultăţi şi soluții posibile. 

Argumentele legate de politicile educaţionale din lume precizează 
faptul că şcoala de azi se deschide într-o manieră flexibilă şi pozitivă către 
toţi copiii şi este explicitată cerința fermă că fiecare trebuie să aibă răspuns 
la nevoile sale particulare de învăţare. Azi educaţia se extinde pentru toți, 
luând în calcul toate particularitatile lor, la toate vârstele. Este vorba de o 
altă viziune asupra aşteptărilor şcolii, ca şi asupra metodelor de educaţie. 
După aproape 10 ani de la lansarea la nivel mondial a provocării educaţiei 
pentru toți, prin Forumul de la Dakar (2000), s-a reafirmat perspectiva 
globală şi comprehensivă asupra educaţiei de bază şi a rolului acesteia în 
împuternicirea şi transformarea societăților. Printre Mesajele centrale al 
Forumului au fost identificate ca direcţii ale politicilor educaționale: accesul 
universal la învățare, reconsiderarea rezultatelor învățării şi îmbogățirea 
mediului învăţării. Din această orientare, prima direcţie din Planul de 
acţiune propus de forum se referă la abilitarea tuturor indivizilor pentru 
a îşi realiza dreptul la învățare. 

Un alt argument pornit din politicile educaţionale se referă la ideile 
Raportului global de monitorizare a Educatiei pentru toți (2005), care 
specifică imperativul calității în educaţia primară (sau de la cantitate la 
calitate). Din punct de vedere pedagogic, calitatea se manifestă în mai 
multe dimensiuni, între care metodele folosite de profesori la clasă 
constituie un punct forte. 

Noile perspective asupra învăţării active pedagogice şi modalitățile 
inovative necesare încurajează profesorii să schimbe predarea tradițională 
cu stil interactiv al predării şi învățării. Tehnicile pedagogice trebuie să 


includă predare-invatare participativă, metode si strategii care sa 
încurajeze gândirea critică şi deprinderile de rezolvare de probleme. Ele 
trebuie să stimuleze elevii să continue să înveţe şi să fie motivaţi sa 
participe la programele şcolare în clasă şi în afara clasei. 

lată de ce am ales ca lucrarea să aibă două părţi: una, în care să fie 
precizate direcţiile ştiinţifice de definire a domeniului dificultăţilor de 
învăţare ca drept câmp nou de studiu, şi una practică, de orientare a 
măsurilor psiho-pedagogice spre a răspunde dificultăților de învăţare la 
clasă. În prima parte lucrarea descrie sfera dificultăților de învăţare, cu 
specificarea nuantelor de definire şi precizarea caracteristicilor elevilor care 
prezintă astfel de particularitati-dificultati, dar şi modalitățile de identificare 
şi evaluare. În partea a doua sunt explicitate modalitățile de şcolarizare, 
sprijinul necesar, rolurile diferite ale cadrelor didactice, dar şi metodele 
adecvate de abordat în clasa de elevi. Se identifică intervenţia specializată 
în completarea celei didactice, precum şi instrumentele de lucru ale 
profesorului la clasă. 

Cred cu sinceritate în valoarea şi puterea educaţiei şcolare atunci 
când este făcută pentru elevi, în respectul identității şi demnităţii, adaptată 
la caracteristicile fiecăruia. 

lată de ce dedic această carte profesorilor care doresc să spijine 
elevii cu dificultăți de învăţare, dar şi părinților, care au nevoie de 
argumente pentru a deveni parteneri reali în şcoala mileniului trei. Avem 
nevoie de ştiinţă si de acţiune pentru a transforma şcoala şi a o face un 
mediu deschis, flexibil, ecologic şi pozitiv pentru dezvoltarea fiecărui elev. 


Autoarea, 


octombrie, 2007 


Partea | 


DIFICULTATILE DE INVATARE 
CA DOMENIU DE STUDIU 


Capitolul 1 2 9 E 
DOMENIUL DIFICULTATILOR DE INVATARE 


e Perspective de abordare a domeniului. + Scurt istoric al problematicii în 
studiu. * Conceptul de dificultăți de învăţare şi conceptul de dificultăți speci- 
fice/tulburäri/dizabilitäti de învățare — analiza şi termenii asociaţi. e Definirea 
dificultăţilor specifice/tulburärilor de învăţare sau a dizabilitätilor de 


învăţare. e Elementele operaţionale comune definiţiilor dizabilitatilor de 
învăţare. + O tipologie orientativă a dificultăţilor de învăţare. + Definiţia 
americană şi completările ei. e Concluziile definirii acestui nou domeniu de 
analiză şi intervenţie. + Disciplinele care contribuie la studiul dificultăţilor de 
învăţare şi la intervenţia specializată. 


1.1. PERSPECTIVE DE ABORDARE A DOMENIULUI 


„Nici un domeniu al educaţiei speciale sau chiar al educației in 
general nu a înregistrat o creştere mai rapidă, un interes extrem şi 
activităţi susținute, ca cel al dizabilitätilor de învățare. ” 

Heward şi Orlansky, (1980), Exceptional children, p.75 


O mulțime de întrebări apar atunci când lansezi un asemenea titlu: 

— Cine şi de ce are dificultăţi de învăţare? 

— Ce sunt dificultăţile de învăţare? 

— Cum şi când apar ele? 

— Este firesc ca un copil să întâmpine greutăţi, sau trebuie facut 
responsabil atunci când apar? 

— Acest tip de dificultăţi sunt de domeniul „specialului” sau fiecare 
copil trece prin ele în experienţa sa educaţională şi şcolară? 

— De ce au elevii dificultăţi în învăţare? 


— Sunt acestea un anumit tip de deficienţe, consecința acestora, sau 
depind de modul în care este organizată învăţarea? 
Cine şi cum poate interveni pentru a înlătura dificultăţile de învăţare? 
mod traditional, perspectiva de abordare a dificultăților de învăţare 
definea acestea ca pe o problemă a copilului şi a modului in care face el fata 
învăţării, cu precădere Ja şcoală. Când un copil întâmpină dificultăţi de învățare, 
fie că se consideră a fi urmare a incapacității sale de a învăța, fie a lipsei 
motivatiei adecvate sau, mai rar, o lipsă de competenţe din partea profesorului. 
Dimensiunile actuale ale definirii educaţiei şcolare se referă însă nu 
numai la felul cum răspunde elevul la solicitările, presiunile sau provocările 
procesului de predare-invatare, ci şi la a găsi căile pentru a facilita şi a organiza 
eficient situaţiile de învăţare. Modul în care învață elevul, performanţele sale. 
succesul în activitate depind de participarea sa activă la procesul şcolar, de 
profesorii care intervin şi de părinți şi chiar de alte persoane care pot sprijini 
copiii, din interiorul sau din afara instituției şcolare. 


— 
= 


Directii de abordare 


În literatura de specialitate, domeniul vast al dificultăților de învăţare a 
fost abordat din cel puţin trei direcţii de înţelegere diferite: 

Dificultati/probleme pe care le întâmpină UNII copii în procesul 
învăţării şcolare, 

Dificultäti/deficiente SPECIFICE, categorie aparte de probleme 
studiate de psiho-pedagogia specială, 

Dificultăţi generale /NONCATEGORIALE ale procesului de învăţare, 
care pot apărea la orice copil, indiferent de modul de cunoaştere şi de stilul lui de 
învăţare, într-o perspectivă care îi pune împreună pe toți copiii, nu numai pe cei 
care sunt consideraţi cu deficiențe. 

Prima direcţie are în vedere recunoaşterea dificultăților firești 
înlâmpinute de copii în actul de predare-invdtare caracteristic activităţii şcolare. 
Unii copii învață mai greu şi aceasta trebuie să îi preocupe pe cei ce organizează 
situațiile didactice. Domeniul de studiu identificat în această direcție este 
determinat de categoriile de probleme, de numărul lor şi mai puţin de 
recunoaşterea nevoii de a interveni cu un sprijin suplimentar în şcoala obișnuită. 
Este cunoscut faptul că un grup important de copii, în şcolile obișnuite, prezintă 
probleme în adaptarea lor la viața şcolară. Aceşti copii nu fac obiectul de studiu 
al educaţiei speciale şi, deşi întâmpină dificultăţi, de obicei nu sunt sprijiniți 
adecvat pentru a le face faţă. Se consideră că sunt vinovaţi, leneşi sau prezintă o 
lipsă de interes faţă de studiu, de aceea sunt sanctionati ca atare. 

A doua direcție se referă la recunoaşterea unei noi categorii de 
probleme/dizabilitäti, neîncadrată in cele cunoscute. În afară de deficienţele 
(afectările) recunoscute (mentale, senzoriale, de limbaj, comunicare, psiho- 
motorii), sunt identificate anumite dizabilități care se referă la procesul general al 

învățării. Acestea sunt dificultăţi pe care le întâmpină copiii în procesul complex 
al dezvoltării lor şi se manifestă evident în integrarea şcolară şi socială. Ele se 
referă la mecanismele generale si specifice ale învăţării şi se prezintă ca 
dificultăţi/tulburări specifice legate de procesul învăţării în componentele şi 
dimensiunile sale psiho-sociale de bază. Se evidenţiază astfel un domeniu aparte 
de probleme, care e reprezentat de o varietate deosebită de manifestări legate de 
procesele învățării atât individuale, cât şi sociale. Accentul este pus pe problemă 
(depistare, evaluare) şi pe posibilitatea de rezolvare prin intervenţii adecvate şi 
specializate. 

A treia direcţie, perspectiva curriculara, constituie în fapt o reconstrucție 
a câmpului de concepte şi pructici (metode de intervenţie) specific educaţiei 
speciale. La orientarea psihopedagogică în abordarea dificultăţilor de învăţare se 
adaugă şi componenta socio-emotionalä. Perspectiva menţionată porneşte de la 
ipoteza că orice individ poate întâmpina dificultăţi de învăţare la un moment dat, 
într-un domeniu sau altul al dezvoltării. Dar acest lucru nu trebuie să ne ducă la 
a-l eticheta, exclude sau marginaliza, şi nici nu trebuie să introducă copiii în 
categorii. Acceptând ideea că orice copil poate învăţa si că învăţarea este 
procesul de achiziţii şi schimbare, sau mecanismul de adaptare şi dezvoltare a 
fiecăruia, se pune accent pe valoarea socială a învățării. Abordând domeniul 
dificultăţilor de învăţare ca domeniu noncategorial, se realizează recunoaşterea, 
evaluarea şi intervenția specifică asupra problemelor de învățare ca probleme 
comune tuturor deficienţelor, dizabilitatilor şi/sau incapacitatilor organice sau 
funcţionale. Fiecare dintre aceste probleme este privită ca o caracteristică a 
procesului de învăţare, un mod de manifestare, în loc de a fi considerată o stare 
permanentă de deficit. Perspectiva curriculară pune accentul pe individ, pe 
unicitatea fiecăruia, pe experienţa de viaţă şi sprijinul în învăţare prin metode 
adecvate şi interrelatii stimulative. Învăţarea eficientă constituie scopul oricărei 
activităţi şcolare, metodele acceptate sunt interactive, iar deficienţele sau 
incapacitatile copilului sunt înțelese ca dizabilităţi, moduri diferite de abordare a 
experienţei de învăţare. În această perspectivă apar importante atât procesul, cât 
şi conținutul învăţării. 


Evoluţia concepțiilor şi a studiilor 


Evoluţia domeniului de analiză a dificultăților de învăţare este istoric 
legată de trecerea prin momentele marcate mai sus, ca tipuri de abordare. La 
început, se considera că dificultăți de învăţare pot avea numai anumiţi copii şi 
asta numai din cauze care îi privesc. Apoi, s-a considerat că există probleme 
specifice care se încadrează într-o categorie aparte de dizabilitate ce ţine de 
procesul de învăţare în sine. lar în ultimele decenii apare tot mai mult ideea 
responsabilizării mediului social, a şcolii şi a colaborării factorilor de educaţie 
pentru reuşita învăţării. Învăţarea este definită atât ca achiziţie în plan individual, 
cât şi ca act social. De aceea, perspectiva noncategorială tinde să înlocuiască alte 

abordări si să definească dificultățile de învăţare în raport cu adaptarea 
curriculumului şcolar, flexibilizarea lui pentru particularitatile şi stilurile de 
învăţare diferite ale copiilor. 

Analiza dificultăţilor de învăţare poate fi făcută şi din perspectiva disci- 
plinelor de studiu socio-umane care analizează învăţarea. 

Există astfel o tratare unilaterală în funcţie de disciplina implicată 
(psihologic, pedagogic, psiho-pedagogic sau socio-educational) sau o tratare pluri- 
disciplinară, interdisciplinară şi integrativă. 

Din perspectivă psihologică, învăţarea este o activitate fundamentală 
pentru adaptarea la mediu şi dezvoltarea psihocomportamentală (P.P. Neveanu, 
1978, p. 393). Ea este o achiziţie determinată de experienţa subiectului (J. Piaget) 
şi este definită ca proces complex de construcţii succesive şi achiziţii adaptative 
care. prin instrumente variate, asigură dezvoltarea. De aceea, dificultăţile de 
învățare sunt considerate din această perspectivă ca factori de stagnare sau 
bariere în calea dezvoltării. 

Analiza pedagogică evidenţiază legătura dintre dificultățile de învăţare 
şi procesul educaţional. Când copilul întâmpină dificultăţi, se pune problema 
metodelor de învăţare şi a tehnicilor de sprijin. Orice dificultate poate fi privită ca 
o problemă a copilului, a profesorului care nu a găsit metoda potrivită de predare- 
învăţare sau a mediului care împiedică producerea achiziţiilor. Pedagogia 
inventariază dificultățile de învăţare şi propune metode care să facă eficient 
procesul şi să asigure succesul. 

Perspectiva psiho-pedagogică privește dificultăţile de învăţare prin 
cauzele care le generează şi pune accentul pe posibilităţile de intervenţie şi de 
prevenire. Sunt analizate procesele implicate în învăţare şi se stabilesc etapele 
necesare asigurării producerii achizițiilor prin asimilare şi acomodare. 

Când sunt abordate socio-educational, dificultățile de învăţare sunt 
descrise prin intermediul contextului social si al interrelaţiilor care pot constitui 
forme de abordare, prevenire şi intervenţie. Astfel, consilierea şcolară porneşte 
de la identificarea dificultăţilor de învăţare şi, prin intervenţia socio-educationala 
în mediul şcolar şi familial, caută rezolvarea lor. 

Abordarea comprehensivă, interdisciplinară. Trebuie să precizăm de 
la început opţiunea pe care o avem pentru analiza de tip integrativ si 
interdisciplinar a dificultăților de învăţare. Această manieră de tratare porneşte 
de la câteva teze de bază, printre care enumerăm: 

— Valorizarea raportului dintre unicitate şi diversitate în procesul de 

învăţare. 

— Aprecierea faptului că orice copil poate învăţa şi se dezvolta. 

— intelegerea diferenţelor interindividuale în învățare. 

— Înțelegerea ritmurilor diferite de dezvoltare. 

— Acceptarea stilului personal de învăţare şi cunoaştere. 

— Rolul fundamental al mediului/contextului situational în dezvoltare. 


— Importanţa intervenției timpurii în prevenirea şi rezolvarea 
problemelor de învăţare. 


Abordarea noncategorială 


"Abordarea integrativä este, noncategorială. Modul -noneategorial de 
înțelegere şi interpretare a dificultăţilor de învăţare oferă o perspectivă nouă în 
câmpul educaţiei generale şi şcolare. El are în vedere faptul că orice difi cultate de 
învățare este o provocare pentru copil, profesor şi pentru câmpul educațional. 
Dificultăţile de învăţare pot fi determinate de incapacitäti (deficite) sau de 
limitări funcţionale. dar, din punct de vedere al învăţării, ele sunt particularităţi î în 
învăţare. Pentru integrarea școlară optimă trebuie să se. evite etichetarea copiilor 
determinată de dificultăţile pe care le întâmpină în învăţare; Orice problemă de 
integrare, şi adaptare se concretizează într-o problemă de invätare. Dizabilitatile 
sunt Și ele forme diferite. de învăţare, nu sunt defecte şi nici stări care să 
eticheteze negativ persoana, dacă există o intervenţie adecvată. Ele pot fi 
considerate particularități şi moduri diferite de învăţare. Fiecare om învaţă în 
stilul şi ritmul său şi de aceea lucrul împreună oferă şansa de a înțelege şi aborda 
şi alte forme de învăţare. Ideea centrală a orientării noneategoriale este realizarea 
educaţiei pentru toţi copiii, ca educaţie eficientă, de calitate. 


Aceasta presupune că, indiferent de gradul sau forma unei deficiențe sau 
dizabilităţi, orice copil poate învăţa. Eficienţa şi profunzimea schimbărilor pe 
care le realizează prin învățare sunt dependente de evitarea etichetării şi de 
căutarea căilor de a asigura succesul si a acoperi (a răspunde la) nevoile lui de 
dezvoltare. 

Respectând dreptul fiecărui copil la învăţare şi educație, această 
perspectivă face posibile relaţiile de cooperare, colaborare şi ajutorare în cadrul 
învăţării. 


1.2. SCURT ISTORIC AL PROBLEMATICII ÎN STUDIU 


Prima imagine pe care o construim despre acest domeniu se leagă de 
complexitatea lui. Problematica dificultăţilor şi dizabiülitätilor de învățare 
(engl. /earning disabilities) relevată de practica pedagogică este extrem de 
dinamică, complexă, controversată şi adeseori confuz prezentată în literatura de 
specialitate. Terminologia folosită este, de asemenea, neclară și poate da naştere 
la confuzii. 


Terminologie 


Pentru inceput, vom alege termenti cu care vom opera cu predilectie in 
această lucrare. Desigur nu e o alegere uşoară, dar devine mult mai simplu dacă 
ne încadrăm în ceea ce ne-am propus: analiza dificultăţilor de învăţare în şcoală. 

Termenul cel mai des folosit, cu sfera cea mai largă de cuprindere, este 
cel de dificultăţi de învățare. Acesta se poate adapta tuturor orientărilor 
prezentate. Există o mare diversitate de dificultăţi de la cele grave/specifi- 
ce/severe la tulburări sau dezordini, până la simplele oscilații ale procesului de 
învăţare. 

Tulburările de învăţare (engl. disorders) se referă la dificultăţi care au 
oarecare constanta, au la bază deficite de organizare sau lipsa unor instrumente 
de cunoaştere care asigură învăţarea. Termenul se referă la anumite destructurari, 
incapacitäti şi are în vedere acele tipuri de dificultăți determinate de scheme de 
cunoaştere şi acțiune deficitar construite, care sunt afectate într-o anumită 
perioadă, deci nu sunt permanente. De obicei, tulburarea corespunde unei 
incapacitati sau unei capacităţi deficitar realizate. Capacitatea este un calificator 
care descrie nivelul de funcționare cel mai ridicat pe care o persoană îl poate 
atinge, probabil, la un moment dat (CIF, p. 216). Deficiența (afectarea) este o 
pierdere (organică sau funcțională) sau o lipsă a unei structuri sau funcţii 
(inclusiv funcţii mentale)(CIF, p. 216). Termenul de dizabilitate este un termen 
generic pentru afectări. limitări de activitate şi restricţii, care denotă aspecte 
negative de interacţiune dintre individ şi factorii contextuali în care se regăsește 
(factorii de mediu si cet personali) (CIF, p. 216). Este un termen mai circumscris 
si are în vedere abilităţile antrenate în actul învățării si evidenţierea lipsei 
acestora. Handicapul se referă la o serie de probleme pe care le poate avea un 
individ din cauza unei dizabilităţi sau caracteristici comportamentale considerate 
„neobişnuite? pentru societatea în care trăiește. Handicapul este deci o stare 
indusă prin învățare socială. Copiii cu handicap sunt cei care, din cauza unor 
deficiențe (afectări), au cerinte-nevoi speciale educaţionale şi trebuie sprijiniți 
prin servicii de tip special. Noi nu ne vom referi în această lucrare la handicap, 
pentru că educația şi instructia copilului in şcoală are funcţii preventive şi 
remediative din acest punct de vedere. În plus, este contrar respectării drepturilor 
copilului să considerăm că un școlar, care se găseşte în plin. proces de formare, 
este deja o persoană cu handicap, Am nega chiar dreptul lui la educaţie şi la 
dezvoltare. VE 

În plan psihopedagogic, o sintagmă mai relevantă este cea de CES 
(cerințe educative speciale). Ea „desemnează necesităţile educaţionale comple- 
mentare obiectivelor generale ale educaţiei şcolare, necesităţi care solicită o 
şcolarizare adaptată particularitatilor individuale şi/sau caracteristice unei 
dizabilități ori tulburări de învăţare, precum şi o intervenţie specifică, prin 
reabilitare-recuperare corespunzătoare” (Vräsmas Ecat., Nicolae Simona, Oprea 
Viorica, Vrasmas T., 2005, p. 16). 

Cel mai potrivit termen pentru problemele şcolare ale copiilor, legat şi de 
orientarea curriculară a psiho-pedagogiei, este termenul de dificultăţi de 
învățare. Acesta acoperă toate problemele apărute în dezvoltare şi învăţare. 
Desigur, lucrurile se clarifică mai mult când ne referim la dificultăţile specifice 
de învăţare sau dizabilităţi de învățare, categorie aparte de dizabilităţi, pe care 
le vom defini în lucrare. Identificarea şi analiza unor probleme care ţin cu 
precădere de esenţa procesului de învăţare a constituit un nou domeniu de 
studiu, analiza si aplicație pentru educaţia specială şi nu numai. 

Lansarea acestei noi categorii de probleme, dificultățile specitice de 
învăţare sau dizabilitatile de învăţare, care apelează în primul rând la educaţie 
specială şi servicii de intervenţie specializată, a condus la identificarea unui 
număr foarte mare de copii susceptibili de a fi încadraţi aici, după unii autori, 
producându-se o adevărată explozie” în termeni statistici. Acest număr depinde 
de definiţia dată dificuitätilor/tulburärilor de învăţare si de procedeele de 
identificare selecționate. 

La ora actuală, în ţările unde această categorie este recunoscută ca făcând 
parte din cerinţele educative speciale, ea cuprinde cel mai mare număr de copii, 
în comparaţie cu celelalte categorii de educație specială. Sunt estimări care 
desemnează 30% din populaţia şcolară prezentând probleme de învăţare 
(Lerner J., 1989, p. 17). 

Domeniul acestui tip de educaţie specială sau „exceptională” se 
circumscrie, după unii autori, unei discipline în plină expansiune. Această 
disciplină dinamică corespunde în fapt atenţiei sporite fata de procesul învăţării 
individuale şi sociale si faţă de responsabilitatile educaţiei în fata societăţii 
actuale aflată în continuă schimbare. Domeniul dificultăţilor de învăţare este 
considerat chiar un domeniu al tranziţiei de la concepțiile vechi, care puneau 
accentul pe deficiență şi pe caracteristicile ei, la concepțiile noi din psiho- 
pedagogia specială, care evidențiază copilul şi unicitatea lui în raport cu 
adaptarea si procesul de învăţare ca proces continuu. 

Este trecerea de la o înţelegere categorială a problemelor cu care se 
confruntă copilul în procesul dezvoltării sale la o concepție noncategoriala, 
axată pe soluţii, nu pe etichetări. 

Abordarea dificultăţilor de învățare și evoluţia domeniului sunt în 
strânsă legătură, în câmpul psihopedagogic, cu înţelegerea conceptului de 
schimbare si cu evoluţia cerinţelor faţă de procesul de educaţie, în raport cu 
stăpânirea schimbării ca o coordonată a obiectivelor fundamentale ale educaţiei 
de azi. Nevoia de progres şi de eficiență în câmpul relaţiilor educaţionale 
cuprinde atât pe profesor, cât şi pe elev. Învăţarea copiilor este influențată de 
atitudinile şi practicile ambilor. De aceea, analiza căilor de a optimiza procesul 
învățării este mai clară când se referă la schimbările pe care le produce învăţarea 
la ambii parteneri (UNESCO, 1995, p. 104). Atât pentru profesor, cât şi pentru 
elevi, modul de realizare şi de eficientizare a experienţelor de învăţare constituie 
un domeniu necesar analizei. Se consideră astfel că învăţarea: 

— depinde de experienţa anterioară a subiectului (elev sau profesor); 

— inseamna schimbare pentru individ si pentru societate; 

— schimbarea este un proces, şi nu un eveniment; 

— schimbarea necesita timp si, de multe ori, trebuie bine pregatita; 

— schimbarea poate da nastere la confuzii care pot reorienta sensul 
propus; 

— schimbarea poate rani, dacă nu este cunoscută, înţeleasă şi acceptată. 

Acest mod de abordare, care se adresează tuturor copiilor şi promovează 
parteneriatul educational, pune în primul rând problema căilor de rezolvare a 
dificultăţilor şi nu accentuează categoriile de probleme şi etichetarea copiilor. 

Identificarea problemelor de învăţare este un prim pas pentru remedie- 
rea acestora şi nu pentru clasificări, marginalizări sau excluderi. 


Exemple 


Se ştie azi că anumiţi copii au probleme de învăţare în anumite domenii 
ale dezvoltării, dar au şi domenii în care sunt supradotaţi (J. Lerner, 1989, p. 1). 
Sunt cunoscute astfel dificultăţile de învățare din copilăria şi viata şcolară a unor 
personalităţi celebre. Nelson Rockefeller, cunoscutul vicepreşedinte al SUA, a 
avut probleme foarte mari cu citirea textelor. Thomas Edison avea rezultate atât 
de slabe la învăţătură, încât era considerat chiar „deficient mintal”. Despre 
marele sculptor Auguste Rodin se ştia, în epoca sa, că este un needucabil din 
cauza tulburărilor sale de comportament. Woodrow Wilson, cel de-al 28-lea 
preşedinte al SUA, nu a reușit să cunoască literele alfabetului înainte de 8 ani şi a 
citit abia la 11 ani. Se ştie, de asemenea, că marele savant care a revoluționat 
Stiinta şi cultura, prin geniala teorie a relativităţii, Albert Einstein, nu a vorbit 
până la 3 ani. El a învățat greu citit-scrisul şi recunoaşte în memoriile sale că îi 
veneau în minte întâi ideile, şi abia apoi le punea pe acestea în cuvinte 
(J. Lerner,1989, p.1). Minunatul filozof şi poet român Lucian Blaga a început să 
vorbească la 5 ani. Adelman şi Adelman (1987, apud Lerner, 1989) descriu o 
anumită vulnerabilitate a diagnosticului privitor la capacitățile de învăţare ale 
copiilor, ceea ce determină existența simultană a dizabilitätilor de învăţare cu 
anumite componente de supradotare. 

De la începuturile acestui domeniu de studiu şi intervenţie, este 
evidenţiată o creştere a numărului de copii încadrați în categoria celor cu 
dificultăţi de învăţare. Este vorba atât de dificultăţile de învăţare în general, cât şi 
de dificultăţile specifice de invatare/tulburari de învățare, denumite în literatura 
anglo-saxonă dizabilități de învățare (learning disabilities). 

Aceasta creştere (continuă) a numărului de copii consideraţi a avea 
dificultăți de învăţare s-a înregistrat în paralel cu o dezbatere necontenită cu 
privire la natura acestora. Unit autori apreciază că sporirea numărului de copii 
consideraţi ca făcând parte din acest grup indică de fapt adevărata extensie a 

condițiilor handicapante (mediul care influențează negativ învăţarea şi 
dezvoltarea). 

Alte poziţii apreciază că au fost identificaţi (în mod nepotrivit) ca având 
dificultăţi de învăţare prea multi copii cu rezultate şcolare slabe, ceea ce a 
determinat folosirea greşită şi ineficientă a resurselor (Heward și Orlansky, 1980, 
p. 127). 


Tendinte 


J. Lerner (1989, p. 7) consideră că numărul crescut de copii din aceasta 
categorie a educației speciale este determinat de următoarele cinci tendinte 
remarcate în câmpul de cercetare si acțiune asupra lor: 

— folosirea unor metode tot mai perfectionate pentru identificarea si 
evaluarea dizabilitatilor/tulburarilor de învățare; 

— libertatea foarte mare in alegerea criteriilor de selectare a 
dizabilitatilor de invatare; 

— acceptarea şi preferința tot mai largă socială pentru includerea in 
clasificare a dizabilitätilor/tulburärilor de învăţare, făcând în acelaşi timp să 
descrească numărul celor incluşi în alte categorii, cum ar fi debilitatea mentală; 

— lipsa unor programe alternative suficiente şi excluderea din progra- 
mele de învăţare a acelor copii care au probleme în clasa obişnuită; 

— inexistența unor decizii clare de ordin legislativ pentru reevaluarea 
categoriei copiilor consideraţi ca intarziati mental. 


Momentul de aparitie a acestui nou domeniu de studiu 


Începuturile domeniului se leagă de modul de analiză şi explicare a 
problemelor în cunoaştere si în dezvoltarea intelectuală. Apariţia acestui domeniu 
ca parte a educaţiei speciale se circumscrie anilor *60. Precursorii sunt, încă în 
anii '40-'50, cercetătorii Werner, Strauss, Lethinen şi Kephart, care s-au 
dedicat investigării deficienței mintale şi paraliziei cerebrale. Studiile au fost 
extinse de Kauffman şi Hallahan (1976), de Mercer (1987), Myers şi Hammill 
(1982) (apud Lerner, 1989, p. 28). 

Dacă observăm primele lucrări în acest domeniu, vom identifica 
preocupările de a găsi cauza apariţiei problemelor de învăţare. Astfel, în lucrarea 
„Psychopatology and Education of the Brain-Injured Child” (Strauss si 
Lethinen, 1947, apud Lerner, 1989, p. 30) se analizează copiii cu deteriorări 
(răni) pe creier in categoria „copiilor exceptionali” (deci a educatiei speciale) şi 
strategiile educaţionale corespunzătoare (experimentate la Wayne County 
Training School, Michigan, SUA). Analiza celor doi autori identifică 6 categorii 
de comportamente la acest grup de copii, dintre care un interes special merită 
aşa-numita „deteriorare exogenă a creierului”. Această perturbare se referă la 

condiții etiologice exterioare dezvoltării genetice. Copiii cu deteriorare exogena 
a creierului au fost descrişi ca fiind: 

— instabili din punct de vedere afectiv; 

— cu dezordini perceptive; 

— impulsivi; 

— cu distractivitate a atenţiei; 

— manifestând repetativitate în comportament. 

Ulterior, aceste caracteristici au devenit cunoscute sub denumirea de 
„sindromul Strauss”. 

Strauss şi Lethinen au proiectat în Şcoala Wayne — pentru copiii care 
prezentau sindromul Strauss — un mediu de învăţare diferit fata de cel traditional. 
Ei au folosit sala cu pereții goi, ferestrele acoperite, chiar şi materialele cu care 
învățau copiii erau scoase din contextul manualului (care distrăgea atenţia) si 
montate pe hârtie goală. Adeseori, un copil lucra într-un spaţiu izolat (faţă de 
ceilalți copii) în care nu există nici un element care să-i distragă în vreun fel 
atenţia. (apud Learner, 1989, p. 81) 

În anii '50 existau deja diverse „programe” sau structuri de educaţie 
specială pentru copiii cu deficiență (întârziere) mintală, surditate, cecitate, pentru 
cei cu deficienţe fizice sau probleme emoționale. În acelaşi timp, practica 
demonstra că nu sunt acoperite toate problemele existente. 

Treptat, a început să se vadă în practică şi să se evidentieze în studii că 
exista un grup de copii care, deşi nu aveau probleme grave în şcoală, nu se 
potriveau categoriilor existente de ,,exceptionalitate”. Ei nu prezentau o 
deficiență fizică (inclusiv senzorială) aparentă, dar cu toate acestea nu erau în 
stare să-şi însușească deprinderile (şcolare) de bază. Căutând ajutor pentru acest 
gen de copii (pentru care şcoala nu asigura nici un fel de servicii), părinţii au 
apelat la alti specialişti — in mod deosebit medici, psihologi şi logopezi. În mod 
natural, aceşti specialişti au perceput copilul şi problemele sale din perspectiva 
propriei discipline ştiinţifice. Ca atare, pentru a identifica problemele de învăţare 
ale acestora au apărut termeni ca „deteriorare a creierului”, „funcționare 
minimală a creierului”, „deficiență neurologică”, „handicap perceptiv”, 
„dislexie” etc., utilizaţi des pentru a descrie diversele probleme neîncadrabile în 
ceea ce se cunoștea până atunci. Eterogenitatea semantică a acestor noţiuni 
reflectă în bună măsură varietatea disciplinelor care au fost (şi sunt încă) 
influente în domeniul dificultăților de învăţare. Evoluţia conceptelor este în fapt 
evoluția domeniului. În istoria evidentierii dificultăţilor de adaptare ca 
dificultăţi de învățare, a existat mai întâi preocuparea identificării cauzelor ce 
tin de copil. Odată cu studiile lui Binet şi Simon (1905, apud Lerner, 1989), s-au 
promovat două noţiuni care se referă la problemele de învăţare ale copiilor: 
inapoiatii sau debilii mintal — incapabili de a atinge nivelul de instruire 
corespunzător vârstei, în principal datorită slăbiciunilor capacităților intelectuale 
— şi instabilii, incapabili de a accepta disciplina şcolară datorită slăbiciunii 
capacităților morale. 

În anii '50 asistăm la substituirea noţiunii de anormalitate cu cea de 
inadaptare pe măsură ce se evidențiază tot mai mult noi categorii de copii cu 
dificultăţi de învățare în şcoală. 

Confuzia domeniului şi complexitatea punctelor de vedere diferite 
fac ca şi istoria acestor studii să fie evidenţiată diferit. 


Perioade ale dezvoltării noului domeniu 


Wiederholt, J.L. (1974) considera (extinzând conceptul de tulburări de 
învățare) istoria dificultăților de învăţare împărțită în trei perioade distincte: 

Faza fundamentării (1800-1930) — marcată de investigaţiile ştiinţifice 
asupra funcţionării creierului. 

Faza de tranziție (1930-1960) — când concluziile cercetătorilor despre 
disfunctiile creierului au fost aplicate în studiul clinic al copilului care are 
probleme în învăţare. Profesioniştii încep să dezvolte evaluarea şi metodele 
pentru tratarea acestor copii. 

Faza integrării (1961-1980) — caracterizată prin creşterea rapidă a 
programelor şcolare privind pe copiii cu dizabilități de învățare. Sunt folosite 
intervenţii diferite bazate pe teorii variate, tehnici de evaluare, strategii de 
predare, în legislație existând elemente de sprijin ale acestei categorii de copii. 

La acestea, Lerner, J. (1989) adaugă faza contemporană, începând cu 
1980; de atunci conceptul referitor la problematica învăţării s-a lărgit, iar 
serviciile pentru acest fel de probleme se integrează nu numai educaţiei 
speciale, ci şi educației obişnuite. 


Dezvoltari actuale 


Noi idei şi concluzii ale cercetătorilor au tendința să găsească soluții 
pedagogice largi de sprijinire a tuturor tipurilor de dificultăţi de învăţare. În 
esență, există trei direcţii majore contemporane de studiu şi intervenţie asupra 
dificultăţilor de învăţare: 

Extinderea vârstei de cuprindere. Dacă la început se vorbea numai de 
copiii şcolari, acum se coboară vârsta până la 0 ani şi se urcă până la vârsta 
adultă. 

Nivelele. Se identifică nivelele de severitate a dificultăţilor de învăţare ca 
Fiind trei: medii, moderate şi severe. 

Perspectiva noncategorială. Conceptul de dificultăţi de învăţare tinde 
să revolutioneze câmpul educației speciale, acesta fiind înțeles tot mai des ca 
intercategorial/noncategorial şi aducând o nouă viziune bazată pe concepte 
socio-psiho-pedagogice. Fiind recunoscute diferențele de învăţare între indivizi, 
acest concept se referă la caracteristicile comune şi la metodele de instruire în 
situații diferite. Fiecare categorie de dificultate, deficiență, dizabilitate, desi se 
referă la o stare a individului, aduce cu sine şi o discriminare, diferenţiere, 

segregare si etichetare a persoanei respective la nivel social. Modul de 
depistare, evaluare st intervenţie determina şi influenţează dezvoltarea generală 
a persoanei. Conceptul de dificultăţi de învăţare tinde astfel să se substituie 
celorlalte categorii recunoscute de aceste probleme în dezvoltarea 
iudividuală şi socială şi să pună problema rezolvării dificultăților ca fiind 
mai importantă decât clasarea într-o categorie sau alta. 


Categorii de probleme 


Identificate istoric, categoriile de probleme cu care se confruntă 
dezvoltarea copiilor sunt (după Lerner, 1989, p. 18): 

— întârzierea mentală; 

— deficienta vizuală; 

— deficienta auditivă; 

— deficiențele ortopedice; 

— deficienţele de vorbire; 

— tulburările emoţionale; 

— dificultăţile de învățare. 

Apariţia conceptului ,moneategorial” a determinat axarea pe 
dimensiunile funcționale ale problemelor de învăţare si pe evidenţierea 
următoarelor noi componente ale dezvoltării: 

— preacademic; 

— limbaj oral; 

— citire; 

— limbaj scris; 

— dezvoltare socială; 

— strategii cognitive; 

— educatie vocationala; 

— altele. 

Aşa cum am precizat încă de la începutul acestei lucrări, aderăm la 
perspectiva/abordarea noncategorială a dificultăţilor de învăţare, considerând ca 
fiind cea mai apropiată de demersurile dezvoltării ştiinţelor socio-umane moderne. 
În acelaşi timp, această viziune oferă şi concretizarea conceptelor sociale ale 
respectării drepturilor şi valorilor individuale care sunt influențate de percepțiile si 
etichetärile sociale. Prin această perspectivă se deschide posibilitatea de a studia — 
printr-o abordare pozitivă şi deschisă — orice problemă de dezvoltare şi se caută 
soluții pedagogice la orice dificultate. 

Abordarea istorică a apariţiei preocupărilor în domeniul menţionat se 
apropie de apariția înţelegerii psihologiei şi pedagogiei ca științe ce pot construi 
şi influenta devenirea individului şi care analizează în acelaşi timp factorii care 
împiedică desfășurarea optimă a procesului. 

După anii "60, dificultăţile şcolare sunt analizate tot mai mult şi din 
prisma acțiunilor şi dimensiunilor socio-pedagogice ale şcolii şi a modului în 

care aceasta se poate adapta la realitatea educationala si la copil. Este evidentiat 
şi valorizat tot mai mult rolul familiei pentru reușita şcolară, precum şi ce! al 
comunității prin structuri şi servicii de sprijin adecvate nevoilor copilului de azi. 

Se consideră, în acest context, că dificultăţile şcolare şi chiar eşecul 
şcolar constituie o realitate ce trebuie abordată ca firească, depăşirea ei fiind 
necesară chiar în interiorul clasei de elevi, legat de obiectul cotidian al muncii 
educative în şcoală. 

În esenţă, toți elevii trebuie să înveţe şi aceasta este sarcina tuturora: 
a elevului, a profesorului, a educatorului specializat, a familiei şi a comunităţii 
(perspectiva curriculară asupra învăţării şcolare). 


Începutul oficial al mişcării 


Practic, începutul oficial al mişcării pentru identificarea şi analiza 
dificultăților de învăţare, ca tip aparte de probleme de dezvoltare, denumite 
dizabilități de învăţare, este considerat de cei mai multi autori a fi anul 1963, 
prin doctorul Samuel Kirk, care a răspuns prin cercetările sale unui grup de 
părinţi. Copiii acestora întâmpinau probleme serioase în învăţarea cititului, erau 
hiperactivi şi/sau aveau probleme la matematică. Părinții respectivi nu considerau 
că problemele de învăţare erau rezultatul unei întârzieri mintale sau dezordini 
afective şi/sau nu agreau etichete de acest fel aplicate copiilor lor. Acceptând să 
prezinte aceste cazuri sub o altă viziune decât cea tradiţională, în prezentarea sa 
Kirk a spus: 

„Am utilizat recent termenul «dizabilităţi de învăţare» pentru a descrie 
un grup de copii care au tulburări în dezvoltare. în limbaj şi vorbire, în citire şi 
abilităţile asociate de comunicare” (apud Learner, 1988, p. 128). 

Deoarece părinţilor le-a plăcut acest termen nou, ei au constituit chiar în 
ziua respectivă Asociaţia pentru copiii cu dizabilități de învățare (SUA), 
devenită ulterior Asociaţia copiilor şi adulților cu dizabilităţi de învățare 
(formată din părinţi, profesori si alti specialişti). 

Ca rezultat al presiunii acestei asociații şi al altora similare, legiuitorul 
american a trebuit să ia în seamă nevoile speciale ale acestor copii şi astfel a 
apărut „Legea copiilor cu dizabilități de învăţare”, care a permis finanţarea 
unui program de 5 ani pentru pregătirea profesorilor în acest domeniu şi stabilirea 
unor modele de demonstraţie. 

Numărul copiilor identificați ca având dizabilităţi de învățare, în sensul 
descris mai sus, a crescut foarte mult în anii '70 şi la începutul anilor *80. În 
perioada 1978—1983, de pildă, numărul acestora a crescut cu peste 100% în SUA 
(Kovale şi Forness, 1985, apud Lefrançois, 1991). La începutul anilor °90 copiii 
cu tulburări de învăţare reprezentau în aceeași țară cam 2/3 din totalul celor 
cuprinsi în educaţia specială şi, respectiv, cam 4% din totalul populaţiei şcolare. 
J. Lerner (1989, p. 38) apreciază că 5% din populaţia şcolară are dizabilități de 

învăţare (dificultăți specifice de învăţare) şi 30%, alte diferite dificultăţi de 
învăţare, în care include şi dizabilitätile de orice natură. 

Pe de altă parte, este evidențiat faptul că la început studiile despre 
dificultățile de învăţare s-au referit numai la dificultățile de ordin şcolar. 
Acestea sunt legate de modul de însuşire în școală a limbajului oral şi scris, 
precum şi a matematicii. Categoria se extinde când se evidenţiază tot mai mult 
ideea conform căreia învăţarea este un proces continuu în care indivizii se 
formează din primele momente ale vieţii şi pe întreg parcursu! acesteia. 
Prelungirea cercetărilor înainte și după perioada de şcolarizare este una dintre 
cauzele creşterii numărului de persoane considerate a avea dificultăţi specifice de 
învăţare. În acelaşi timp, şi alte procese importante ale învățării sunt considerate 
ca domenii funcţionale care determină apariţia dificultăţilor: atenţia, coordonarea, 
procesele de adaptare socio-comportamentala, motivaţia etc. 


1.3. CONCEPTUL DE DIFICULTĂŢI DE ÎNVĂŢARE 
ŞI CONCEPTUL DE DIFICULTĂȚI SPECIFICE/ 
TULBURARI/DIZABILITATI DE ÎNVĂŢARE - 
ANALIZA ŞI TERMENII ASOCIAȚI 


Complexitatea abordărilor conceptuale 


Semnificaţia sintagmei dificultăţi (specifice) de învăţare este prezentată 
(în plan teoretic) adesea contradictoriu si confuz, ca atare legătura cu practica 
este destul de dificilă. Conceptul de dificultăţi de învăţare cunoaşte o serie de 
sinonimii, cu o arie semantică ce depăşeşte cadrul instruirii, cu repercusiuni 
evidente însă asupra acesteia (Walles, 1980). 

Definirea dificultăţilor de învățare este necesară pentru a se realiza o 
concordanţă între nevoile reale ale practicii educaţionale şi conceptualizarea lor. 
Este acceptată existența unui număr mare de copii care prezintă dificultăţi de 
învățare cel putin o scurtă perioadă de timp din scolaritatea lor. Practic, nu există 
copil care să nu întâmpine greutăți măcar o dată în învăţarea din şcoală. Pe de 
altă parte, sfera învăţării umane este mult mai largă decât învăţarea şcolară. 

Există o categorie largă de elevi ale căror dificultăţi uşoare de învăţare, 
necunoscute la timp, fără intervenţie, pot duce la insucces şcolar. 

O altă categorie de elevi prezintă dificultăţi de învăţare false, pasagere, 
care însă îi etichetează şi le vor influenţa adaptarea şcolară, datorită perceptiilor 
sociale, adică a felului cum sunt percepuți de ceilalți şi modului cum acestea 
influenţează structura personalităţii şi încrederea în sine. 

Dificultăţile specifice de învățare — tulburările în sfera capacităţilor de 
învăţare —, alături de cele menționate mai sus, constituie o categorie de probleme 
puţin cunoscute şi, de regulă, neglijate în școala obişnuită. 

Am precizat anterior că apare un domeniu de cercetare şi conceptualizare 
care prezintă acest nou tip de probleme ale dezvoltării umane: tulburări ale 
învăţării ca proces principal de adaptare. Acestea sunt dizabilitatile de învățare 
sau dificultăţile specifice de învățare. Între dificultăţile specifice si dizabilitatile 
de învăţare nu există o suprapunere perfectă, sunt termeni din tipuri diferite de 
analize, dar sunt termeni interşanjabili. 

Vom preciza că există mai multe semnificaţii ale termenului dificultăți 
de învăţare, în funcție de spaţiul în care se foloseşte și de încărcătura sa 
psihologică, pedagogică sau socială. 


Dificultăţi şcolare 


De cele mai multe ori, problematica dificultăților de învăţare se discută 
în raport cu scoala şi cu adaptarea copilului la sarcinile învăţării şcolare, desi o 
astfel de abordare limitează problematica şi împiedică înțelegerea învățării ca 
activitate general umană, limitând-o la activitatea din planul şcolar. Astfel, în 
spaţiul şcolii, dificultăţile de învăţare semnifică existenţa unor piedici, probleme 
în abordarea învăţării şcolare. Este vorba mai mult despre dificultăţi şcolare. 
Pătrunzând mai adânc în această sferă, observăm că dificultăţile şcolare au cauze 
foarte diferite şi pot îmbrăca forme extrem de variate. Pe de altă parte, există, aşa 
cum am specificat anterior, dizabilităţi de învăţare, adică tulburări în sfera 
învăţării care se manifestă în cadrul învăţării şcolare, dar şi în afara ei. Mai mult, 
copiii care au astfel de probleme sunt scolarizati diferit (sau deloc), primesc, sau 
ar trebui să primească, servicii suplimentare pentru a depăşi problemele. 

Dacă am fi foarte pretenţioşi în analiza noastră terminologică, am spune că 
există o diferenţă între tulburarea de învăţare ca formă de dizabilitate şi dificultatea 
specifică (care este o „dizabilitate specifică”), adică o formă mai severă şi mai 
profundă. Diferenţa vine din aceea că tulburarea, ca formă de dizabilitate de 
învăţare, poate fi înlăturată cu metode adecvate, pentru că este nedefinită 
(dezorganizare şi limitare din lipsa unor scheme de cunoaștere şi dezvoltare), 
ancorată într-o anumită perioadă a dezvoltării, care depinde de intervenţie şi ocazii 
de stimulare. Dizabilitatea specifică este permanentă, nu se corectează, ci se 
compensează sau remediază. Persoana poate să aibă succes în integrare cu aceste 
limitări funcţionale, dacă se intervine adecvat. Vom face în continuare o prezentare 
a acceptiunii acestor termeni cu referire la perspectivele în care sunt intelesi şi eva- 
luaţi, pentru a putea identifica, practic, problemele de învăţare pe care le au copiii. 


Dificultăţile de învăţare ca dizabilităţi 
Termenul impus odată cu apariția domeniului nou de care ne ocupăm 


este cel de dizabilități de învăţare (learning disabilities) şi a fost promovat, asa 
cum am specificat deja, de dr. S. Kirk. Sfera de cuprindere a noţiunii a cunoscut 


No 

o evoluţie nuanţată şi o creştere a înţelegerii atât prin contribuţia psihopedagogiei 
americane, a celei canadiene, dar şi prin studiile şi cercetările europene. 

Sunt introduse în conexiune concepte ca: adaptare — inadaptare, 
tulburări instrumentale, dificultăţi de adaptare, abateri în dezvoltare, 
subnormalitate, anormalitate etc. 

În cele mai multe lucrări, conceptul de dificultăți de învăţare este legat de 
o perspectivă mai largă care tine să se substituie (sau să înglobeze) conceptului de 
deficiență (deficit) sau termenilor care se referă la deviația individuală de la norma 
statistică. 

Recunoscându-se că procesul învăţării constituie baza adaptării la existența 
materială, psihologică şi spirituală, se identifică în dificultăţile de învăţare grade 
diferite de inadaptare: de la oscilatiile învăţării, uşoare dificultăți determinate de 
complexitatea situaţiilor de învăţare, până la dificultăţi specifice (tulburări sau 
dizabilităţi specifice) în care sunt afectate instrumentele de bază ale învăţării şi 
procesele implicate funcționează defectuos. 


Dizabilitäti de învăţare 


Dificultăţile specifice se identifică şi cu termenul de dizabilități de 
învăţare. Prin acest termen se indică mai precis efectele deviatiei pe planul 
învăţării şcolare, deci conceptul este mai relevant din punct de vedere psiho- 
pedagogic. 

Termenul de „dificultăţi specifice de învăţare” evocă mai întâi un stadiu 
putin susceptibil de a evolua. Se pot defini/interpreta prin raportare la „dificultăţile 
grave/severe” de învățare (produse de deficienţe cu caracter permanent), spre 
deosebire de care dificultăţile (specifice) de învăţare, cu toate că prezintă o 
anumită persistenta in timp, pot fi remediate sau atenuate numai prin metode 
pedagogice specifice/adecvate. În acest sens, ele se leagă mai mult de termenul de 
tulburare — care prezintă caracterul de dezorganizare şi relativitate structurală a 
uneia sau mai multor capacităţi de învăţare. 

Se evidenţiază, în acest fel, gradul larg de generalitate a conceptului care 
tinde să înglobeze toate dificultăţile de adaptare ca dificultăţi de învăţare. În 
fapt, se recunosc bazele inadaptării în funcționarea deficitară a procesului de 
învăţare şi se identifică posibilitatea de abordare globală a problemelor de tip 
organic sau funcţional a adaptării. 

„ Există şi opinii referitoare la înțelegerea dificultăţilor de învăţare ca 
dificultăţi cu precădere academice (de tip şcolar) (Ungureanu, 1998, p. 44). În 
această înţelegere sunt evidențiate, într-o altă semnificaţie dată termenilor, două 
categorii: 

— dificultăţile specifice (verbale, neverbale si de orientare); 

— dificultăţile nespecifice (de atentie şi motivationale). 

Păunescu, C. şi Muşu, I. (1997) leagă în principal dificultăţile de învățare 
de dificultăţile de ordin intelectual. 

Maniera globală a înţelegerii conceptului de dificultăți de învățare ne 
permite nu numai identificarea problemelor foarte grave în adaptare ca posibil de 
abordat printr-o intervenţie structurată, dar scoate la iveală o categorie largă de 
probleme de învăţare care sunt neglijate la nivelul aşa-numitei normalitati Şi 
care devin în dezvoltarea individuală situaţii de risc funcţional şi operațional. 

J. Lerner foloseşte ca titlu pentru cartea sa termenul dizabilități de 
învăţare, folosit în sensul dificultăţilor specifice procesului de învăţare (sinonime 
şi cu tulburările de învăţare) în sine, şi care nu includ probleme datorate unei 
dizabilități iniţiale. 

UNESCO utilizează într-un chestionar (1999) cu privire la „educaţia 
cerinţelor speciale” sintagma dizabilităţi de învățare (learning disabilities) atât 
separat, ca o categorie distinctă de educaţie specială, cât şi introdusă în expresia 
întârziere mintalä/dificultäti severe de învăţare (UNESCO, 1990, 1995, 1996). 


Dificultăţile de învăţare specifice şi tulburările instrumentale 


O corelaţie interesantă şi complexă este cea dintre dificultăţile de învă- 
tare si tulburările instrumentale. 

De cele mai multe ori, dificultăţile de învăţare se confundă cu 
tulburările instrumentale. Trebuie să specificăm, încă de la început, că acestea 
din urmă aparţin unei anumite abordări psihopedagogice a dezvoltării, care se 
focalizează pe ideea instrumentării adaptării copilului la realitate. 

Tulburările instrumentale sunt tulburări (dezordini) ale mecanismelor 
funcţionale considerate ca principale instrumente ale învățării. Termenul de 
tulburări instrumentale a fost introdus de Haim din 1963 şi a fost definit prin 
notele semiologice, şi mai puţin sub aspecte etiologice, ca un ansamblu de date 
neurobiologice care intervin în adaptarea umană la mediul material — prin 
intermediul motricitätii — şi la mediul uman, prin intermediul limbajului. Atât 
literatura francofonă, cât şi cea anglo-saxonă se referă cu precădere la influenţa 
dificultăţilor perceptiv-motorii asupra învăţării şi la deficitele de maturizare 
neurobiologică, ca perturbări primare, introducând chiar denumirea de: disfunctie 
cerebrală minimă. Termenul este apreciat ca ambiguu în măsura în care se referă 
atât la echipamentul neurologic al copilului, cât şi la utilizarea acestuia pentru a 
răspunde la exigenţele vieții şcolare, relationale, sociale (Deschamps, 1981, p. 
190). 

În relaţie cu tulburările şi dificultăţile de învățare, tulburările 
instrumentale se pot defini prin opoziţie cu capacităţile instrumentale, respectiv 
capacităţile individului de a se adapta la mediu. J. Ajuriaguerra (1974) consideră 
capacităţile instrumentale ca echipamentul neurologic de bază pe care individul îl 
utilizează în adaptarea complexă la mediu. 

Dificultăţile generate de tulburările instrumentale, denumite şi dificultăţi 
specifice de învățare, acoperă o arie foarte largă de perturbări ale adaptării 
şcolare şi sociale. Extrem de diverse ca manifestări, ele implică intervenţii 

educative obişnuite şi speciale. Ca element comun au, toate, faptul că se exprimă 
prin dizabilități specifice unui anumit sector al dezvoltării personalității 
copilului/elevului. Se caracterizează prin lipsa oricărei dizabilitati/deficiente 
(afectări) de natură intelectuală, motorie, socială evidentă, şi presupun structuri 
bio-psihice şi de ambianta socială, relativ normale. Ele înglobează un complex, o 
constelație de perturbări care conduc la deficite funcţionale (instrumentale). 
Acestea sunt considerate ca factori de rise, fiind responsabile de numeroasele 
dificultăți de învăţare cunoscute. 

M. Kless (1983) citează studii care dovedesc că două din trei cazuri de 
inadaptare școlară au ca factor determinant o asociaţie sui-generis de tulburări 
instrumentale si afective. 

Complexul de deficite instrumentale este constituit. după majoritatea 
cercetătorilor, din două tipuri principale: 

— tulburări de limbaj oral şi scris; 

— dificultăți specifice psiho-motorii. 

Este recunoscut însă şi un al treilea domeniu al tulburărilor funcţionale, 
cel în care se combină primele două. M. Kless (1983, p. 8) denumeşte acest tip 
de tulburări instrumentale cu termenul de „dispracto-gnozie”. Domeniul rezultat 
este format din perturbări simultane ale domeniilor instrumentale perceptive 
(gnozice), psiho-motorii (praxice) şi cele ale limbajului. La acestea se adaugă 
tulburări de atenţie si hiperactivitate motorie şi psihică (J. P. Deschamps, 
1981, p. 8). 

Complexul de deficite instrumentale este constituit din ansamblul 
praxiilor si gnoziilor deficitare, la care se adaugă tulburările de orientare, 
organizare şi structurare spatio-temporala, de schemă corporală, lateralitate, ritm, 
dislexie, disgrafie, disortografie şi discalculie (Păunescu, C., Musu, I., 1997). 

Kless—Delange (1970, apud Kless, 1983) clasifică tulburările instru- 
mentale în: 

— tulburări perceptive; 

— tulburări motorii; 

— tulburări de limbaj, insuficiența proceselor neurofiziologice de bază 
în adaptarea individului. 

Radu Gheorghe (1975) realizează următoarea tipologie a tulburărilor 
instrumentale: 

— tulburări ale perceptiilor viziospatiale, audioverbale şi stereogno- 
zice; 

~ tulburări la nivelul coordonării mișcărilor si al controlului motor; 

— tulburări perceptiv-motrice de orientare și ale structurilor spatio- 
temporale; 

— tulburări ale schemei corporale si de lateralitate; 

— tulburări de limbaj, prin dificultăți perceptive şi motrice. 

Etiologia tulburărilor instrumentale este legată de trei categorii de factori 
(J. Deschamps, 1981): 

— factori neuro-biologici; 

— factori relationali; 

— factori pedagogici. 

Factorii neuro-biologici, asa cum arată Deschamps, sunt relevati de 
cercetări precum cele care au elaborat teoria americană a „deteriorării minimale în 
funcțiile creierului” (Minimal Brain Damage or Disfunction), care se referă la 
disfunctiile cerebrale minime, precum şi de cele care au determinat teza franceză 
formulată de Debray-Ritzen, care susține că în antecedentele copiilor afectați de 
tulburări instrumentale predomină o etiologie neuro-biologică: prematuritatea, 
icterul la naştere etc. Aspectui negativ al tezei neuro-biologice constă în faptul că 
are tendinţa de a „patologiza” tulburările instrumentale. 

Factorii relationali pun în evidență conexiunea între tulburările 
instrumentale şi cele de comunicare ce sunt determinate de relaţiile dintre părinți 
şi copii, în special în cazul tulburărilor de limbaj. 

Factorii pedagogici ce pot determina tulburările instrumentale se pot 
sintetiza prin următoarea enumerare : 

- utilizarea unei metodologii instructiv-educative inadecvate; 

— nerespectarea ritmurilor personale de învăţare; 

— rigiditatea programului de viață şi de muncă, în mod deosebit 
caracterizată de o exigentä exagerată; 

— autoritate excesivă din partea factorilor educationali (familie, şcoală, 
comunitate educativă în general) care determină stări de inhibitie, constrângeri, 
imagine deficitară despre sine etc. 


Clasificările tulburărilor instrumentale 


În diferitele lucrări care analizează aceste aspecte există o mare 
diversitate a clasificărilor privind tulburările instrumentale. Se remarcă însă ca 
acoperirea domeniilor este asemănătoare. 

Pentru exemplificare, vom prezenta în sinteză o clasificare compara- 
tivă elaborată de C. Păunescu si I. Musu (1997, p. 102) după modelele lui 
J. Ajuriaguerra, J.P. Deschamps şi M. Kless: 


J.P. Deschamps 


Tulburările limbajului oral: 
— audiomutitate; 
— retardul simplu de limbaj; 
bâlbâiala. Tulburări de limbaj datorate 


Tipul 


Tulburările limbajului scris: deficienţelor motrice şi i : 
disfazic 


— retardul simplu de limbaj; perceptive 
— dislexia de evoluţie si cea 

spațială; 

— disortografie. 

Tulburările psihomotorii; 
Tulburări care se retera la 
ansamblul comportamentului 
motor: 

— debilitatea motricä; 

— tulburări de lateralitate; 

~ tulburări de orientare spatio- 
temporală, 


Tulburări privind coordonarea 
mişcărilor. 


Tulburări de schemă corporală. 


Tulburări de lateralitate. 
Tulburări de orientare- 
organizare şi structurare. 


Tipul 
dispraxic 


— organizare-structurare 
spatio-temporalä. 


Tulburäri de aten- 
tie, hiperactivitate 
motorie si psihicä 


Tulburäri de perceptie vizuo— 
spațială, audio-verbala şi 
stereopraxie 


Semnalăm că majoritatea autorilor accentuează importanţa cunoaşterii şi 
evaluării de la vârstele mici (de timpuriu) a dificultăților şi tulburărilor 
instrumentale, pentru o intervenție adecvată şi eficientă. Multi specialişti afirmă 
că aceasta este principala condiţie a depăşirii acestor probleme, întrucât mai apoi, 
după vârsta scolaritatii, este prea târziu. Ele se permanentizează și devin 
incapacitati funcţionale (Wall, W., 1978) sau tulburări care pot fi asimilate 
dizabilitatilor de învăţare, cu caracterul permanent mai pregnant. 

Persistenta tulburărilor instrumentale după vârsta de școlarizare şi în 
absenţa unei educatii adecvate psihomotorii şi de limbaj duce cu siguranţă la 
aparitia dificultăţilor de învăţare, in special la citit-scris si matematică. Devine 
clar că, între tulburările instrumentale şi dificultăţile de învăţare, relaţia este de 
interdependentä. Tulburările instrumentale sunt dificultăți specifice sau 
nespecifice ale învăţării, în funcţie de momentul în care se manifestă şi de 
perioada de timp pe care rămân stabile. 

Dificultăţile de învăţare se caracterizează prin existenţa posibilă a unor 
tulburări instrumentale, dar şi prin adăugarea la acestea a componentei socio- 
afective. Cu alte cuvinte, tulburările instrumentale devin tulburări ale învăţării 
dacă nu sunt descoperite la timp sau nu pot fi compensate prin intervenţii 
educative tintite pe domeniile în care se manifestă incapacitatea, în mod durabil 
ŞI consecvent. 

Dificultăţile specifice ale învățării/tulburările de învăţare au şi o sferă 
mai largă decât dificultăţile specifice instrumentale. Ele cuprind şi relaţiile 
sociale deficitare în dezvoltarea individului, metoda educaţională inadecvată şi 
contextul educativ ineficient şi nestimulativ. 


Alte concepte corelate cu dificultăţile de adaptare şcolară 


Conceptul de dificultăţi de învățare se corelează şi cu o altă serie de 
concepte, legate de învăţare şi dezvoltare: copii în dificultate, abateri sau 
dificultăţi de dezvoltare cu accent pe latura biopsihologică, inabilitati şcolare, 

debilitate școlară, dificultăți şcolare, dificultăţi la învățătură, disritmii de 
învățare, disfunctionalitati ale învăţării. 

Există o serie de conotaţii şi aspecte ale conceptului de dificultăţi de 
învățare legate de activitatea de învățare şcolară. O paletă foarte largă de 
termeni şi concepte tind să acopere realitatea şcolară pentru a găsi căile cele mai 
rapide în rezolvarea dificultăţilor de la acest nivel, 

Dificultăţile şcolare marchează momente de stagnare şi de desfăşurare 
necorespunzătoare a activităţii de cunoaştere în procesul învăţării şcolare 
(Dicționar de pedagogie, 1979). 

Dificultăţile la învăţătură (Jeniştea, 1982) fac referire la insuccesul 
şcolar al elevilor, sunt determinate de o gamă largă de cauze şi sunt favorizate de 
instabilitatea caracteristică procesului de maturizare a personalităţii. Termenul de 
dificultăţi şcolare se foloseşte şi în sensul inadaptarii Ja cerinţele vieţii şcolare, 
acoperind o paletă largă de probleme care merg până la eşecul şcolar. (CRESAS, 
1983). 

Inabilitatile şcolare formează un ansamblu de dificultăţi sau deficite 
intelectuale, emoţionale şi relationale de tip şcolar. Ele se manifestă într-o paletă 
largă de incapacitäti de natură şcolară, consecinţă a unor deficite de natură 
diversă, care pot avea un caracter definitiv, dacă subiectul nu este supus unui 
program educaţional adecvat. Între aceste dificultăţi, cele de natură intelectuală 
sunt denumite în literatura de specialitate dificultăți intelectuale de tip şcolar 
sau debilitate şcolară, ele putând conduce la „handicapul cognitiv”, care este 
diferit ca organizare specifică de deficienta şi handicapul mental. 

Termenul de debilitate şcolară a fost introdus de E. Stones (1973, apud 
Păunescu şi Muşu, 1997) şi a fost folosit de Legea pentru învățământul special 
din Anglia în 1944. În concepția autorului, debilitatea şcolară este un concept 
pur pedagogic, deşi deficitul care o provoacă este de natură diferită. E. Stones 
include în această categorie grupul de copii ale căror rezultate ru ating 80% din 
acelea care caracterizează un copil mediu, de aceeaşi vârstă cronologică. Astfel, 
un copil de 18 ani care nu ajunge la performanțele unui copil de 8 ani este 
considerat ca „debil şcolar”. 

Debilitatea şcolară implică o varietate de dificultăţi şcolare care 
conduc la un deficit şcolar constituit din ansamblul informaţiilor, priceperilor, 
deprinderilor, abilităților lacunare ale unui elev care îl pun în situaţia de a nu 
realiza nivelul şcolar corespunzător vârstei sale reale. Aceste dificultăţi şcolare 
constituie obstacole în activitatea cognitivă, determină o stagnare, regresie în 
procesele de achiziție şcolară. În general, aceste dificultăţi sunt determinate de 
cauze care pot fi cunoscute şi înlăturate. 

Persistenta deficitului școlar după înlăturarea cauzelor este un semnal, 
un indiciu, de prezență a unei deficienţe de natură intelectuală. Putem enumera 
următoarele cauze ale acestui deficit (Păunescu şi Musu, 1997): 

— inadaptarea în general a copilului la şcoală, 

— inadaptarea şcolii (programe, tehnologii, metodologii etc.) la 
posibilitățile reale ale copilului; 

— dificultățile apărute în diverse secvenţe ale procesului de predare-învă- 
tare,ce pot fi înlăturate printr-o metodologie adecvată aplicată la timpul potrivit; 

— dificultățile semnalate în urma unui complex de perturbări de natură 
senzorială (deficienţe auditive, vizuale şi afective); 

— deficiențele specifice tulburărilor instrumentale, ca de exemplu dislexia, 
disgrafia, disortografia, discalculia etc.; 

— stări permanente de sănătate precară. 

Adaptarea şcolară presupune interiorizarea şi asimilarea cerinţelor 
şcolare la vârsta medie de intrare în şcoală (6-7 ani), precum şi transformarea 
copilului în raport de condiţiile implicate în fiecare etapă de şcolaritate. Adaptarea 
presupune achiziţii individuale multiple şi de natură variată (Păunescu şi Muşu, 
1997; p 131): 

e somatice, care se referă la integritatea sănătății copilului, în condițiile 
lipsei bolilor sau a tulburărilor fie ele senzoriale sau de natură cerebrală; 

e intelectuale, care îi cer elevului să dispună de mecanismele inteligenței 
şcolare. Inteligența şcolară este de tip intuitiv-perceptiv, la început, şi trece tot 
mai mult de la concret spre reversibilitate operatorie, ceea ce-i permite copilului 
accesul] la conceptualizare, care este centrală în activitatea de tip şcolar (J. 
Piaget). 

e psihomotrice, care presupune ca elevul să dispună de o motricitate 
optimală la nivelul motricitatii generale, la nivelul motricitatii fine si la nivelul 
integrității structurilor verbale ce condiționează percepția senzorială si răspunsurile 
motorii adecvate. 

Inadaptarea şcolară desemnează dificultățile de insertie în mediul scolar, 
sau de reinsertie în circuitul ,normal” scolar, şi care cuprind din categoria de 
inabilitate şcolară acele componente care se referă la: retardul şcolar, întârzierile 
de natură pedagogică, eşecul școlar (general sau electiv). Toate aceste dificultăți 
sunt determinate de tulburările instrumentale, de erorile pedagogice şi/sau instruire 
insuficientă si de componente individuale de tipul inhibitiei intelectuale in 
condițiile unui intelect normal dar neutilizat corespunzător, de tipul stărilor de 
neatentie sau lipsa atenţiei concentrate pe obiectul învăţării, ca si de deficite 
neurologice, somato-psihice, endocrine etc. Inadaptarea şcolară considerată în sens 
negativ nu poate fi înțeleasă decât în raport cu situaţiile relative la procesul de 
adaptare, într-un context social şi pedagogic determinat. Or, cum adaptarea este un 
proces ce presupune capacitatea copilului de a răspunde exigenţelor sociale ale 
mediului în care trăieşte, se remarcă o relativitate atât la nivelul acestui proces, cât 
şi la nivelul inadaptării (Proudhémme, 1971, p. 34). 

Un alt concept folosit pentru evidenţierea dificultăţilor intelectuale de 
ordin şcolar este handicapul cognitiv. Acesta se referă la situaţia în care se găseşte 
copilul care nu satisface cerințele de ordin cognitiv impuse de adaptarea sa şcolară. 
Dificultățile apărute în acest caz de inadaptare conduc la diminuarea şanselor de 

reuşită şcolară, corelat cu cele de nereuşită personală şi socială. Conceptul este 
destul de ambiguu şi se referă în fapt la două interpretări diferite (Păunescu şi 
Musu, 1997, p. 132). În prima interpretare este vorba de un handicap funcţional şi 
se fac afirmaţii de tipul: „Este capabil de..., dar nu poate să ajungă până la...”. A 
doua interpretare subliniază handicapul cognitiv şi se reduce la afirmaţia restric- 
tivă: „Nu este capabil de...”. Din cele două interpretări se observă fie direcționarea 
spre un handicap funcțional (deşi există capacități, ele nu sunt valorificate în 
procesul învăţării), fie spre un handicap constitutiv (capacităţile copilului sunt puse 
la îndoială). Handicapul cognitiv este definit prin incapacitatea temporală de a 
utiliza conceptele folosite în mod curent de media grupului de vârstă din care face 
parte subiectul (M. Kless, apud Păunescu şi Musu, 1997). Explicatiile pe care le 
primeşte acest tip de handicap diferă în funcție de teoriile care încearcă să 
elucideze modul de formare a conceptelor şi structurilor cognitive. Există explicaţii 
legate de teoria ereditară, care îl consideră ca o expresie naturală a unui deficit 
intelectual ereditar. Teoria psihotehnică analizează handicapul pe baza testelor de 
inteligență; teoria genetică piajetiană este axată pe dezvoltarea intelectuală stadială 
şi structurală; teoria psiholingvisticä susţine că handicapul cognitiv este, înainte de 
toate, un handicap lingvistic; teoria socio-culturală evidențiază primordialitatea 
factorilor de mediu şi a relaţiilor de ordin social. 

În cazul inadaptărilor şcolare, dificultăţile de învățare apar ca 
rezultatul unei relaţii de inadaptare între şcoală şi copil, în general. Se identifică 
unii copii care, nereuşind să profite de învățământ, fie ca părăsesc şcoala 
(abandon școlar), fie că au insucces şcolar şi/sau eşec școlar. Realitatea 
educaţională a demonstrat că în clasele aşa-numite 'normale’ apare, mai mult sau 
mai putin temporar ori tranzitoriu, un fenomen de inadaptare la un număr mare 
de elevi. Un studiu efectuai în Franţa în 1968, de exemplu, identifică 50% dintre 
elevi inadaptati (CRESAS, 1983). Despre acești copii se vorbește că nu sunt nici 
bolnavi, nu au nici deficienţe şi nu pot fi consideraţi anormali. 

Alte concepte sunt disritmiile de învățare (Păunescu, C.) şi disfunctio- 
nalitätile în învăţare (U. Schiopu), care pun în evidență caracterul temporar al 
dificultăţilor de învăţare. 


Indaptarea şcolară 


Cercetându-se cauzele dificultăţilor de învăţare legate de copilul şcolar, 
s-au identificat, mai ales la începutul acestor preocupări, factori de tipul: lipsa de 
interes, indisciplina, lenea, lipsa de curiozitate, lipsa mijloacelor intelectuale. 
Odată cu observaţiile ştiinţifice, cu progresele pedagogiei şi psihologiei 
experimentale s-a ajuns la folosirea pe scară largă a testelor (psihometria) şi s-au 
realizat cu precădere studii despre copii prin măsurarea capacităţilor lor. S-a 
insistat pe caracterizarea copiilor în funcţie de tulburările evidenţiate şi în raport 
cu adaptarea lor la şcoală. Printre primele ordonări ale problemelor de învăţare 
erau evidenţiate următoarele tulburări care împiedică scolarizarea: 

— talburärile sau deficienţele intelectuale; 

— i alburările senzoriale; 

— 1 -uburările motorii; 

— stabilitatea comportamentală; 

—shibiţia de tip emotional; 

— i 1lburärile limbajului; 

— t-lburarile psihomotricitatii; 

—d:ficite de atenţie si concentrare. 

in urma acestor studii s-au organizat primele terapii de remediere de tip 
educativ (pedagogie specială) şi primele structuri instituţionale care se ocupă de 
problematica inadaptării: instituții de perfectare a adaptării, de adaptare, de 
readaptare, de aşteptare, de tranziţie. A apărut, ca preocupare, o nouă direcție: a 
inadaptării şcolare. 

Problematica inadaptării a fost şi este valoroasă pentru că indică, în 
primul rând, nevoia evaluării corecte a cauzelor ce tin de copil, dar şi de şcoală şi 
de mediul familial. 

Dată ne raportăm la copil, putem considera că formele de inadaptare 
şcolară cele mai numeroase sunt cele datorate dificultăţilor de ordin 
intelectual: În schema următoare sunt sintetizate, din literatura ds specialitate, 
următoarele deficite de ordin intelectual: 

— inabilitati şcolare; 

— debilitate intelectuală de tip şcolar; 

— debilitate şcolară. 

Acestea prezintă: 


Deficite — de elaborare intelectuală — Retardul şcolar simplu; 
— Intarziere pedagogică; 
— Esecul şcolar. 


= neurologice — Retardul de dezvoltare; 
— Surditatea verbală. 
= —în sfera afectivă — Fobia şcolară; 
— Retardul familial. 


— somato-psihice — Insuficienta senzorială; 
— Debilitatea fizică; 
— Afectiunile somatice. 


— psihomotorii — Instabilitate psihomotorie; 
— Hiperactivitate. 


Deficitele de elaborare intelectuală formează grupa cea mai numeroasă 
în inabilitatile şcolare. Complexul de deficite înregistrate la acest nivel se 
caracterizează prin varietate, eterogenitate şi chiar relativitate. 

J. de Ajuriaguerra consideră că în această grupă se pot încadra 
retardul scolar, eșecul şcolar, fobia şcolară (Păunescu şi Musu, 1997, p. 133). 

Retardul şcolar simplu se caracterizează printr-un ansamblu de lacune 
în pregătirea şcolară (Păunescu şi Muşu, 1997, p. 134). Este o formă de 
dificultate intelectuală de tip şcolar, care decurge din discordanta dintre nivelul 
intelectual şi performanţele şcolare exprimate prin însuşirea necorespunzătoare a 
cunoştinţelor prevăzute în programele şcolare. Nivelul copilului aflat in aceasta 
situaţie este sub norma grupului corespunzător vârstei sale cronologice, dove- 
deşte o şcolarizare insuficientă şi ineficientă pe un fond de structură mintală 
normală. O intervenţie psiho-pedagogică adecvată poate înlătura acest tip de 
retard, cu condiţia să se intervină la timp, pentru a nu se permanentiza situația. 

Retardul şcolar simplu trebuie semnalat cu operativitate şi obligă la 
examinare psiho-pedagogică atentă, pentru a-l diferența de deficienta mentală 
uşoară. Retardul este o insuficiență intelectuală dobândită, consecință a carentelor 
educative în majoritatea cazurilor, pe când deficienta mentală este datorată unor 
afectări congenitale sau unor leziuni organice (Păunescu şi Muşu, 1997, p.134). 

Retardul şcolar simplu este sinonim de cele mai multe ori cu întârzierea 
pedagogică. Diferența intre cele două categorii este că retardul şcolar simplu se 
stabileşte în raport cu media grupului de vârstă cronologică — căreia ii aparţine 
subiectul, iar întârzierea pedagogică se stabileşte în funcţie de vârsta cronologică 
a subiectului (şi anume, 1-3 ani diferente de nivel). Ambele categorii sunt de 
natură şcolară şi apar pe fondul unui intelect normal. 

Eşecul şcolar poate fi definit ca forma cea mai cuprinzătoare şi mai gravă 
a inabilitatilor şcolare (Păunescu şi Muşu, 1997, p.136). El nu afectează numai 
copilul, ci şi profesorul şi familia, fiind o premisă a „handicapului şcolar”. M. 
Gilly (apud Păunescu şi Muşu, 1997) consideră eşecul un insucces ce apare în 
realizarea unei acţiuni. Ca act, el pune subiectul în situaţia de a recurge la o nouă 
manieră de adaptare prin soluţii diferite: abandonul dorinţei de a acţiona, reluarea 
acţiunii în aceeaşi formă sau cu mici modificări de formă sau durată. 

Eșecul scolar este definit, în general, în termeni de performanţă raportată 
la exigenţele şcolare, traducându-se în repetentie, sentiment de marginalizare si 
defavorizare, lipsa încrederii în sine, lipsa de motivaţie, apatie totală sau fuga de 
şcoală etc. În fapt, el este un summum de dificultăţi mascate, psihologice cu 
precădere, fapt care a determinat cercetătorii să considere că „eşecul aduce eşec” 
(,,neputinta învățată”) şi că, deci, există o anumită conduită de eşec şi o teamă de 
eşec care se poate exprima prin frică cu influenţe fie negative, fie pozitive. Frica 
negativă produce blocaje, iar cea pozitivă poate determina o stare de tensiune 
optimală învăţării. 

In abordarea teoretică a eșecului şcolar s-a formulat o serie de teze 
controversate, şi anume: 


— anormalitatea — considerarea esecului scolar ca anormalitate; 

— patologia — identificarea eşecului scolar cu o boală, ca un produs 
patologic; 

— influenţa socială — eşecul şcolar ca un produs al şcolii, chiar al 
societăţii. 

Considerarea esecului școlar drept anormalitate este o tendință susţinută de 
clasicii psihopedagogiei speciale A. Binet şi Simon (apud Păunescu şi Muşu, 
1997, p. 137), care raportează eşecul la exigenţele şcolare. Ei includ în această 
categorie pe acei subiecţi care se manifestă ca rebeli la regimul educativ obişnuit. 
Fiind incapabili să profite de sistemul educativ care li se aplică celorlalţi copii de 
aceeaşi vârstă, ei nu sunt nici infirmi fizic, nici alienati, nici arierati profund, ci pur 
şi simplu sunt anormalii sistemului obişnuit (Păunescu și Muşu, 1997, p. 137). 

Teza care consideră eşecul şcolar ca o maladie, ca un produs patologic, 
anomalie psihică, aparține tendințelor de medicalizare a problematicii speciale a 
educaţiei şcolare. Printre aceste teorii am amintit deja pe cea a minimului cerebral 
disfunctional (Minimal Brain Disfunction). Acest sindrom este definit ca un 
complex de tulburări de învăţare şi de comportamente asociate cu anomalii 
funcţionale ale sistemului nervos central. Sunt enumerate ca simptome, în ordinea 
frecvenţei: hiperactivitatea, tulburări de lateralitate, labilitate emoţională, deficite 
de coordonare, de atenție, memorie, impulsivitate crescută, dificultăți de învăţare 
(citit-scris, limbaj rostit, calcul), precum şi semne neuro-fiziologice ca: strabism, 
dificultăţi neuro-praxice, dar şi modificări ale undelor alpha pe encefalogramă 
(Păunescu şi Musu, 1997, p. 137). 

Am precizat, enumerat si definit un număr însemnat de termeni folosiţi 
de psihopedagogia specială, pentru a evidenția o evoluţie a gândirii şi a 
perspectivelor de abordare. De la tendinţe de analiză mai mult medicale, către 
abordări sociale şi umaniste. De la latura organică spre cea funcțională și de la 
considerarea cauzelor numai de tip subiectiv, la cauze obiectivate prin intervenţii 
timpurii şi valorizarea rolului pe care îl joacă contextul social şi educaţia (cât mai 
timpurie) în dezvoltarea capacităților individuale de învăţare. De la un domeniu 
de studiu la o ştiinţă aplicată. 

Evoluţia termenilor urmează evoluţia cercetărilor, a studiilor şi a 
perspectivelor de abordare. Acestea se leagă de valoarea acordată în plan 
individual şi social categoriilor de probleme menţionate, dar şi centrării pe copil- 
elev, pe ceea ce poate el face, nu pe probleme, adică pe ceea ce el nu poate face. 
Dacă la început termenii folosiți puneau accentul pe deficit, pe incapacitate, pe 
inadaptare şi handicap, mai nou termenii se pozitivează tot mai mult, centrându- 
se pe termenul de dificultate (cu tendinţa ca acesta să substituie alte concepte), 
care exprimă un obstacol, o piedică asupra căreia se poate interveni, şi nu o 
problemă permanentă, indiferent de etiologie. 


Situaţii de risc şi riscuri 


O teză mai nouă afirmă existența în dezvoltarea individuală a unor 
situaţii de risc, în care eşecul şcolar devine probabil. Situatiile de risc se referă 
cel mai mult la ambientul educaţional şi la condiţiile de creştere şi de adaptare la 
şcolarizare a copilului. De la accentul pus pe factorii interni se trece la a se 
considera că lipsa de organizare a situaţiilor de învăţare la vârstele mici, înțelese 
ca situaţii de viaţă, constituie punctul de plecare în riscul unui eşec şcolar 
(OCDE, 1995). În literatura de specialitate conceptul de situaţie de risc este 
folosit în sensul de eşec școlar şi/sau eşec social, el apărând din dorința 
accentuării faptului că anumiţi copii prezintă o tendință crescută, care poate fi 
prevenită, de a avea insucces în şcoală şi a ajunge la eșec şcolar. 

Sunt evidenţiate în acest concept două considerente: 

* depistarea timpurie — importanța cunoașterii de timpuriu a proble- 
melor generale de învăţare pe care le poate avea copilul; 

e prevenirea — posibilitatea prevenirii eşecului şcolar, prin organizarea 
situaţiilor de învăţare favorabile dezvoltării. 

Deşi nu neglijează problemele neurologice sau pe cele funcţionale ale 
posibilei patologii pe care poate să o întâmpine copilul, o asemenea abordare este 
mai productivă prin faptul că identifică posibilitatea intervenției timpuriu, 
adecvat, preventiv şi prin mijloace specifice. 

Pe de altă parte, identificarea cauzelor ce tin de copil, de dezvoltarea sa 
deficitară sau insuficientă nu este un scop în sine, ci doar o etapă în căutarea 
soluţiilor. 

Această abordare, ce tine de psiho-pedagogia umanistă, democratică şi 
pozitivă, este mult mai aproape de cerințele pedagogiei moderne, de şcoala 
pentru toti/scoala incluzivă şi de intervenţia preventivă şi timpurie în dificultätile 
de învăţare. 

Ca atare, situaţiile de risc în copilărie sunt adesea legate de dificultăţile 
de învăţare, iar cauzele situațiilor de risc se suprapun cu cele ale dificultăţilor de 
învăţare. Este deci vorba de acele influențe care provin din mediul de viata, 
creştere şi educație a copilului, ca mediu initial de învăţare şi dezvoltare. 
Rezultatele, performanţele obţinute de copiii cu deficiențe organice sau 
funcţionale, precum şi cele ale copiilor defavorizati de mediul învăţării (condiţiile 
de viaţă din familie şi comunitate) pot fi similare pe plan comportamental, desi 
cauzele diferă foarte mult. Este foarte greu să se evidentieze în plan 
comportamental diferenţele dintre deficite intelectuale şi condiţiile defavorizante, 
mai ales la vârstele mici. 

Conceptul de dificultăţi de învăţare este legat în literatura de specialitate şi 
de conceptele de copilărie în dificultate şi copil în dificultate (Hodder, Waligun, 
Willard, 1986). Concepte mai largi, acestea relevă nu numai problemele dezvoltării 
copilului, dar şi componenta de prevenire. Ele evidenţiază atât nevoia, cât şi 
importanţa unor intervenții organizate în sprijinirea construirii personalității 

copilului prin implicarea factorului social. Conceptele menţionate au o conotaţie şi 
o orientare pozitivă, punând accent pe caracterul personal al învățării şi pe ritmul 
propriu de dezvoltare al fiecăruia. Identificandu-se problemele copilăriei in 
dificultate, se ajunge, în fapt, la secvențele de învăţare în care intervin dificultăți şi 
la abordarea dificultăților de învățare legate de copil şi de nivelul lui de dezvoltare. 
Dificultățile de învățare sunt astfel definite ca dificultăți resimtite atât în planul 
studiilor, cât şi în planul social. Ele se fac simţite în unul sau mai multe dintre 
procesele necesare la utilizarea simbolurilor de comunicare, în principal în limbajul 
oral, şi nu sunt necesar determinate de deficienţe vizuale, auditive, handicapuri 
fizice, deficienţe mintale, perturbări afective primare, diferente culturale. 
Dificultățile de învăţare antrenează o diferenţă considerabilă între randamentul 
şcolar şi aptitudinea intelectuală, la fel ca şi deficiențe în: limbajul receptiv 
(ascultare, lectură), asimilarea limbajului (gândire, ideatie, integrarea ideilor), 
limbajul expresiv (vorbire, ortografie, scriere), calcul. Le întâlnim asociate cu 
tulburări de percepţie, leziuni cerebrale, disfuncţii cerebrale minore, dislexii şi 
afazii de evoluţie. 

Susan Winerbrenner (1996, p. 21) elucidează conceptele cele mai utile şi 
tolosite pentru a identifica problemele de învăţare ale elevilor, din perspectiva 
acțiunii pedagogice. Deşi acceptă faptul că cel mai frecvent utilizat este 
conceptul de dizabilităţi de învăţare, autoarea precizează că, în şcolile engleze, 
acesta tinde să fie înlocuit cu termenul de diferenţe de învăţare, pentru că este 
mai pozitiv şi acceptat de toată lumea. Se menţionează ca argument faptul că 
dizabilităţi are o conotaţie negativă pentru majoritatea oamenilor şi îi etichetează 
toarte uşor pe copii. Or, a specifica diferențele dintre copii devine fapt pozitiv, 
când acestea sunt folosite ca o resursă de învăţare la clasă. 

În lucrarea din 1997, G. Goupil consideră că principalele probleme cu 
care se contruntă elevii în şcoală sunt de tipul dificultăţilor de adaptare şi 
dificultăţilor de învăţare. 

Dacă ar fi să comentăm legat de experienţa românească, am putea spune 
că deja pătrunderea termenului de dizabilităţi la noi, în legislaţie, dar $i în 
practica curentă, constitute un progres față de termenul de deficiență si de cel de 
handicap, care sunt încă folosite în şcoli. 


Dizabilitäti de învățare în şcoală 


După Susan Winerbrenner, tipurile de dizabilităţi de învățare întâlnite 
cel mai adesea în şcoală sunt următoarele: 

— Dizabilitäti perceptiv vizuale, care se referă la faptul că elevii văd 
literele si cifrele în poziţii diferite faţă de cele în care sunt scrise. Pot confunda 
dreapta cu stânga şi au dificultăţi în a distinge obiectele din mediul înconjurător. 
Scapă cuvinte la citit şi fac confuzii. Pot avea dificultăți în coordonarea ochi- 
mână, ceea ce le creează probleme la activităţile fizice. Pot citi invers sau 
incorect şi pot face confuzii de tipul b cu d sau f cu v (dislexia). Tot aici se 

încadrează şi hiperlexia, când copiii pot citi chiar foarte devreme, dar nu înţeleg 
sensul celor citite. De obicei, aceşti copii au şi probleme de conversaţie şi în 
dezvoltarea socială. Hiperlexia se asociază deseori cu autismul. 

— Dizabilităţi perceptiv auditive. Elevii au dificultăţi in distingerea 
sunetelor şi chiar aud altceva decât s-a spus. De aceea există dificultăţi în a urma 
comenzile primite. Ei dau impresia că nu sunt atenţi şi nu se pot concentra pe 
sunetele auzite. Şi nici nu le pot discrimina din fondul sonor. De aceea răspund 
mai greu într-o discuţie, căci durează până înţeleg ceea ce se spune. Când sunt 
chemaţi par de multe ori pierduţi, căci le e greu să distingă , în special dacă este 
zgomot. 

~ Dizabilitati în învăţarea limbajului. Elevii au dificultăţi în a comunica 
propriile gânduri sau nu pot vorbi deși înţeleg. Unii pot avea dificultăţi în 
înţelegerea vorbirii celorlalţi. Problemele intervin când există dificultăți în a plasa 
informaţia şi a o folosi adecvat prin limbaj rostit. 

— Dizabilitäti perceptiv motorii. Elevii pot părea stângaci sau dezorientati 
în spaţiu pentru că au probleme de coordonare. Pot face cu greutate operaţii simple, 
cum ar fi tăierea sau colorarea unei suprafețe. 

— Hiperactivitatea. Elevii au dificultăți în controlul activităților motorii 
şi par în mişcare continuă. Încep mai multe lucruri dar nu termină nimic. Sau 
continuă ceva ce le aduce succes, deşi trebuie să facă altceva. 

— Impulsivitatea. Elevii par să acționeze fără să gândească. Se lasă în 
voia unor activităţi care le atrag atenţia, indiferent care le este sarcina de lucru. 

— Distractibilitatea. Elevii nu pot discerne între ceea ce este şi ceea ce 
nu este important. Sunt dezorganizati, pentru că nu pot face ordine, şi atenţia lor 
este atrasă de alti stimuli. 

— Abstractia. Elevii au dificultăţi în a trece de la concret la abstract. Par 
să aibă probleme cu memoria de scurtă şi de lungă durată, pentru că uită uşor 
ceea ce învaţă. 

— Copiii supradotaţi. În general, elevii supradotaţi au probleme de învă- 
tare pentru că reacționează altfel decât ne aşteptăm de la elevii obişnuiţi. 

Analizând şi precizând complexitatea dificultăților de învăţare, Susan 
Winerbrenner (1996) descrie şi alte condiţii care le determina: 

Tulburările de comportament incluzând tulburările emoţionale. 

Întârzierile educaționale determinate de: 

— deficitul de atenţie; 

— deficitul academic; 

— probleme de coordonare motorie; 
— probleme sociale; 

— expunerea la substanţe toxice. 

Expunerea la substanţe toxice înainte de naştere poate duce la probleme de 
învăţare. Cercetările au determinat că alcoolul sau drogurile, ca şi anumite 
medicamente, au efect negativ asupra modului cum abordează învățarea o serie de 


copii. Ei prezintă hiperactivitate sau reacţii diferite faţă de colegi şi de participarea 
şcolară. 

Autoarea lasă la urmă prezentarea dizabilitatilor care creează probleme 
la clasă şi le descrie ca moduri şi stiluri de învăţare diferite care depind de 
crearea condiţiilor adecvate în activitatea didactică. Pentru autoare, dizabilitatile 
sunt cerinţe educative speciale (CES) și determină organizarea condiţiilor de 
învăţare cât mai adecvat. De aceea le consideră drept condiţii pentru adaptarea 
curriculară. Acestea sunt: 

— dizabilitatile fizice; 

— deficientele auditive; 

— deficientele vizuale; 

— problemele sociale. 


1.4. DEFINIREA DIFICULTĂȚILOR SPECIFICE /TULBURARI- 
LOR DE ÎNVĂȚARE SAU A DIZABILITATILOR 
DE ÎNVĂŢARE 


Din prezentările de mai sus, devine tot mai cert faptul că în literatura de 
specialitate domeniul dificultăţilor de învățare se reliefează ca domeniu vast si 
complex, interdisciplinar, intercategorial, având încă multe neclaritati termino- 
logice. 

În cadrul acestui domeniu putem evidenția dificultăţile specifice de 
învățare sau tulburările de învăţare şi dificultăţile nespecifice. 

Dificultăţile specifice de învățare se referă la acele incapacitäti functio- 
nale aparţinând domeniilor principale ale învăţării şi care împiedică adaptarea 
eficientă a individului. Acestea se denumesc şi dizabilităţi de învăţare. 

Dificultăţile nespecifice sau disfunctionalitatile temporale se referă la 
acele momente de „oscilaţie” (Păunescu şi Musu, 1997) ale învăţării şi/sau de 
neînsuşire a mecanismelor principale adaptative (deprinderi greşit însuşite). 
Ambele se pot combina cu incapacitäti în sfera intelectuală, senzorială sau 
motorie, dar au şi propria lor determinare, ceea ce le conferă caracteristici diferite 
şi posibilitatea unei perspective noncategoriale asupra cerințelor educative 
speciale. 

În Legea educativă din Canada (1980, apud, Secretariat d'Etat du 
Canada, 1983), dificultăţile de învățare sunt prezentate ca dificultăţi ce se pot 
proba atât pe planul învăţării individuale, cât şi în plan social, şi sunt evidenţiate 
în procesele necesare utilizării simbolurilor de comunicare sau ale limbajului oral 
şi scris. Caracteristicile lor sunt următoarele: 

- nu se datorează în principal deficienţelor (vizuale, auditive, mintale), 
handicapului fizic sau sociocultural ori perturbărilor afective primare; 

- ele antrenează o abatere considerabilă între randamentul şcolar şi 
aptitudinea intelectuală; 

- prezintă deficienţe ale limbajului receptiv (ascultare gi citire), ale 
instrumentelor de asimilare a limbajului (gândire, intentionalitate, integritate), ale 
limbajului expresiv (cuvânt, ortografie, scris), în folosirea calculului; 

— pot fi asociate cu tulburări de percepție, disfuncţii cerebrale minore, 
leziuni cerebrale, dislexii şi afazii de evoluţie. 

Această abordare se referă de fapt la tulburările de învăţare înțelese ca 
dificultăţi de învăţare specifice şi consideră un ansamblu heterogen de 
probleme legate şi de o funcţionare deficitară a sistemului nervos central. Ele se 
manifestă fie printr-un retard în primele stadii ale dezvoltării, fie prin dificultăți 
în următoarele domenii: atenţie, memorie, raționament, coordonare, comunicare, 
lectură, scriere, calcul, sociabilitate, stăpânirea emoţiilor. 

Putem evidenția că mai toate definițiile ce se referă la dificultăţile de 
învăţare specifice/dizabilitäti de învăţare (learning disabilities) au o serie de 
elemente comune (Lerner, J., 1989, p. 16) care se referă la: 

- disfunctia neurologicä mai mult sau mai putin severă, un model 
neobişnuit, inadecvat sau diferit al creşterii și dezvoltării; 

- dificultăți în rezolvarea sarcinilor academice/abstracte şi de îuvă- 
tare/achizitionare; 

- discrepanta dintre realizarea sarcinilor de învățare şi potenţialul 
învăţării; 

- excluderea mai mult sau mai putin evidentă a altor cauze. 

Disfuncţiile neurologice se referă la aceea că în cele mai multe dintre 
definitiile dificultăţilor specifice de învăţare este semnalată o funcţionalitate 
„atipică” a creierului. Se consideră, în general, că o tulburare a învăţării se poate 
datora unei disfuncţii a sistemului nervos central. Trebuie semnalat faptul că în 
cele mai multe cazuri este dificil, dacă nu chiar imposibil, să se evidentieze 
condiţiile neurologice prin examinare medicală sau teste medicale externe. Cel 
mai adesea, disfunctiile sistemului nervos central sunt evidenţiate prin observarea 
comportamentelor şi există foarte multe studii şi cercetări în acest sens. 

Modelul neobişnuit, atipic de creştere si dezvoltare, se referă în principal 
la dezvoltarea diferită a componentelor abilității intelectuale. Abilitatea 
intelectuală, sau intelectul, nu este doar o capacitate unică, ci este compusă din 
mai multe abilități mintale. Pentru persoana care prezintă dificultăţi de învăţare, 
aceste abilităţi, componente sau subabilitäti nu se dezvoltă în acelaşi ritm şi în 
aceeaşi manieră. Unele componente se maturizează într-o rată sau o secvenţă 
anticipată, altele stagnează şi apar astfel simptomele unei „probleme în 
învățare”. 

Există diferite concepte pentru a reda acest aspect de dezechilibru de 
dezvoltare (Gallagher, 1966), diferenţe intra-individuale (Kirk şi Kirk, 1971) 
sau model de dezvoltare cu abilități şi slăbiciuni în acelaşi timp. Acest aspect 
este redat în definițiile care recunosc că dificultăţile specifice se caracterizează 
prin „dezordini/tulburări” în unul sau mai multe dintre procesele psihice de 
bază. În acelaşi timp, acest aspect schimbă modul de înţelegere a proceselor de 

învăţare şi are repercusiuni asupra felului cum trebuie privită instruirea 
individualizată. 

Dificultăţile în sarcinile de tnvatare/academice/intelectuale/abstracte/teore- 
tice reprezintă esenţa „dificultăţilor specifice de învăţare”. Ariile academice în 
care apar deficienţele menţionate sunt diferite în funcție de definițiile diferite. În 
general, sunt specificate: 

— comunicarea — ariile comunicării prin limbajul oral, citit, scris; 

— calculul simplu, adică aritmetica; 

— socialul, prin deprinderile psiho-sociale; 

— motorul, prin deprinderile motorii. 


1.5. ELEMENTELE OPERAȚIONALE COMUNE DEFINIŢIILOR 
DIZABILITATILOR DE ÎNVĂŢARE 


Carol Crealock şi Doreen Kronick (1993) identifică faptul că există 
nevoia de a privi persoana în ansamblul ei, unicitatea sa şi de a identifica modul 
în care este integrată social prin capacităţile sale de învăţare. La operationalizarea 
definiţiilor dificultăţilor de învăţare înţelese ca dificultăţi specifice sau tulburări 
de învăţare, cele mai multe studii introduc trei criterii. Fiecare dintre aceste trei 
criterii trebuie să existe în cazul copiilor cu dizabilități de învăţare: 

— discrepanta dintre potenţialul copilului şi reuşita sa actuală; 

— excluderea altor cauze; 

— nevoia certă de servicii şi intervenţii specializate. 

Referitor la primul criteriu menționat, se vorbeşte de o discrepanta severă 
între ceea ce poate face copilul (abilitatea sa) şi succesul eforturilor sale (împlinirea 
abilității). Termenul de dizabilităţi de învăţare nu poate fi folosit la copiii care au 
dificultăţi de învăţare, minore sau temporale. Acest termen înseamnă identificarea 
în primul rând a discrepantei severe, menţionate între abilitate şi realizare. Există 
însă destulă confuzie relativ la ce se înțelege prin „discrepanţă severă”. Există chiar 
o formulă matematică pentru a determina discrepanta severă. În această formulă 
intră inteligenţa cognitivă, vârsta cronologică şi anumite constante predeterminate. 

Se pune însă problema foarte diferit între specialişti în a măsura 
discrepanta semnalată, dar şi în a determina cât de mare trebuie să fie pentru a 
considera copilul în situaţia de a avea o dizabilitate de învăţare, adică o 
dificultate specifică. Carol Crealock şi Doreen Kronick (1993) precizează că 
elementul de discrepantä este caracterizat de disparitatea semnificativă între 
aspectele funcţionării specifice şi abilitatea generală. 

Discrepanta severă dintre capacitatea, potenţialul individului în învăţare 
şi ceea ce achiziţionează în fapt constituie un alt element definitoriu. Această 
diferenta/discrepanta severă apare în partea operaţională a definiţiilor dificultăților 
specifice de învăţare. Ea se referă la una sau mai multe dintre ariile de dezvoltare 
prezentate mai sus. Desigur, aici trebuie menţionat şi faptul că, în afara tulburărilor 

în sfera proceselor psihice de bază, pot exista si multe alte cauze ale neînsuşirii/ 
neachizitionarii, cum ar fi: predarea slabă, lipsa motivatiei adecvate, factori 
emotionali sau psihologici. De aici apar si puncte diferite de vedere şi definiţii 
diferite. Pentru a se cunoaşte şi determina cu claritate dacă există o diferență între 
potențial şi achiziţie — datorată unor dificultăți specifice —, este nevoie să se 
răspundă la trei întrebări: „Care este potentialul?”, „Care este achiziţia?” şi „Ce se 
înțelege prin discrepantä severă?”. Potenţialul de învăţare este de asemenea relativ, 
considerat în funcţie de testele şi de probele utilizate la măsurarea lui, precum şi în 
raport de gradul de încredere în rezultatele lor. La fel, nivelul de achiziţie 
individuală este de multe ori pus în discuție în funcţie de încrederea manifestată 
fata de testele şi probele care îl măsoară şi chiar de lipsa unor instrumente clare 
pentru a măsura (astfel, este cazul măsurării expresivitätii scrierii). În sfârşit, despre 
gradul de severitate a discrepantei se discută foarte diferit, în funcţie de factorul 
timp, dar şi de nevoia de a combina analiza cantitativă cu observațiile factorului 
subiectiv, respectiv folosirea observaţiilor educatorilor prin metode proprii care să 
servească unicitatea fiecărui caz. Cel mai util este ca fiecare echipă de evaluare a 
dificultăților specifice de învăţare să-şi stabilească propria măsură. 

Altă caracteristică prezentă în majoritatea definiţiilor dificultăților de 
învăţare este excluderea. Excluderea se referă la faptul că această categorie de 
dificultăţi nu se poate încadra in dizabilitatile cunoscute (senzoriale, motorii, 
intelectuale etc.), nici în lipsa ocaziilor de dezvoltare determinate de dezavantajul 
socio-cultural sau economic, şi totuşi, copilul nu face fata în procesul educational 
obişnuit. 

S. Kirk (1978, apud Heward şi Orlansky, 1980, p. 79) a folosit termenul 
de dizabilităţi specifice de învăţare pentru a diferenția adevărații elevi cu 
dificultăţi de învăţare din grupul larg al copiilor care au diverse alte probleme de 
senzoriale. În ultima vreme, acest aspect al definiţiilor este cel mai mult discutat. 
Putem evidenția următoarele puncte de analiză în literatura contemporană: 

1. În primul rând, este foarte greu de făcut în planul practic o asemenea 
limitare. 

2. În al doilea rând, se observă că există în câmpul practicii şcolare o 
interferenţă între dizabilităţi diferite şi tulburări specifice de învăţare. 

3. În al treilea rând, este, la fel, foarte greu să se determine care este 
problema primară şi care este cea secundară pentru a defini dificultăţile specifice 
ca nefiind primar determinate de o altă afectare sau dizabilitate. 

4. În al patrulea rând, este o acceptare în creştere a ideii că şi alte condiţii 
pot concura la apariţia dizabilitatilor de învăţare. 

5. In al cincilea rând, domeniul dificultăților de învăţare are tendinţa să 
se extindă şi nu mai este nevoie să se separe net de celelalte domenii actionale 
cum a fost la început, când, pentru a se obţine legislaţia adecvată şi a se 
recunoaşte importanța domeniului, se caută separarea şi delimitarea de alte 
categorii de handicapuri. 

Apelul la servicii de educaţie specială se realizează ca o suplimentare a 
procedeelor şi metodelor folosite cu majoritatea copiilor (Ames, 1977, Heward, 
şi Orlansky, 1980, p. 79). 

Se presupune că aceşti copii, dacă rămân în mediul lor de învăţare şi 
întrucât acesta nu le-a oferit ocaziile necesare învăţării, ei vor progresa numai 
printr-un program diferit şi adecvat. Un elev cu dizabilităţi de învăţare are deci 
nevoie de educaţie specială, în sensul că trebuie implicate practici care sunt 
unice, şi intervenții care completează programul său şcolar. 

Copiii cu dificultăți specifice de învăţare sunt deci acei copii care, în 
ciuda eforturilor normale ale educaţiei, dovedesc probleme serioase, specifice în 
învăţare. 

Se specifică taptul că, oricare ar fi definiţia, educatorii trebuie să se 
centreze pe deficiențele relevate în deprinderile copiilor consideraţi în mod 
individual atât în instruire, cât şi în evaluare (Heward şi Orlansky, 1980, p. 79). 

Carol Crealock şi Doreen Kronick (1993) se referă şi la un alt element de 
definire: etiologia. Aceasta implică, după autorii menţionaţi, analiza factorilor 
cauzali de ordin genetic, biochimic şi neurologic. Acest ultim aspect este tipic 
anumitor definiţii, care leagă dificultățile de învăţare specifice de dezvoltarea 
intelectuală cu precădere şi, având în vedere faptul că se recunoaște dificultatea 
identificării cauzelor, el preocupă mai puţin evaluările educaţionale şi programele 
de remediere. 


1.6. O TIPOLOGIE ORIENTATIVA 
A DIFICULTĂȚILOR DE ÎNVĂȚARE 


Din prezentările realizate mai sus, se observă că dificultăţile de învățare 
cunosc o paletă extrem de diversificată. 

Concluzionäm şi optăm pentru următoarea tipologie orientativä de 
probleme întâlnite în general în şcoală, cu posibile interferenţe sau suprapuneri: 

- Dificultăţi de învăţare generate de tulburările instrumentale 
(functionale, denumite si dificultăţi specifice de învăţare ). 

- Dificultăţi de învățare generate de diverse afectäri/deficiente, 
inclusiv de cele multiple. 

— Dificultăţi de învățare elective cu caracter global sau partial. 

— Dificultăţi de învățare de tip şcolar, denumite dificultăţi şcolare. 


1.7. DEFINIȚIA AMERICANA SI COMPLETĂRILE EI 


Cea mai cunoscută şi acceptată definiţie a dificultăților specifice de 
învăţare a fost dată în Statele Unite de „Legea învățământului pentru toţi copiii cu 

handicap”, in 1975, şi este de fapt urmarea unor definiţii realizate prin studiile din 
perioada 1963-1968: - 

Dizabilitätile specifice de învățare denumesc o tulburare în unul sau 
mai multe procese psihologice fundamentale implicate în înțelegerea sau în 
folosirea limbajului vorbit sau scris, ceea ce se poate manifesta ca o abilitate 
imperfecta în a asculta, a gândi, a vorbi, a citi, a scrie, a articula sau a realiza 
calcule matematice (Education for All Handicapped Children Act, 1975, p. 94). 

Definiţia aceasta a fost completată de studiile unui grup special constituit 
în 1987, care a sintetizat cercetările efectuate în domeniul dificultăţilor specifice de 
învățare. Se precizează că dizabilitatile specifice de învăţare sunt un termen 
generic, care se referă la un grup heterogen de tulburări manifestate prin dificultăţi 
semnificative în achiziţia şi folosirea auzului, vorbirii, citirii, scrierii, rationa- 
mentului şi abilităților matematice. Aceste tulburări sunt intrinseci individului şi se 
presupune că sunt datorate disfunctiilor în sistemul nervos central. 

Chiar dacă o dizabilitate de învăţare coexistă concomitent cu alte 
condiţii de handicap (deficiență senzorială, întârziere mentală, tulburări 
emoţionale sau sociale), ea nu este rezultatul direct al acestor condiţii sau 
influențe (Hammill, Leigh, McNutt, Larsen, 1981 şi Myers şi Hammill 1982, 
apud Lerner, 1989, p. 17). 

Definiţia federală are două parti (Lerner, 1989, p.17). Una, care se referă la 
dizabilitatile specifice de învăţare ca dezordini, deci tulburări funcționale. Ea 
evidenţiază acele tulburări (disorders) în una sau mai multe procese psihologice de 
bază, implicate în înţelegerea şi folosirea limbajului vorbit sau scris şi care se 
manifestă într-o abilitate imperfectă de a asculta, gândi, vorbi, citi, scrie, pronunţa 
sau a face calcule matematice. Termenul include condiţii ca cele ale deficienței de 
percepţie, afectare cerebrală, disfuncţii cerebrale minime, dislexie şi afazie de 
dezvoltare. Nu sunt incluşi copiii care au probleme de învăţare iniţial determinate 
de o deficiență vizuală, auditivă, motorie, întârziere mentală sau dezordini afective 
emoţionale şi nici dezavantaje ale mediului, culturii sau ale nivelului economic. 

Această parte apare în toate definițiile dizabilitätilor specifice de 
învățare din toate statele americane. A doua parte a definiţiei este cea operaţională, 
care stabileşte condiţiile ca un copil să prezinte dizabilitatile specifice de învăţare. 
Acestea sunt legate de faptul că el: 

— nu atinge nivelul specific vârstei pentru abilitățile din una sau mai 
multe arii specifice, deşi are posibilitatea experienței necesare în achiziţie; 

— are o discrepantä severă între realizarea şi abilitatea intelectuală în una 
sau mai multe arii (expresia orală, înțelegerea auditivă, expresia scrisă, deprinderile 
de bază la citire, înțelegerea citirii, calculul matematic. raționamentul matematic). 

Incepând cu 1984, multe provincii canadiene au dezvoltat propria lor 
definiție pentru dizabilitatile de învăţare şi au propus programe speciale de 
remediere. 

În Anglia, Raportul Warnock din 1975 identifică şi definește copiii cu 
dificultăţi specifice de învățare (specific learning difficulties). 


1.8. CONCLUZIILE DEFINIRII ACESTUI NOU DOMENIU 
DE ANALIZĂ ŞI INTERVENŢIE 


Cercetătorii nu au ajuns la un punct de vedere comun referitor la 
definirea dificultăţilor specifice de învățare, tocmai datorită complexităţii 
problematicii respective. 

Ceea ce recunosc însă toți este nevoia de intervenţie, precum şi 
construirea unor programe cât mai adecvate şi individualizate în funcție de 
personalitatea copilului, de stilul său de învățare şi de specificul abilităţilor sau 
deprinderilor deficitare. 

Considerarea dificultăților de învăţare în sfera întregii personalități şi în 
toate perioadele de educație, nu numai în perioada scolaritatii, este o manieră mai 
productivă din punctul de vedere al intervenţiei psihopedagogice. 

De aceea, suntem pentru abordarea dificultăților de învăţare specifice şi 
nespecifice într-o manieră integrativă şi comprehensivă. Aceasta presupune 
intervenţia complexă asupra problemelor ivite în procesul de învăţare, accentul 
fiind pe rezolvarea acestora, şi nu pe diagnosticarea sau măsurarea deficitului. 
Evaluarea potențialului de învăţare se subordonează rezolvării practice a 
problemelor şi se realizează în “funcţie de complexitatea lor. Dacă problema este 
uşoară, evaluarea va fi necesară numai acolo unde se evidenţiază dificultăţi. Dacă 
problema este complexă şi dificilă, evaluarea ei se diversifică ca modalităţi și 
rezultate. 

În această abordare este mai folositor să considerăm dificultăţile de 
învăţare specifice ca dificultăți complexe şi cu problematică mai amplă şi 
diversificată, iar dificultăţile de învăţare nespecifice ca cele care pot fi trecătoare, 
uşor de înlăturat prin măsuri pedagogice corespunzătoare. Aderând la conceptul 
„situaţie de risc”, este nevoie să identificăm acele probleme ale copiilor care se 
manifestă ca risc în procesul învăţării. 

Rezultă că timpul necesar pentru ca o anumită dificultate să se 
estompeze sau să se remedieze este o problemă legată de modul de evaluare, de 
program st de individualitate, în acelaşi timp. 


1.9. DISCIPLINELE CARE CONTRIBUIE 
LA STUDIUL DIFICULTĂȚILOR DE ÎNVĂȚARE 
ȘI LA INTERVENTIA SPECIALIZATA 


De la început trebuie menţionat faptul că atât evaluarea, cât și 
intervenţia specializată în dificultățile de învăţare sunt interdisciplinare și 
complexe. 

La fel cum studiul domeniului menţionat se găseşte la confluenţa educaţiei 
cu psihologia, cu medicina şi logopedia, la fel cunoaşterea şi remedierea 
dificultăţilor de învăţare au ca punct de plecare o abordare de echipă. 

Perspectiva multidisciplinarä este necesară datorită complexităţii 
problemelor de învăţare şi a câmpului cercetat. 

Cât de complex este tratat acest domeniu şi ce importanţă are datorită 
interconexiunilor dintre domeniile ştiinţei si practicii actuale este redat cel mai bine 
de modelul lui J. Lerner (1986, p. 22). El consideră că tulburările de învăţare sunt 
un câmp de studiu şi aplicaţie interdisciplinar. Există patru câmpuri largi care se 
implică în tulburările de învăţare: educaţia, psihologia, limbajul si medicina. În 
adăugire, există şi alte profesii referitoare la beneficiarii intervențiilor, conținutul 
acţiunii şi la profesioniştii implicaţi. Din psihologie ramurile cele mai implicate 
sunt: psihologia școlară, neuropsihologia, psihologia clinică, psihologia 
educaţională, psihologia dezvoltării şi psihologia cognitivă. Din domeniul 
educational studiul tulburărilor de învăţare presupune: educaţia obişnuită, 
educaţia specială, educarea citit-scrisului, educația fizică şi dezvoltarea 
curriculumului. Din medicină se antrenează: pediatria, neurologia, oftal- 
mologia, citologia, psihiatria, farmacologia, endocrinologia, electroencefalo- 
grafologia, nursingul, nursingul şcolar. Din ştiinţele ce studiază limbajul este 
vorba de: patologia vorbirii şi limbajului, dezvoltarea limbajului, lingvistica, 
psiholingvistica. Alte profesii implicate în studiul tulburărilor de învăţare se referă 
la: părinți, optometrie, audiologie, andrologie, servicii sociale, terapie fizică, 
geneticile, biochimia, consiliere şi orientare, terapiile ocupaţionale, avocatura 
legală etc. 


Educaţia isi aduce aportul atât în dezvoltarea domeniului, cât şi în 
practica interventionala, prin metodele şi tehnicile pe care le propune şi le aplică. 


Psihologia intervine în domeniul cunoaşterii dezvoltării copilului, prin 
teoriile învăţării şi abordările psihologiei şcolare. 


Logopedia intervine prin aceea că majoritatea dificultăților de învăţare 
se referă la limbaj şi la expresivitatea acestuia. 


Medicina intervine în cercetarea domeniului, dar şi în practica 
intervenţiei, prin aportul medicilor de specialități diferite şi prin intervenţii cu 
suport medical. 


Toate aceste discipline intervin cu specialiştii lor, care se adaptează 
problematicii menționate, dar şi activităţilor şi deciziilor în echipă, foarte 
importante în alegerea şi rezolvarea adecvată a unei intervenţii integrate şi 
complexe specifice dificultăţilor de învăţare. 

Cu alte cuvinte, fiecare specialist are rolul său şi numai decizii si acţiuni 
luate împreună şi coerente — în sensul remedierii dificultăţilor semnalate — 
asigură succesul. 

În aceeaşi măsură, intervenția de prevenire sau cea de remediere trebuie 
să ţină seama si de sprijinul pe care îl poate acorda familia. Oricât de bun ar fi un 
program propus de specialist, este nevoie ca el să fie continuat acasă, cu părintele 
sau cu persoana care stă mai mult cu copilul. Există posibilitatea unor exerciții pe 
care părinţii să le repete şi pe care copilul să le realizeze ca temă pentru acasă. 

Când este vorba de dificultăți de învăţare la un şcolar, specialistul are 
nevoie şi de sprijinul învățătorului sau profesorului de la clasă. 

Pedagogic vorbind, la acest nivel se instituie un parteneriat actional, în 
care fiecare membru are rolul său în sprijinirea rezolvării problemelor de 
învăţare. În fine, acest parteneriat trebuie să presupună şi copilul sau persoana cu 
dificultăți de învățare, pentru că atitudinea activă şi participativă este extrem de 
importantă pentru eficienţa programului. 

Capitolul 2 ŞI 
DESCRIEREA ŞI IDENTIFICAREA DIFICULTATILOR 
SPECIFICE DE INVATARE 


e Caracteristicile copiilor cu dificultăți specifice de învăţare: probleme de 
depistare. + Dispersia dificultăţilor de învăţare. + Cauzele dificultăţilor speci- 


fice de învăţare. + Evaluarea dificultăţilor de învăţare. e Un instrument de 
evaluare pentru copilăria mică. 


2.1. CARACTERISTICILE COPIILOR CU DIFICULTĂȚI 
SPECIFICE DE ÎNVĂȚARE: PROBLEME DE DEPISTARE 


Depistarea dificultăților de învățare 


Evidenţierea caracteristicilor pe care le prezintă în plan fizic şi psihic 
copiii cu dificultăţi de învăţare este foarte dificilă. În primul rând, trebuie 
identificată o categorie foarte largă de copii care au probleme uşoare de învăţare. 
În şcoală, vom întâlni mai mult dificultăţi medii şi uşoare de învăţare, mai puţine 
dizabilităţi de învăţare, respectiv tulburări si dificultățile specifice. Cu toate 
acestea, în ultimul timp tot mai multi copii cu dificultăţi de învăţare vin la şcoală. 
Practic, ar trebui ca toţi copiii să fie scolarizati. Vom întâlni copii cu dificultăți de 
tipul dizabilitatilor specifice de învăţare în şcolile speciale şi în unele şcoli 
generale. Prin acordarea serviciilor suplimentare de sprijin, adecvate, de tipul: 
profesorul logoped, cadrul didactic de sprijin şi consilierul şcolar, şi acești copii 
se pot integra în programele şcolare. În şcoli speciale, dar, unii dintre ei, şi în 
şcoli obişnuite. 

Aceste consideraţii ne orientează spre o mai profundă analiză a 
modalitatilor de indentificare şi de intervenţie si chiar spre redefinirea 
domeniului şi conceptualizarea problemelor de învăţare ale elevilor. 

Practic, toţi copiii au anumite probleme într-un domeniu sau altul al 
învățării, şi asta în grade foarte diferite. 

Evidenţierea şi identificarea dificultăţilor de învățare se numeşte depis- 
tare. Operația de depistare se realizează de către consilier, profesor sau părinte şi 
constă în identificarea indicatorilor, particularitatilor şi caracteristicilor care 
semnalează existenţa unor dificultăți de învăţare. Acest lucru se evidenţiază atât la 
dificultăţile de învăţare specifice, cât şi la cele nespecifice şi uşoare. 

Modul în care noi prezentăm dificultăţile de învăţare evidenţiază cele 
două categorii cu care ne întâlnim în şcoală: dificultățile specifice, ca dizabilități 
care se referă la sfera largă a procesului de învățare şi a funcţionării mecanismelor 
acestuia, şi dificultăţile nespecifice, care caracterizează momente sau parti ale 
procesului de învăţare, fără să afecteze funcţionarea generală a acestuia. Existenţa 
unor dizabilităţi în sfera senzorială, intelectuală sau psiho-motorie constituie un 
element care particularizează procesul învățării şi nu determină obligatoriu o 
dizabilitate de învăţare. 

În procesul de învățământ, suntem interesați să cunoaştem particu- 
laritätile, caracteristicile învățării, să oferim un sprijin şi să remediem aspectele 
care o împiedică. 

De multe ori folosim şi termenul de tulburare, pentru a desemna pro- 
blemele de învăţare ale unui copil. Tulburările sunt destructurări sau dezor- 
ganizări ale schemelor de cunoaştere şi învăţare. Folosim termenul de tulburare în 
special legat de problemele de limbaj. Trebuie specificat că nu apare foarte clar nici 
în literatura de specialitate diferenţa dintre dizabilitate şi tulburare. Noi am ales 
să prezentăm tulburările de învăţare ca dizabilităţi de învăţare, pornind de la faptul 
că mare parte a acestora din urmă, întâlnite în şcoală, se leagă de problemele de 
limbaj şi comunicare. Astfel, deşi am precizat anumite diferențe între aceşti 
termeni, îi vom folosi în acelaşi sens: dificultăţi specifice ale procesului de 
învăţare. 

Termenul de dificultăţi de învățare, detaliat astfel, evocă tocmai nevoia 
unei intervenții pentru a estompa problemele învăţării. El nu redă însă suficient 
noțiunea de timp, de care este nevoie pentru abordarea dificultăţilor de învăţare. 
Avantajul stă în specificarea clară a orientării metodei pedagogice implicate în 
intervenţie, precum şi în faptul că o serie dintre metodele adaptate poate servi şi 
altor elevi cu alte tipuri de probleme. Elevii cu dificultăți de învăţare au mai 
multe şanse să le rezolve, dacă profesorii colaborează unii cu ceilalți, dacă se 
dezvoltă o colaborare între elevi în interesul acestora şi al învățării, dacă se 
creează situaţii de învăţare stimulative şi valorizante. 


Domeniile funcţionale ale dificultăţilor de învățare 


În general, în literatura de specialitate actuală, problematica dificultăților 
de învăţare se abordează prin prisma copilului si a particularitatilor pe care acesta 
le prezintă în învăţare. Acest lucru se realizează, în primul rând, pentru a se 
planifica, organiza şi structura programe de intervenţie individualizată, cât mai 
adecvate şi eficiente. Dificultăţile specifice de învăţare constituie un tablou foarte 
variat determinat de combinarea individuală a tulburărilor instrumentale implicate. 
Pentru a depista dizabilitätile de învăţare, trebuie să identificăm domeniile de 
manifestare, caracteristicile generale şi particularitatile determinate de compor- 
tamente specifice. 

Din punctul de vedere al practicii interventiei educationale, trebuie facute 
precizări care să sprijine în primul rând posibilitatea acţiunii preventive si 
remediative. 

Primul lucru necesar este răspunsul la întrebarea: „Unde se găsesc 
dificultățile de învăţare în planul practic?”. Cu alte cuvinte: care sunt domeniile 
în care le putem observa şi evalua impactul asupra învățării? 

Se precizează astfel existenţa unor domenii funcționale sau operaţionale. 

După Hodder, Waligun, Willard (1986, p. 11), domenii funcţionale sau 
operaționale sunt următoarele: 

— coordonarea motorie; 

— motricitatea perceptiva; 

— perceptia vizuala; 

— perceptia auditiva; 

— limbajul; 

— dezvoltarea intelectuală; 

— factorii sociali şi personali. 

Într-o analiză detaliată, domeniile operaționale în care se stabilesc 
dificultățile de învăţare sunt: 

- domeniul limbajului rostit — al vorbirii — dislaliile (incapacitati de 
pronunțare corectă a sunetelor, grupurilor de sunete, cuvintelor sau propozitiilor), 
logonevrozele (bâlbâielile sau tulburările de ritm), disfoniile (tulburări de voce), 
întârzierile în vorbire etc.; 

- domeniul limbajului scris — citire şi scriere (dislexiile, ca 
incapacitati parţiale de insusire a citirii, şi disgrafiile, ca incapacitäti parţiale de 
însuşire a scrisului); 

- domeniul limbajului nonverbal — psihomotricitate şi expresie 
(dificultăţi în efectuarea motricitatii fine sau largi si ale coordonării psihomotorii); 

- domeniul atenţiei şi concentrării în activitate şi pe obiect; 

- domeniul motivatiei; 

- domeniul schemelor de percepţie şi orientare (deficienţe sau 
incapacitati de structurare a schemelor de bază perceptiv-motorii, orientare spaţială 
şi temporală); 

- domeniul structurilor simbolice matematice (discalculiile ca 
incapacitati de operare in mod flexibil cu simbolurile matematice şi cu schemele 
de rezolvare); 

- domeniul reacţiilor de răspuns si al ritmului de rezolvare a 
problemelor (dificultăţi de ritm); 

- domeniul relationärii sociale si al problemelor de comportament. 

Această viziune amplă a problemelor posibile în învăţare ne ajută să le 
identificăm dimensiunile si să adecvăm metoda şi procedeele de intervenţie. 

Caracteristicile copiilor cu dificultăţi specifice de învățare 


Există astfel o mare varietate a caracteristicilor copiilor cu dificultăţi 
generale de învăţare atunci când sunt prezentate în literatura de specialitate. 

Hallanan şi Kauffman (1986, p.136), în urma unui grup de discuţii pe 
aceasta temă, evidenţiază 99 de caracteristici, ca cele mai frecvente în procesul 
învăţării. Primele patru dintre acestea sunt: 

— hiperactivitatea; 

— deficienta perceptiv-motorie; 

~ scăderi si creşteri ale stărilor emoţionale; 

— deficite generale de coordonare. 

Dificultatea teoretică generală, care se consideră azi caracteristica 
fundamentală a dificultăţilor specifice de învăţare, era în lista menţionată pe locul 
opt. Autorii menţionaţi prezintă şi un alt studiu efectuat în 1985, în Iowa, Statele 
Unite, asupra a | 839 de elevi cu dificultăţi specifice de învăţare, aflați în cadrul 
programelor de remediere, unde sunt evidenţiate drept caracteristici comune trei 
trăsături, în fapt trei domenii, în care apar dificultățile de învăţare: 

— acceptantä scăzută socială; 

— deficit de atenţie; 

— probleme de comportament. 

Acceptanta scăzută, comună în dificultățile specifice de învăţare, se 
referă la dificultatea de adaptare socială, sau cel puţin la riscul acesteia, şi la 
climatul social creat în jurul copilului cu dificultăți de învăţare. Deficitul de 
atenție este o inabilitate marcată în a nu finaliza sarcinile de lucru, tar a treia 
caracteristică se referă la tipul şi incidența în clasa de elevi a problemelor de 
comportament. Nu toți autorii acceptă deficitul de atenţie ca problemă de 
învățare. 

Mercer (1987), prin analiza pe trepte de vârstă si pe posibilităţi de 
intervenţie adecvată, realizează o altă perspectivă de prezentare a caracteristicilor 
copiilor cu deficienţe specifice de învăţare. El se referă la ariile de probleme 
asupra cărora se poate interveni, la evaluarea acestora şi la intervenţia necesară în 
patru vârste ale copilăriei, precum şi la vârsta adultă. 


Caracterul unic | 


“Toţi autorii recunose că elevii cu dificultăți specifice de învăţare se 
Jais prin caracterul unic pe care îl prezintă dificultatea fiecăruia. Aceasta, 
pentru ca există grade foarte diferite de abilități şi de deprinderi practice la 
fiecare individ. Deşi se constată că dificultăţile de învăţare specifice sunt 
dizabilităţi care tin de esenţa procesului de învățare, şi nu sunt legate în mod 
necesar de alte tipuri de dizabilităţi, se remarcă prezenţa unor cerinţe comune fata 
de procesul educativ. 

Diferentele intre ariile functionale si relatia cu inteligenta cognitiva 


Cel mai adesea, determinarea dizabilitätilor de învăţare este realizată în 
funcţie de diferenţele existente între ariile funcţionale. După Carol Crealock si 
Doreen Kronick (1993), un elev este descris ca având dizabilități de învăţare dacă 
manifestă disparitäti evidente între ariile în care reuşeşte performante şi cea sau 
cele în care are dificultăţi. De aici, persoane cu orice tip de nivel intelectual pot 
avea dizabilităţi de învăţare. Se recunoaște faptul că majoritatea definiţiilor 
denumesc persoanele cu dizabilităţi de învăţare ca având o inteligenţă aproape 
normală, normală sau peste normal. Este clar că se face referire la inteligența 
cognitivă. În ceea ce priveşte persoanele cu alte dizabilități, acestea pot să aibă şi 
dizabilităţi de învăţare si, în mod frecvent, acestea sunt înţelese ca handicap 
multiplu. 

Dizabilitatile de învățare pot afecta în ariile inteligenței domeniile: 

— limbajul; 

— spatiul/timpul; 

— vizualul; 

— matematica; 

— cunoașterea corpului; 

— cunoaşterea a ceea ce poate face social sau practic. 

Pornind de la aceste consideraţii, se pot evidenția ariile principale ale 
dizabilitatilor de învăţare. Acestea sunt legate de nestăpânirea sau chiar lipsa 
următoarelor caracteristici funcţionale ale inteligenţei cognitive: 

l. Complexitatea, care se referă la capacitatea de a putea folosi 
informaţii complexe sau sarcini, sau de a efectua mai multe sarcini o dată. 

2. Adaptabilitatea şi flexibilitatea se refera la a recunoaşte că pot exista 
alternative şi să le poată folosi. 

3. Realizarea si rememorarea unor diferente, care are în vedere 
capacitatea de a identifica aspectele importante din informaţii şi reamintirea lor, 
sau a uita aspecte neimportante şi a nu identifica agenţii care le însoțesc. 

4. Judecata, care se referă la capacitatea de selectare a opțiunilor, 
explicarea alegerilor, comportamente de utilizare etc. 

5. Gândirea simbolică, ce are în vedere abilitatea de a gândi şi de a alege 
limbajul, punctuatia, simbolurile matematice, gesturile etc., dar şi reprezentarea 
acestora pe plan mental şi posibilitatea de a vedea generalizările între sferele 
cunoaşterii, ca si perceperea schemelor de legătură între cunoştinţe. 

6. Perceperea schemelor şi ritmurilor care caracterizează formele de 
cunoaştere, care are în vedere competențele legate de producerea şi distribuirea 
adecvată a conţinuturilor, de realizarea schemelor chiar şi atunci când lipsesc 
anumite parti. 

7. Reflectia, care este abilitatea de a gândi dinainte la o acţiune, în 
proces şi secvenţe de derulare; abilitatea de a face inferente legate de succese şi 
nereuşite. 

Caracteristici comportamentale corespondente ariilor functionale 


Putem astfel să identificäm dizabilitatile de învăţare ca modalităţi 
speciale sau specifice prin care persoana: 

— poate opera complexitatea; 

— poate utiliza abordările alternative; 

— prezintă şi isi aminteşte informaţii importante; 

— foloseşte judecatile adecvate; 

— gândeşte abstract; 

~ reține scheme în cunoaștere; 

— reflectă realitatea în funcţie de ceea ce face, a făcut sau trebuie să 
facă. 

Cum dizabilitätile apar în arii specifice de funcţionalitate, care 
accentuează deficitele intelectuale, este important să se determine care sunt ariile 
în care se manifestă dificultăţi şi cum se manifestă acestea în competențele 
persoanei. Astfel, se poate evidenția manifestarea dificultăţilor de învăţare în: 

— înțelegerea sau producerea limbajului; 

— înţelegerea şi folosirea spațiului sau timpului; 

— a da sens şi a-și aminti ceea ce vede; 

— folosirea corpului; 

— înțelegerea matematicii; 

— domenii sociale sau practice. 

O astfel de perspectivă ne oferă şi Hodder, Clive, Waligun și Willard 
(1986), care sintetizează caracteristicile ce evidenţiază dificultățile de învăţare în 
următoarele categorii: 

— dificultăţi de ordin general; 

— dificultăţi vizuale; 

— dificultăţi afective sau de comportament; 

— dificultăți de ordin social. 

Pentru fiecare dintre cele patru tipuri de dificultăți, ei listează criteriile 
sau caracteristicile comportamentale care sunt specifice. 

Astfel, dificultăţile de ordin general care pot indica o problemă de 
învăţare sunt precizate de următoarele comportamente: 

— hiperactivitate; 

— slabă capacitate de a fi atent; 

— orientare confuză în spațiu şi timp; 

— incapacitate de a urmări instrucţiunile orale; 

— pofta necontrolata de dulce; 

— hipoglicemie; 

— ambidextrie după vârsta de 8 ani; 

— inversarea literelor sau a cuvintelor; 

— face constant greseli ortografice; 

— prinde greu o minge şi o loveşte greu cu piciorul; 

— nu poate sări coarda; 

— dificultăţi în încheierea nasturilor; 

— dificultăţi în legarea sireturilor; 

— mod defectuos de a tine creionul în mână; 

— caligrafie mediocră; 

— mers dificil; 

— incapacitate de a sări; 

— stângăcie; 

— eşecuri frecvente; 

— ezitări la coborârea scărilor; 

— dificultăţi în a sta într-un picior; 

-dificultăți în a merge cu bicicleta şi a merge de-a lungul unei linii. 

Caracteristicile comportamentale care indică dificultăţi vizuale la elevi 
sunt: 

— capul foarte aplecat; 

— tensiune vizuală remarcată in strabism, clipire des, îşi freacă ochii, 
îi fug ochii, sare cuvinte sau rânduri când citeşte, isi apropie mult ochii de 
pagină când serie sau citeşte etc. 

Tulburările de comportament și/sau afective sunt evidenţiate prin 
comportamente ca cele de tipul: 

— imagine greșită de sine; 

— accese colerice sau de ostilitate; 

— impulsivitate excesivă; 

— închidere în sine sau dezorientare. 

La acestea se adaugă şi o serie de caracteristici care vădesc dificultăţi de 
ordin social cum ar fi: 

— tendinţa de a se juca cu copii mai mici decât ei; 

— dificultatea de a stabili raporturi cu colegii; 

— evitarea situaţiilor sociale noi. 

După autorii menţionaţi, copiii consideraţi ca având dificultăţi de învăţare 
clasice profunde, de obicei de origine neurologică (pe care le-am evidenţiat ca 
specifice), constituie numai 3% din populaţie. Acestea provin dintr-o leziune 
cerebrală sau au origine genetică. Un grup mai important de copii, până la 4%, 
prezintă caracteristicile menţionate, însă mai putin pronunţate. Comun acestor două 
grupuri găsim; 

- asemănarea comportamentelor de tip intelectual cu cele specifice 
deficienţelor de intelect; 

- învăţarea în ritm lent; 

- tulburările de comportament. 

Este evident faptul că şi în prezentarea caracteristicilor dificultăţilor de 
învăţare există multe suprapuneri, ambiguitäti, neclaritati la autori diferiți. 

Semnalăm că diferențierea între dificultăţi specifice de învățare si 
dificultăți generale de învățare nu este mereu respectată în materialele redate. 

De asemenea, foarte multe studii care se referă la dificultățile specifice de 
învăţare le denumesc simplu: dificultăţi, ceea ce poate crea confuzii. 

Avantajul prezentării tuturor acestor puncte de vedere constă în atragerea 
atenţiei asupra tuturor problemelor de învățare, dar şi al unicitatii formelor de 
manifestare. Abordarea tuturor problemelor asigură acordarea atenţiei asupra 
diferitelor manifestări şi nevoia de înlăturare a acestora prin metode şi procedee 


specifice. 
Competente intelectuale şi funcția cognitivă 


Carol Crealock şi Doreen Kronick (1993, p. 7) sumarizează, în tabelul 
următor, ariile competenţelor intelectuale, ale funcţiilor cognitive si 
comportamentele care descriu dizabilitatile de învăţare. 


Interacțiunea între competențele intelectuale si funcția cognitivă 


Ariile competenţei intelectuale 


Spatial/ Cunoaşterea 
„Si He V izual | Matematicä ag 
Temporal corpului 


LE 


Limbaj Social | Practică 


Compor- 
tament 

Complexitate/ 
Flexibilitate 
Judecată 
Gândire 
simbolică 
Concepte/ 
Scheme 


Reflectie/ 
Imaginatie 


| 
Pe oe 
Pt 

Ca încercare de clasificare a dificultăţilor de învățare, Ministerul 
Educaţiei din Canada, în 1986, evidenţiază următoarele categorii: 

— copii cu tulburări de percepţie vizio-spatiala; 

— copii cu tulburări de limbaj; 

— copii cu tulburări de atenţie. 

Ghidul care se adresează cadrelor didactice din Ontario, Canada (1986), 
pornind de la categoriile menţionate, explicitează faptul că la copiii cu dificultăți 
de învăţare se observă o incapacitate de a trata anumite informaţii. Aceasta se 
traduce printr-o serie de dificultăţi care aparțin sferei învăţării: 

— dificultăți în stilul de organizare; 

— dificultăți în orientare; 

— colaborare si socializare; 

— predispozitie spre accidente; 

— adaptare dificilă la schimbare; 

— hiperactivitate sau inertie; 
— lipsa de atentie. 


Indicatori sau semne in integrarea scolara 


Chiar dacă încearcă să achiziţioneze sau au achiziționat abilităţi si 
aptitudini în anumite domenii de dezvoltare, elevii care prezintă dificultăți de 
învăţare se caracterizează prin trei elemente care denumesc modul lor de 
integrare şcolară: 

— lipsa evoluţiei în anumite domenii ale activităților şcolare; 

— randament inegal în rezultatele şcolare; 

— nu pot beneficia de ceea ce le oferă clasa obișnuită. 

Ca mai toate studiile realizate asupra acestei categorii de copii, şi în acest 
document se specifică heterogenitatea acestei categorii. 

Se relevă la toţi elevii cu dificultăți de învăţare faptul că au antecedente 
sociale, afective, culturale și/sau educative, dar nu au nici deficienţe, nici 
comportamente de alt tip. Este evidenţiată și tendinţa către alergii, tulburări fizice 
minore şi alte probleme de sănătate, cum ar fi otita. lata de ce copii cu dificultăţi 
specifice de învăţare se disting mai puţin prin apartenenţa la o categorie sau alta 
de deficiență şi mai mult prin tabloul unic al problemelor fiecăruia. 

Această observaţie ne îndeamnă să identificăm mai mult aspectele legate 
de problemele bazale ale învățării şi mai puţin de cele medicale sau asociate. 
Este mai curând nevoie să găsim răspunsuri individuale şi mai puţin să introducem 
copiii într-o categorie. Diferenţele individuale unice sunt la ei mai importante decât 
diferenţele de grup. 

Acest lucru explică de ce nu se pot introduce criterii precise în clasificarea 
dificultăţilor de învăţare, şi astfel se recunoaște şi se acceptă varietatea 
clasificärilor. 


Alti indicatori: abilitatile de bazä in activitatea scolarà 


Chiar dacă unii dintre acești elevi nu au dificultăţi de învăţare grave, ei 
întâmpină mari probleme în învățarea şcolară, pentru că aptitudinile lor 
intelectuale sunt mai putin dezvoltate, motivaţia pentru învățare este slabă, iar 
experienţele lor sociale şi educative sunt mai putin bogate sau, pur si simplu, ei 
nu sunt sprijiniți suficient de părinți în învăţare. 

Pătrunzând în analiza procesului de învăţare, şi evidențiind modul de 
prelucrare a informațiilor, se consideră că elevii care au dificultăţi de învăţare se 
caracterizează prin ineficienta proceselor de bază, in special prin următoarele 
manifestări: 

— recepţia mesajelor; 

— conversaţie; 

— producere de informaţii; 

— concentrarea atenţiei. 

În esenţă, putem determina faptul că aceste dificultăţi există în viata 
generală a copilului, dar se observă cel mai bine în activitatea şcolară şi pot avea 
influență asupra socializării de ordin general. 

Dacă detaliem domeniile implicate în procesele de bază ale învăţării, se 
poate evidenția că este afectată cel putin una dintre abilităţile şi deprinderile de 
bază, de tipul: 

— ascultare; 

— raționament; 

— memorie; 

— limbaj oral si scris; 

— lectură; 

— ortografie; 

— caligrafie; 

— calcul; 

— rezolvare de probleme; 

— relaţii spatiale si 

— interacțiuni sociale. 

Chiar dacă sunt în stare să opereze cu ideile concrete, aceşti copii au 
probleme cu sesizarea semnificatiilor celor mai subtile. De aceea problema care 
se iveşte pentru ei în cunoaştere este de a explora informaţia şi, odată trecut acest 
prag, sprijinirea lor să o folosească în contexte diferite. Se ivesc probleme şi în 
exprimare la nivel oral şi scris. 

Putem considera că, din toate caracteristicile menționate, elevii cu 
dificultăți de învăţare vor fi mai sensibili şi mai neadaptati la şcoală. 


Caracteristici generale 


În funcţie de caracteristicile evidenţiate în abilităţile şi deprinderile 
subiectului, McKinney (1984) identifică patru subtipuri de dizabilităţi de învăţare: 

e subtipul 1 (33%) se referă la deprinderi verbale şi deprinderi în 
independenţa şi orientarea sarcinii; 

e subtipul 2 (10%), slăbiciuni în informarea generală şi în sarcini de 
orientare; 

e subtipul 3 (47%), deprinderi scăzute în conceptualizare; 

e subtipul 4 (10%), deficite în deprinderile de secventializare si spatiale. 

Alte caracteristici depistate la elevii care prezintă cerinţe speciale faţă de 
educaţie, deci se încadrează în categoria largă a dificultăţilor de învăţare, sunt 
următoarele (Hodder, C., Waligun, J., Willard, M.,1986): 

— lipsa maturității şi un comportament de tip narcisist si egocentric, 
ceea ce îi determină pe adulţi să îi trateze ca pe copiii mici; 

— speriaţi de şcoală, nu pot depăși aceste probleme decât cu ajutorul 
colegilor; 

— pot înțelege informaţiile, dar sunt incapabili să răspundă la 
întrebări, ceea ce denotă o incapacitate de redare a celor ştiute; 

— pot fi copleșiți de sarcinile de rezolvat, pot sti să rezolve o 
problemă, dar nu realizează practic demersul respectiv. 

Atunci când vorbim despre dificultăţile specifice de învätare/ 
tulburări/ dizabilităţi, trebuie să identificăm faptul că acestea încorporează o 
suită de dezordini/ tulburări într-o combinaţie specifică fiecărui individ şi că nu 
poate nimeni să le manifeste pe toate. 


Tabloul caracteristicilor, după Lerner 


Lerner, J. (1989) semnala următorul tablou general al caracteristicilor 
care definesc persoana cu dizabilităţi de învăţare: 

— tulburări ale atenţiei; 

~ dificultăţi de mobilizare a strategiilor cognitive ale învăţării; 

— abilităţi motorii slabe; 

— probleme perceptuale si de procesare a informaţiilor; 

— dificultăți ale limbajului oral; 

— dificultăţi în citire; 

— dificultăți ale limbajului scris; 

— dificultăți matematice; 

— comportamente sociale inadecvate. 


Modelul de indicatori al lui Kirk şi Chalfant 


În cadrul acestui grup heterogen de simptome şi caracteristici este 
interesant de analizat modelul pe care îl elaborează Kirk şi Chalfant (1984, 
p.14), care sugerează două tipuri mari de dificultăţi specifice de învăţare: 

— dificultăţi de învățare şi dezvoltare; 

— dificultăţi de învățare academice/teoretice. 

Primele se referă la deprinderile de bază sau de preachizitie: 

— memorie; 

— atenţie; 

— deprinderi perceptuale; 

— deprinderi de gândire; 

— deprinderi de limbaj oral şi scris. 

Cea de-a doua categorie se referă la învăţarea şcolară ca achiziție, adică: 

— citire; 

— aritmetică; 

— scris de mana: 

— rostire şi 

— exprimare în scris. 

2.2. DISPERSIA DIFICULTATILOR DE INVATARE 


În ceea ce priveşte dispersia dificultăţilor de învăţare în rândul 
populaţiei, majoritatea specialiştilor afirmă existenţa acestora la toate vârstele: 
preşcolar. şcolar elementar, scolar secundar si adult. Mai mult, în ultimul 
deceniu există o preocupare pentru intervenţia la nivelul preşcolar, tocmai pentru 
a se evidenția posibilitatea remedierii la vârstele timpurii, ca şi la vârstele adulte, 
preocupări care constituie o şansă în plus pentru prelungirea vieţii st înţelegerea 
învăţării permanente. 


2.3. CAUZELE DIFICULTĂȚILOR SPECIFICE DE ÎNVĂŢARE 


Mecanismele prin care un copil ajunge să aibă dificultăți de învăţare nu 
sunt cunoscute pe deplin. Când este vorba de dificultățile de învăţare pasagere, 
nespecifice sau de dezvoltare, cauzele cele mai elocvente se găsesc în lipsa 
sprijinului adecvat în învăţare pe parcursul primelor experienţe psihosociale ale 
copilăriei mici, dar şi în deficienţe în structurile biofunctionale care determină 
procesele de învățare de bază. Depistate la timp şi printr-o intervenţie timpurie, 
adecvată, acestea pot fi remediate în funcţie de momentul acţiunii de remediere, 
al metodei şi al extinderii problemelor respective. 

Dacă ne referim însă la acele dificultăţi de învăţare care sunt specifice, cu 
grad de relativă constantä şi gravitate în adaptarea copilului Ja viata şcolară si 
socială, care apar câteodată tocmai pentru că nu s-a intervenit la timp şi adecvat, 
lucrurile se complică st explicaţiile cauzelor devin mult mai dificil de identificat. 


Tipuri de cauze 


Pentru că explicaţiile care se dau acestor tulburări sunt diferite şi de multe 
ori confuze, se vorbeşte despre: identificarea „cauzelor posibile”, de „cauzele 
reale”, „cauze presupuse” si chiar despre „neputința precizării etiologiei” 
(Ungureanu, 1998, p. 51). 

Printre cauzele presupuse pot fi menţionate: 

— cauze biologice şi fiziologice; 

— cauze psihologice; | 

— cauze aparţinând mediului educational; 

— cauze necunoscute. 


Abordärile cauzelor 


Când ne reterim la dificultăţile școlare, vocabularul utilizat, ca şi modelele 
explicative cu privire la cauze sunt extrem de variate. Pe de o parte, profesorii au 

explicaţii privind cauzele dificultăţilor de învăţare, pe de alta, curente diferite de 
cercetare şi intervenţie avansează modele diferite explicative şi cauzale. Practic, 
dificultăţile de învăţare devin o problemă când elevul are o rămânere în urmă sau 
chiar un eşec. Cei mai mulți specialişti se referă ia abordările de ordin cognitiv, 
alții acordă atenţie limbajului şi dezvoltării abilităţilor sau chiar accentuează rolul 
întăririi în învățare. De aici vin şi numeroasele concepţii cu privire la dificultățile 
şcolare. 

G. Goupil (1997, p. 57) identifică mai multe orientări care definesc 
cauzele şi orientează intervenţia în cazul dificultăților de învăţare. Aceste 
abordări sunt următoarele: 

- abordările de tip neurologic si medical; 

- abordările care îşi găsesc cauzele în tulburările instrumentale si 
deficienţe diverse; 

- abordările bazate pe tratarea informaţiei; 

- abordările bazate pe afectivitate; 

- abordările bazate pe interacţiune; 

- abordarea de sinteză a diferitelor perspective. 

Abordările de tip neurologic şi medical. Acestea găsesc originea 
dificultăţilor de învăţare în probleme de tip medical. Este vorba de deficite 
neurofiziologice şi perceptive, ereditate biologică — ca factor de predispozitie, 
afectări minore cerebrale, lipsă de maturizare, necoordonări, iregularitati 
biochimice sau mici traumatisme cerebrale. 

Abordările care îşi găsesc cauzele în tulburările instrumentale şi 
deficienţe diverse. La finele anilor '60, mai multi autori explică dificultăţile de 
învăţare prin tulburări instrumentale. Aceste instrumente corespund, aşa cum am 
precizat anterior, unor funcții diferite interne şi externe. Legati de dezvoltarea 
inteligenţei intelectuale, factorii instrumentali regrupează elemente ca memoria, 
limbajul, percepţia vizuală şi auditivă, percepţia timpului şi spațiului, schema 
corporală. Frostig, 1976 (apud Goupil, 1997, p. 59) a descris percepția vizuală 
prin următoarele dimensiuni principale: 

- coordonarea oculomotorie (coordonarea ochiului cu mâna la 
execuţia unor sarcini diferite); 

- perceptia figura-fond (posibilitatea de a recunoaşte aceeaşi formă 
în fonduri schimbate); 

- conservarea formei (capacitatea de a recunoaşte aceeaşi formă, 
desi există variaţii); 

- percepția poziţiei spatiale (capacitatea de a recunoaşte o poziție si 
de a discrimina obiectele în funcţie de poziţii diferite); 

- percepția relaţiilor spatiale (posibilitatea de a distinge relaţiile 
spaţiale ale unui obiect prin raportare la altul); 

- orientarea dreapta-stânga (capacitatea de a se orienta în raport 
de stânga şi dreapta în funcţie de sine, de alţii şi de obiecte); 

- structurarea temporală (capacitatea de a recunoaşte şi de a 
respecta diferitele structuri temporale); 

- discriminarea auditivă (capacitatea de a discrimina sunete si 
zgomote); 

- memoria vizuală (capacitatea de a recunoaşte forme şi obiecte 
cunoscute); 

- memoria auditivă (capacitatea de a-ţi aminti de sunete si a le 
repro-duce corect). 

Abordările bazale pe tratarea informatiei. Acestea recunosc rolul 
receptionarii, stocării şi organizării informaţiei în dificultățile de învăţare. Este 
vorba de rolul pe care îl are în învăţare capacitatea de a interpreta ceea ce ne 
înconjoară şi de a da sens. Acest proces se petrece în etape, are la bază memoria si 
strategiile acesteia de stocare şi structurare a informaţiilor. Strategiile de tratare a 
informaţiilor facilitează învăţarea si au influenţă în planul afectiv şi motivational al 
elevului. Se disting strategii cognitive (facilitează achiziţia, înmagazinarea şi 
utilizarea informaţiei, unele memorizarea seriilor de informaţii, altele permit 
stabilirea legăturilor, altele formarea categoriilor etc.) şi metacognitive (identifica 
metacunoasterea, adică capacitatea de a gestiona, ajusta şi regla acțiunile cognitive 
în cadrul învăţării). 

Abordările bazate pe afectivitate. Afectivitatea e prezentă în toate gesturile 
individului. Astfel, dificultăţile de învăţare sunt legate de situaţii dezagreabile care 
antrenează reacţii emoţionale puternice, de situaţiile care determină motivaţia, 
reacțiile elevului în fata atitudinilor colegilor lui si ale profesorului. Situatitle pe 
care le trăieşte un elev în cadrul activităților şcolare au efecte asupra modului în 
care el abordează învăţarea. 

Abordarile bazate pe interacțiune. Este vorba despre acele abordări care 
acordă importanţă corelării mai multor factori şi unor cauze care sunt multiple, 
nu unice. G. Goupil propune în acest tip de abordare identificarea următoarelor 
dimensiaini: 

— cauze fizice legate de probleme neurologice, vizuale sau auditive, 
Separat sau în asociere. Acestora li se adaugă „statutul fizic”, adică modul în care 
trăieşte şi este îngrijit, hrănit, elevul. Putem face referire la identificarea nevoilor de 
bază ale oricărui individ şi la faptul că, pentru a învăţa si a dezvolta o motivaţie 
adecvată învăţării, elevul trebuie să primească acoperirea nevoilor fizice, ca nevoi 
de bază în dezvoltarea sa. (Vezi precizările modelului piramidei nevoilor 
individuale, așa cum a fost elaborat de Abraham Maslow, încă din 1943: Nevoi 
fizice, securitate, dragoste şi apartenenţă, stimă de sine, actualizarea sinelui sau 
autcrealizarea, a sti şi a înţelege.) 

— dezvoltarea intelectuală si emoţională a elevului; 

— şcoala şi sistemul de învățare propus de aceasta; 

- nivelul cultural şi socio-economic al familiei. 

Abordarea de sinteză a diferitelor perspective. Fiecare abordare pune 
accentul pe anumiţi factori explicativi. În mediul şcolar există o mare varietate de 
dificultăți, aşa cum cauzele acestora sunt multiple şi variate. 


Sinteza modelelor explicative în dificultăţile de învăţare (adaptare în 
traducerea autorului, după Goupil, G., p. 68. 1997) 


ABORDAREA CARACTERISTICILE 
Tip neurologic şi medical | Accentul pe procesele neurofiziologice şi pe diagnostic 


Abordare de tip intelectual | Accentul pus pe deficite le elevului în ceea ce priveşte 
bazele intelectuale ale învăţării şi pe simptomele acestui 


deficit 


acestora cu tulburările de învățare 
Accentul pe interacțiunea | Accentul pus pe factori multipli în interacţiune, activitate, 
factorilor coală şi învăţământ. 


Cauze reale 

Majoritatea autorilor vorbesc despre trei categorii de cauze reale posibile: 

1. organice; 

2. funcţionale bazale (la nivelul metabolismului celular); 

3. educaţionale. 

Astfel, sintetizând clasificări numeroase ale cauzelor, Lerner, J. (1989) 
consideră cele mai elocvente trei posibilităţi: 

— afecțiunile cerebrale; 

— variaţia echilibrului bio-chimic; 

— calitatea influențelor din mediul ambiant. 

Cele mai multe preocupări actuale constau în identificarea cauzelor ce tin 
de mediul de educaţie şi învăţare, tocmai pentru că aceasta este premisa unei 
posibile remedieri. 

Dacă se iau în studiu elementele de bază în învăţare, evidenţiate în 
acumularea informaţiilor despre lume şi viaţă, se poate considera că dificultățile 
specifice de învăţare au drept cauze: 

— aptitudini intelectuale de învățare, mai putin dezvoltate şi structu- 


rate; 

— motivaţia pentru învățare este mai scăzută; 

— experienţele sociale şi educaționale sărace; 

— lipsa sprijinului necesar în educaţie şi învățare. 

Lovitt (1978) se referă în studiile sale la faptul că începuturile învăţării 
şcolare caracterizate de tehnici inadecvate şi profesori slabi pot constitui 
certitudinea unor tulburări de învăţare, iar Engelman (1977) consideră chiar că 
90% dintre copiii etichetati cu dificultăți de învăţare au fost prost învăţaţi 
(Heward şi Orlansky, 1980, p. 143). De aceea ei consideră că dificultăţile de 

învățare sunt „făcute, nu înnăscute”. Este însă exagerat să considerăm 
instruirea inadecvată singura cauză. Chiar si la autorii menţionaţi, 10% dintre 
copiii cu dificultati de învăţare datorează problemele lor funcţionării deficitare a 
sistemului nervos central. 

Într-o perspectivă pedagogică suntem interesaţi de posibilitatea intervenţiei 
adecvate şi deci de identificarea momentului de declanşare a dificultăţilor de 
învățare, precum şi de modalităţile optime de educare şi de instruire. 

În ghidul oferit profesorilor canadieni, pentru a aborda problematica 
copiilor cu dificultăți de învățare (Ontario, 1986), se specifică faptul că dificultăţile 
de învăţare de tip clasic, care pot fi considerate de origine gravă, neurologică, 
constituie un procent de numai 3% din populația şcolară. 


2.4. EVALUAREA DIFICULTĂȚILOR DE ÎNVĂŢARE 


Definirea evaluării 


Când prezentăm evaluarea dificultăţilor de învăţare, trebuie să pornim de 
la o teză cu valoare de definiţie necesară în abordarea oricărui tip de dizabilităţi: 

Evaluarea dificultăților de învățare este un proces complex de identi- 
ficare de particularităţi, capacităţi, abilități şi deprinderi, măsurarea acestora 
şi compararea — proces care necesită timp şi instrumente variate şi se face în 
vederea intervenţiei care să dezvolte abilități şi să remedieze anumite limitări 
funcționale. 

Dacă identificarea şi măsurarea sunt asemănătoare în diferite acceptiuni, 
problemele vin de la comparare. Pentru ce facem această comparare? Pentru a 
eticheta copilul si a-l încadra într-o ierarhie sau pentru a interveni şi a sprijini 
formarea unor noi abilităţi, precum şi remedierea unor aspecte ? 

Măsurarea precede evaluarea. Măsurarea constă în determinarea valorii 
unei acţiuni sau fenomen cu ajutorul cifrelor, în timp ce evaluarea este actiune de 
apreciere a fenomenului cu ajutorul datelor obținute prin măsurare. La baza unei 
evaluări corecte stau tehnicile de măsurare eficiente (Musu, I., 2000, p. 136). 


Caracteristicile evaluării în dificultăţile de învățare 


De la început facem sublinierea că, în cazul dificultăţilor de învăţare, cea 
mai eficientă evaluare este cea care se realizează în mod global, ținând cont de 
toți parametrii de dezvoltare psihică ai copilului şi de caracterul unic al 
dificultăţilor. În același timp, evaluarea este necesară cât mai de timpuriu, 
pentru că si interventia eficientă este cea timpurie. În ceea ce privesc 
instrumentele evaluării, ele aparţin atât psihologiei, cât si pedagogiei — fiind 
teste, probe, vrile de observaţie formală şi informală. 

Evaluarea dificultăţilor de învăţare este realizată de specialiştii psiho- 
pedagogi, dar trebuie sprijinită de părinți şi de cadrele. didactice care-lucreazä cu. 
copilul la şcoală. 

Evaluarea este, î în Au rand, un proces, de > pimere si „rezolvare a 
problemelor. - 

-Evaluarea dificultăţilor de învăţare este un proces ce implică o 
cantitate mare de informaţii. diverse şi interpretarea acestora, pe baza cărora 
se iau deciziile de intervenţie şi, dacă este cazul, de clasificare şi încadrare. 

Folosim evaluarea în cazul copiilor cu dificultăți de învățare pentru a 
identifica initial ce stevoi de intervenţie există şi de ce tip de programe : are. névoie 
copilul. Orice imerventie în dificultăţile de învățare. presupune şi evaluarea: 
programului utilizat, Spunem că evaluăm şi programele folosite. adică, după ce se 
realizează un anumit tip de intervenţie, printr-un plan individualizat de intervenţie, 
periodic se evaluează gradul de adecvare a acestuia, precum si comportamentele 
noi însuşite de copil. După orice intervenţie se realizează şi o evaluare finală. 

“În cazul dificultăţilor de învăţare, evaluarea se referă deci la competențele 
şi capacităţile copilului, exprimate în anumite comportamente, dar şi la programul 
de intervenţie. Altfel spus, evaluarea se realizează cu scopul unei intervenții şi 
pentru aprecierea eficienţei acesteia, și nu de dragul măsurării. 

Practic, indiferent de orientarea ei, evaluarea este iniţiată pentru a “deter. 
mina dacă un elev trebuie să beneficieze de servicii de educaţie specială, zi ce tipuri 
de intervenţie sunt cele mai utile pentru el. 


Tipurile evaluării 


La nivelul dificultăților de învățare evidențiate în scoala, în funcţie de 
instrumentele utilizate există două tipuri de evaluare: formală şi informală. - 

Evaluarea formală implică utilizarea unor instrumente de tipul: 

- teste de inteligenţă, de aptitudini, de învăţare; 

„= teste de înţelegere; 

- teste si probe pentru a evidenția abilitatite motorii, tie rea de tip 
auditiv, a culorilor, comportamentele adaptative, abilităţile de e limbaj, adaptarea 
sgmpanam pela şi socială ete... 

Evaluarea informală. include proceduri si tehnici cum ar fi: 

. — observaţia sistematică; 
“analiza probelor de lucru; 
— analiza sarcinilor; 
— analiza eroriloi;, 
: — interviuri; 

— chestionare; 

— analiza înregistrărilor etc. a ee ue ees 

Evaluarea se poate analiza şi se FPE prin moduli in care antrenează 
arti actiuni (Campione, 1989, Feuerstein, 1979, 1980, apud Musu, 2000). Se 


vorbeşte despre evaluarea statică şi evaluarea dinamică. Evaluarea statică este 
considerată de bază, pentru că pune accentul pe ceea ce face elevul efectiv, nu pe 
capacitatea de dezvoltare. Evaluarea dinamică caracterizează evaluarea poten- 
tialului de dezvoltare, adică se bazează pe evaluarea proceselor psihologice 
implicate în învățare şi dezvoltare. 

Se poate considera ca o teză generală ideea că orice program de intervenţie 
în sfera acestui tip de dificultăţi trece printr-o evaluare iniţială, apoi printr-o 
evaluare permanentă, care aduce, corecţiile necesare pe parcursul: remedierii 
problemelor de învățare şi monitorizează. schimbările, progresele şi achiziţiile, 
precum şi o evaluare finală a programului, cand. se evi ențiază ; progresele 
înregistrate pe o anume perioadă propusă şi orientările eventualelor reveniri. — 


Diferente între evaluări 


Având în vedere varietatea deosebită a dificultăţilor de învăţare, necla- 
ritatea termenilor, şi problema evaluării este prezentată diferit, uneori confuz, în 
literatura de specialitate. 

Diferenţele semnificative vin din răspunsul la întrebările: „Cine face 
evaluarea?”, „Când este cel mai bine să se intervină?” şi „Cum se realizează 
aceasta?” 

Dacă punem accentul pe prevenirea dificultăţilor de învățare ca 
dificultăţi de ordin instrumental — în primul rând — şi pe posibilitatea de intervenţie 
legată de intrarea copilului în şcoală, ca şi de sprijinirea în acest context a învăţării, 
se poate vorbi de următoarele tipuri de evaluări: 

— evaluarea timpurie (precoce) a dificultăţilor de învăţare, realizată la 
vârsta preşcolară; 

— evaluarea maturității, la momentul intrării în şcoală (evaluare 
iniţială); 

-- evaluarea complexă, continuă, care se realizează prin instrumente 
variate, în mod cât mai complet şi contextualizat (Hodder, Waligun, Willard, 
1986, p. 37). 

Evaluarea timpurie a dificultăţilor de învăţare prezintă un anumit specific 
determinat de faptul că copilul mic se găseşte în grija familiei, care poate, sau nu, 
constata dificultăţile în procesul adaptării. În acelaşi timp, majoritatea problemelor 
legate de funcţionarea proceselor de învăţare se pot remedia: dacă se cunosc la timp 
şi se intervine adecvat. Se pune deci problema unei cunoasteri a dificultăților de 
învăţare de la vârstele foarte mici, prin semne caracteristice pe care să le poată 
identifica persoana care are în grijă copilul. Apoi, trebuie să se procedeze la o 
evaluare de tip diagnostic individual la acei copii la care s-au semnalat cerințe 
speciale față de învăţare. Subliniem ca foarte important faptul ca nevoile de 
învățare ale elevilor să fie determinate cât mai devreme, dacă se poate înainte de 
debutul şcolar. 

Abordări în evaluarea dificultăților de învățare 


Există trei abordări largi referitor la evaluarea copilului cu dizabilităţi 
de învăţare (Institutul ROHER, Canada, 2003): 

— abordarea prin raportare la standarde; 

— abordarea prin raportare la criterii; 

— abordarea prin raportare la individ. 

Evaluarea şi indicatorii prin raportare la standarde măsoară performan- 
tele unui copil într-o anume arie de dezvoltare, pornind de la un standard stabilit 
prin testarea unui eşantion reprezentativ pentru copii. Fiecare copil evaluat este 
comparat cu standardul aplicat (de regulă, cu punctaj mediu) şi astfel se poate 
determina performanța particulară a respectivului copil. Numai prin compararea 
performanţelor unui copil cu cele standard se pot dezvolta deprinderile intelectuale, 
de limbaj şi cele motorii, pentru a corespunde cu vârsta sa. Educatorii şi specialiştii 
în dezvoltarea copilului includ tot mai mult în această evaluare perspectiva 
holistică, care nu se mai bazează exclusiv pe teste pe bază de standarde. Se pune 
astfel problema că această evaluare, prin comparație cu performanţele standard, 
duce la etichetare şi reproduce stereotipiile culturale cu privire la dizabilitate. 

În esenţă, testele standard: 

- sunt valabile pentru verificarea încadrării legale pentru servicii de 
educaţie specială; 

- pot determina dacă un elev achiziţionează conform aşteptărilor; 

- asigură compararea realizărilor diferiților elevi; 

- asigură bazele generale pentru compararea programelor de remediere. 

Dezavantajele acestor tipuri de teste sunt: 

- rezultatele sunt deseori prea generale pentru a asigura o orientare a 
instrucției specifice unui elev; 

- nu sunt legate direct de secvențele programelor de instruire; 

- nu pot fi modificate în funcţie de condiţii specifice; 

- sunt de valoare minimală pentru a indica cât de mult sau cât de putin a 
învățat elevul. 

Evaluarea şi indicatorii prin raportare la criterii sunt utilizaţi pentru a 
determina punctele forte şi punctele slabe ale unui copil, nu prin a-l compara cu 
alții, ci prin raportare la un set de deprinderi prestabilite presupuse a fi esenţiale. 
Evaluarea gravitează în jurul unor obiective specifice de învăţare. Avantajul acestei 
evaluări constă în utilitatea ei de a fi instrument de documentare a progresului 
realizat, stabilind eficienţa instructiei-interventiilor şi pregătind terenul pentru 
însuşirea unor deprinderi ulterioare. La acest nivel întâlnim evaluările prin 
raportare la curriculum ca un sub-set de evaluări prin raportare la criterii. Acestea 
folosesc obiectivele curriculare ca bază de evaluare, respectiv ce anume se predă la 
clasă. În cea mai mare măsură, accentul se pune pe deprinderile de studiu teoretic 
(sau academic) şi pe citire. Evaluările încorporate în curriculum utilizează activi- 
tatile curriculare care funcționează ca obiective ale instrucției, precum si ca 

evaluări care privesc stadiul si progresul. Deşi testele prin raportare la criterii nu 
compară copiii cu nici un standard, ci stabilesc deprinderi şi comportamente țintă 
pe care copiii urmează să le realizeze, se creează, totuşi, ca şi în cazul testelor, prin 
raportare la standarde, aceleaşi dileme: stabilirea de criterii sau norme de dezvol- 
tare care nu permit măsurarea unui proces de dezvoltare individual, unic şi diferit. 

Avantajele testelor criteriale sunt: 

- se dovedesc utile pentru verificarea unor deprinderi precise, ceea ce 
asigură o directionare clară a instruirii; 

- analiza testelor indică locul în care programul individual al unui copil 
este eficient sau ineficient; 

- asigură un mijloc de comunicare mai plin de semnificaţie şi mai 
cuantificabil; 

- corespund mai bine pentru determinarea progresului programului unui 
copil cu dizabilităţi. 

Si aceste teste au o serie de dezavantaje: 

— criteriile luate în analiză pot fi dificil de stabilit; 

— dificultăți legate de folosirea lor de către anumiţi profesori; 

— nu prezintă valoare pentru copiii atipici; 

— sunt ineficiente pentru măsurarea nivelului de performanţă în raport cu 
alti copii. 

Evaluarea şi indicatorii prin raportare la individ. Sunt menite să măsoare 
progresul copilului pe parcursul procesului unic de dezvoltare şi învăţare. Aceste 
evaluări pornesc de la a recunoaşte că orice copil se modelează prin interacțiunea 
dintre aspectele sale biologice si cele de mediu şi prin ceea ce aşteaptă ceilalți de la 
viata şi viitorul copilului. Evaluările se fac în contextul particular de viata şi în 
funcţie de particularitätile-calitätile unice ale copilului. Nu se urmăreşte numai 
simpla evaluare a copilului, ci şi calitatea relaţiilor lui cu ceilalți, modul în care 
dezvoltarea sa este influențată și modelată de familie, şcoală sau comunitate, 
precum şi valorile, cultura, legile şi politicile sociale dominante. Cu alte cuvinte, nu 
se poate rupe evaluarea de viata complexă cu încărcătură socială a fiecărui copil. 
Putem da ca exemplu la acest tip de evaluare preocuparea Institutului de 
Cercetări pentru Copilăria Timpurie (SUA) privind măsurarea creşterii şi 
dezvoltării copiilor americani. Acesta a elaborat un set de indicatori, prin raportare 
la individ, numiţi /ndicatori de dezvoltare si creştere individiualizată (CDI). 
Aceşti indicatori au scopul de a măsura atât realizările obținute de copii, cât si 
efectul asupra acestor realizări a intervențiilor, mediului şi relaţiilor cu părinții, 
profesorii etc. În mod special, aceşti indicatori obțin următoarele precizări: 

— măsoară performanţele copiilor în anumite arii specifice care se stabilesc 
individual, în funcție de obiectivele programului educativ al fiecărui copil; 

— oferă indicii privind ritmul de dezvoltare şi creştere în timp; 

— măsoară efectul intervențiilor asupra ritmului de creștere şi dezvoltare a 
copilului; 

— măsoară succesul unor intervenţii pentru îmbunătăţirea realizărilor; 

— folosesc realizările obţinute de fiecare copil in parte pentru a stabili 
succesul intervențiilor în ceea ce priveşte îmbunătăţirea realizărilor pentru toți 
copiii sau pentru anumite sub-grupurt specifice. 

În concluzie, la acest tip de abordare a evaluării dificultăţilor de învăţare, 
dacă setul inițial de obiective stabilit pentru un anume copil se precizează prin 
raportare la standarde sau la criterii de dezvoltare, si nu la potențialul şi talentele 
unice ale fiecărui copil, chiar şi acest tip de evaluare are limitările lui. 

Analizând toate cele trei tipuri de abordări ale evaluării, trebuie să 
precizăm că fiecare set de indicatori serveşte unui anumit scop şi trebuie utilizat în 
raportare la celeialte. Măsurătorile prin raportare la standarde sunt adecvate pentru 
a compara un copil cu un grup standard prestabilit, pentru a determina o întârziere 
sau o neconcordanta faţă de respectivul standard. Acest tip de măsurări este util 
pentru a determina alegerea sprijinului si a serviciilor. Măsurătorile prin raportare 
la criterii sunt adecvate pentru evaluarea punctelor forte şi a slăbiciunilor din 
deprinderile unui copil, precum si pentru a determina cerințele acestuia. Ele pot 
ajuta la elaborarea Planului Individualizat de Servicii și a Planului Educational 
Individualizat. Măsurătorile prin raportare la individ sunt adecvate pentru 
monitorizarea progresului, evaluarea dezvoltării şi măsurarea realizărilor pentru 
fiecare copil în parte, precum şi pentru corelarea rezultatelor în scopul măsurării şi 
monitorizării realizărilor unui copil sau a unui grup de copii. Aceste evaluări sunt 
importante pentru evaluarea, orientarea şi adaptarea intervențiilor, dar şi pentru a 
măsura eficienţa unor intervenţii. Ele permit şi implicarea familiei în luarea 
deciziilor privind necesitatea, tipul şi eficiența intervenției, dar şi pentru 
îmbunătățirea comunicării cu părinţii şi colaborării cu profesioniștii. 


Evaluarea mediului, ca o altă abordare 


Unii autori identifică, în afara acestor trei tipuri de evaluări, şi evaluarea 
mediului (Witt, Elliott, Gresham si Kramer, 1988). Aceasta constituie mai mult un 
punct de vedere asupra evaluării şi se concentrează asupra mediului şcolar. În unele 
cazuri se fac şi aprecieri asupra mediului familial. Este un proces de analiză 
interrelationalä între elev si alti elevi, între elev şi profesor, legat de convențiile 
grupului şcolar, așteptările părinților, dar si de ambientul educational (modul de 
amenajare a spațiului educativ, mobilier, mijloace, temperatură, zgomot etc.). 
Avantajele acestui tip de evaluare vin din aceea că profesorii vor identifica 
valoarea mediului şi a relațiilor educaționale pentru învățarea elevilor înainte de a 
diagnostica o anume problemă de învăţare: Acest tip de evaluare este util î 
strângerea informaţiilor şi planificarea intervențiilor asupra elevilor cu dificultăți 5 
învățare manifeste în special in sfera comportamentală. Dar există şi anumite 
dezavantaje, legat de faptul că această evaluare este mai subiectiva si mai 
complexă. 

Evaluarea complexă specifica dizabilitatilor de învățare 


În cazul dificultăţilor de învăţare, este de preferat o evaluare complexă 
şi continuă a personalităţii copilului şi a parametrilor lui de dezvoltare. Uneori 
însă, este necesară şi evaluarea singulară sau cu scop unic. 

Putem enumera ca dimensiuni ale evaluării complexe, de ordin general, a 
dificultăţilor de învăţare (Hodder, Waligun, Willard, 1986, p. 35): 

— evaluarea şcolară continuă; 

— bilanțul de sănătate detaliat (auz, vedere, stare psihică $i neuro- 
logică); 

— evaluarea psihologică; 

— evaluarea limbajului; 

— antecedentele familiale şi sociale; 

— evaluarea comportamentului observat în diverse situații. 

Evaluarea copiilor cu dificultăți de învăţare se poate considera ca necesară 
în două etape succesive: 

a) În prima etapă se semnalează o serie de indici generali ai dificultăților 
care se înregistrează şi constituie un prim semnal de alarmă. 

b) În a doua etapă, acolo unde se constată incidenţa mai multor parametri 
responsabili de calitatea învăţării, trebuie să se intervină cu aplicarea unor teste şi 
instrumente ştiinţifice de măsurare. 

Indicii sau indicatorii generali ai dificultăţilor de învăţare se leagă atât la 
copilul mic, cât şi la şcolar, de următorii parametri: 

— starea de sănătate actuală si în trecut (antecedente la naștere, boli 
în copilărie); 

— informaţii despre eventuale întârzieri în dezvoltare (mers, vorbit, 
alergat etc.); 

— simptome de hiper- sau hipoactivitate; 

— tulburări fizice prezente sau trecute; 

— antecedente în familie (alcoolism, maladii mentale etc.); 

— observarea comportamentelor copiilor realizată de educator, dar si 
de părinți. 

Desigur, evaluarea globală ne oferă informaţii inițiale, dar avem nevoie 
de o evaluare detaliată a domeniilor în care putem interveni. 


Evaluarea detaliată pe domenii de învăţare şi dezvoltare 


Domeniile dificultăţilor de învăţare, aşa cum le-am mai prezentat în acest 
volum, necesită fiecare o evaluare atentă prin parametrii caracteristici şi prin 
probe specifice. Domenii asupra cărora acţionează evaluarea sunt, în general: 

— psihomotricitatea; 

— percepţia vizuală, percepţia auditivă; 

— limbajul; 

— dezvoltarea intelectuala; 

— factorii sociali şi personali. 

În acest context, evaluarea se adresează caracteristicilor funcţionale care 
pot fi relevate prin instrumente specifice în domeniile menţionate. Musu I. 
(2000), în Ghidul de predare-învățare pentru copii cu cerințe educative speciale, 
exemplifică evaluările pe domeniile funcţionale prezentate mai sus. Prezentăm o 
adaptare în sinteză, pentru a realiza o imagine cât mai adecvată asupra evaluării 
dificultätilor de învăţare. 


Psihomotricitatea 

Evaluarea psihomotricitätii se referă la achiziţiile abilităţilor perceptive 
motrice în care se evaluează următoarele: 

Motricitatea globală, respectiv identificarea problemelor legate de: 

— mers, 

— etapele dezvoltării motorii, 

— echilibru şi coordonare, 

— flexibilitate şi rigiditate, 

— ținută posturală, 

— amplitudinea mişcărilor şi supletea lor. 

Motricitatea fină, unde se pot identifica probleme de tipul: 

— stare de confuzie în executarea unor serii de mişcări precise cu care 
elevii sunt obişnuiţi; 

— lipsa coordonării bilaterale; 

— hipo- sau hipersensibilitate vizuală, auditivă, olfactivă sau tactilă; 

— dificultăți ce privesc relationarea spaţială, percepţia obiectelor şi diferen- 
tierea stânga, dreapta; 

— tulburări de atenţie; 

— dificultăţi de adaptare la schimbare. 

Schema corporală și lateralitatea. La acest nivel se folosesc probele 
prin care se dau informaţii care să evidentieze: 

— cunoaşterea părților corpului; 

— dezvoltarea şi întărirea propriei scheme corporale; 

— dezvoltarea parametrilor care servesc la organizarea spaţiului (înainte, 
înapoi, dreapta, stânga etc.). 

Orientarea-organizarea-structurarea  spaţio-temporală, care se 
identifică prin intermediul probelor care evidenţiază: 

— orientarea în spaţiu; 

— orientarea în timp; 

— măsurarea spațiului; 

— măsurarea timpului. 

Perceptia vizuald, perceptia auditiva 

Pentru percepţia vizuală, la fel ca şi pentru percepţia auditivă. se 
evidenţiază tulburările din trei domenii distincte: 

— discriminarea vizuală si auditivă; 

— ordinea vizuală si auditivă; 

— memoria vizuală şi auditivă. À 

Probele alese vor pune în evidenţă problemele care apar în fiecare dintre 
cele trei structuri menţionate. 


Limbujul 

Pentru evaluarea limbajului, cele mai multe probe şi observaţii 
evidenţiază: 

— sensul, deci componenţa semantică a limbajului; 

— forma, cu următoarele trei componente: fonologia (sunetele şi frecvența 
sunetelor), morfologia şi sintaxa; 

— utilizarea, care se referă la modul cum se foloseşte limbajul. 

Evaluarea limbajului se face prin probe care evidențiază cunoaşterea 
vocabularului şi a conceptelor (sens si formă), cunoaşterea sintaxei (forma), 
capacitatea de deducție şi integrare (legătura dintre idei), capacitatea de comunicare 
(folosirea în situaţii diferite), limbajul literar şi capacitățile metalingvistice (sens, 
formă și utilizarea limbajului). 


Dezvoltarea intelectuală 

Pentru a evalua dezvoltarea intelectuală, probele şi testele folosite vor 
urmări dacă procesele cognitive sunt caracterizate de probleme cum ar fi (Musu, J, 
2000, p. 36): 

— percepţia difuză; 

— aptitudinile parţiale în rezolvarea problemelor; 

— aptitudinile verbale slabe, relaţiile spatiale deficitare; 

— instabilitatea perceptiva, precizia; 

— comportamentul impulsiv, lipsa de reflecţie; 

— aptitudinile slabe în planificare; 

— atitudinea pasivă fata de învăţare, neintelegerea relaţiilor; 

— lipsa de evaluare a ipotezelor, lipsa coerentei logice; 

— comunicare egocentrică; 

— răspunsuri doar prin tatonări; 

— ineficienta în transferul vizual; 

— dificultăţi în discriminarea fond-formă; 

— lipsa generalizarilor; 

— memorie mediocră; 

— lipsa de cunoştinţe generale. 

Factorii sociali şi personali 

Referitor la factorii sociali şi personali, evaluarea dificultăţilor de 
învăţare pune în evidenţă următoarele elemente: 

— imaginea de sine deficitară, caracterizată prin lipsa de încredere în 
propriile forte; 

— percepţia socială deformată, adică intepretările inexacte ale expresiilor 
faciale, corporale şi ale vocii; 

— comportamentul caracterizat de hiperactivitate sau lipsa de atenție, 
agresivitate şi emotivitate exagerate; 

Există mai multe liste de control sau scale de indicatori care pot preciza 
dificultăţile de învăţare determinate de probleme de atenţie, hiperactivitate sau 
comportamente inadecvate: Un exemplu îl constituie Scala de activităţi 
WERRY-WEISS-PETERS, privind indicatorii de atenţie şi de hiperactivitate, 
şi Lista de control a simptomelor tulburărilor de comportament, elaborată de 
WERRY și QUAY. Ambele se bazează pe observare şi notarea periodică a 
anumitor comportamente deficitare. 


Instrumentele cel mai cunoscute pentru evaluare 


O mare parte din dificultăţile de învăţare apar doar din observarea 
curentă a comportamentelor şi atitudinilor elevilor. Altele sunt evidenţiate prin 
probe care pun în mişcare caracteristici mai mult sau mai puţin generale ale 
domeniilor unde pot apărea dificultăți de învăţare. Putem alcătui grile de 
comportamente observabile care definesc unele dificultăţi de învăţare şi pot 
evalua dificultăţile de învăţare folosind doar observarea elevilor ca metodă de 
strângere a informaţiilor, la activităţile de la clasa. 

Prezentăm mai jos o listă de caracteristici ale elevilor, identificate prin 
observare de către cadrele didactice, şi care pot releva dificultăţile de învăţare ca 
indicatori ai dezvoltării la copilul şcolar (adaptare după Hodder, Waligun, 
Willard, 1986, p. 31): 


Domeniul Caracteristicile 


1. Caracteristici de ordin | — hiperactivitate; 

general — slaba capacitate de atenţie; 
— orientarea confuză în spațiu si timp; 

— incapacitatea de a urma instrucţiunile orale; 

— gust exagerat pentru zahăr; 

— hipoglicemie; 

— ambidextrie după 6 ani; 

— inversiunea literelor sau a cuvintelor; 

— greşeli de ortografie persistente în timp; 

— dificultăţi în a prinde şi a lovi cu piciorul o minge; 
— incapacitatea de a sări coarda; 
— dificultăți în a încheia nasturii: 

— dificultati in a lega sireturile; 
— poziţia creionului deficitară; 
— caligrafie dificilă; 
— mersul cu dificultate; 
— neîndemânare excesivă; 
— inaptitudinea de a sări sau a se cätära; 
— căderi frecvente; 
— ezitări la coborârea scărilor; 
— dificultăţi ale poziţiei într-un picior; 
— dificultăţi la mersul pe o linie. 
2. Pentru vedere — capul foarte înclinat; 
— strânge ochii; 
— clipeste des; 
— ochii sunt roșii si lăcrimează; 
— sare randuri sau cuvinte la citire. 
3. In tulburări afective | — imagine de sine slabă; 
sau de comportament — accese de furie şi ostilitate; 
— toleranţă slabă la frustrare; 
— impulsivitate exagerată; 
— închidere în sine sau dezorientare. 
4. Pentru dificultățile de | — caută prieteni mai mici decât el; 
relație socială — dificultăţi în a-şi face prieteni; 
— evită situațiile sociale noi. 


Atunci când se relevă incidența mai multora dintre caracteristicile 
prezentate şi se identifică nevoia unei intervenţii de remediere, se adaugă şi 
observaţiile profesorilor, ale părinţilor, datele din dosarele copilului şi rezultatele 
obținute la examinarea prin teste. Sunt semnalate în literatura de specialitate mai 
multe grile şi liste de control ale comportamentelor menţionate. 

Un capitol aparte al relevării indicilor comportamentali în evaluarea 
inițiulă şi continuă a dificultăţilor de învăţare școlare este limbajul. Este 
necesară o evaluare completă 'a limbajului, atât a celui verbal cât şi a celui 
nonverbal. Observarea limbajului se realizează eficient în mediul său natural, 
adică cel mai mult în activităţile cotidiene ale elevului. Sunt importante de 
semnalat şi aptitudinile lingvistice, împreună cu modalitățile practice prin care 
acestea se pun în mişcare. Comportamentul lingvistic trebuie înţeles împreună cu 
ascultarea, memorarea structurilor de limbaj şi descifrarea acestora (înţelegerea). 

Măsurătorile realizate prin teste nu sunt făcute în scopul de a afla despre 
existenţa şi complexitatea dificultăților de învățare, ci pentru a obţine informaţii 
utile planificării şi implementării unui program de intervenție adecvat. 


Diagnosticul prescriptiv sau evaluarea cu Scop 


Cele mai multe soluții în evaluarea dificultăţilor de învăţare sunt oferite 
prin abordarea diagnosticului prescriptiv. Această abordare are ca bază aplicarea 

unei varietăţi de tipuri de teste care duc direct la evidenţierea posibilităţilor 
organizării unui plan de intervenţie in interiorul clasei de elevi, sau prin servicii 
suplimentare. Problema cea mai dificilă este cum se va determina care copii pot 
rămâne în responsabilitatea şcolii obişnuite şi care sunt cei care necesită educaţie 
specială, 

În sinteză, putem concluziona că: datorită modului complex în care se 
definesc dificultăţile specifice de învăţare (tulburările de învăţare), evaluarea lor 
este cel mai adesea realizată prin baterii de teste, la care se adaugă observarea 
comportamentelor de învăţare. 


Bateriile de teste > 


Există două mari tipuri de măsurători, prin intermediul bateriilor de teste: 

1. Măsurători de tip indirect — prin care se identifică abilitatea generală 
a copilului, luându-se spre măsurare dimensiuni variate. 

2. Măsurători de tip direct — prin care sunt identificate deprinderile 
specifice şi comportamentele operaționale. 

Alegerea între măsurarea directă şi cea indirectă este determinată, în 
general, de tipul de abordare a remedierii instructionale propusă de un program 
şcolar dat. 

În literatura de specialitate sunt specificate două categorii de teste care 
fac măsurători de tip indirect. Heward şi Orlansky (1988, p.144) enumeră 
următoarele tipuri de teste: 

— teste normative şi 

— teste care măsoară procesele. 

Ca măsurători directe sunt redate: inventarele informale de citire, 
testele referentiale şi măsurătorile zilnice prin grile obiective. 


Testele normative oferă posibilitatea ca scorul obţinut de un copil să 
poată fi comparat cu cel al altor copii. Există foarte multe teste din această 
categorie. Spre exemplificare, cităm: 

— testul Jowa, care măsoară deprinderile de bază (1978); 

— testul de diagnosticare Stanford, în abilități matematice (1966); 

— diagnosticul Spache, cu scara de citire (1963) ş.a. 


Testele care măsoară procesele se referă la abilitățile implicate în 
procesul învăţării. Ele pornesc de la ideea conform căreia dificultățile de învăţare 
sunt cauzate de o dificultate de bază, care este mai greu de identificat direct. 
Această dificultate se referă la a procesa, respectiv a utiliza, stimulii şi situaţiile 
de învăţare din mediu. Este vorba, în fapt, de o serie de abilităţi generale 
responsabile de învăţarea individului. Aceste abilităţi generale se pot concretiza 
în percepții vizuale, percepții auditive, coordonare oculo-motorie etc. Utilizarea 
acestor teste se realizează considerându-se că identificarea unei probleme de 

percepţie specifice, care împiedică învăţarea efectivă și eficientă este punctul de 
plecare în alcătuirea unui program adecvat în remediere. Printre cele mai 
cunoscute baterii de astfel de teste sunt: 


— testul de dezvoltare a percepției vizuale „Marianne Frostig” (Frostig, 
Lefever şi Whittlesey, 1964) și 


— testele de abilităţi psiholingvistice „Illinois” (1961 şi refăcut în 1968, 
cu 12 subteste). 


Testul Frostig este compus din 5 subteste care redau tipologia dificul- 
tatilor perceptive nonverbale în următoarele arii: coordonarea oculo-motorie, 
discriminarea fond-formă, constanta formei, poziţia obiectelor în spaţiu şi relaţiile 
spaţiale. 

Testele Illinois măsoară abilitățile psiholingvistice necesare însuşirii 
rostirii şi cititului. Inventarele de citire sunt teste informale care consistă într-o 
serie de propoziții şi paragrafe progresiv aranjate. Copilul trebuie să le citească cu 
voce tare. Ele redau cel mai bine deprinderile de citire, dacă sunt folosite în mod 
curent. Observând cum sunt redate vocalele, consoanele, silabele, imaginea globală 
a cuvântului, omisiunile, inversiunile, substituirile, pauzele din citire etc., se poate 
determina nivelul la care s-a ajuns în însuşirea citirii, precum şi acele deprinderi 
care cer remedierea. 

Testele bazate pe anumite criterii (referentiale) diferă de cele 
normalizate prin aceea că scorul obținut de copil este comparat cu un criteriu 
impus, cum ar fi un nivel de excelenţă. Aceste teste reuşesc să semnaleze cerința 
fata de programul de remediere în funcţie de norma impusă. 

Măsurarea directă este zilnică şi implică o evaluare regulată a 
deprinderilor copilului, evidenţiate în comportamente operaţionale. Acest tip de 
măsurare necesită o grilă bine precizată şi se poate referi la totalitatea deprinderilor 
sau numai la o deprindere anume. Un avantaj al acestei măsurări este faptul că 
realizează ajustările necesare programului, fiind o formă de evaluare permanentă. 

Un astfel de model de abordare îl constituie predarea precisă sau 
tintitä (precision teaching) introdusă de Ogden R. Lindsley. Pornind de la 
terminologia învăţării operante de tip behaviorist, acest model a pus la punct un 
set de procedee pe care să le urmeze profesorii pentru a identifica, monitoriza şi a 
lua decizii asupra punctelor „critice” în mişcările copiilor, în activitatea şcolară. 
Se merge pe construirea unor paşi de dezvoltare, dar şi pe implicarea profesorilor 
in analiza si perfectarea mişcărilor de dezvoltare. Pentru a răspunde nevoilor 
copilului. profesorul trebuie, el însuşi, să se aşeze în postura de elev. El 
analizează cu grijă cum se schimbă comportamentele de la o zi la alta şi îşi 
schimbă planul de instruire (în sensul de predare-invatare) după necesitatea de a 
facilita învăţarea continuă (Hallanan, D.P. & Kauffmann, p. 149). 

2.5. UN INSTRUMENT DE EVALUARE 
PENTRU COPILARIA MICA 


Este un lucru dovedit de teorie şi practică: intervenția timpurie este 
fundamentală în abordarea dificultăţilor de învățare, chiar când ele sunt 
determinate de o deficiență. Programele educative timpurii adecvate sprijină 
copilul să compenseze anumite comportamente şi să afle căile de a se integra în 
procesul învăţării. De aceea este bine să cunoaştem de timpuriu cu ce probleme 
de învățare se confruntă copilul mic. Părinţii şi alti adulţi care se ocupă de copilul 
cu probleme de învăţare — inclusiv educatoarea care are în grupă un copil cu 
anumite deficienţe — pot realiza acest nivel de identificare a situaţiilor de risc ca 
formă a evaluării iniţiale. 

Se poate identifica dacă copilul are „o problemă”, când prezintă frecvent 
unul dintre următoarele comportamente în ariile: 


AUZ. Dacă copilul: 

— nu se întoarce după sursa unui sunet nou sau a unei voci noi: 
— are infecţii dese la ureche; 

— nu răspunde dacă îl chemi, atunci când nu te poate vedea; 

— îţi priveşte buzele atunci când vorbeşti; 

— vorbeşte foarte încet sau toarte tare; 

— nu vorbeşte sau vorbeşte ciudat. 


VĂZ. Dacă copilul: 

— este incapabil să găsească obiecte şi piese mici de jucării pe care le 
aruncă; 

— are ochii roşii sau o disfunctie cronică a ochilor, pete pe ochi, ceaţă sau 
se freacă frecvent la ochi şi spune că îl doare; 

— se izbeşte des de obiectele din cameră; 

— când se uita la ceva, are obiceiul să privească si să încline capul într-o 
anumită poziţie care dovedeşte că nu vede suficient; 

— după vârsta de 6 luni, încrucişează un ochi sau chiar amândoi: 


VORBIRE. Dacă copilul; 

— la 18 Juni, nu spune încă mama” (sau echivalentul); 

— la 2 ani, nu poate denumi obiecte familiare şi persoane; 
3 ani, nu poate repeta mici poezii sau cântece: 

— la 4 ani, nu vorbește încă în propoziţii simple: 

— la 5 ani, nu se face inteies de persoane din afara familiei: 

— vorbeşte altfel decât copiii de aceeaşi vârstă cu el. 

INTELEGERE. Daca copilul: 

— la 1 an, nu reacționează cand îşi aude numele; 

—la3 ani, nu poate identifica diferitele parti ale feței; 

— la 4 ani, nu răspunde la întrebări simple; 

— la Sani, nu poate urmări poveşti simple: 

— pare că nu înțelege, are dificultăți să înțeleagă lucruri simple care i se 
spun, spre deosebire de (în comparaţie cu) copiii de vârsta sa. 


JOC. Dacă copilul: 

— la | an, nu se bucură de jocuri simple de mişcare: 

— la 2 ani, nu se joacă cu obiecte obişnuite (lingura, săpunul ete.); 

— la 4 ani, nu se joacă încă cu alti copii („De-a v-aţi ascunselea”, „Caută- 
ma!” etc.); 

— nu se joacă la fel cu copiii de aceeaşi vârstă cu el. 


MIȘCARE. Dacă copilul: 

— la 10 luni, nu poate încă să stea în şezut, fără sprijin; 

— la 2 ani, nu poate merge fara ajutor; 

— la 4 ani, nu poate să stea în echilibru, într-un picior, câteva secunde; 
— se mişcă diferit de copiii de aceeași vârstă cu el. 


(Adaptare după Early Childhood Care and Education — A Trainer's 
Manual, University of South Pacific, 1995, p. 13-15) 


Dacă s-a identificat o problemă în dezvoltarea copilului, pasul următor 
este de a se evidenția dimensiunile acestei probleme şi apoi de a se interveni 
adecvat, organizându-se stimularea necesară pe un domeniu sau altul al 
dezvoltării. 

Părinţii pot identifica şi depista problema, iar evaluarea dimensiunilor 
acesteia o face un profesionist: medicul, educatorul, logopedul, consilierul, 
psihologul. 

Partea a Il-a 


INTERVENTIA EDUCATIONALA 
IN DIFICULTATILE DE ÎNVĂȚARE 


Capitolul 3 
TRASEUL EDUCAŢIONAL ŞI INTERVENTIA 


ÎN DIFICULTĂŢILE DE ÎNVĂȚARE 


e Scolarizarea copiilor cu dificultăţi de învăţare: * Structuri de şcolarizare 
pentru copiii cu dificultăți de învăţare. + Nivelele de sprijin în abordarea 
dificultăţilor de învăţare în perspectiva curriculară. + Intervenţia specializată 
în dificultăţile de învăţare. e Planurile de intervenţie în dificultăţile de 
învăţare. * Tipurile de intervenant în dificultățile de învăţare. + Profesorul de 
sprijin — o nouă posibilitate şi o nouă profesie. 


3.1. SCOLARIZAREA COPIILOR CU DIFICULTĂȚI 
DE ÎNVĂŢARE 


Domeniul dificultăţilor de învăţare este complex şi variat nu numai în 
planul conceptual, ci şi în cele organizational şi aplicativ-practic. 

Acest lucru se reflectă atât în diversitatea serviciilor de sprijin către elevii 
cu dificultăţi de învăţare specifice şi nespecifice, cât şi în opţiunile de intervenţie 
în programele de remediere. 

Atât planificarea, cât şi dezvoltarea serviciilor de sprijin pentru copiii cu 
dificultăți în învăţare sunt caracterizate în special de orientarea pedagogi- 
cä/educationalä şi mai putin centrate pe administratie/servicii administrative 
(Desbiens şi Royer, 1995). Aceasta se referă la faptul că există mai multe modele 
de intervenţie, fiecare demonstrandu-si eficienţa şi relevanta în funcţie de anumite 
situaţii şi categorii de probleme de învăţare. În acest sens, mai sunt încă multe de 
făcut şi chiar de descoperit în structurarea acțiunilor necesare. 

Oricare ar fi însă modelul de intervenţie, copiii cu dificultăți de învăţare 
trebuie să meargă la şcoală şi să primească sprijinul adecvat pentru a se integra 
şcolar, la fel ca orice copil. 

În lume există o preocupare enormă pentru a rezolva problemele de 
învăţare ale copiilor fie că sunt simple dificultăți, fie că sunt dizabilităţi sau 
dificultăți specifice. Ca forme de şcolarizare, copiii cu dificultăți de învăţare se 
găsesc fie în şcolile obişnuite, fie în structuri (clase, unități sau şcoli) speciale. 
Există şi forme de combinare între participarea lor parțial la programul şcolii 
obişnuite şi parţial la cel al şcolii speciale, prin combinarea unui orar flexibil. O 
altă observaţie referitor la şcolarizarea copiilor cu dizabilităţi de învăţare este 
faptul că de multe ori ei sunt confundați cu copiii cu dizabilități intelectuale. 

Din perspectiva intervenţiei pedagogice, în toate formele de şcolarizare 


este recunoscută nevoia de o pedagogie adaptată şi individualizata. 
Unde și cum 


Evidentiind direcţiile de intervenţie actuale, putem sintetiza că există 
două tipuri pentru abordarea dificultăţilor specifice de învăţare în şcoală: 

Intervenţia specializată, ce se realizează atât în cazul copiilor cu dizabi- 
litäti de învăţare care urmează o şcoală specială, cât şi în cel a. copiilor care 
frecventează o şcoală obişnuită şi primesc sprijin specializat ca activitate 
suplimentară sau complementară programului normal. 

Intervenţia didactică de sprijin, în cadrul clasei obişnuite, realizată de 
profesorul clasei în colaborare cu alti educatori specializați care participa la 
proiectarea şi derularea actului didactic. 

Specificăm astfel că de copiii cu dificultăţi de învăţare se ocupă atât 
specialiştii, cât şi cadrele didactice de la clasă. Pentru o intervenţie adecvată şi 
eficientă este nevoie de o colaborare, în fapt, între profesionistii diferit implicaţi, 
cadrele didactice şi părinți. 

Intervenţia specializată presupune un program adecvat şi adaptat de 
abilitare, antrenare şi remediere a capacităților de învăţare, După cum am arătat 
mai sus, cei mai multi specialişti pornesc de la evaluarea globală a problemelor 
de învăţare ale copilului şi elaborează un diagnostic prescriptiv. Acesta serveşte 
proiectării unui program individualizat, concretizat într-un plan, care se pune în 
aplicare printr-un set de procedee şi care se adresează procesului de învăţare, în 
sferele în care este afectat. Pornind de la o evaluare globală, se pot initia 
prescriptiile clare şi eficiente ale unei intervenţii remediative. 

Intervenţia didactică evidenţiază ideea că în proiectarea, derularea şi 
evaluarea activităţii de predare-invatare de la clasă, orice profesor tine seama de 
problemele de învăţare ale elevilor şi adaptează mediul şcolar, materialele 
auxiliare şi metodele de lucru pentru a-i sprijini să înveţe. Din punctul de vedere 
al politicilor educaţionale, orice copil care urmează o şcoală trebuie sprijinit să 
străbată treaptă cu treaptă programul educativ şi să se dezvolte prin acesta. Elevii 
cu dificultăți de învăţare care sunt integrați în programul şcolii obișnuite au 
nevoie de adaptarea curriculum-ului şi de individualizare. Pentru o intervenţie 
didactică adecvată, mai este nevoie şi de colaborarea cadrelor didactice de la 

clasă cu profesorii de sprijin şi cu alți specialişti. Pe de altă parte, aşa cum elevul 
are nevoie de sprijin, şi profesorul este firesc să fie sprijinit. O formă de sprijin 
pentru cadrele didactice este colaborarea cu colegii în proiectare, planiticare, 
acţiune didactică și evaluare. 


Programe speciale 


În mod firesc, copiii cu dificultăţi specifice de învăţare (cu dizabilități în 
sfera învățării) străbat mai greu traseul şcolar şi au nevoie de programe speciale 
de predare-invatare. 

În toată lumea, orientările didactice merg spre o pedagogie care 
promovează includerea tuturor copiilor în şcoaiă, sprijinirea învăţării împreună 
cu ceilalți copii şi, pe cât posibil, nu în structuri separate. Din aceste tendinţe se 
evidenţiază nevoia de schimbare a programelor şcolare, de fluidizare a traseului 
şcolar, de flexibilizare a curriculum-ului în învățământul general. Totul, pentru a 
egaliza şansele de străbatere a traseului şcolar obligatoriu pentru toți copiii şi a 
oferi un sprijin adecvat pentru elevii cu dificultăţi de învăţare, indiferent de 
gradul sau categoria problemelor de învăţare sau dezvoltare. 


Paşii prin care se elaborează programele individualizate pentru copiii/elevii 
cu dizabilități de învăţare 


Pentru orice copil sau elev care prezintă dizabilități de învăţare, necesită 
educaţie specială sau servicii de sprijin specializate, elaborarea unui program 
individualizat are ca paşi următoarele componente (adaptarea autorului dupa US 
Department of Education, 2007, p. 4): > ; $ ; 

Pasul 1. Copilul este identificat/depistat ca persoană care are nevoie de 
un sprijin suplimentar şi/sau educatie specială. 

Pasul 2. Copilul este evaluat. 

Pasul 3. Decizia dizabilității. Se. decide în echipă de lucru, între 
profesionişti şi părinți, existența unei dizabilități de învățare şi nevoia de sprijin: 

Pasul 4. Orientarea spre serviciile de sprijin. 

Pasul 3. Se stabileşte, în cadrul sistemului scolar, echipa care va elabora 
Programul individualizat al copilului/elevalui. Personalul şcolii trebuie să 
contacteze participanții, inclusiv părinţii, să se planifice întâlnirile necesare într- 
un loc şi un timp convenabil pentru toţi, să precizeze părinților scopul, locul şi 
timpul întâlnirilor, să precizeze participanții, să le permită părinților să aducă cu 
ei şi alte persoane care pot sprijini programul elevului. 

Pasul 6. Echipa elaborează programul de intervenţie individualizat. ` 

Pasul 7. Copilul/elevul primeşte serviciile preconizate prin program. 

Pasul 8. Se măsoară progresul copilului/elevului şi li se raportează 
periodic părinților. . ja 

Pasul 9. Refacerea programului în urma progreselor evaluate. 

Pasul 10. Reevaluarea copilului/elevului. Se propune ca, o data la cel 
putin trei ani, copilul cu dizabilități de învăţare să treacă printr-o nouă. evaluare. 
Există opinii care converg către ideea că este necesară evaluarea anuală. 


În mod evident, programul de educaţie individualizat este un document 
important pentru copiii cu dizabilități. Dacă este elaborat corect şi clar, el va 
îmbunătăți predarea-invatarea şi rezultatele acestora. Programul este desemnat 
pentru a răspunde nevoilor UNICE ale fiecărui copil. 


Modele de servicii de sprijin 


Ca model de serviciu de sprijin pentru elevii cu dizabilităţi de învăţare, 
cel mai acceptat este cel în cascadă, care favorizează integrarea iniţială în clasa 
obişnuită, în şcoala din cartierul de rezidenţă a copiilor cu dificultăţi de învăţare 
(Desbiens şi Royer, 1995). Acest mode! promovează parteneriatul între agenţii 
educationali, precum şi colaborarea dintre diferitele forme de intervenţie 
remediativă si contextul obişnuit de şcolarizare. 

Ministerul Învățământului din Ontario pornea, încă din 1975, în 
proiectarea politicilor educative, de la consideratia conform căreia orice copil 
care manifestă dificultăți în învăţare are dreptul să fie şcolarizat într-o clasă 
obişnuită în măsura în care acest lucru este profitabil pentru el. În același timp, se 
identifică şi se promovează ideea de servicii si programe specializate de sprijin si 
remediere. Sprijinul este stabilit în funcţie de gravitatea, natura şi importanța 
dificultăţilor pe care le întâmpină elevul. 

Deşi modelele de şcolarizare sunt foarte diverse, majoritatea sistemelor 
educaționale preconizează azi o abordare în care şcolarizarea obișnuită este 
completată cu forme de sprijin educaţional. Se identifică următoarele situaţii de 
şcolarizare a copiilor cu dificultăţi specifice de învăţare: 

— elevul rămâne în clasa obişnuită, unde i se asigură sprijin din partea 
profesorului său şi cu ajutorul altor cadre didactice; 

— elevul primeşte sprijin complementar şi în afara clasei sale; 

— elevul urmează o clasă specială sau chiar o altă scoala (sprijin direct, 
specializat). 

Unii copii pot face fata în clasa obişnuită dacă invatatorit/profesorii 
adaptează curriculum-ul şcolar şi fac apel la metode alese cu grijă. Alegerea şi 
organizarea strategiilor de predare-invatare şi a materialului didactic, în funcţie 
de nevoile de învăţare specifice fiecărui elev, la începutul procesului şi pe 
parcursul activităților didactice, pot fi orientate, în acest caz, de un consilier 
psiho-pedagog sau de către un profesor de sprijin. 

Alţi elevi pot avea nevoie de sprijin partial în afara clasei de elevi. 
Acesta se realizează în grupuri mici sau individual, prin intervenţii specializate şi 
programe de remediere complementare programului didactic de la clasă. O altă 
categorie de elevi este identificată ca având nevoie de participarea şcolară în 

clase distincte sau chiar într-o şcoală specială, pentru rezolvarea dificultăţilor de 
învățare. 


3.2. STRUCTURI DE SCOLARIZARE PENTRU COPIII 
CU DIFICULTĂŢI DE ÎNVĂŢARE 


Abordarea dificultăţilor de învăţare în şcoală presupune măsuri specifice 
care tin, mai mult sau mai putin, de intervenţia specializată, după cum este cazul, 
Termenul pe care îl folosim este cel de dificultăți de învăţare, pentru toate 
categoriile de probleme de învăţare ale elevilor, de la cele simple până la 
dizabilități de învăţare. Facem o asemenea precizare datorită faptului că, 
indiferent de diagnosticul pus de specialişti, orice copil trebuie să treacă prin 
şcoală (are dreptul şi sunt destule condiţii în sistemele de învățământ) şi, în 
măsura posibilităților şi ocaziilor de învățare, să se bucure de interrelatiile cu 
ceilalți copii şi să experimenteze succesul. 

Diferitele modele teoretice, care încearcă să expliciteze dificultăţile de 
învăţare, determină structuri, servicii, instrumente de evaluare şi modele de 
intervenţie variate ale agenţilor educationali. 


Specificul intervenţiei 


A fost creată o serie de structuri care realizează forme specifice de 
intervenţie în cazul dificultăților de învăţare. Structurile se referă la organizarea 
unui mediu adecvat pentru intervenţie şi la serviciile de tip specializat care 
acoperă problemele semnalate, dar şi la modele teoretice care orientează aceste 
servicii. 

Factor comun programelor de intervenţie specializată sau remediere este 
exersarea capacităţilor de bază în învăţare, al perceptiilor, orientării spatiale şi 
temporale, coordonării, limbajului verbal şi grafic, exprimării personale şi 
formării imaginii de sine. Pentru fiecare intervenţie sunt construite şi reconstruite 
abilitățile şi deprinderile necesare domeniilor de dezvoltare, cu accent pe cele 
antrenate într-o intervenţie anume. 

De exemplu, în intervenţia logopedică se pune accentul pe antrenarea 
limbajului, iar în cea a consilierii psiho-pedagogice, pe antrenarea capacităţilor 
generale de învăţare, relationare şi comunicare. Indiferent de tipul de intervenţie, 
cel mai apreciat este demersul integrat şi multisenzorial în toate domeniile 
dezvoltării elevului. Aceasta presupune antrenarea globală (a tuturor domeniilor 
de dezvoltare), pornind de la exersarea cunoașterii multisenzoriale a realităţii 
spre dezvoltarea unor instrumente operaţionale de cunoaştere şi învăţare cât mai 
eficiente. Învăţarea copiilor nu se referă doar la intelect, ci şi la experienţa socio- 
afectivă şi psihomotorie, la comunicare şi identitate. La fel de importantă este şi 
întărirea imaginii de sine a elevilor cu dificultăţi de învăţare, legat de utilizarea 

81 


unui mediu de învăţare propice, care să îi permită fiecăruia să îşi însuşească 
aptitudinile necesare pentru a-şi conduce propria experienţă (viaţă). 

Prima întrebare care apare în momentul deciziei unei intervenţii 
specializate în dificultăţile de învăţare se referă la mediul unde se va face aceasta. 
Este deci necesară o orientare a copilului spre acele structuri care sunt cele mai 
potrivite pentru învățarea lui. 


Alternative şcolare şi colaborare 


Pentru copiii care au dificultăţi severe de învăţare este firesc să căutăm şi 
să oferim alternative şcolare diverse, inclusiv şcolarizarea în unități speciale. Să 
nu uităm că şcolile speciale sunt unităţi de învăţământ şi parte integrantă a 
sistemului, deci TOT ȘCOLI, iar la nivelul acestora este de aşteptat să găsim 
căile şi soluţiile cele mai adecvate pentru învăţarea elevilor cu cele mai severe 
forme de dificultăţi în învăţare. Nici o şcoală nu este perfectă, ci perfectibilă, 
adică şi în aceste şcoli profesorii se pregătesc continuu şi învaţă cum să rezolve 
probleme diferite. Fiecare şcoală trebuie să asigure resursele pentru sprijinul 
necesar în abordarea dificultăţilor de învăţare a elevilor săi. De aceea este 
necesară o continuă colaborare între şcolile speciale şi cele obişnuite, precum si 
acordarea şanselor şi ocaziilor de trecere de la un tip de şcoală la alta, în cadrul 
programului de şcolarizare a fiecărui elev. 


Precizări de legislaţie 


Legislaţia din lume, ca şi din România, precizează nevoia de a integra 
fiecare copil în şcoala cea mai potrivită pentru el şi, pe cât posibil, în cadrul 
comunităţii din care face parte. lată de ce e nevoie să fie găsite în parteneriat 
institutional, profesional şi interinstitutional, căile de acţiune şi colaborările care 
asigură sprijinul necesar şi personalizat. 

Am mai precizat faptul că găsirea soluţiilor potrivite pentru fiecare copil 
constituie o preocupare ferventă în întreaga lume. Grija de a-i şcolariza pe toți 
copiii şi de a răspunde adecvat problemelor cu care se confruntă copiii care au 
dificultăţi de învăţare nu este o „modă”, ci o orientare necesară a educaţiei 
actuale. Devine prioritară găsirea resurselor şi a condițiilor pentru a realiza acest 
deziderat. 

De exemplu, în Marea Britanie, Legea Învățământului (Educational Act) 
preciza, încă din 1981, dreptul tuturor copiilor de a fi integrați în şcoli obişnuite 
în măsura în care se îndeplinesc următoarele trei condiţii: 

1. Părinţii cunosc şi acceptă acest lucru. 

2. Educaţia este eficientă pentru toţi copiii şcolii. 

3. Resursele existente se folosesc cât mai eficient posibil. 

Pentru copiii cu dizabilități de învăţare, modelul englez precizează trei 
forme de sprijin posibil în şcoala obişnuită: 

— de localizare — copiii cu dificultăţi de învăţare urmează şcoala în unităţi 
diferite, dar localizate în acelaşi tip de şcoală; 

— social — copiii cu dificultăți de învăţare merg în clase separate, dar 
participă împreună cu ceilalți copii în cadrul unor activităţi cum ar fi cele de Joc, 
recreatie, activități artistice sau sportive şi servirea mesei de prânz; 

— functional — copiii cu dificultăți de învăţare merg la aceleaşi şcoli, 
aceleaşi clase și beneficiază de acelaşi curriculum. 


Putem sumariza 


Putem sumariza că şcolarizarea copiilor cu dificultăți de învăţare se poate 
realiza în şcoli obişnuite sau în şcoli speciale. Se folosesc tot mai mult combinaţii 
de clase în cadrul şcolilor obişnuite, pentru a crea un mediu comun cât mai 
natural, echitabil şi eficient tuturor. Prin studii recente, se confirmă că elevii cu 
dificultăți de învăţare din majoritatea ţărilor primesc cel mai adesea servicii de 
sprijin pe lângă clasa obişnuită. Orientarea sau tendința politicilor şi practicilor 
sistemelor de învăţământ din lume este de cuprindere a elevilor cu dificultăți de 
învăţare, cu precădere în şcolile obişnuite, organizate şi structurate pe 
următoarele dimensiuni: 

— asigurarea accesului tuturor în sistemul de învățământ; 

— valorizarea participării fiecăruia prin practici individualizate; 

— identificarea şi utilizarea resurselor adecvate pentru sprijinirea învăţării 
tuturor. 


Evoluţia modelelor de şcolarizare 


Ideea centrală este aceea de a oferi servicii şi programe de învăţare care să 
fie cât mai putin diferite de ale celorlalți elevi, dar care să îi permită invatato- 
rului/profesorului să se concentreze mai adecvat pe nevoile individuale ale fiecărui 
elev. Păstrarea copiilor în clasele obişnuite se face cel puţin pentru o anumită parte 
a zilei şi asigurând, în acelaşi timp, sprijinul necesar cadrului didactic de la clasă. 

Şcoala canadiană propune astfel trei modele de clase în care pot fi 
scolarizati copiii cu dificultăți de învăţare (Hodder, Waligun, Willard, 1986): 

1. Clasele obişnuite — elevii rămân în clase obişnuite cu conditionarea a 
trei măsuri specifice: formarea grupurilor mici de învăţare; modificări şi adaptări 
didactice; folosirea unui material didactic multisenzorial. 

2. Clasele ,,clinice” sau „resursă”. Este vorba despre serviciile care se pot 
da în afara orelor, în completare, prin cabinete de consiliere, logopedie etc. 

3. Clasele specializate. Acestea sunt clase caracterizate de faptul că 
şcolarizează numai copii cu dificultăți de învăţare, au un număr mai mic de elevi 
şi beneficiază de specialişti (psiho-pedagogi specializaţi) în predare-invatare 
adaptată. 


Evoluţia serviciilor în şcoala canadiană este un model de încercări si 
dezvoltări ale serviciilor şi metodelor de abordare a copiilor cu dificultăți de 
învăţare. În sistemul de învăţământ din Quebec se remarcă diversitatea ce 
caracterizează sectorul „adaptării şcolare” şi, în mod particular, serviciile oferite 
copiilor cu dificultăţi grave, severe. 


Clasele specializate 


Istoric vorbind, asistenţa elevilor în dificultate s-a realizat la început în 
clase specializate. Această alegere de servicii se realiza pornind de la teza 
conform căreia educaţia copiilor este mai eficientă într-un mediu acceptant, care 
oferă un învăţământ specializat, promovat de specialişti pregătiți anume (Epps şi 
Tindal, 1988). Aceste clase se găsesc încă şi azi atât în instituţii speciale — 
denumite şcoli speciale —, cât şi ca forme specifice de sprijin, în interiorul unor 
şcoli obişnuite (clase speciale), prin specialiști pregătiți pentru intervenţie. 

Clasele cu elevi în dificultate sunt organizate pentru un număr mai mic 
de elevi: 8-12, efectivul obişnuit pentru şcoala specială, dar şi 4-6, în cazul 
dizabilitatilor severe de învățare. În aceste forme de organizare există programe 
speciale de predare-invatare, metode adaptate, profesori specializaţi şi cadre 
didactice de sprijin. Este însă de dorit ca aceşti elevi să participe împreună cu 
colegii din clasele obişnuite la anumite ore. În toate aceste cazuri trebuie 
consultaţi părinții şi, în măsura posibilităţii, şi elevii. 

La finele anilor '60, acest model de intervenţie a fost tot mai mult discutat 
şi pus la îndoială. S-a pornit de la teza conform căreia relaţiile din clasă, în special 
relaţiile cu egalii (ceilalți copii), sunt importante în învăţarea şcolară atât în 
stimularea dezvoltării sociale, cât şi a celei cognitive a copiilor. Promovarea 
principiului NORMALIZĂRII specifică nevoia de o viaţă cât mai aproape de 
normalitate şi nu în afara acesteia. Susţinătorii integrării şcolare au demonstrat 
inconvenientele clasei specializate în principal datorită segregării elevilor şi 
excluderii acestora din mediul original. S-a demonstrat faptul că învățământul 
specializat. stigmatizează, etichetează elevii şi contribuie la dezvoltarea slabă a 
respectului de sine, precum şi a unui sentiment de inferioritate. Practic, creşterea 
într-un „mediu paralel” vieţii obişnuite, oricât ar fi de bun acesta, construieşte 
persoane care trăiesc într-o lume „paralelă” şi artificială. Ar fi bine să nu uităm că a 
creşte un copil sub un „pahar protector”, fie el si din cristal, nu oferă experienţele 
necesare adaptării $i integrării sociale. 


Clasele sau unitățile resursă/clasele flexibile 


Pentru a înlătura efectele negative menţionate şi a realiza un cadru cât 
mai aproape de normalitate, au fost dezvoltate clasele (unităţile) flexibile/resursă. 
În cadrul acestora, elevii (care frecventează o clasă obişnuită) primesc un serviciu 
suplimentar specializat, în afara orelor obişnuite. Acest lucru se realizează o dată 

sau de câteva ori pe zi, zilnic sau de două-trei ori pe săptămână. Activitățile se 
desfăşoară individualizat: pe grupe mici sau personalizat. Acest model de 
intervenţie este utilizat cu precădere pentru elevii învățământului primar. 

Acest model oferă un sprijin parţial, în afara clasei obişnuite de elevi, 
pentru cei cu dificultăţi de învățare. Specialiştii care sunt antrenați în acest tip de 
intervenţie sunt: logopedul, consilierul şcolar, un cadru didactic ce sprijin sau chiar 
un ajutor de invatator/profesor. Unităţile resursă se mai numesc şi clase sau unităţi 
de educaţie clinică şi sunt forme de sprijin care completează activitatea didactică în 
clasa obişnuită. 


Critica claselor resursă 


Mai nou, după anul 1990, şi acest sistem al claselor resursă a fost criticat. 
[ se identifică drept dezavantaje dificultățile de generalizare şi transferare în 
activităţile din clasa obişnuită a competenţelor şi deprinderilor primite în 
serviciul suplimentar. Pe de altă parte, modelul este dependent de o „colaborare 
perfectă” şi eficientă între profesorul din clasa resursă şi profesorul de la clasă. 
De asemenea, faptul că urmează un curs suplimentar poate obosi, demotiva sau 
chiar stigmatiza elevul. Să mai adăugăm şi că lipsa de coerenţă între activităţile 
celor două tipuri de învăţare (în clasă şi în afara ei) poate dăuna procesului de 
învăţare şi integrării şcolare. 


Activitatea în clasa obişnuită şi dezvoltarea practicilor incluzive 


S-a ajuns astfel la concluzia că unii copii cu dificultăți de învăţare pot 
face fata în clasa obişnuită dacă invatatorii/profesorii fac apel la metode pregătite 
cu grijă. Alegerea şi organizarea materialului didactic în funcţie de nevoile de 
învăţare specifice fiecărui elev, la începutul procesului şi pe parcursul 
activităţilor didactice, pot fi sprijinite în acest caz de noi cadre didactice cu rol 
definit de „sprijin”: consilier psiho-pedagog, cadru didactic de sprijin, profesor 
itinerant, profesor consultant etc. Activitatea cu elevii cu dificultăţi de învăţare în 
clasele obişnuite se poate organiza pornind de la o pedagogie deschisă, centrată 
pe nevoile educaţionale ale elevilor, bazată pe un curriculum flexibil şi incluziv 
care antrenează resursele tuturor actorilor procesului didactic, pentru a sprijini 
învăţarea copiilor. Abordarea curriculară cere folosirea unor strategii interactive 
şi individualizate de învăţare care îl valorizează pe fiecare elev şi oferă ocazii de 
dezvoltare pentru fiecare. 

Aceste argumente au făcut să crească interesul pentru ceea ce se 
denumeşte includere totală/incluziune sau integrare şcolară completă. 

Una dintre ultimele definiţii dată educaţiei incluzive este redată în revista 
EENET/martie 2000 şi reuneşte opiniile şi cercetările rețelei internationale în 
acest domeniu. Aceasta sintetizează, ca elemente ale educaţiei şcolare incluzive, 
următoarele cerinţe: ză Sag i 

— recunoaşterea faptului că toţi copiii pot învăţa; 

— cunoaşterea si respectarea diferenţelor dintre copii (determinate de gen. 
etnie, limbaj, dizabilitate, HIV etc.); 

<- — întărirea structurilor educației, sistemului şi metodologiei pentru a face 

fata nevoilor tuturor copiilor; 

— programul de educaţie incluzivă face parte dintr-o strategie globală 
care promovează societatea incluzivă: 

— educaţia incluzivă este un proces dinamic care evoluează constant; 

— procesul de şcolarizare incluzivă nu trebuie să fie restricționat de 
clasele numeroase sau de lipsa de resurse materiale. 


Din punctul de vedere al organizării structurilor şcolare, acest model 
propune stimularea învăţării şcolare și sociale prin măsuri de păstrare a elevilor 
cu dificultăţi de învăţare în interiorul clasei obişnuite, prin asigurarea unui sprijin 
adecvat acordat nu numai elevului. ci şi profesorului şi şcolii. În loc să pună în 
centrul procesului de şcolarizare remedierea problemelor elevilor, modelul se 
focalizează pe sistem şi pe îmbunătățirea continuă a acestuia, pentru a răspunde 
nevoilor diferite ale elevilor. 

Este vorba de abordarea incluzivă, care este o alternativă interesantă şi 
eficientă pentru a răspunde mai bine cerintelor individuale, unice, ale copiilor cu 
dificultăți de învățare. Se identifică nevoia de schimbare a întregii viziuni. 
precum şi a politicilor şi practicilor şcolare pentru a face faţă diferitelor moduri 
de învăţare ale elevilor. Este o abordare mai flexibilă, pozitivă, noncategorială şi 
optimistă asupra dificultăţilor de învățare cu care se confruntă elevii şi se 
caracterizează prin: 


— Oferă o perspectivă curriculară asupra învăţării şi adaptării şcolare. 
Aceasta presupune că nu copilul se adaptează şcolii, ci că aceasta se perfec- 
ționează permanent pentru a cunoaşte şi a răspunde adecvat la nevoile 
educationale ale fiecărui elev. 

— Dificultăţile de învăţare sunt definite prin prisma participării la 
activitatea de învăţare şi formulate în termeni de sarcini, activități si condiţii 
furnizate elevilor şi create în clasă. 

— Sunt lăsate la o parte caracteristicile individuale ale copiilor, ca de 
pila: deficienţe, context social sau particularități psihice, pentru crearea 
condițiilor favorabile asigurării învăţării si dezvoltării fiecărui elev. 

— Se pune accentul pe învăţare, ca proces specific dezvoltării tuturor 
copiilor, şi pe asigurarea succesului tuturora. 

— Ca model adecvat, eficient, de tip pozitiv si umanist, în perspectiva 
pedagogiei diversităţii, acesta propune organizarea măsurilor de sprijin atât 
pentru elevi, cât şi pentru profesori, în interiorul clasei obișnuite de elevi (OCDE, 
1994), 

Conditii necesare dezvoltarii modelului claselor incluzive 


Această perspectivă presupune dezvoltarea unor politici adecvate a 
practicilor şi crearea unei culturi adecvate includerii tuturor elevilor în 
programele de învăţare şi dezvoltare. Dimensiunile acestor schimbări se referă la: 

— perfecționarea şcolii, ca instituţie de relaţii, structură şi conducere; 

— perfecționarea profesorului, ca formator şi partener educational al elevu- 
lui, dar si al familiei acestuia; 

— perfecţionarea procesului de învăţare de la nivelul clasei în aşa fel încât 
să se folosească strategiile integrate de tip comprehensiv, care să asigure 
învăţarea în clasă, cu resurse adecvate, prin relaţii eficiente între elevi şi între 
elevi si profesor. 


Profesiuni noi 


Abordarea menţionată aduce în şcoală un rol profesionai nou. Elevii cu 
dificultăți de învăţare aflați în clasa obişnuită pot primi servicii prin intermediul 
specialistului consultant/cadrului didactic de sprijin, care devine o persoană 
resursă pentru profesor, elev si familie. El îi oferă sprijin şi consiliere 
profesorului pentru a-şi adapta predarea cerințelor speciale ale elevilor în 
dificultate. Consultantul şi profesorul se găsesc într-o relaţie de colaborare care 
permite dezvoltarea abilităţilor şi competenţelor lor, pentru a intervent împreună 
în favoarea elevilor aflaţi în dificultate şi a remedia problemele întâlnite în clasă. 

Datorită acestui mod de colaborare profesorul poate preveni şi poate 
răspunde şi pe viitor unor probleme ivite în procesul de învățare şcolară. 
Consultantul intervine şi direct asupra elevului, prin intermediul programelor 
personalizate sau individualizate în grupuri mici de lucru. El poate interveni 
imediat şi rapid să adapteze predarea-invatarea cât mai adecvat cerinţelor 
individuale ale elevului. 


Avantajele claselor incluzive 


Avantajele acestui tip de şcolarizare sunt asociate cu menţinerea în clasa 
obişnuită a elevului cu dificultăţi de învăţare, ceea ce evită etichetarea, pertur- 
bările şi întreruperile în program. 

Integrarea unui profesor de sprijin, specialist consultant, în clasa 
obişnuită are ca scop ultim să îi ajute pe elevii cu dificultăţi de învăţare să-și 
dezvolte competențele şcolare necesare pentru a atinge obiectivele învățării din 
programele de studii obişnuite. Punerea în valoare a unui asemenea serviciu se 
realizează pe fundalul colaborării între specialist şi profesor/invätätor, ceea ce 
necesită definirea clară a rolurilor lor şi a modalitatilor de întâlnire şi cooperare. 
Integrarea totală/incluziunea minimalizează inconvenientele atribuite celorlalte 
tipuri de servicii care se realizează în afara clasei obişnuite. Această abordare 

favorizează acceptarea elevului, creşte interacțiunile sociale între elevii în 
dificultate şi cei care nu au probleme, creşte şi ameliorează imaginea de sine a 
elevilor cu dificultăţi de învățare. Inconvenientele semnalate la clasa specială şi 
la clasa resursă par să fie înlăturate prin ceea ce denumim integrarea totală sau 
incluziune. 


Concluzii ale studiilor şi experientelor în lume: primează nevoile şi interesele 
copilului 


Concluzionând, alternativele şcolarizării copiilor cu dificultăţi de 
învățare propuse de şcoala canadiană, cea nord-americană şi experiența Europei 
de Vest, modelul cel mai eficient este considerat integrarea în clasa obişnuită 
(OCDE, 1994). Dacă se consideră dezvoltarea socială şi emoţională a copilului, 
ca şi dreptul lui de a fi educat într-un mediu cât mai puţin restrictiv posibil, 
integrarea şcolară constituie serviciul de sprijin cel mai avantajos în planul 
psihologic şi social. În acelaşi timp, studiile menţionează că nici o intervenţie nu 
poate fi eficientă dacă copilul nu trăieşte experienţa succesului (Desbiens şi 
Royer, 1995). Dezvoltarea respectului de sine şi a conceptului pozitiv despre sine 
constituie o condiţie a reuşitei oricărei intervenţii prin succesul social şi şcolar. 

lată de ce şcolile incluzive constituie serviciul de sprijin cel mai 
avantajos în planul psihologic şi social. Pentru toate formele de şcolarizare 
primează nevoile şi interesele copilului. Ideea centrală este de a oferi servicii şi 
programe de învăţare care să nu fie diferite de ale celorlalți elevi, dar care să îi 
permită învăţătorului/profesorului să se concentreze mai adecvat pe nevoile 
individuale ale fiecărui elev. De exemplu, păstrarea copiilor în clasele obişnuite 
se poate face pe tot parcursul activităţilor sau cel putin pentru o anumită parte a 
zilei, asigurând, în acelaşi timp, sprijinul necesar învätätorului/profesorului. 


În şcoala românească actuală 


În învățământul românesc au fost introduse toate modelele, facilităţile şi 
serviciile menţionate. 

Elevii cu dificultăţi de învăţare în România sunt integrați în sistemul de 
învățământ general obligatoriu. Dreptul copiilor la educaţie si şcoală, descris şi 
promovat de Constituţie şi de Legea Învățământului, determină preocuparea de a 
integra în şcoli pe toți copiii. Suntem încă departe de a pune în practică această 
prevedere, dar ea este susţinută de Reforma Sistemului de Învățământ românesc. 

Există şcoli speciale care sunt parte a sistemului de învăţământ general 
obligatoriu şi care oferă programe specializate pentru dificultăţile determinate de 
dizabilități în domeniul intelectual, senzorial sau neuro-psiho-motor. În acelaşi 
timp, există un demers, început după anul 1991, care urmăreşte integrarea în 
învățământul de masă obişnuit a celor mai multi copii cu probleme de învăţare. 
Rezultatele sunt foarte bune în cazul dificultăţilor determinate de probleme 

senzoriale, dar mai greu de obtinut in dizabilitatile de invatare sau in dificultatile 
specifice, aşa cum le-am precizat in primul capitol. Este nevoie de o coerentă 
politică de incluziune educaţională, de schimbare în viziunea asupra rolului 
şcolii, pentru ca toate progresele înregistrate să ducă la o școlarizare eficientă, de 
calitate, pentru toţi copiii. 

Există profesori logopezi, consilieri psiho-pedagogi, cadre didactice de 
sprijin şi mediatori sociali. Toate aceste funcții didactice de sprijin sunt forme de 
abordare a tuturor problemelor care apar în învăţarea elevilor şi premise ale unui 
sistem care facilitează adaptarea şi includerea tuturor elevilor. În mod practic, din 
anul 2000, orice şcoală care are mai mult de 800 de elevi poate angaja un 
consilier şcolar şi, tot din anul 2000, au fost recunoscute în sistemul românesc de 
învățământ cadrele didactice de sprijin. Din toamna anului 2005 există o nouă 
Metodologie privitor la modul de lucru al acestor profesioniști pentru a sprijini 
integrarea şcolară a copiilor cu dificultăți de învăţare. Ca profesori specializaţi, 
profesorii logopezi funcţionează cu o anumită continuitate (din anii '60 până în 
prezent) în centre interscolare şi cabinete logopedice din toată tara. 

Toate aceste cadre didactice vor lucra în echipă, în cadrul centrelor de 
resurse şi asistenţă educaţională, care oferă servicii de sprijin pentru toţi copiii cu 
dificultăți de învăţare. 

Practic, sunt create toate premisele pentru ca elevii cu dificultăți de 
învățare să poată fi scolarizati atât în şcoli speciale (când este vorba de 
dizabilităţi severe sau profunde) sau în şcoli obişnuite, cu un sprijin adecvat. 

Aşa cum am precizat mai sus, şi în România există mai multe modele 
pentru scolarizarea copiilor cu dificultăţi de învățare. Clasele pot fi clase 
specializate, resursă sau obişnuite. Pentru oricare dintre ele există limite şi 
beneficii. Practic, în fiecare clasă este importantă activitatea profesorului, 
atitudinea sa, sprijinul pe care îl primeşte şi îl oferă. 

De asemenea, există învățământ la domiciliu, pentru situaţiile temporare 
când copiii nu pot urma programul obişnuit. Învăţământul la domiciliu este bun 
atâta vreme cât nu se permanentizează şi le oferă copiilor posibilitatea de a se 
reîntoarce la şcoală şi a urma cursurile alături de colegii lor. 

Cadrul didactic de sprijin devine tot mai prezent în şcolile generale, cu 
condiţia să nu fie considerat un „panaceu universal” sau un „superprofesor”, ci 
un coleg care sprijină proiectarea, adaptarea, derularea programului educativ şi 
realizează activităţi personalizate suplimentare programului didactic, pentru toţi 
elevii incluşi. Vom descrie pe larg rolul lor în capitolul următor. Scoala 
românească face paşi mari în integrarea tuturor elevilor în programe educative 
cât mai diferențiate, respectiv personalizate. La aceste procese, o contribuţie 
esenţială o are şi mişcarea neguvernamentală a părinţilor şi profesioniştilor, 
lucrând împreună. Un exemplu este în acest sens Asociaţia RENINCO — 
România (Reţeaua de Informare şi Cooperare pentru Integrarea Copiilor şi 
Tinerilor cu Cerinţe Educative Speciale). În această rețea sunt cuprinse 
universităţi, instituţii de educaţie şi de protecţie socială, organizaţii ale părinţilor 

copiilor cu dizabilităţi şi membri persoane fizice. Prin studiile realizate, 
publicaţiile traduse, redactate, editate şi distribuite, dar şi prin seminariile, 
conferințele şi grupurile de lucru, RENINCO a influenţat politicile de evaluare, 
intervenţie, elaborare şi schimbare a terminologiei şi perceptiilor asupra 
şcolarizării copiilor cu dificultăți de învăţare si asupra familiilor lor. 


3.3. NIVELELE DE SPRIJIN ÎN ABORDAREA DIFICULTĂȚILOR 
DE ÎNVĂȚARE ÎN PERSPECTIVA CURRICULARĂ 


Modelul de intervenţie care se axează pe perfecţionarea şcolii corespunde 
în fapt direcției curriculare de abordare a dificultăților de învăţare şi, respectiv, 
educaţiei incluzive, care îşi propune o şcoală aptă pentru toți. Acesta este un 
model tot mai mult studiat şi acceptat de reformele educaţionale ale societăţii de 
azi. 

Acest model abordează problematica dificultăţilor de învăţare în manieră 
noncategorială şi tinde să devină modul cel mai evoluat de rezolvare a 
problemelor şi cerințelor educative mai mult sau mai puţin speciale ale copiilor. 

Abordarea curriculară presupune analiza şi schimbarea întregului sistem 
şcolar, pornind de la politici şi până la practicile de la clasă. Sistemele de 
învățământ incluzive-curriculare se impun tot mai mult, în ultimii ani, ca obiectiv 
al reformelor educaţionale contemporane. atât la nivel global internaţional, cât şi 
la nivelul instituţiilor şcolare din diferite tari. Stabilirea unui model de învăţare 
bazat pe sprijin şi schimbare are două nivele: 

1. Stabilirea politicilor globale la nivelul social — reconsiderarea 
întregului sistem de învățământ. 

2. Stabilirea intervenţiei individuale — dezvoltarea strategiilor de lucru şi 
a practicilor didactice folosite în relaţia didactică dintre profesor şi elev şi dintre 
elev şi alţi profesionişti care sprijină învăţarea şi dezvoltarea. 

Ni se pare important să menţionăm că această abordare are nevoie de o 
politică educaţională coerentă şi susținută, pentru că presupune perfecționarea 
continuă a şcolii, a managementului şcolar, a profesorilor şi a practicilor de 
predare-invatare ale acestora. Aceste elemente definesc reforma sistemului şi a 
agenţilor care îl pun în mişcare. 


Principiile sistemelor de învățământ incluzive 


După Ture Jonson (1994), stabilirea politicilor incluzive la nivel national, 
ca aspect al reformelor necesare sistemului şcolar de azi, presupune respectarea 
următoarelor principii: 

— recunoaşterea acestui tip de abordare ca o responsabilitate pentru tot 
sistemul; 

— disponibilitatea nivelului national pentru toți cei care doresc să îl 
abordeze; 

— accesibilizarea sistemului, prin eliminarea diferitelor forme de bariere; 

— descentralizarea, ca o parte componentă a sistemului şcolar obişnuit; 

— integrarea, permițându-le copiilor cu cerințe educative speciale să fie 
educați într-un mediu educativ cât mai putin restrictiv posibil, realizând 
întâmpinarea nevoilor lor speciale; 

— flexibilitatea şi centrarea pe copil ca elemente centrale în abordarea 
educațională; 

— abordarea comprehensivă, însemnând evidenţierea totalitatii nevoilor 
copilului în întreaga perioadă a copilăriei; 

— coordonare în programele de la toate nivelurile; 

— profesionalismul realizat de formarea intervenantilor adecvati, pregătiți 
si motivaţi corespunzător; 

— realismul, prin gândirea în perspectiva realitätilor economice, tehnice, 
sociale, culturale şi politice ale fiecărei ţări. 

Toate aceste principii sunt puncte de cadru ale reformei educaționale şi 
scopul lor este crearea unei şcoli incluzive care promovează educaţia pentru toți 
într-o abordare curriculară a învăţării şi dezvoltării. 


3.4, INTERVENTIA SPECIALIZATĂ ÎN DIFICULTĂŢILE 
DE ÎNVĂȚARE 


Tipul acțiunii 


În literatura de specialitate, de-a lungul timpului, în funcţie de modelele 
explicative, disciplinele implicate şi de opţiunea teoretică de bază, au existat 
diferite concepte pentru a defini activitatea de sprijin sau „rezolvare” a 
problemelor de învăţare. 


Terapia 


Sub influența modelului medical, care se menţine chiar şi azi atât în plan 
explicativ, cât şi în planul acţiunii concrete, denumirea activităţilor este cea de 
„terapie”. Se identifică mai multe categorii de terapii: 

— terapia de remediere, care se referă la activităţi care tintesc refacerea 
proceselor de învăţare deficitare; 

— terapia de corectare, accentuând nevoia de refacere a unor abilităţi sau 
deprinderi de învățare; 

— terapia de compensare, care se referă în special la deficienţele grave de 
învăţare, implică structurile sau procesele de bază şi, deci, trebuie să ofere 
schimbarea acestora cu alte instrumente/mecanisme de adaptare şi învăţare. 

Intervenţia 


Actual, pătrunde tot mai mult conceptul de ,,interventie” ca drept concept 
interdisciplinar, cu accente socio-educationale şi făcând legătura câmpului de 
acțiune al dificultăților de învăţare cu alte forme de sprijinire a dezvoltării 
(educația, asistenţa socială, asistenţa psihologică etc.). 

Aşa cum evidențiază pedagogia modernă, soluţiile cele mai adecvate şi 
eficiente sunt cele care îi oferă elevului posibilitatea integrării în mediul obișnuit, 
cu programe suplimentare dacă este cazul, adică tratarea psiho-pedagogică prin 
măsuri de educaţie incluzivă. 

Ideal este ca elevii să înveţe în clasa obişnuită sub supravegherea unui 
profesor care înţelege şi răspunde la cerințele lor, care îi ajută şi le îndrumă 
modul de învăţare, şi să continue cu un program care remediază personalizat 
problemele de învăţare. 


Alte denumiri 


În literatura de specialitate, remedierea dificultăților de învăţare este 
identificată cu tipuri de activităţi ca: 

— diferenţiere prin individualizare şi personalizare; 

— instrucţie de remediere; 

— corectarea dificultăţilor de învăţare; 

— intervenţie specifică/specializată; 

— intervenţie individualizată şi/sau personalizată. 

Considerăm că cel mai potrivit termen este cel de intervenţie, pentru că 
presupune că oricare măsură — fie ea instructionalä, remedială, pur psihologică, 
educativă sau chiar medicală — este întreprinsă cu scopul de a remedia (a rezolva, 
a limita, a elimina sau a orienta spre ale rezultate) dificultăţile de învăţare. În 
acelaşi timp, acest termen redă cel mai clar obiectivul acţiunii în „a interveni”, 
adică a pătrunde în mecanismele psihologice ale învățării şi dezvoltării prin 
metode adecvate. 

Toate aceste acţiuni de intervenție sunt atât remediative, cât şi 
preventive. 


Cine asigură intervenţia specializată în dificultățile de învățare 

Profesioniştii care asigură programele de intervenţie în dificultățile de 
învățare sunt: consilierii şcolari, profesorii logopezi şi cadrele didactice de sprijin 
care lucrează în şcolile și grădinițele obişnuite, precum şi profesorii de 
psihopedagogie specială din şcolile speciale. 


Proiectarea intervenției 


Ca orice acţiune socio-umană, intervenţia de sprijin specializat in 
dificultăţile de învăţare este o acțiune proiectată la nivel social şi individual, 
planificată, structurată şi dinamic organizată. Intervenţia face parte dintr-un plan 
anume alcătuit: pentru a răspunde problemelor speciale ivite la un moment dat în 
dezvoltarea copilului. Acest plan este un instrument de organizare şi prescripţie, o 
schiţă a activităţilor de desfăşurat în favoarea rezolvării problemelor de învăţare a 
copilului. El împleteşte elementele de psihologie şi sociologie (identifica 
problemele în planul dezvoltării psihologice-individuale şi sociale) cu normele și 
principiile pedagogice, urmărind eficiența acţiunilor îndreptate în remediere, 
compensare sau corectare. Ca instrument al proiectării unor acțiuni îndreptate în 
sensurile menţionate, planul identifică problemele, caută cauzele, orientează 
intervenţia, dă instrumentele specifice acţiunii, propune instrumente de evaluare. 

La acest punct de discuţie este important de enumerat care sunt 
principiile ce trebuie respectate în activitatea directă de intervenţie specializată 
sau remediere (Crealock şi Kronick, UNESCO, 1993, p. 23-30) pentru a 
determina progresul acțiunilor întreprinse. Se porneşte de la a se analiza care sunt 
elementele din sarcinile de lucru pe care subiectul nu le realizează, care sunt 
deprinderile si cunoştinţele necesare pentru executarea efectivă a acestora. 
Activitatea de remediere a dizabilitätilor de invatare/dificultatilor specifice de 
învăţare trebuie să treacă prin aceste analize datorită faptului că eşecul în 
execuţia unei sarcini de lucru poate avea o multitudine de cauze. Orice activitate 
de remediere va avea ca punct de plecare următoarele analize/intre bari: 

|. Dacă înţelege limbajul cerinţelor. Daca copilul acordă atenţie, înțelege 
şi îşi reaminteşte ceea ce se aşteaptă de la el. : 

2. Dacă a mai experimentat eşecul în îndeplinirea unor sarcini 
asemănătoare şi de aceea se teme în realizarea cerințelor sau în exprimarea 
erorilor sale, 

3, Dacă sarcina nu este. „prea complexă pentru el (având în vedere o 
sarcină de tip” vorbire, scriere, subiect academic, coordonare motorie, activitate 
nue : 


A “Dacă: ştie să-şi organizeze informaţia şi, pornind de i aceasta, să 
înceapă activitatea, 

§. Dacă are noţiunea Fa nee de hr si dacă ştie să o incadteze 
în. propriul său orar de activitate, Dacă. ştie, să-şi fixeze prioritățile în planul 
propriu de activităţi şi dacă finalizează lucrurile începute. si îşi onorează 
angajamentele propuse. 

4.6. Dacă are cunoştinţe anterioare fi se iau în calcul vârsta şi nici 
cunoştinţele din alte arii). Persoanele cu „dizabilități de învățare au lacune 
neprevăzute în cunoaştere. Dacă cunoaşte timpul Si intelege semnifi icatia lui. 
Dacă înțelege cum se relationeazä oamenii unii cu alţii. Dacă ştie în ce continent 

AL 1 ce tara trăieşte, Dacă cunoaşte valoarea lui zero, ce reprezintă o harta si ce 
înseamnă o formulă. 

7. Dacă posedă deprinderile necesare să realizeze sarcina propusă, cum 
ar fi deprinderile de coordonare pentru desen si scriere sau cele de pronunție. 

8. Dacă este incapabil să realizeze sarcina propusă într-o modalitate 
obişnuită sau dacă este în stare de posibilităţi alternative de execuţie. 

9. Dacă percepe schemele/modelele ca de exemplu: de două ori 4 fac de 
patru ori 2, sau cuvintele familiare, modelele propozitiilor, paragrafele, poeziile, 
textele, capitolele şi povestirile, 

10. În ce tip de situație şi față de care persoane apar dificultățile de 
învăţare. 

11. Ce se întâmplă de obicei înainte de apariția problemelor de învăţare. 

12. Cum reacţionează cei din jurul său. Ce se întâmplă în urma 
nerezolvarii sarcinii de lucru. 


Principiile intervenţiei specializate (remedierii) 


După ce se răspunde la aceste intrebäri/analize de început, se pot evidenția 
următoarele principii — pe care le prezentăm elaborate şi adaptate după materialul 
UNESCO menţionat mai sus, și care acceptă remedierea ca termen pentru 
intervenţia în dificultăţile specifice de învăţare (Specific Learning Disabilities). 


$ Remedierea sprijină înţelegerea modelelor si evidenţierea ritmului în 
limbajul vorbit şi scris, în folosirea spaţiului — aşa cum sunt întinderea 
comunităţii şi proporţiile —, în artă şi muzică, în matematică, natură şi Ştiinţă, în 
istorie, în interacțiuni şi interrelatii, în modurile în care se organizează viața 
practică. 

Principala cerință desprinsă din acest principiu cuprinzător este 
apropierea activităţilor specifice de intervenţie în dificultatile de învăţare de ceea 
ce putem numi viata reală (socială şi individuală), de mediul de viata şi 
problemele de fiecare zi ale copiilor. O activitate eficientă este cea care, 
indiferent de metoda folosită, găseşte exemple în mediul înconjurător şi în 
activităţile curente, apropiind persoana/copilul cu dificultäti/dizabilitäti de 
rezolvarea problemelor de viata. 


$ Remedierea trebuie să încurajeze observarea diferențelor. 

Sesizarea diferențelor este primul pas spre identificarea identităţii 
elementelor şi ajută la memorare şi fixare. 

Aceasta ne sugerează că remedierea dificultăţilor de învăţare trebuie să 
se sprijine pe încurajarea folosirii oricărei tehnici care aduce rezolvarea sarcinii 
propuse. Se referă şi la folosirea tehnicilor de colorare, schimbare a suporturilor 
de învăţare, utilizarea semnelor, simbolurilor şi oricăror elemente care pot 
asigura succesul acţiunilor de învăţare. 

+ Remedierea include analizele acelor abordări care aduc in fiecare 
arie de functionare rezultate acceptabile. 

Aceasta include determinarea căilor prin care aceste abordări modifica 
contextul. Contextul include valorile, priorităţile şi modificările de audiență. 
Profesorul eficient va propune astfel elevilor o evaluare clară, la care ei vor 
participa ca să identifice când au succes. În evaluare, elevii vor cunoaşte 
ponderea acordată diferitelor elemente de conţinut, stil etc. 


@ Remedierea promovează gândirea simbolică şi gen alizările. 

Profesorii sprijină învăţarea conceptelor prin încurajarea elevilor să 
găsească acele concepte care leagă ideile aparținând diferitelor əri! de cunoaştere. 
Aceasta îi aduce pe elevi în situația de a crea propriul lor tezaur de cuvinte, 
propoziţii, să discute similaritatile şi diferenţele dintre cuvinte, să le compare, să 
sesizeze diferenţele fata de propria lor vorbire sau să creeze istoria unui cuvânt şi 
a variantelor lui. Se realizează căi variate de a reţine şi a rememora informaţii, de 
a organiza timpul şi sarcinile realizate în timpul dat şi, astfel, se învaţă tot mai 
mult generalizarea. 


@ Remedierea asigură valoarea si cantitatea de structurare de care are 
nevoie un elev, dar nu trebuie exagerat. 

Această cerinţă se referă la faptul că învăţarea are nevoie de structurare şi 
organizare, dar şi aceasta trebuie făcută cu măsură. Există elevi pentru care 
organizarea nu este o problemă, dar cărora le lipsesc mecanismele de animare a 
acestor structuri. Profesorul trebuie să intervină în organizarea şi structurarea 
sarcinilor, să le ordoneze, să le împartă în unități controlabile, atunci când 
identifică această nevoie, şi să sprijine creativitatea şi soluţiile alternative în 
acelaşi timp. Cu alte cuvinte, nu este obligatoriu ca toți elevii să străbată aceleaşi 
etape în aceeaşi unitate de timp. Pentru fiecare este nevoie să se accentueze acele 
etape care sunt mai relevante pentru remedierea competenţelor lor de învăţare. 
Fiecare copil are nevoie de o anumită cantitate de structurare. De exemplu, în 
remedierea limbajului scris, învăţarea silabei pentru unii constituie o etapă 
îndelungată, iar pentru alții se poate trece foarte uşor la etapa scrierii cuvintelor. 
Cu unii elevi se poate lucra în clasă şi pentru alţii este nevoie de un spaţiu 
special, în linişte şi concentrare. 


+ Remedierea cere să li se vorbească elevilor despre nivelul la care se 
găsesc. 

Activitatea de refacere sau de construire a competenţelor de învățare 
trebuie să meargă mână în mână cu participarea activă a elevilor. Aceasta înseamnă 
că, în funcţie de vârsta lor şi de nivelul de înţelegere, ei pot avea un concept, o 
metaforă, o teorie, pe care să nu o înțeleagă. Le poate lipsi coordonarea în reali- 
zarea cu fineţe a unor sarcini motorii complexe. În acelaşi timp, pot realiza alte 

lucruri de care trebuie făcuţi conştienţi. Pot să fie astfel stimulati în arii în care 
progresează fără probleme şi fără a li se accentua dificultățile pe care le pot, sau nu, 
depăşi. Cu alte cuvinte, recunoaşterea propriilor probleme nu înseamnă limitarea 
încrederii în forțele proprii, ci stimularea acelor competenţe în care este evident 
succesul. 


¢ Remedierea sprijină simţul înțelegerii şi exprimării elevilor. 

Aceasta se referă la aceea că un elev având dificultăţi de învățare nu 
trebuie marginalizat sau exclus dintre ceilalți elevi sau de la activităţile comune 
la care face fata fără probleme. Totodată, el trebuie să participe la viata grupului, 
la sarcini pe care le poate efectua și la tot ceea ce îi aduce succes si satisfacţie. 
Dacă la vorbire întâmpină greutăţi, la matematică poate fi foarte bun şi profesorul 
trebuie să folosească acest lucru. Sau dacă la matematică are greutăți, poate fi 
bun la desen sau la povestire. 


@ Remedierea promovează autocunoasterea si alternativele. 

Apropiindu-i pe elevi de posibilităţile lor şi invatandu-i să le depăşească, 
remedierea trebuie să încurajeze alternativele proprii şi curajul de a se schimba 
pe sine. Problemele nu sunt ale profesorului, ci ale elevului, şi de aceea acesta 
trebuie învăţat cum să depăşească dificultăţile pentru a se construi pe sine, pentru 
a se responsabiliza, a se valoriza şi a se schimba. 


@ Remedierea se axează pe ariile în care elevul este mai bun, pentru a 
impulsiona dezvoltarea ariilor în care întâmpină probleme. 

Acest lucru exprimă nevoia de a se evidenția ariile în care elevii obţin 
succes în îndeplinirea sarcinilor şi de a le utiliza pentru remedierea ariilor cu 
probleme în învăţare. De exemplu, dacă un copil are dificultăţi în a reţine 
configurația spaţială, dar poate reţine numele unei străzi, remedierea trebuie să se 
axeze pe memorarea denumirii. Sau memorarea se poate sprijini pe întărirea 
verbală — încurajarea copiilor să înveţe cu voce tare. 


3.5. PLANURILE DE INTERVENȚIE ÎN DIFICULTĂŢILE 
DE ÎNVĂŢARE 


Asa cum am mai precizat, elevii cu dificultăţi de învăţare pot fi sprijiniți 
în şcoală prin activităţi specializate, suplimentare şi complementare activităţii 
didactice şi în mod direct la clasă, prin adaptarea activităților didactice la 
cerinţele lor educative speciale. Se lucrează astfel cu mai multe tipuri de planuri 
de activitate. Profesioniştii care derulează activităţile din programe specializate 
au planuri de intervenție specializată (ex.: logopezii sau consilierii şcolari), iar 
profesorii, la clasă, folosesc planurile educaționale personalizate sau de grup. În 
ambele cazuri este de recomandat lucrul în echipă şi permanenta legătură între 

profesor, profesionişti si familie. Vom preciza în continuare cum se elaborează şi 
cum se folosesc planurile de intervenţie specializată şi cele educaţionale pentru 
elevii cu dificultăți de învăţare. 


A. Planul de intervenţie specializată în dificultăţile de învățare 
Definire 


Pentru intervenția în dificultăţile de învăţare, în cadrul unui program de 
şcolarizare obişnuit există două tipuri de sprijin: 

— specializat, în afara clasei, in plus de activitatea didactică, ca formă 
suplimentară de activitate; 

— didactic, ca adaptare şi flexibilizare a curriculum-ului. 

Pentru aceste intervenții vom preciza şi instrumente diferite de 
planificare, acţiune şi evaluare a progreselor. 

Fiecare elev care este evaluat initial ca prezentând dificultăţi de învăţare 
specifice are nevoie de un plan individualizat, personalizat de intervenţie. Planul 
se referă la activitățile de remediere specifice şi la modul cum se individualizează 
si se acţionează personalizat (pentru acest elev) în procesul de predare-invatare şi 
cum se corelează acestea cu activitatea didactică cotidiană. De aceea, la acest 
plan se poate adăuga şi un plan educaţional care se referă la măsurile specifice 
didactice pentru elevul cu dificultăți de învăţare. 

Legat de intervenţia de remediere, vom descrie planul de intervenție 
specializată: 

Planul de intervenţie specializată (PIS) este un text/griiă bine completat, 
de care se servesc toţi cei care decid să-şi orienteze intervenţiile asupra copilului. 
Înainte de toate, el se constituie într-un demers pentru a cunoaște copilul/elevul şi 
a aviza măsurile educative care i se potrivesc. Acest demers necesită participarea 
atât a specialistului, cât şi a părinţilor (Landry, 1990). Cum ne adresăm unui 
singur copil, planul este personalizat. Planul de intervenţie personalizată 
corespunde în fapt nevoii de abordare cât mai individualizată a problemelor de 
învăţare şi identifică teza potrivit căreia fiecare copil fiind diferit, problemele lui 
trebuie cunoscute şi tratate individualizat. PJP este un instrument conceput să 
răspundă nevoilor personale ale unui copil aflat în dificultate. Prin această 
modalitate se propun obiectivele învăţării şi insertiei sociale, se determină criterii 
de evaluare, se precizează intervenantii, se descriu modalităţile şi resursele 
necesare pentru a sprijini copilul aflat în dificultate să se adapteze şi să înveţe 
mai bine (Goupil, 1991). 


Tipuri de planuri 


Planul de intervenţie se înscrie în demersul de a îi ajuta pe elevii/copiii 
cu dificultăți de învăţare. La nivelul modelelor de intervenţie în rezolvarea 


97 


problemelor de învăţare, există o experienţă destul de bogată în ultimii 30 de ani. 
Cele mai ample experienţe sunt descrise în SUA, Canada, Franţa şi Anglia. Spre 
exemplu, in Canada, încă din anii '60 există o preocupare concentrată spre a 
elabora instrumentele care să sprijine intervenţia care răspunde nevoilor 
educative speciale ale copiilor. Sunt cunoscute două tipuri de planuri pentru 
intervenția specializată: 

— Planuri de servicii. 

— Planuri de intervenții. 


Planurile de servicii 


Planurile de servicii sunt instrumente de planificare si coordonare a 
serviciilor diferite şi individuale (personalizate), necesare la realizarea si 
menținerea integrării educaţionale şi/sau sociale a unei persoane cu CES (Cerinţe 
Educative Speciale). Perspectiva de ansamblu a planului de servicii dă o coerență 
intervențiilor, evită dedublarea evaluării, asigură urmările şi vizează a da 
răspunsuri cât mai personalizate nevoilor fiecăruia, într-o manieră continuă. 
Aceste planuri se descompun în planuri de intervenţie în fiecare domeniu în care 
persoana poate avea nevoie de servicii legate de deficienţe, de limitele sale 
funcţionale şi de dizabilitätile la care trebuie să facă faţă. Copiii primesc servicii 
din partea unor structuri aparținând mediului şcolar, al sănătăţii şi al serviciilor 
sociale. Unii copii au mai multe planuri de intervenţie, care pot fi coordonate de 
un plan de servicii. Planurile sunt elaborate de comisii interdisciplinare în 
colaborare cu școala şi cu familia. 


Planurile de intervenții 


Planul de intervenţie specializată în serviciile educative trebuie să indice 
pentru copil/elev, în funcţie de obiectivele fixate: 

— nivelul de integrare dorit/urmärit; 

— adaptările necesare la ritmul învățării şi respectarea principiilor pedago- 
gice; 

— serviciile complementare şi personalul solicitat; 

— echipamentele specializate necesare; 

— resursele financiare necesare pentru mijloace, transport etc. 

Planul de intervenţie în rezolvarea dificultăţilor de învăţare este un plan 
personalizat. 


Să nu uităm! 


Vom sublinia încă o dată faptul că planul de intervenţie este instrumentul 
profesorului specializat sau al profesionistului de sprijin (cadrul didactic de 
sprijin, logopedul etc.). Rolul profesorului de la clasă este acela de a face parte 

din echipa care va elabora planul si de a contribui permanent ła completarea lui 
prin informaţiile pe care le furnizează, ca şi prin colaborarea directă cu orice 
cadru de sprijin care lucrează cu elevul cu dificultăţi de învăţare. Există astfel un 
plan de intervenţie care este personalizat si despre care vom explica în continuare 
cum se alcătuieşte şi cum se completează. Pe de altă parte, fiecare profesor care 
are la clasă un elev cu dificultăţi de învăţare are nevoie de o planiticare adecvată 
pentru acest elev. Practic, profesorul trebuie să găsească locul în fiecare activitate 
de predare-invatare fiecărui elev, dar să îşi propună şi anumite obiective speciale 
pentru elevul cu dificultăţi de învăţare. Planul profesorului este un plan 
educational, legat de procesul de predare-invatare şi de adaptările necesare 
acestuia pentru a răspunde la nevoile elevului. 


Componentele planului de intervenţie personalizată 


Orice plan de intervenţie în dificultăți de învăţare are următoarele 
elemente componente: 

— înformaţii initiale despre copil şi problemele care constituie cerințele 
educative speciale la acel moment, culese prin instrumente variate ca: teste 
psihologice, probe şcolare, observații, discuţii, anchete sociale, studiul produselor 
activităţii, analiza rezultatelor şcolare etc.; 

— evaluarea problemelor sub forma enumerării lor sau a formulării unui 
diagnostic prescriptiv; 

— anticiparea unor rezultate prin prognosticul initial şi prin descrierea 
momentelor cheie ale intervenţiei; 

— consemnarea unei/unor examinări inițiale, a unor examinări periodice 
si a unei examinări finale; 

— descrierea metodelor de intervenţie $i a mijloacelor folosite; 

— paşii intervenţiei, ceea ce corespunde cu etapele sau treptele interven- 
tiei, adaptate tipului de probleme întâlnite şi individualizate; 

— înregistrarea progreselor sau consemnarea rezultatelor intervenţiei şi 
observările periodice; 

— formele de sprijin suplimentar, alese prin parteneriatul cu specialiştii, 
familia, şcoala etc. 


Demersul procesual 


Planul de intervenţie trebuie să fie individualizat-personalizat; aceasta 
presupune adaptarea tuturor parametrilor menţionaţi la individ şi la problemele 
lui. 

Elaborarea planului de intervenţie se înscrie într-un demers procesual 
global, care cuprinde: 

— evaluarea forțelor la început, 

— identificarea dificultăţilor, 


99 


— cunoasterea resurselor, 
— diagnosticul prescriptiv, 
— etapele preconizate pentru intervenție. 


Funcţiile planului de interventie specializată 


Este important şi eficient să cunoaştem care sunt funcțiile unui plan de 
intervenţie, pentru că astfel înţelegem valoarea sa şi modul de completare. 

Planul de intervenţie joacă, după Goupil (1991), roluri diverse, şi anume 
de: 

— planificare, 

— comunicare, 

— participare, 

— concentrare, 

— coordonare, 

— retroactiune. 


Planificarea educativă. Planul ajută la fixarea obiectivelor pe care 
dorim să le atingem cu un copil/şcolar şi la a prevedea intervenţiile şi resursele 
necesare. El permite, de asemenea, stabilirea unui calendar al realizării 
obiectivelor şi la ordonarea prioritätilor. Când un copil are dificultăți de adaptare 
şi învăţare, este evident că rezolvarea lor nu se poate produce de la o zi la alta. 
Planul stabileşte etapele necesare, fragmentând paşii de intervenţie. 

Modelul cel mai cunoscut de planificare este denumit 6-S (Six S: în 
engleză; Somewhere?, Somehow?, Someone?, Something?, Somebody?, 
Sometime?). El apartine lui Henderson, Alter si Goldstein (1985, apud Goupil, 
1991) şi este transpus in limba franceză prin „Cele 6 întrebări”. (Qui?, Quoi?, 
Quel?, Quand?, Quelle fagon?, Ou?). Aceste întrebări găsesc răspunsuri în: elev, 
învăţare, intervenant, mediul educativ, calendarul şi etapele şi mijloace şi resurse, 
Dacă încercăm să găsim corespondent în limba română a acestui model, putem 
avea ca model cei 6-C. El se referă la: 

CINE ? — elevul care face invatarile; 

CE ? — învăţările necesare; 

CINE ÎNCĂ? — intervenantul, care este fie logopedul, fie consilierul care 
se ocupă de dificultățile de învăţare, fie un profesor de sprijini. 

CUM? — prin ce mijloace şi cu ce resurse; 

CARE LOC? — sau unde este mediul educativ necesar; 

CAND? — calendarul si etapele necesare. 


Comunicarea. În cursul elaborării planului, dar şi la completarea lui 
curentă, comunicarea se realizează ca obiectiv şi ca mijloc. Copilul trebuie să-şi 
exprime percepțiile asupra situaţiei şi elementele pe care el ar dori să le modifice. 
Această comunicare permite verbalizarea aşteptărilor fiecăruia. Cei care 

alcătuiesc planul comunică asupra nevoilor copilului şi modurilor optime de a le 
satisface. Pot exista consensuri sau divergențe în percepții şi aşteptări. In acest 
moment al planului, părinţii pot şti mai mult, pot participa şi înțelege rolul lor în 
programul educativ propus. 


Participarea, concentrarea şi coordonarea. Planul este un instrument 
de participare, concentrare a influențelor şi coordonare a resurselor şi acţiunilor. 
Se realizează, astfel, evitarea conflictelor între tipurile de intervenţii şi se 
favorizează împărţirea responsabilitätilor, ca şi determinarea rolurilor şi 
responsabilitatilor fiecărui participant. 


Retroactiunea. Planul facilitează urmărirea progreselor copilului/elevului. 
Astfel, el trebuie să fie obiectul unor revizuiri periodice. 


Modele de grile pentru planuri de intervenţie individualizată personalizată 


După G. Goupil (1991), planul de intervenţie este - prin definiţie — 
individualizat (personalizat) şi reprezintă un instrument de planificare şi 
concentrare a resurselor pentru a răspunde mai bine nevoilor unui copil/elev aflat 
în dificultate. El pune la punct serviciile şi intervenţiile care facilitează insertia 
socială a copilului (Hartwich si Blattengerger, 1986, apud Goupil, 1991). Planul 
conţine obiectivele minimale pe termen scurt şi mediu, mijloacele, resursele 
necesare, scadentele (calendarul prevăzut pentru realizare si evaluare) şi 
persoanele responsabile de intervenţie. 

Bouchard (1985, apud Goupil, 1991) propune ca în planul de intervenţie 
să se regăsească în special activităţile urmărite. Se propune cuprinderea 
următoarelor patru elemente: 

— obiectivele precise; 

— mijloacele pentru a atinge obiectivele; 

— modul de evaluare; 

— înregistrarea progreselor. 

Un alt model de plan, pe care îl propun Cote, Pilon, Dufour şi Tremblay 
(1989, apud Goupil, 1991), cuprinde: 

— obiectivele învățării; 

— strategiile intervenţiei; 

— strategiile intervenției pentru fiecare obiectiv; 

— mecanismul evaluări! invatarilor si al intervenţiei; 

— un mecanism care să conţină refacerea continuă a planului de inter- 
ventie şi luarea anumitor decizii referitoare la acţiunile viitoare. 

Un plan de intervenţie util şi funcţional este mult mai mult decât un 
formular sau o obligaţie administrativă. În practica educaţională, din păcate, el se 
poate confunda de multe ori cu formulare stricte, în stare să degenereze în 

pierderea unui timp util acţiunii, prin completarea ineficientă a unor date 
neimportante. 

Pentru a servi intervenţiei, planul trebuie să fie dinamic, să surprindă o 
realitate şi nu date abstracte sau teoretice; flexibil, să se poată deci schimba în 
functie de evoluţia copilului şi să aibă nota personală a intervenantului. Fiecare 
specialist poate interveni cu note prin care să înregistreze datele după stilul său 
propriu de intervenţie. 

Un alt lucru demn de subliniat este şi acela că elaborarea planului se 
înscrie într-un demers global de sprijin. în care sunt implicați mai multi actori: 

— profesionistul care intervine; 

— copilul; 

— părinţii copilului; 

— profesorul de la clasă; 

— toţi ceilalţi colaboratori. 


Completarea planului se realizează într-o succesiune de etape. Este în 
fapt o operationalizare a planului şi o transformare a lui în instrument de acţiune 
şi refacere a acțiunii. Procesul de elaborare a planului de intervenţie personalizată 
face parte dintr-un demers global de sprijinire a copilului în dificultate. 

G. Goupil (1991) identifică şase etape în elaborarea planului. Acestea 
sunt: 


Etapa 1: Constatarea dificultăţilor, in care se constată, după cum o arată 
şi numele, dificultăţile de învăţare ale elevului. 


Etapa 2: Observarea organizată, în care se realizează o analiză profundă 
a situaţiei. 


Etapa 3: Identificarea nevoii de sprijin specializat, de referinţă, când 
profesorul face cunoscut faptul că are nevoie de sprijin în rezolvarea dificultăților 
de învățare. 


Etapa 4: Evaluarea nevoilor, forțelor si slăbiciunilor elevului. La acest 
nivel este important să se găsească surse de informare cât mai diversificate şi să 
se realizeze un bilanţ funcţional al problemelor. 


Etapa 5: Elaborarea planului, în care se schiteazä planul de intervenţie. 
Etapa 6: Aplicarea şi evaluarea progreselor se referă la punerea în 


acţiune a planului, precum si la înregistrarea si evaluarea efectelor planului 
propus. 


Constatarea dificultăţilor se realizează de obicei de către cadrul didactic 
(învăţător sau profesor). Problema, la acest nivel, este aceea de a identifica dacă 
aceste dificultăţi sunt trecătoare sau constituie piedici serioase în învăţare. Dacă 
se constată că dificultăţile se repetă şi nu pot fi înlăturate cu măsuri pedagogice 
obişnuite, se trece la următoarea etapă, în care se analizează si se observa 
aprofundat fiecare piedică de învăţare. Dacă problemele sunt trecătoare, copilul 
rămâne în atenţia invatatorului/profesorului pentru a nu le repeta. În această 
primă etapă sunt implicaţi elevii. profesorii şi chiar părinţii dacă este nevoie, sau 
dacă ei sunt cei care au semnalat problema. 

Observarea organizată. Aceasta corespunde cu analiza problemelor 
semnalate si cu primele întâlniri/intervenţii cu elevul. Dacă din aceste analize se 
pot desprinde soluţii satisfăcătoare de intervenţie în cadrul clasei, acestea pot fi 
aplicate. Dacă nu se pot identifica încă soluțiile necesare, demersul se poate 
prelungi şi chiar se face referire la sprijinul necesar al altor specialişti şi parteneri 
(psiholog, medic, asistent social etc.). Persoanele implicate la acest nivel sunt 
profesorul, elevul, părinţii şi eventuali alti profesionişti, care intervin punctual. 

Etapa în care profesorul face apel la un sprijin specializat. Cu alte 
cuvinte, nereuşind să rezolve problemele, cadrul didactic de la clasă semnalează 
cazul. Termenul folosit de limba franceză este „referirea la...” . În romana, 
numim această operaţie depistare. În urma semnalării cazului, se poate proceda 
la întâlnirea dintre conducerea şcolii şi părinţi. Se extinde deci cercul persoanelor 
implicate în rezolvarea problemelor. În acelaşi timp. această etapă înseamnă şi 
necesitatea unei evaluări mai aprofundate a nevoilor educative ale copilului şi 
deci ale dificultăţilor lui de învăţare. Dacă se pot degaja soluţii satisfăcătoare din 
apelul la directiunea şcolii, aceste soluţii pot fi aplicate imediat. Dacă nu, se 
continuă demersul de evaluare pentru a identifica mai bine situația copilului. 

Etapa de evaluare a nevoilor copilului realizată de specialişti. În urma 
acestei etape se pot descrie forțele şi slăbiciunile în învățare ale copilului. De 
obicei se realizează un bilanț functional al competenţelor de învăţare, care va sta 
la baza intervențiilor următoare. 

În etapa următoare, dacă evaluarea este completă. directiunea şcolii 
convoacă la întâlnire: părinţi, profesor, elev şi eventuali specialişti implicați. Se 
realizează un bilanţ al analizelor efectuate. Se pot stabili scopul planului de 
intervenţie şi obiectivele pe termen scurt. Este etapa când se redactează planul 
de intervenţie personalizată. 

Etapa aplicării corespunde în fapt cu punerea în acţiune a obiectivelor 
propuse, prin acţiuni specifice. La acest nivel se fac revizii periodice şi, dacă este 
necesar, se restructurează planul în funcţie de rezultate. Ideal ar fi ca la capătul 
acestei etape să se încheie intervenţia şi dificultățile să se înlăture. În realitate 
însă, lucrurile se petrec dinamic şi se poate reveni dacă este nevoie. Intervin în 
mod specific profesioniştii care se ocupă de dificultăţile de învăţare. 


O propunere de plan de intervenție specializată in dificultățile de învățare 


Propunerea de plan de intervenţie personalizată pe care o facem se referă 
la o sinteză a etapelor menţionate şi accentuează momentele de intervenţie 
directă asupra copilului, ţine seama de lucrul în echipă şi accentuează rolul 
sprijinului şi al intervenantilor care completează activitatea didactică. Etapele 
propuse sunt: 

Depistarea. Prima etapă este cea în care se identifică anumite probleme 
în învăţare. Această etapă se denumeşte şi etapa depistării. Depistarea o poate 
face: părintele, care îi semnalează profesorului problema; profesorul, care 
observă reacțiile şi atitudinile în învăţare ale copilului; chiar copilul, care simte 
nevoia şi cere sprijin. 

Evaluarea. Etapa următoare se caracterizează prin evaluarea forţelor, 
nevoilor şi dificultăţilor copilului/elevului. Aici intervin: profesorul, directorul, 
familia şi se poate face apel la specialist. 

Parteneriatul şi negocierea proiectării. În continuare, se redactează 
diferitele elemente componente ale planului. Acesta se elaborează de către 
specialistul în dificultăți de învăţare numai împreună cu ceilalţi factori educativi 
(profesorul de la clasă, părinţii etc.). Această etapă poate cuprinde una sau mai 
multe întâlniri cu părinţii sau cu alti membri ai familiei, precum şi cu profesorii 
de la clasă, care se vor implica în intervenţie. În esenţă, se completează o fişă de 
intervenţie şi se propun obiective generale şi particulare de acțiune. 

Asigurarea sprijinului adecvat dezvoltării. Stabilirea posibilităţilor de 
dezvoltare a copilului se realizează prin lucrul direct cu acesta. Dacă copilul 
rămâne în clasa obişnuită, este nevoie de o colaborare perfectă între profesori, 
specialişti şi familie, pentru a se înregistra progresele dorite. Dacă se consideră că 
problemele se pot rezolva în alt tip de şcolarizare (orientare spre structuri speciale), 
se face apel la Serviciul de evaluare complexă (SEC) sau la Comisia de Evaluare 
Internă (CEI). Prima comisie este un serviciu în cadrul reţelei de asistenţă socială şi 
protecţie a copilului, cea de-a doua este un mecanism de tip profesional, organizat 
pe lângă şcolile speciale. SEC orientează copilul spre şcoala specială şi acolo este 
preluat de CEI. 

Elaborarea obiectivelor. Se poate trece apoi la elaborarea obiectivelor de 
dezvoltare. La acest moment este important să se tind seama că fiecare copil este 
o persoană globală si nu numai copil problemă. Se stabilesc concret măsurile si 
actiunile de intreprins. Se fac propuneri de interventie in procese si de organizare 
in timp a activităților. Este vorba de o planificare a acţiunilor directe în sfera 
abilităților şi deprinderilor de învăţare. 

Evaluarea permanentă şi completările. Planul este apoi completat periodic 
cu observaţii şi evaluări care fac acţiunile să continue şi asigură monitorizarea 
progresului. 

Factori de dezvoltare a planurilor de interventie personalizata 


Elaborarea si utilizarea acestor instrumente de planificare şi intervenţie 
este influenţată de următorii factori (Goupil, 1991): 

— politicile şcolare referitoare la: abordarea copiilor cu cerințe educative 
speciale, strategiile învăţării şi respectarea principiilor individualizării invataman- 
tului, eficienţei şcolare, normalizării, calității educaţiei etc. 

— studiile şi cercetările asupra eficienţei măsurilor de şcolarizare; 

— politicile sociale; 

— adoptarea legislaţiei referitoare la educaţie şi învățământ, drepturile 
copiilor şi drepturile la educaţie ale tuturor; 

— presiunile legale ale părinţilor; 

— influenţa modelelor din alte tari etc. 

Am adăuga la cele de mai sus nevoia de a colabora cât mai adecvat în 
favoarea copilului şi pentru acoperirea nevoilor lui de învăţare. Este necesar să 
precizăm că nu numai elaborarea sau completarea de mai multe planuri sau fişe fac 
ca elevul să fie integrat şi să înveţe cu succes, ci o atitudine pozitivă fata de el şi 
fata de realizările sale, precum şi o permanentă cooperare între profesionişti care 
contribuie la remediere, inclusiv legătura dintre profesorul de la clasă şi familia 
elevului. De aceea, lucrul în echipă nu presupune că vom purta copilul şi familia la 
cât mai multi specialişti, ci că asupra lui vor acționa cei mai potriviti, care ştiu să 
lucreze împreună şi să colaboreze pentru a decide cum este cel mai bine pentru 
copil. 


B. Ce este planul educational individualizat 


Planul educaţional individualizat se referă la măsurile educative specifice 
necesare pentru a răspunde adecvat nevoilor elevului cu dificultăți de învăţare. 
Dar, de multe ori, profesorul nu are nevoie de un plan special pentru aceşti elevi. 
La fiecare lecţie, dacă este cazul, profesorul planifică şi urmăreşte adaptarea 
mijloacelor didactice pentru ca şi elevul cu probleme să atingă obiectivele 
propuse. 

În literatura de specialitate facem distincţie între următoarele concepţii: 
diferenţiere, individualizare şi personalizare. Sunt trepte pentru a merge tot mai 
aproape de persoană printr-o intervenţie anume. În al doilea rând, este firesc să 
gândim şi să planificăm modul cum vom sprijini învăţarea elevului la clasă. Dacă 
elevul are dificultăți specifice de învățare, pentru care trebuie măsuri 
complementare, dar este integrat într-o clasă obişnuită, profesorul poate beneficia 
de colaborarea cu un cadru didactic de sprijin, ceea ce presupune că acesta 
elaborează şi completează un plan educaţional împreună cu el. 

Desigur, activitatea cadrului didactic de sprijin este o intervenţie 
specializată, dar nu se poate lipsi de colaborarea cu profesorul de la clasă şi chiar 
cu părinţii. Planul este educational”, adică cuprinde măsuri de predare si 

învăţare adaptate pentru un elev anume. Protesorul completează anumite 
compartimente ale acestui plan, dar nu va face el planul în întregime. Ne ferim să 
precizăm acest lucru pentru că educația are nevoie de timp şi de motivaţie, nu de 
excesul de „scripte”. Nu putem neglija, în acelaşi timp, faptul că este necesar ca 
profesorul să contribuie la acest plan cu măsuri specifice şi să îşi propună 
semestrial măsurile necesare. El poate preciza aceasta în planificarea activităţilor 
la clasa sau disciplina respectivă, în planul de activitate (lecţie), fără să 
completeze planuri separate. 

În sinteză, pentru un copil cu dificultăţi de învăţare severe sau medii, 
profesorul de la clasă are contribuţia sa. Dacă există şi un logoped sau un cadru 
didactic de sprijin, aceştia vor lucra în echipă cu profesorul pentru a elabora un 
plan educativ anual şi semestrial pentru elev. Profesorul este cel care urmăreşte 
zilnic în ce măsură planul educaţional este adecvat şi îi poate aduce ajustări. Nu 
încărcăm profesorul, pentru că orice copil are dreptul si la sprijinul unui 
profesionist, aşa cum am mai specificat, dar este firesc ca profesorul să contribuie 
cu o ajustare a activităților sale. Oricum, pentru orice profesor cu mai multă sau 
mai puțină experienţă este destul de clar că nu le putem preda tuturor elevilor la 
fel. 


Un exemplu de plan 


Redăm mai jos descrierea şi analiza planului educaţional individual 
(personalizat), după Musu, I. (2000): 

— definirea planului educational individual; 

— stabilirea momentelor când se utilizează; 

— ce trebuie să cuprindă; 

— procesul de întocmire; 

— planul de grup individualizat; 

— monitorizarea şi evaluarea; 

-- scopul alcătuirii. 


Ce este Planul educational individual (PED) 


— PEI este un instrument de planificare, predare si evaluare. 

— PEI trebuie să stea la baza procesului de planificare a intervenţiei pentru 
fiecare copil cu cerinţe educaţionale speciale. 

— Planurile educaţionale individuale trebuie să fie planuri de predare- 
învăţare care să specifice: 

„CE” trebuie predat copiilor; 

„CUM” trebuie predat; 

„CÂND”, sau la ce interval trebuie introduse cunostinie particulare, 
elemente de înțelegere şi deprinderi. prin activități suplimentare sau diferenţiate 
fată de cele prevăzute pentru toţi copiii, printr-o programă diferențiată. 

— PEI reprezintă un document de planificare structurată şi personalizată a 
unor obiective specifice de învățare şi de adaptare a cerințelor curriculare la 
nivelul de dezvoltare a copilului cu CES. 

— PE] este un document de lucru pentru întreg personalul didactic. 

— PE] trebuie să fie accesibil şi să poată fi înțeles de toţi cei care lucrează 
cu un astfel de plan. 


Când se utilizează Planul educational individual (PED 


PEJ se utilizează pentru a planifica: 

— acțiuni de intervenţie timpurie sau acţiuni de intervenţie ulterioară; 

— acţiuni de intervenţie in şcoală sau extraşcolare; 

— acţiuni de intervenţie pentru elevii declarați ca fiind elevi cu cerințe 
educaţionale speciale. 


Ce trebuie să cuprindă un Plan educațional individual 


PEL trebuie să se concentreze pe trei-patru obiective individuale 
principale şi trebuie să conțină informaţii despre: 

— set de obiective pe termen scurt urmărite pentru, sau de către copil; 

— strategiile de predare utilizate; 

— asigurarea măsurilor funcționale necesare; 

— termene de evaluare a planului individual; 

— criteriile de succes şi/sau de renunțare la plan; 

— rezultate obţinute (consemnate la termenele de evaluare a planului). 


Întocmirea de planuri educaţionale individuale 


— Indiferent de sistemele care există şi funcţionează în şcoală sau în 
instituție, procedurile de concepere şi evaluare a planurilor educaţionale indivi- 
duale trebuie să fie operationale/functionale şi realiste. 

— Orice obiectiv identificat în planurile educaționale individuale trebuie 
să fie realizabil atât pentru elev, cât şi pentru profesor. 


Ce este un Plan educațional de grup 
— In cazul în care în acelaşi grup de copii, la aceeaşi clasă sau la aceeaşi 
disciplină de studiu există obiective comune şi, prin urmare, strategii comune, 


atunci se poate întocmi un plan de învăţare pentru grup şi nu neapărat pentru 
fiecare eiev în parte, 

Monitorizarea şi evaluarea PEI 


— Ideal este ca orice PEI să fie supus unei „revizuiri/evaluări 
permanente”, caz în care nu se poate stabili un termen „fix” sau o întâlnire 
formală de evaluare. Cu toate acestea, pentru a vedea dacă un plan educaţional 
individual conduce către nişte rezultate pozitive, este necesar să se facă o 
evaluare a acestuia cel puţin de două ori pe an. 


Scopul alcătuirii. Planurile educaţionale individuale trebuie: 

— să determine creșterea nivelului de realizare a copiilor cu cerințe 
educaţionale speciale; 

— să fie văzute ca documente de lucru; 

— să utilizeze un format simplu; 

— să ofere detalii suplimentare sau diferite de cele puse la dispoziţie în 
general pentru toți elevii; 

— să ofere detalii despre obiectivele identificate ca fiind în plus sau 
diferite de cele identificate pentru toţi elevii; 

— să aibă un limbaj accesibil tuturor celor care lucrează cu ele; 

— să poată fi înțelese de toți membrii personalului şi de către părinţi; 

— să fie distribuite întregului personal didactic/nedidactic, dacă este 
necesar; 

— să promoveze o planificare eficientă; 

— să-i ajute pe elevi să-şi evalueze propriile progrese; 

— să aibă ca rezultat o planificare şi o intervenţie adecvată din partea 
personalului; 

— să aibă ca rezultat realizarea unor obiective de învăţare specificate clar 
pentru elevii cu cerinţe educaţionale speciale. 


In concluzie, 


Nu contează că îl denumim plan de intervenţie educaţională, plan 
educational individualizat sau plan de intervenţie personalizat, ci contează să ii 
surprindem rostul, să îl respectăm, completăm şi adaptăm elevului. Acolo unde 
există cadre didactice de sprijin, acestea pot fi responsabile de alcătuirea lui. 
Elaborarea, monitorizarea si evaluarea planului se realizează în echipă. 

3.6. TIPURILE DE INTERVENANT IN DIFICULTATILE 
DE INVATARE 


Persoanele/profesionistii care se ocupă de activitățile de remediere- 
recuperare, compensare sau corectare in intervenția din dificultăţile de învăţare 
sunt diferite în funcţie de organizarea unor structuri specifice sau de sprijin şi 
legat de domeniile si sarcinile directe care le revin acestora. Putem enumera 
următorii profesionişti: 

— logopedul, care se ocupă de depistarea, examinarea complexă şi 
intervenţia personalizată şi în grup, în cazul dificultăţilor şi tulburărilor de limbaj; 

— consilierul psihopedagog sau consilierul şcolar, care se ocupă de 
problemele de învăţare determinate de neconcentrarea atenţiei, lipsa instrumentelor 
generale de învăţare (abilități, deprinderi şi capacități generale şi particulare), 
interrelatii, probleme socio-afective, ritm de învăţare lent sau nepotrivit, dificultăți 
în abordarea matematicii (raționamente, algoritmi, operationalitatea gândirii etc.), 
precum şi de orientarea spre structuri şcolare diferite şi orientarea în carieră; 

— cadrul didactic de sprijin, profesorul itinerant, profesorul consultant sau 
alte funcţii educative care intervin în rezolvarea problemelor de învăţare în 
structuri diferite de integrare a copiilor cu cerinţe educative speciale sau în 
sprijinirea şcolii obişnuite, pentru realizarea sarcinilor şcolii incluzive (pentru toți 
copiii); 

— medicul, care intervine când este vorba despre probleme de sănătate; 

— psihologul şcolar, care are rolul de a evalua psihologic personalitatea şi 
de a sprijini rezolvarea problemelor legate de adaptare şcolară, sănătate mintală, 
cunoaşterea şi autocunoasterea personalităţii elevilor. 


3.7. PROFESORUL DE SPRIJIN — O NOUĂ POSIBILITATE 
ȘI O NOUA PROFESIE 


Atunci când este vorba de a se interveni în cadrul activităţii didactice, se 
pune problema tipului de intervenant care poate sprijini direct procesul didactic 
adaptat. În literatura de specialitate lucrurile nu sunt pe deplin clarificate, cum nu 
este clarificată nici problema în discuţie — definirea dificultăţilor de învăţare. Se 
vorbeşte despre mai multe funcţii didactice: 

— profesorul resursă; 

— profesorul tutor (termenul îl deosebeşte de „tutorele” din terminologia 
juridică); 

— profesorul consultant; 

— profesorul itinerant; 

— cadrul didactic de sprijin. 

Sprijin suplimentar în clasa obişnuită 


Apariţia unor noi tipuri de profesionişti este legată de anii '80—'90 si 
determinată, în principal, de nevoia flexibilizării şcolilor obişnuite pentru a primi 
şi integra copiii cu cerinţe educative speciale. În această perspectivă, s-a simţit 
nevoia adaptării continue a sistemului de predare-invatare, pentru a le permite 
profesorilor să identifice şi să rezolve probleme legate de capacităţile, compe- 
tentele şi comportamentele inadecvate de învăţare ale copiilor, precum şi 
folosirea unor tehnici de înregistrare cât mai eficiente a progreselor şcolare şi a 
celor în dezvoltare. 

Profesorului consultant/de sprijin 1 se acordă un rol şi o importanţă 
crescândă şi datorită accelerării ritmului de integrare a copiilor cu dizabilităţi în 
învățământul obișnuit. Termenul în sine este discutat şi confuz pentru mulți 
specialişti. în special datorită faptului că este greu de precizat şi decelat rolul 
concret al acestui tip de profesionişti în raport cu ceilalți profesionişti, care 
acționează în interiorul învățământului special. 

Diferenţele de opinii şi opțiuni vin de la determinarea rolurilor pe care le 
au aceşti specialişti, modul specific de acţiune, beneficiarii primari care pot fi 
copiii, cadrele didactice sau chiar părinţii. Se identifică însă tot mai mult nevoia 
acționării specifice nu numai asupra copiilor care prezintă dificultăţi de învăţare, 
ci şi asupra familiilor acestora (se recunoaşte influenţa contextului socio-cultural 
si a familiei în dezvoltarea si integrarea şcolară a copilului) şi asupra cadrelor 
didactice (au nevoie, la rândul lor, de sprijin şi de acţionare în cooperare cu alţi 
colegi si profesionişti în rezolvarea unor probleme ale învăţării şi predării). 


Provocüri 


Profesorul care intervine direct în integrarea copiilor cu dificultăţi de 
învăţare poate fi un profesor consultant sau un profesor resursă, profesor de 
sprijin, profesor itinerant. Practica din diferite tari a demonstrat utile roluri şi 
funcţii diferite acoperite de aceste tipuri de cadre didactice. Fiecare dintre ei are 
modul lui de acțiune şi există diferente între implementarea rolurilor lor. 
Profesorii consultanţi şi/sau de sprijin pot acționa şi ca sprijin direct pentru 
cadrele didactice din scoala obişnuită. Acest mod de rezolvare a problemelor a 
născut destule dispute şi respingeri. Experiența acumulată dovedeşte că lucrul cu 
cadrele didactice de pe pozițiile menționate, deşi este un model eficient, este 
dificil de aplicat, pentru că presupune relaţii „delicate” între profesori. Aceştia 
necesită o pregătire suplimentară, deprinderi si abilități specifice, capacitatea de a 
se adapta unor sugestii venite de la un alt profesor şi de a flexibiliza strategiile lor 
didactice şi, în plus, motivaţia de a accepta un „prieten critic”. Pe de altă parte, 
este dificil să convingi cadrele didactice să lucreze împreună cu cineva în clasă, 
dar şi să accepte observaţiile şi sugestiile acestei persoane. De aceea, cea mai 
întâlmită modalitate de lucru a tipurilor de cadre didactice menţionate este 

activitatea suplimentară cu elevii, iar comunicarea dintre profesori de la clasă şi 
aceşti noi specialişti se face de obicei în afara clasei, într-un anumit spaţiu şi în 
întâlniri special organizate. 
În multe tari din lume, activitatea cadrului didactic de sprijin se 
derulează, în principal, în centrul/camera de resurse. ca mijloc de sprijin al 
procesului didactic. Acest spațiu, special amenajat, include şi resurse de 
informare şi mijloace didactice pentru profesor (planuri de activităţi, fişe de 
observare, teste, probe, alte instrumente de lucru, literatură de specialitate etc.), 
în aşa fel încât devine prin sine un mediu formativ pentru profesori şi elevi. 

În esență, problema principală este de a determina relaţiile dintre 
profesorii de la clasă şi cadrul de sprijin, care are şi un rol de consultant pentru 
colegii săi. 


= 


Din experienţa internaţională privind sprijinul şi cooperarea în 
învăţare pentru copiii cu CES. 

Vom descrie în continuare o serie de modele de acţiune propuse de 
Ghidul pentru cadrele didactice de sprijin (Vrăsmaş, E., Nicolae, S., Oprea, V., 
Vrasmas, T. (2004, p. 30). 


Modelul profesorului (si camerei) de resursă 


Camera (unitatea) de resursă presupune organizarea în şcoala obişnuită a 
unei camere (cabinet) echipate cu cele necesare unei clase, dar şi activităţilor 
specifice de reabilitare/recuperare. Ca formă de asigurare a suportului în învăţare, 
camera-resursă a fost dezvoltată odată cu apariția educaţiei integrate (după anul 
1970). Copiii cu CES vin aici pentru una sau mai multe perioade din timpul unei 
zile de şcoală, pentru a beneficia de instruire individualizată. Alţi copii pot învăţa 
în acest loc majoritatea timpului. Ei participă, în funcţie de potenţialul individual 
al fiecăruia, doar la orele de desen, muzică, educaţie fizică sau alte activităţi din 
clasa obişnuită. 

Modelul camerei-resursă pare a fi una dintre cele mai răspândite forme 
de sprijin ale integrării şcolare pentru copiii cu CES (UNESCO, 1995). El se 
regăseşte în 45 din cele 63 de tari (din toate continentele) care au răspuns la 
chestionarul adresat de UNESCO. 

Profesorul (de) resursă este pregătit în mod special — el este, de regulă, 
un profesor de educaţie specială — pentru a le putea preda specializat copiilor care 
vin individual sau în grup mic la camera de resursă. Instruirea specială a copiilor 
poate cuprinde atât cunoştinţe şi deprinderi şcolare, cât şi pe cele sociale. 

Profesorul care lucrează aici oferă în plus, faţă de activitatea directă cu 
copiii care vin la camera de resursă, şi consultaţii cadrelor didactice din scoala 
sau, după caz, părinţilor. 

Dezavantajele camerei-resursă: 

— absenţa profesorului de resursă într-o anumită zi poate crea multe 
inconveniente, reducând uneori substanţial posibilitatea elevilor — care sunt 
beneficiari ai camerei de resurse — de a participa la activităţile şcolare; 

— riscul separării/segregării grupului de copii din camera de resursă fata 
de şcoală; 

— necesitatea unor deplasări lungi ale copiilor cu CES mai departe decât 
şcoala cea mai apropiată de domiciliu, dacă aceasta nu oferă o asemenea cameră 
de resursă. 

Unii autori descriu rolurile profesorului resursă ca fiind diferite de cele 
ale profesorului de sprijin. Acesta este prezentat prin următoarele elemente 
distincte în activitatea sa: 

— răspunde în principal de centrul/camera de resurse; 

— activităţile sale sunt itinerante; 

— pentru elevi, acţionează prin lucrul în interiorul clasei; 

— pentru profesori, răspunde de realizarea legăturilor şi coordonarea in- 
terventiilor; 

— asigură in şcoală formarea continuă a profesorilor în timpul sarcinilor 
de serviciu. 

Problema de rezolvat, semnalată de literatura de specialitate la acest 
nivel, este legată de pregătirea acestui tip de profesor şi de faptul că a organiza 
astfel de acțiuni poate deveni o povară pentru activităţile zilnice. Se consideră că 
modelul consultantei este consumator de timp $i că numărul profesorilor care pot 
primi consultanță poate fi mai mare decât al copiilor cu care se poate lucra în 
mod direct. Este astfel semnalată tendința de a defini profesorul resursă ca 
profesor itinerant şi de identificare, între rolurile lui, a celor de sprijinire şi de 
consultanță. Astfel, în practica din Anglia şi din SUA se remarcă identificarea 
între responsabilitatile protesorului itinerant şi a celui resursă şi pe cea de 
consultanță acordată cadretor didactice. Acest lucru simplifică și legătura între 
profesorii cu pregătire în cerinţe educative speciale $i consultanţă de la nivelul 
şcolilor. Diferenţele față de profesorul consultant constau şi în faptul că 
activitatea unui profesor resursă pune, de pildă, mai mult accent pe sprijinul 
acordat direct elevului, în timp ce profesorul consultant lucrează mai mult cu 
cadrele didactice. 


Cadre didactice itinerante 


Cadrul didactic itinerant are un rol ce reprezintă o combinaţie între un 
profesor consultant si un „tutore” pentru copiii cu cerințe speciale integrați. Un 
asemenea profesor acționează în mai multe şcoli dintr-o zonă geografică 
delimitată. El asigură activitatea cu elevii prin evaluare si participarea directă la 
instruirea unor copii cu CES, precum şi consiliere pentru cadrele didactice de la 
clasa obişnuită. 

Sarcinile de bază ale unui profesor itinerant sunt decrise de Jones, K. 
(1987): 

— identificarea timpurie a copiilor cu CES şi a familiilor acestora, dacă au 
nevoie de sprijin educaţional; 

— identificarea şcolilor generale în care pot fi integrați elevii cu CES; 

— vizitarea şcolilor în care învaţă aceşti elevi; 

— sensibilizarea directorilor şi a cadrelor didactice din aceste şcoli; 

— sprijinul direct acordat elevilor integrați şi profesorilor acestora; 

— stabilirea legăturii cu familiile copiilor cu CES integrați; 

— asigurarea legăturii dintre familiile în cauză şi autoritățile locale, alte 
familii, serviciile medicale sau sociale etc. 

Distincția dintre un cadru didactic itinerant şi unul de sprijin este mai 
dificil de surprins în teoria şi practica educaţională. Profesorul itinerant are, fără 
îndoială, şi atribuţii ale unui profesor de sprijin (în activitatea directă din clasă), dar 
acestea pot avea o pondere mai mare sau mai mică, în funcţie de numărul de copii 
de care răspunde, respectiv de numărul de şcoli în care se deplasează, de gravitatea 
problemelor de învățare ale elevilor din aceste şcoli etc. În mod similar, un 
profesor are mai mult un rol de sprijin dacă ponderea activităţilor este axată în mai 
mare măsură pe asistarea şi intervenţia directă în activitatea de învăţare la clasă a 
copiilor cu CES, iar aria de acțiune este mai restrânsă. 

În anumite zone rurale, în care aceşti copii sunt răspândiţi pe arii foarte 
mari, sistemul itinerant poate fi singurul mod realist pentru a asigura servicii de 
educaţie specială, permitându-se în acelaşi timp rămânerea acestora în clase- 
le/scolile obişnuite. 

Printre obstacolele mai importante în aplicarea modelului cadrului 
didactic de sprijin şi/sau itinerant, se pot enumera: 

— pregătirea uneori necorespunzătoare a cadrelor didactice care îndepli- 
nesc acest rol; 

— lipsa de calitate şi eficiență a mijloacelor de transport. 


Profesorul consultant pentru CES 


Rolul de profesor consultant pentru cerinţele speciale de educaţie, apărut 
relativ recent, se bucură de o atenţie crescândă, pe măsura avansării tendinței 
internaţionale de integrare a copiilor cu deficiențe în şcolile obişnuite. 

Modelul profesorului consultant diferă de modelul „profesorului camerei 
de resurse” prin aceea că el presupune existența unui profesor (educator) special 
itinerant (care se deplasează în mai multe şcoli), al cărui obiectiv principal este de a 
sprijini copiii cu CES indirect, prin dezvoltarea directă a abilităţilor cadrelor 
didactice din şcolile obişnuite pentru a lucra cu acești elevi. Distincția faţă de 
profesorul itinerant rezidă în aceea că acesta din urmă realizează atât sarcini de 
sprijin la elevi, cât şi de consiliere la cadre didactice, în vreme ce profesorul 

consultant îşi axează activitatea mai mult pe consilierea şi sprijinirea informării şi 
perfecţionării cadrelor didactice din unităţile şcolare obişnuite. 

Profesorul consultant are în atenţie, după autorităţile şcolare scoțiene: 

— sensibilizarea profesorilor de diferite discipline cu privire la 
problematica complexă a dificultăților de învăţare; 

— sensibilizarea acestora cu privire la necesităţile de recapitulare şi 
repetare a materiei, cu deosebire la clasele cu efective mari de elevi; 

— atentionarea cadrelor didactice în legătură cu importanţa deosebită a 
discuţiilor individuale sau în grup mic cu copiii, pentru a putea fi identificate 
eventuale cauze ale unor dificultăţi de învăţare; 

— consilierea profesorilor cu privire la nivelul abilităţilor de limbaj si de 
lectură solicitate de conţinutul lecţiilor pe care le predau; 

— sfătuirea profesorilor privitor la informaţia de tip „diagnostic”, care 
trebuie desprinsă din realizarea diferitelor sarcini de învăţare în clasă; 

— consilierea profesorilor asupra problemelor pe care le întâmpină 
anumiţi elevi, ca şi asupra domeniilor în care aceştia învață cu succes; 

— oferirea disponibilitatii pentru a le da sfaturi copiilor atunci când au de 
ales anumite discipline sau cursuri opţionale; 

— relationarea cu managerii şcolari, prin participarea la deciziile care se 
iau referitor la politica şcolară în problema dificultăţilor de învăţare; 

— situarea în centrul discuţiilor din şcoală, atunci când acestea au caracter 
de consultare şi colaborare cu persoane şi instituţii din exterior. pe probleme 
specifice dificultăţilor de învăţare (Jones K, 1987). 

Realizarea acestor sarcini presupune: 

— cunoaşterea curriculum-ului; 

— competențele didactice remarcate în experiența de predare; 

— capacitatea de a decela cauzele posibile ale dificultăților de învăţare; 

— capacitatea de relationare cu cadrele didactice, cu alti profesionişti, cu 
managerii şcolari etc. (Jones K, 1987). 

În Marea Britanie erau descrise, încă din anu! 1985, următoarele roluri 
de bază ale profesorului consultant: 

— rolul de evaluare — identificarea copiilor cu CES, examinarea corectă a 
acestora, elaborarea şi menținerea bazei de date necesare în acest scop, 
identificarea curriculum-ului adecvat; 

— rolul prescriptiv — pregătirea şi implementarea strategiilor de sprijin în 
toate ariile curriculare, pentru a facilita învăţarea: armonizarea resurselor 
necesare; pregătirea şi aplicarea programelor de învăţare individualizata; 

— rolul de predare/tutelare — cooperarea cu colegii, în abordări de echipă a 
predării-învăţării, adecvate elevilor cu CES; sprijinirea elevilor cu probleme 
sociale, fizice sau comportamentale asociate; intervenţia directă, individuală sau în 
grup, la elevii cu probleme de natură să facă imposibilă satisfacerea acestora în 
clase obişnuite; 

— rolul de sprijin/suport — pentru colegi, cu referire la idei, metode, 
tehnici, adaptare curriculară, materiale didactice etc. legate de educaţia copiilor 
cu CES; 

— rolul de legătură — cu alte şcoli, cu servicii educaţionale sau de 
reabilitare disponibile, cu părinţii, cu agenţiile profesionale relevante pe linia 
sănătăţii şi asistenţei sociale, cu comunitatea în ansamblu; 

— rolul de conducere (management) — să acţioneze ca parte a coordonării 
problemelor de curriculum şi de proiectare pedagogică, de alocare a resurselor şi 
de sesizare şi coordonare a problemelor copiilor cu CES din şcoală; să inițieze 
acțiuni necesare pe această direcţie; 

— rolul de dezvoltare/perfectionare a personalului — să iniţieze şi să 
faciliteze programe de instruire profesională care privesc cerințele educative 
speciale; să participe la asemenea programe în şcoală sau în comunitatea locală; să 
le difuzeze colegilor cunoştinţe rezultate din experienţă şi cercetare, cu privire la 
CES (Jones, 1967). 


Premisele de lucru şi beneficii ale consultantului 


Se remarcă tot mai mult două premise de la care se poate construi această 
nouă profesie de sprijin pentru elev şi pentru profesor: 

|. Pregătirea specială pentru a deveni profesor consultant. 

2. Stabilirea unui management şcolar corespunzător acordării timpului 
necesar consultantei atât pentru elevi, cât şi pentru cadrele didactice. 

Deşi este acceptată denumirea de profesor resursă sau consultant, există 
încă opinii diferite în legătură cu pregătirea suplimentară pentru aceste roluri, nu 
există consens în ceea ce priveşte natura consultantei ca atare si se face resimţită 
necesitatea precizării rolurilor şi a programelor clare de pregătire. 


În Caiete UNESCO, Ken Jones, precizând rezultatele mai multor studii, 
enumeră următoarele beneficii aduse de profesorul consultant la nivelul şcolii 
care integrează copiii cu dizabilităţi (McKenzie, 1972, apud Jones, 1987): 

1. Mentinerea copiilor în clase obişnuite, evitând întreruperea şcolii. 

2. Eliminarea efortului pentru transportul copiilor în clase speciale regio- 
nale (sau clase de resursă). 

3. Economii de resurse financiare. 

4. Evitarea stigmatului etichetărilor şi eliminarea testelur standard exten- 
sive. 

5. Evitarea discriminării şi segregării. 

6. Oportunităţi pentru copilul normal în aprecierea şi înțelegerea copiilor 
cu dizabilități, precum şi viceversa, pentru cei cu dizabilități de a avea modele de 
normalitate. 

7. Formarea profesorilor obişnuiţi pentru achiziționarea deprinderilor 
necesare educaţiei speciale. 

Coordonatorul pentru CES 


Coordonatorul pentru CES reprezintă o forma de sprijin pentru învățarea 
în şcoală asemănătoare cu cea a profesorului consultant. Acest rol este stipulat în 
documente oficiale din Marea Britanie din 1993. Coordonatorul CES, într-o 
şcoală obişnuită, are ca responsabilităţi principale: 

— realizarea operaţiilor de zi cu zi ale unităţii şcolare cu privire la CES; 

— legătura cu cadrele didactice şi consilierea acestora; 

— coordonarea serviciilor pentru elevii cu CES; 

— ținerea evidenţei copiilor cu CES într-un registru special şi urmărirea 
tuturor documentelor şi înregistrărilor cu privire la aceşti copii; 

— legătura cu părinţii copiilor cu CES; 

— contribuţia la perfecționarea personalului didactic din scoala; 

— legătura cu agenţiile externe (medicale, sociale etc.) şi cu organizaţiile 
neguvernamentale de profil. 

Codul practicii precizează că rolul de coordonator CES poate fi realizat, 
în mod concret, în funcţie de situaţia fiecărei școli în parte. Într-o şcoală mai 
mică, rolul de coordonator CES poate fi preluat de o anumită persoană deja 
încadrată (posibil chiar directorul sau directorul adjunct). În şcolile mai mari 
poate funcţiona un coordonator cu normă întreagă sau o echipă de suport a 
învăţării. Alocarea concretă a timpului şi stabilirea sarcinilor de lucru se face în 
funcție de circumstanţele particulare din fiecare unitate de învăţământ. 


Facilitatorul de suport 


Stainback, S. si Stainback, W., 1992 (apud Vräsmas, T., 2001) identifica 
un alt rol specific, în opinia acestor autori, pentru şcolile obişnuite care doresc să 
devină şcoli incluzive în SUA — facilitatorul de suport/sprijin. 

Acest rol este similar celui de „profesor colaborator” sau „profesor de 
resursă”, numitorul comun fiind ideea de „colaborare”. Colaborarea presupune că 
facilitatorul de sprijin, profesorul, elevii şi alte categorii de personal din şcoală 
lucrează împreună, fără ca vreunul dintre aceştia să-şi asume rolul de expert, 
coordonator sau evaluator. 


Obiectivele activității facilitatorului de suport: 


Să lucreze, umăr la umăr, cu profesorii clasei şi alte persoane din şcoală, 
pentru a încuraja rețele naturale de sprijin. Profesorii, împreună cu facilitatorii, 
promovează interacțiunea dintre copiii de aceeaşi vârstă prin strategii de tipul 
„învăţării prin cooperare” şi a „parteneriatului dintre elevi în învăţare”, 
dezvoltarea prieteniei care conduce la învăţarea sprijinirii reciproce. 

Să acţioneze uneori ca profesor resursă, deoarece profesorul clasei nu 
poate (şi nu are cum) să aibă experiența necesară în probleme specifice de 
evaluare, curriculum, managementul conduitei copiilor cu CES etc. 

Să asigure sprijin direct, în echipa de profesori, facilitând învăţarea în 
aria proprie de expertiză. Este foarte important, în acest context, afirmă autorii 
mai sus-citati, ca facilitatorul să acorde sprijin tuturor elevilor care au dificultăţi 
în învăţare, asa cum profesorul clasei menține responsabilitatea pentru toţi copiii 
din clasă, inclusiv pentru cei care sunt identificaţi ca având CES. 

Facilitatorul de sprijin poate fi recrutat din rândul consilierilor sau al 
psihologilor școlari, actuali ori foşti profesori de educaţie specială, alte cadre 
didactice cu experienţă în educaţia specială si în constituirea de rețele de sprijin 
în cadrul unei şcoli. 


Asistentul de clasă pentru cerințe speciale (ACCES) 


Acest tip de personal, asimilabil la noi personalului didactic auxiliar (de 
genul educatorului puericultor), are în Anglia sarcina de a sprijini profesorii la 
clasă în activitatea cu copiii care prezintă CES atât în şcolile speciale, cât şi în 
cele obişnuite (Vräsmas, E., Nicolae, S., Oprea, V., Vrasmas, T., 2004, p. 33). 


Roluri şi sarcini ale ACCES 


Rolul de îngrijire/ocrotire se referă la hrănirea, îmbrăcarea şi toaleta 
copiilor cu CES. 

Rolul educational — este destinat să elibereze profesorii de anumite 
sarcini zilnice solicitante, ca şi pentru a-i sprijini pe aceştia în aplicarea 
programelor individuale de învăţare (elaborate de profesori) sau în pregătirea 
unor materiale pentru lecţii. 

Rolul para-profesional, centrat pe realizarea — sub coordonarea 
profesorului — unor programe specifice de reabilitare/recuperare (kinetoterapie, 
logopedie, hidroterapie etc.). 

Încadrarea unui asistent de cerinţe speciale se face în Anglia pe baza 
următoarelor conditii/criterii: 

* cunoaşterea sarcinilor specifice şi a celor complementare cu ale 
profesorului; 

* înţelegerea nevoilor individuale ale copiilor cu dificultăți de învăţare; 

* cunoaşterea legislaţiei din învățământ şi de protecţie a copilului; 

e cunoaşterea politicii şcolare; 

* capacitatea de a sprijini profesorul potrivit rolurilor descrise; 

* producerea unor materiale de suport pentru învăţare; 

* capacitatea de a realiza şi de a menţine înregistrarea informaţiilor 
relevante privind situaţia copiilor cu CES. 


PEF 


Parteneriatul educational pentru asigurarea sprijinului în învăţare 


Una dintre condițiile asigurării integrării şcolare a copiilor cu dificultăţi 
de învăţare este comunicarea, cooperarea şi colaborarea eficientă dintre cadrele 
didactice de la clasă si specialiştii menţionaţi mai sus. În literatura de specialitate 
această idee este precizată prin nevoia de lucru în echipă, prin parteneriatul 
educaţional în favoarea elevului, cooperare şi parteneriat în asigurarea unui 
suport în învățare (Vrasmas, E., Nicolae, S., Oprea, V., Vrăsmaş, T., 2004, p. 34). 

Construirea unui parteneriat între cadrul didactic de la clasa obişnuită şi 
cel specializat se poate realiza în forme variate, în funcție de circumstanțele 
particulare şi de preferinţele individuale. Multe lucruri depind de credibilitatea 
profesorului specialist, de capacitatea lui demonstrată de a oferi sprijin şi 
consiliere sau, acolo unde este necesar, ajutor practic, direct. Cadrele didactice 
care lucrează în clasa obişnuită pot participa şi la diferite activități (de tipul 
conferință, seminar, analiză de caz etc.) realizate în comun cu personalul de 
educaţie specială. 

Oricare ar fi însă maniera de cooperare adoptată, fiecare trebuie să 
recunoască valoarea experienţei celuilalt şi importanța unei comunicări 
profesionale continue. 

Profesorul clasei obişnuite este expert în organizarea şi funcționarea 
clasei, în curriculum-ul şi în tehnologia didactică utilizată, în proiectarea 
aşteptărilor cu privire la performanţele elevilor etc. Profesorul specializat este 
expert în cunoaşterea specificului unui anumit grup de copii cu dizabilități, 
posibilitățile şi deficiențele particulare ale acestuia cu privire la învăţare, 
tehnicile specifice de instruire etc. Toate aceste informații şi abilități la un loc 
sunt extrem de importante pentru succesul integrării şcolare, de aceea 
comunicarea dintre profesorii din şcoala obişnuită şi cei specializaţi este foarte 
necesară. 


Rolurile cadrului didactic de sprijin 


Principala distincţie care defineşte profesorul de sprijin se referă la 
faptul că el are rolul de consultant al elevului si al profesorului, dar în acelaşi 
timp este şi itinerant, acţionând în clasă şi în afara acesteia. Ca orice consultant, 
profesorul de sprijin are nevoie de cunoştinţe, deprinderi de observare, analiză, 
sinteză a situațiilor didactice, strategii de rezolvare a problemelor, precum şi 
aptitudini pentru relații şi comunicare interumană. 

Analizele profesorului de sprijin trec cel mai mult în revistă rolul său de 
consultant pentru faptul că aceasta implică relaţii de tip inter- şi intraprofesional 
si impun atitudini flexibile în comunicare. 

În Scoţia s-au definit foarte clar termenii de consultanță şi formare, 
făcându-se referiri şi sugestii concrete cum ar fi: 

1. Formarea profesorilor specializati ca profesori polivalenti, indiferent 
de cauzele care genereaza dificultatile de invatare; 

2. Adaptarea clasei şi profesorilor specializaţi la cerințele reconsiderării 
modului de lucru cu un număr mare de copii; 

3. Rolul discuţiilor individuale şi de grup cu copiii, pentru a ajunge la 
cunoaşterea oricărei dificultăți; 

4. Instruirea profesorilor privind resursele folosite în cursurile de 
dezvoltare a cititului şi a limbajului rostit; 

5. Instruirea profesorilor pentru a analiza informațiile în evaluarea 
copiilor şi a le folosi atât în sarcinile de lucru, cât şi în exerciţiile de evaluare; 

6. Instruirea profesorilor cu privire la problemele ridicate de anumiţi 
copii prin identificarea domeniilor lor de succes şi compensarea în cazul 
domeniilor în care au anumite probleme; 

7. Pregătirea pentru a juca rolul de consultant acolo unde copiii au nevoie 
să aleagă dintre diferite alternative; 

8. Relaţia cu conducerea şcolii în care acționează consultantul pentru a 
alcătui împreună politica de rezolvare a dificultăților de învăţare; 

9. Realizarea legăturilor în afara şcolii cu persoane, agenţii şi instituţii 
care au preocupări în domeniul rezolvării dificultăţilor de învăţare: 

10. Consultantul să fie şi principalul responsabil de aplicarea şi interpre- 
tarea procedurilor de examinare. 


În Ghidul-manual pentru CDS elaborat de Asociaţia RENINCO România 
(Vräsmas, E., Nicolae, S., Oprea, V., Vrasmaş, T., 2004, p. 76) sunt prezentate 
experienţa şi aşteptările față de această nouă profesie în sistemul românesc de 
învățământ. În opinia cadrelor didactice active participante la seminarii 
RENINCO pe această temă, profesia de cadru didactic de sprijin este un cumul 
de competenţe şi abilităţi. 


Cadrul didactic de sprijin este: 


— suport; — terapeut; 

— colaborator; — manager de caz; 
— susţinător; — evaluator; 

— ajutor; — tutor; 

— îndrumător; — avocat; 

— consilier; — liant; 

— element cheie; — specialist; 

— factor de decizie; — expert; 

— mediator; — consultant; 

— organizator; — profesor. 

El colaborează cu: învățătorul, dirigintele, profesori de la alte discipline, 
specialişti, familia, membrii din comunitate. 

Activităţile CDS au ca scop stimularea, compensarea, recuperarea şi 
integrarea copiilor cu CES. În acest sens, beneficiari sunt copiii cu CES din 
şcoala publică, părinţii şi CD. 

În toate activităţile lor, CDS urmăresc: 

— depistarea timpurie a copiilor cu CES; 

— evaluarea iniţială; 

— propunerea pentru Comisia Internă de Evaluare; 

— întâlnirea factorilor implicaţi în procesul educativ; 

— întocmirea protocolului de colaborare care să cuprindă: 

— stabilirea sarcinilor, rolurilor şi ponderii acestora; 
— stabilirea perioadelor de lucru şi fixarea datei întâlnirilor; 
— precizarea activităţilor; 

— prezentarea şi flexibilizarea/adaptarea programelor de la clasele I-IV si 
V-VIII; 

-- elaborarea unui plan educational, în parteneriat, care să cuprindă: 

— precizarea strategiilor adecvate; 
— stabilirea metodelor adecvate; 
— întocmirea PSP şi a PIP; 

— elaborarea fișelor individuale de muncă independentă; 

— elaborarea fişelor de evaluare; 

— stabilirea unor întâlniri săptămânale pentru: 

— discutarea evoluției cazurilor; 

— discutarea şi soluționarea unor probleme curente; 
— consilierea CD obişnuite de către CDS; 

— modificări ale programelor; 

— revizuiri ale PIP; 

— evaluări intermediare; 

— evaluare finală; 

— aprecierea rezultatelor, recunoaşterea lor şi prezentarea acestora tuturor 
celorlalți factori implicaţi in educatia/integrarea copilului (familie, colectivul de 
elevi al clasei şi al şcolii). 

Referitor la mijloacele de care trebuie să dispună aceşti profesionişti, se 
specifică necesitatea următoarelor: 

— cameră de resurse cu dotare adecvată; 

— sală de clasă; 

— fişe de lucru diferenţiate pe performante; 

— PSP, PIP; 

— programe adaptate. 

Conditii in exercitarea rolurilor 


Toate rolurile mentionate devin posibile daca profesorul de sprijin: 

— are o reputaţie de profesor cu experiență în rezolvarea problemelor de 
învățare; 

— cunoaşte cu precizie curriculum-ul şcolar pentru a purta discuţii 
referitoare la acesta; 

— are abilitate în a depista cauzele oricărei dificultăţi de învăţare; 

— poate stabili uşor şi eficient relaţii cu copiii, cu cadrele didactice şi cu 
părinţii. 

Multe dintre discuţiile referitoare la profesorul de sprijin, care, înainte 
de toate, este necesar să fie un consultant în problemele de didactică specia- 
lă/rezolvarea problemelor de învăţare, trec prin abilităţile de comunicare şi de 
relaţie pe care acesta trebuie să le posede. 


Profesorul de sprijin, drept consultant 


Un model posibil de cadru didactic de sprijin ca drept consultant poate fi 
axat pe principalele patru deprinderi de comunicare (Schein, 1969 şi Neel, 1981, 
apud Jones, 1987) 

— Identificarea rolului. 

— Analiza interacțiunilor. 

— Utilizarea metodelor empirice. 

— Raportarea la situaţii particulare. 


Identificarea rolului se referă la capacitatea profesorului consultant de a 
identifica cu claritate problemele fără a-şi asuma rolul de diagnostician. 

Analiza interacțiunilor se referă la deprinderea de a identifica 
interacţiunile eficiente şi de a reuşi depăşirea autosuficientei în rezolvarea unor 
probleme. 

Utilizarea metodelor empirice se concentrează pe datele oferite de 
subiecţii acțiunilor educative şi foloseşte adecvat practicile de succes. 

Raportarea la particular evidenţiază unicitatea soluţiilor în rezolvarea 
unei probleme, evitându-se modelele preluate în mod imitativ. 

Principala problemă este aceea că beneficiarii trebuie să dorească şi să 
accepte consilierea ca atare. 


Un model de sprijin şi autoritate 


Modelul lui Heron (apud Jones, 1987) se construieşte pe şase categorii de 
intervenţie. Aceste şase categorii de intervenţie pot fi sintetizate în două tipuri: 

— intervenţii de sprijin; 

— intervenţii de autoritate. 


Intervenţiile de sprijin se caracterizează prin discretia consultantului 
care are de scop efectul asupra beneficiarului (profesorului). Ele sunt: 

Intervenţia de eliberare, care caută să elibereze beneficiarul consultantei 
de emoțiile prea mari. Aceasta presupune eliberarea tensiunilor şi încurajarea 
descărcării prin plâns, râs etc. 

Intervenția cataliticd, care caută să încurajeze beneficiarul să înveţe şi să 
îşi dezvolte relaţiile proprii. Aceasta implică reflecţie, încurajarea rezolvării 
proprii a problemelor şi selectarea informaţiilor. 

Intervenția de ajutor este cea care subliniază părţile bune şi valorizează 
beneficiarul prin aprobări, confirmări şi validarea soluţiilor personale. 

Intervenţia de autoritate pune accentul pe rolul dominant al consul- 
tantului şi se concentrează pe comportamentele beneficiarilor. Poate fi de 
următoarele tipuri: 

Intervenţii de tip recomandări, care caută să directioneze comportamentul 
beneficiarului şi se axează pe relaţia dintre consultant si profesorul care este 
beneficiar. Ele se materializează în: sfaturi, atitudini critice de judecată si de 
evaluare. l 

Intervenţii informationale, caracterizate prin transmitere de informații 
prin instructaje, informare și interpretare. 

Interventia confruntativä, care vizează direct atitudinea, convingerile si 
comportamentul beneficiarului. Se realizează prin provocare $i răspunsuri directe. 

În toate aceste şase tipuri de intervenție, modelul lui Heron evidențiază 
faptul că aceste competenţe se referă la continuarea educaţiei sau a instruirii 
inițiale prin sprijinirea relaţiilor interumane sau a deprinderilor interactive, ceea 
ce poate fi înțeles şi ca o dezvoltare profesională. 


Condiţiile consultantului 


Un adevărat consultant trebuie: 

|. Să fie eficient în toate cele şase tipuri de intervenție. 

2. Să treacă lent de la un tip la altul, după cum o impune situația. 

3. Să fie pregătit în orice moment să ofere tipul de intervenţie corect. 

Problemele consultantului la nivelul învăţământului românesc au o serie de 
premise favorabile. Prima premisă este prevederea în Legea Învățământului a 
postului de consilier psihopedagog propus la nivelul şcolilor, pentru rezolvarea 
diferitelor probleme de tip scolar sau interrelationar. Din anul 2000, școlile 
încadrează cadre didactice de sprijin care asigură integrarea şcolară a elevilor cu 
cerințe educative speciale si, din 2005, s-au înființat centre de resurse în care 
consilierii psihopedagogi, profesorii logopezi, mediatorii şcolari şi cadrele 
didactice de sprijin vor lucra în echipă pentru alcătuirea planurilor de servicii şi a 
planurilor de intervenţie personalizate. O a dona premisă este reforma invata- 
mântului şi diferitele hotărâri care permit exercitarea unor asemenea profesii ale 


sistemului. A treia premisă favorabilă o constituie generaţiile noi de pedagogi, 
psihopedagogi şi psihologi educationali care se formează actual în universităţi. 

Este de luat în calcul faptul că rolurile profesorului consultant şi al 
consilierului psihopedagog se pot confunda în şcoala românească dacă se înțelege 
complexitatea problemelor pe care le au copiii şi profesorii în procesul instruirii 
şi educaţiei. Există tendința de a reduce problemele la cele emoţionale şi 
comportamentale şi de a neglija tocmai aspectul problemelor de bază în învăţare, 
legate de programele cognitive, psiho-motorii si de interrelatii sociale. 


O cercetare-actiune 


În perioada 1999-2000, pe parcursul anului şcolar, am experimentat la 
Școala nr. 148 din Bucureşti rolul profesorului de sprijin ca profesor resursă şi, în 
acelaşi timp, ca profesor consultant pentru copiii cu dificultăți de învăţare şi 
pentru cadrele didactice. Am proiectat activitatea acestuia de la clasă şi în afara 
ei, cooperând cu părinţii şi cu şefii comisiilor didactice din şcoală. Grupul ţintă a 
fost format din 500 de copii din clasele I-IV. Dintre copiii acestor clase au fost 
sprijiniți direct, prin activităţi de consultanță şi de sprijin, 100 de elevi, părinţii 
lor şi cadrele didactice de la clasele unde erau integrați primii. La finele anului 
scolar progresele au fost evidente la aproape toţi copiii, dar şi în modul de 
cooperare şi rezolvare a problemelor la nivelul şcolii. 

Sarcinile profesorului de sprijin au fost următoarele: 

— asistenţă şi sprijin în desfăşurarea orelor didactice în clasele în care a 
identificat copii cu probleme de învăţare; 

— activități de sprijinire a programului de învăţare individuală si perso- 
nalizată a elevilor; 

— programe personalizate de sprijinire a învăţării, după ce în prealabil s-a 
realizat evaluarea complexă a copiilor cu dificultăți de învăţare, pentru a se 
interveni adecvat într-o perspectivă de stimulare multisenzoriala si a proceselor de 
percepţie, de gândire (analize, sinteze, comparații etc.), a limbajului rostit şi scris; 

— activităţi de sprijinire a cadrelor didactice în pregătirea lor metodică 
pentru lucrul cu copiii cu dificultăţi de învăţare; 

— activităţi de sprijinire a familiilor în acompanierea pregătirii şcolare a 
copiilor. 

Profesorii de sprijin cu care s-a lucrat aveau pregătire specială şi o largă 
experienţă la catedră. 

Principala concluzie a cercetării efectuate a fost aceea că modul de lucru 
propus prin cadrul didactic de sprijin este eficient pentru întreaga şcoală. Se poate 
considera util un profesor consultant care se constituie ca sprijin activ în timpul 
activităţilor didactice, pentru profesori şi pentru elevi în acelaşi timp. Legăturile lui 
se realizează cu elevul, cu profesorii, dar şi cu factorii de conducere ai şcolii 
respective. El poate interveni în activități individuale, de grup sau cu întreaga clasă 
de elevi. O face pentru a rezolva anumite probleme, pentru a preveni altele şi 

pentru a încuraja participarea elevilor şi a profesorilor la propria lor formare. În 
acelaşi timp, se pot găsi roluri pentru profesorul consultant în legăturile sale cu 
famila, cu alți agenţi şi instituţii care pot sprijini rezolvarea problemelor de 
învăţare. 


Situatia în România 2006 


Din anul 2000 există cadre didactice de sprijin şi în legislaţia şi practica 
românească. Experiente cu astfel de profesionişti au fost făcute încă din 1991, la 
Timişoara, Cluj, laşi şi apoi la Bucureşti. Din 2000, legislaţia a elucidat şi 
specificat rolul şi dimensiunile acestui nou cadru didactic. În 2006, RENINCO a 
realizat un studiu privitor la importanța acestei profesii, limitele ei şi căile de 
îmbunătăţire. Raportul de studiu privind funcţionarea CDS (2006) (Traian 
Vrăsmaş, rezumatul Studiului privind CDS, 2006, www.reninco.ro) a specificat 
dimensiunile actuale, ca şi provocările determinate de acest nou rol didactic. 

Studiul a investigat 8 zone de integrare ale ţării — Brașov, Bucuresti, 
Cluj-Napoca, Constanţa, Craiova, lași, Târgovişte şi Timişoara — în perioada 
iunie 2005 - februarie 2006, fiind realizat de către Asociaţia RENINCO 
România, în colaborare cu Ministerul Educaţiei şi Cercetării, cu asistenţa 
Reprezentantei UNICEF in România. 

Scopul studiului a fost evaluarea situatiei actuale de functionare a 
profesorului de sprijin/itinerant (CDS) care acţionează în şcolile de masă, în 
favoarea integrării copiilor cu deficienţe şi alte cerinţe educative speciale (CES). 


Obiectivele studiului 


— Identificarea dificultăţilor, a barierelor si soluţiilor de depăşire a 
acestora, a invatamintelor rezultate în funcţionarea CDS. 

— Sesizarea unor oportunităţi şi colectarea unor exemple de bune practici 
care să permită formularea de recomandări pentru dezvoltarea instituțională a 
acestei noi profesii din învățământ. 


După prelucrarea datelor s-a specificat că: 


Evoluţia procesului este mai accentuată acolo unde au existat initial si au 
continuat proiecte derulate de MEdC in anii '90 (Cluj-Napoca şi Timişoara). Ca 
număr de cadre didactice de sprijin/itinerante, cele mai multe se regăsesc la Cluj 
(88) şi în judeţele Dolj (44) şi Dâmboviţa (38). În ultimele două judeţe menţionate, 
numărul mare de CDS se poate explica şi prin reducerea mai drastică a numărului 
de elevi din şcolile speciale sau chiar desfiinţarea unora dintre acestea. Mai puţine 
CDS se regăsesc la Bucureşti (10) şi Constanţa (6), deşi numărul şcolilor în care 
sunt integrați copii cu CES în aceste două localități este semnificativ (37 şi, 
respectiv, 39). 

in total sunt mentionati in cele 8 zone de integrare 4 852 de copii cu CES 
în şcolile generale, de care se ocupă 267 de cadre didactice de sprijin/itinerante, în 
428 de şcoli generale. 


Din aceste date rezultă că, la modul teoretic, un CDS are în 
responsabilitate cam 18 elevi în medie şi lucrează în 1,6 şcoli. Există însă mari 
diferențe de la o zonă la alta, legat de numărul copiilor care revin unui cadru 
didactic de sprijin. 

La concluzii sunt listate la început câteva constatări esenţiale: 

— progresul evident în ultimii ani şcolari, mai ales din punctul de vedere 
al numărului de CDS active; 

— importanţa experienţei anterioare, a susținerii locale si a continuității (a 
unei mici tradiţii) în integrarea copiilor cu CES; 

— existenţa unor variații mari din punct de vedere cantitativ şi calitativ de 
la o zonă la alta, cu privire la activitatea CDS. 


Nevoi acute: 

— nevoia de informare, promovare şi valorizare a imaginii CDS; 

— nevoia de informare şi formare a CDS şi a cadrelor didactice; 

— nevoia unor studii/investigatit suplimentare privind: 

— atitudinea şi disponibilitatea părinților pentru scolarizarea nediscrimina- 


torie; 

— atitudinea şcolilor speciale, a cadrelor didactice de aici, în acelaşi 
context; 

— problemele mai concrete din activitate şi motivaţia unor CDS 
debutanţi; 

— predarea-invatarea-evaluarea in parteneriat/în echipă in şcoala româ- 
neasca; 


— modalităţi prin care poate fi inițiată şi dezvoltată cooperarea necesară 
dintre şcoala specială şi şcoala generală. 


Nota: La paginile 126 şi 127 sunt redate comentarii asupra CDS. 

Cum vad profesionistii rolurile CDS 
(Vrasmas, E.; Nicolae, S.; Oprea, V.; Vrasmas, T., 2004, p. 115) 


CADRUL DIDACTIC DE SPRIJIN ESTE: 
| 1. BUN CONSILIER 

e Pentru părinţi; 

e Pentru copii/elevi; 

* Pentru CD; 

+ Pentru comunitatea locală. 


2. BUN COLABORATOR cu: 
e Alte cadre didactice; 
e Copii/elevi: 
+ Familia; 
e Specialisti/terapeuti; 
e ONG-uri; 

| * Comunitatea etc. 


| 3. MODERATOR AL ECHIPEI MULTIDISCIPLINARE 


4.ALTE ABILITĂȚI NECESARE 
e Respect pentru toți copiii (inclusiv pentru cei cu CES); 
e Empatie; 
e Toleranta; 
e Gândire pozitivă; 
¢ Bun coordonator; 
e Mediator, negociator; 
e Spirit de inițiativă; 
* Creativitate; 
+ Metode eficiente; 
+ Perseverenta; 
* Flexibilitate, adaptare la cerințele momentului; 
* Persuasiune; 
e Tact pedagogic; 
e Abilitatea de a aplana conflictele, disponibilitate; 
e Rezistenţa la frustrări/momente dificile; 
e Decizii clare, rapide; 
e Valorizator al colaboratorilor si al opiniilor lor. 


ATITUDINI 


° ale cadrelor didactice faţă de copilul cu CES 
a. acceptarea diversităţii 
b. nondiscriminarea (toleranța) 

c. flexibilitatea 

d. respectarea relaţiei de parteneriat 

e. atitudine pozitivă 

f. empatie 

g. responsabilitate 
| * ale elevilor din clasele integratoare şi ale părinților acestora 
| h. acceptare, toleranță 

i. cooperare 

j. implicare afectivă şi materială 

k. parteneriat 
- ale părinților copiilor cu CES 
| |. atitudine pozitivă, optimistă fata de scoala 

m. acceptarea deciziilor în favoarea copiilor 

n. implicarea în rezolvarea nevoilor/cerintelor educaţionale 
| o. continuarea activităților în familie 
| * ale membrilor echipei de lucru (multidisciplinare) 

p. comunicare 

q. cooperare, colaborare 

r. negociere 

s. supervizare 

t. responsabilizare 

u. eficientizare 


e ale comunităţii, fată de copilul cu CE normalizare 
v. normalizare 
w. şanse egale 
x. non-discriminare 
y. toleranţă 

Capitolul 4 F p 
FORME DE INTERVENTIE IN CLASA OBISNUITA 
DE ELEVI 


* Includerea în clasa obişnuită a elevilor cu dificultăți de învățare: 
sprijinul. + Direcţii de abordare educațională a dificultăților de învățare in 
clasa obişnuită. + Individualizarea, ca formă a diferentierii activității 
didactice pentru copiii cu dificultăți de învățare. + Tipuri de individualizare 


sau formele individualizării. e Modele de individualizare pe fundalul clasei 
obişnuite de elevi. « Stilul de învăţare: argument pentru individualizare. e 
Adaptarea curriculară, ca dimensiune necesară abordării dificultăților de 
învățare în clasă. + Aspecte sociale ale adaptării curriculare. 


4.1. INCLUDEREA IN CLASA OBISNUITA A ELEVILOR 
CU DIFICULTATI DE INVATARE: SPRIJINUL 


La nivelul clasei obişnuite observăm că se face distincția între două mo- 
dalitati de intervenţie asupra elevilor cu dificultăţi de învăţare: 

— prin perfecţionarea şi orientarea strategiilor didactice în interiorul clasei; 

— prin activități suplimentare de sprijin, în afara clasei. 

Sprijinul constituie una dintre dimensiunile cele mai discutate şi 
analizate de literatura de specialitate. Este firesc ca fiecare activitate didactică să 
constituie pentru elev o presiune sau o provocare la achiziţii şi învăţare. Locul 
elevului, indiferent de problemele sale de dezvoltare sau de particularitatile, de 
stilul, ritmul şi maniera învăţării, este la şcoală, printre covârstnicii săi. lată de ce 
pedagogia actuală, prin numeroase cercetäri-actiune şi prin studii internationale 
caută soluţiile necesare pentru a acorda sprijinul adecvat şcolarizării tuturor 
copiilor. Pentru a face fata provocărilor şi presiunii activităţii didactice, elevul cu 
dificultăţi de învăţare are nevoie de sprijin adecvat nevoilor sale de învăţare. 

Sprijinul poate fi oferit prin profesionişti care lucrează în echipă prin 
parteneriat cu cadrul didactic de la clasă, dar şi prin adaptarea activităţii didactice 
de la clasă, pentru a răspunde adecvat nevoilor diferite de învăţare ale elevilor. 

Acordarea sprijinului constituie o cerinţă faţă de actul didactic, dar şi o 
nevoie identificată în raport cu fiecare profesor de la clasă. Aşa cum înțelegem 
nevoia de sprijin pentru elevii cu dificultăți de învăţare, devine necesar să 
dezvoltăm şi un sistem de sprijin acordat profesorilor care îşi dezvoltă practicile 
şi expertiza prin interacţiune profesională, colaborare şi reflectare continuă. 

În capitolele anterioare am specificat că elevul cu dificultăți de învăţare, 
din perspectiva curriculară, poate şi este firesc să fie inclus în clasa obişnuită. 
De multe ori, acest lucru este împiedicat de lipsa resurselor si de imposibilitatea 
ca elevul să urmeze un program de sprijin suplimentar şi personalizat oferit de un 
profesionist, pentru că nu există aceste forme de sprijin sau şcoala este departe 
spaţial de astfel de servicii. De şi mai multe ori, profesorii de la clasă consideră 
că este prea greu, dacă nu imposibil, să îi sprijine pe elevii cu dificultăți de 
învăţare. Rutina, conformismul fata de traditionalism şi percepțiile deformate 
asupra copiilor, etichetarea lor, împiedică aplicarea unei pedagogii diversificate 
şi flexibile în slujba învăţării pentru toţi copiii. Cu toate astea, profesorii eficienţi 
au găsit mereu calea de a răspunde nevoilor educative personalizate ale elevilor 
din clasa lor. Practicile didactice demonstrează că fiecare profesor poate interveni 
adecvat în cadrul programului său didactic obişnuit pentru a îi sprijini pe elevii 
cu dificultăți de învăţare. Din aceasta nici clasa, nici el nu vor pierde ci, 
dimpotrivă, fiecare problemă constituie o nouă experienţă din care toţi învaţă şi 
se dezvoltă. 

Pachetul de Resurse UNESCO (1995) specifică faptul că, luând în 
considerare dificultățile întâmpinate de unii elevi la clasă, profesorii 
îmbunătăţesc condiţiile generale de predare-invatare ale tuturor. Toţi beneficiază 
de avantajele schimbărilor propuse pentru că: „elevii care au dificultăți pot fi 
percepuți mai pozitiv, ca o sursă de feed-back asupra organizării clasei, aducând 
idei despre cum ar trebui aceasta îmbunătăţită” (UNESCO, 1995, p. 39). 

Legislaţia internaţională şi cea naţională specifică dreptul tuturor copiilor 
la programe de educaţie care să le ofere dezvoltarea personală şi formarea 
competenţelor, capacităţilor, valorilor şi atitudinilor propuse de un curriculum 
naţional foarte generos la nivelul învăţământului general. Fiecare profesor poate 
sprijini elevul cu dificultăți de învăţare în clasa obişnuită prin intermediul 
individualizării şi prin adaptarea curriculară. 


4.2. DIRECŢII DE ABORDARE EDUCAȚIONALĂ 
A DIFICULTĂȚILOR DE ÎNVĂŢARE ÎN CLASA OBIȘNUITĂ 


Pentru a evidenția căile cele mai potrivite în abordarea dificultăţilor de 
învăţare la nivelul une: clase obişnuite, este necesar să analizăm perspectivele sau 
abordările după care se poate interveni. Acestea constituie nişte tipare prin care 
privim şi actionam în cazul dificultăților de învăţare ale elevilor în clasă. 

Pachetul de resurse pentru profesori, elaborat de UNESCO (1995), 
precizează, după modul de realizare a evaluării şi după perspectiva strategiilor 
educative alese în intervenţie, două moduri de a privi dificultățile şcolare ale 
elevilor: 

— perspectiva individuală; 

— perspectiva curriculum-ului. 


Perspectiva individuala defineste dificultatile in termeni de caracteris- 
tici ale copilului şi este bazată pe următoarele idei: 

— un grup de copii poate fi identificat ca fiind special; 

— aceşti copii au nevoie de predare-învätare specializată pentru a se 
răspunde adecvat nevoilor lor; 

— activitatea de predare-invatare pentru copiii cu probleme de învăţare 
este mai eficientă dacă li se predă împreună (grupuri sau clase de copii cu 
probleme); 

— toți ceilalţi copii sunt normali şi beneficiază de activităţile curente de 
predare-invatare. 

Din perspectiva curriculum-ului, dificultățile de învăţare sunt definite, 
de obicei, în termeni de sarcini, activităţi şcolare şi condiţii în clasă. Această 
perspectivă este caracterizată de următoarele idei: 

— orice copil poate întâmpina dificultăți în şcoală; 

— asemenea dificultăți pot indica modalități de ameliorare a predării- 
învățării, 

— aceste măsuri ameliorative duc la condiții mai bune de învăţare pentru 
toţi elevii; 

— profesorii care abordează dificultăţile de învăţare la clasă si îşi dezvoltă 
astfel practicile de predare-invatare au nevoie de sprijin. 

Pornind de la aceste consideraţii, reieşite din proiectele internaţionale 
dezvoltate de UNESCO, dar şi în urma sintetizării diferitelor curente care sprijină 
dezvoltarea practicilor la clasă şi luând în consideraţie şi modelul tradițional de 
abordare, am identificat în activitatea curentă trei perspective (tendinţe) de 
abordare a dificultăților de învăţare la elevi: 

— perspectiva competiţiei; 

— perspectiva individuală; 

— perspectiva curriculară. 

Perspectiva competiţiei, cea mai tradițională în abordarea dificultăţilor de 
învăţare ale elevilor, se particularizează prin aceea că identificarea dificultăţilor de 
învăţare este considerată premisă a insuccesului şcolar. Din această perspectivă se 
consideră că dificultățile de învăţare duc obligatoriu la insucces, eşec şcolar. Elevul 
este sancționat prin note şi, în cel mai bun caz, se iau măsuri pentru refacerea 
studiilor nereuşite. Întrucât rezultatul studiilor (notele şi diplomele) şi ierarhia 
şcolară sunt considerate cele mai importante aşteptări obţinute prin procesul 
predării-învățării şcolare, copilul aflat in această situaţie este exclus şi etichetat. 
Interacțiunile şi relaţiile din clasă sunt dominate de competiţie, iar cooperarea se 
realizează doar ca o formă de sprijin între elevi în afara lectiei, mai mult informal. 
Acestui model de proces didactic îi aparține şi imaginea sau eticheta permanentă de 
„elev slab”, cu dificultăţi, care nu se poate schimba şi care este sancţionat la orice 
greşeală. Progresele elevului nu se iau în seamă, deoarece percepția iniţială este cea 
mai importantă. Se remarcă la acest model că nu se pune bază pe procesul de 
învăţare ca atare sau pe raportul dintre posibilități şi rezultate, ci numai pe 

rezultatele nesatisfăcătoare. Dacă am identifica ideile de bază ale acestei 
perspective, am putea specifica: 

— în mod normal, dacă se pregătesc şi urmează direcţiile stabilite de 
profesori, copiii nu trebuie să întâmpine dificultăți şcolare; 

— responsabilitatea învăţării îi aparţine în exclusivitate elevului, care 
trebuie să pregătească temele pe care profesorul le predă; 

— dificultăţile de învăţare sunt sancţionate cu note mici şi, eventual, cu 
repetarea studiilor; 

— la baza relaţiilor dintre elevi stă competiția, care determină eliminarea 
celor care nu se pregătesc suficient. 

Perspectiva individuală identifică orice problemă a copilului ca o 
problemă de învăţare. În cazul dificultăţilor de învăţare, se apelează la evaluarea 
complexă şi se consideră necesar să se intervină cât mai curând şi mai adecvat. 
Deşi este foarte apropiată de cunoaşterea în amănunt a problemelor de învăţare şi 
de posibilitatea de a interveni eficient prin metode cât mai adaptate personalității 
individuale, această perspectivă, tocmai prin grija ţintită numai pe problemele 
individuale, are aceeaşi imagine de etichetare a elevului. Tratarea doar individuală 
a acestuia, grija pentru specificitatea problemelor întâmpinate scot elevul în afara 
grupului său. Se pune chiar problema de a proteja grupul de influenţa problematicii 
complexe a dificultăților de învăţare. 

Perspectiva curriculară accentuează ideea apartenenței la un grup. 
Copilul nu trebuie exclus din clasă pentru a fi ajutat ci, dimpotrivă, el poate avea 
o contribuţie la activitatea grupului şi acesta îl poate sprijini în învăţare. În 
această perspectivă sunt două principii de bază: 

— oricare copil poate învăţa; 

— fiecare copil este unic şi valoros, indiferent de rezultatele sale şcolare. 

Dificultăţile de învăţare sunt dificultăţi fireşti, ce se pot rezolva în 
interiorul clasei de elevi, dacă se aderă la o învăţare de tip incluziv/com- 
prehensiv. Aceasta presupune o valorizare a diferențelor între membrii unui grup, 
considerarea problemelor de învăţare ca diferenţe specifice care sunt şi 
particularități ale individului. Se identifică stilul unic de învățare al fiecărui elev 
şi nevoia de sprijin. Învăţarea incluzivă este eficientă şi efectivă, pentru că ţine 
seama de regulile unei comunicări eficiente si potenteazä resursele relaţiilor 
dintre copii. În respectul individualitätii, experienţa de învăţare a fiecăruia este 
importantă pentru că învăţarea este continuă şi depinde de modul de comunicare, 
negociere, demonstrare, evaluare etc. 

Dintre aceste trei modele prezentate ca structuri de intervenţie în 
dificultăţile de învăţare, fiecare are avantajele şi dezavantajele lui. Cel mai 
apreciat este modelul curricular, care se bazează pe practicile incluzive de 
educație. Dezvoltarea unor practici incluzive în clasa obişnuită de elevi 
presupune strategii de predare-invatare în interacţiune, sprijin, cooperare, 
negociere, evaluare permanentă şi valorizarea fiecărui succes. Profesorul, la 
rândul său, este sprijinit prin cooperarea cu specialiştii şi asigurarea resurselor 

necesare procesului didactic. Existenţa unui parteneriat de decizie şi acțiune în 
favoarea copilului constituie premisa necesară în apelul la specialişti şi 
consultanţi. Sprijinirea pe familie şi sprijinirea familiei este o altă coordonată de 
la care trebuie plecat în intervenţia dificultăţilor de învăţare. 

În acelaşi timp, în oricare dintre alternativele propuse, trebuie luate în 
calcul resursele umane şi cele materiale implicate în predare-invatare, precum 
şi adecvarea modelului în funcție atât de cerinţele educative individuale, cât şi de 
standardele sociale. 


Perceptiile profesorilor 


Studiile menţionează faptul că, în gândirea multora dintre cei care se ocupă 
de educaţie, se găseşte profund înrădăcinată ideea că există două tipuri de copii: cei 
cu probleme şi cei fără probleme sau „normali”. În mod tradiţional, se consideră că 
pentru prima categorie este nevoie de o educaţie specializată şi pentru cea de-a 
doua, de una obişnuită. Dar ce este educaţia dacă nu o continuă provocare de 
rezolvare a problemelor pe care le întâmpină cei care învaţă? Complexitatea 
nevoilor umane este mult mai considerabilă decât o sugerează dihotomia de mai 
sus. Pe de altă parte, răspunzând nevoilor copiilor, profesorii îşi dezvoltă şi 
completează propria experienţă de formatori, îşi perfectioneazä tehnicile de lucru. 
Sprijinind dezvoltarea elevilor, cadrele didactice se dezvoltă profesional. 

O altă observație este legată de faptul că, etichetând copilul ca „dificil”, 
„cu probleme”, „cu handicap” etc., nu dăm nici o informatie referitoare la tipul de 
sprijin pe care l-ar necesita şi nici asupra mijloacelor pe care este nevoie să le 
antrenam. Este mai productiv şi mai eficient să analizăm cerinţele speciale, 
educative şi de altă natură pe care le manifestă copilul şi astfel să responsabilizăm 
şcoala şi celelalte instanțe socio-educative cu rezolvarea problemelor. Altfel 
precizat, a defini că un copil are o problemă nu o rezolvă şi nici nu aduce lămuriri 
asupra sprijinului necesar, lăsând individul singur în fata problemelor şi chiar 
culpabilizându-l pentru ele. 

Practic, prin această analiză şi înțelegere a dificultăţilor de învăţare, se 
reconstruieşte viziunea asupra rolului şcolii în contextul comunităţii în care se 
află, relația dintre scoala si copil, dar şi modelul cadrului didactic şi sfera 
acestuia de intervenţie. Procesul de predare-invatare este perceput ca o acţiune în 
favoarea dezvoltării fiecărui participant şi construirii unor competențe şi 
capacităţi, atitudini şi valori, nu numai pentru asigurarea unor achiziții de 
informaţii şi deprinderi de lucru. 


Provocările incluziunii 


Educaţia incluzivă se referă la a răspunde diversităţii; este vorba de a 
asculta voci necunoscute, de a fi deschis, de a imputernici toți membrii şi de a 

sărbători diferențele în moduri cât mai demne (traducerea autorului, după 
Barton, 1997, p. 231). 

Includerea copiilor cu dificultăţi de învăţare în şcolile obişnuite creează 
o serie de noi provocări, cum ar fi: 

— structurarea unor elemente de sprijin adecvat prin noi roluri ale 
cadrelor didactice, dar şi prin folosirea unei metodologii cât mai eficiente în 
predare-invatare; 

— antrenarea cadrelor didactice în echipe de lucru, unde să se 
perfecționeze şi să dezvolte permanent tehnici noi de abordare; 

— organizarea procesului de predare-invatare si evaluare în maniere 
cât mai flexibile, pentru a răspunde nevoilor educative ale tuturor copiilor. 


4.3. INDIVIDUALIZAREA, CA FORMĂ A DIFERENTIERII 
ACTIVITĂȚII DIDACTICE PENTRU COPIII 
CU DIFICULTĂȚI DE ÎNVĂȚARE 


Ne vom referi în continuare la condiţiile necesare în ciasa obișnuită, 
pentru ca elevii cu dificultăți de învăţare să poată străbate curriculum-ul şcolar. 

În general, în literatura de specialitate sunt prezentate două dimensiuni 
centrale pentru a trata problema dificultăților de învăţare la nivelul clasei obişnuite: 

— individualizarea predarii-invatarii; 

— adaptarea curricularä. 

Cea mai mare teamă in acceptarea la clasă a copiilor cu dificultăţi de 
învăţare este determinată de faptul că profesorii consideră că este aproape 
imposibil să te ocupi de un elev într-un grup de cel putin 25. Iar dacă sunt doi sau 
trei, nici nu poate fi vorba. Cel mai mult presează curriculum-ul, dacă e înțeles 
doar ca cerință externă, necesar de a fi străbătut într-un anume ritm şi cu o anumită 
încărcătură. Pedagogia aduce multe soluţii, care se adresează însă unei schimbări 
de optică sau de abordare. Practic, se identifică nevoia de a gândi diferit, de a 
percepe realitatea şcolară printr-o altă ,,fereastra” — prin care să privim dificultăţile 
de învăţare ale elevilor. Aceasta nu trebuie să deformeze imaginea copilului şi să 
limiteze şansele lui la integrare şcolară şi socială, ci să clarifice soluţii şi modele de 
acțiune. Activitatea didactică este organizată pentru a răspunde nevoilor 
educaţionale ale elevilor. Rolul profesorului este „să îi înveţe” pe copii, adică să le 
sprijine dezvoltarea competenţelor şi capacităţilor de învăţare. Când predă, cadrul 
didactic se adresează unor individualitati, unor persoane care trebuie motivate şi 
susținute, nu unor mici „recipiente” care se umplu de informaţie. Argumentul cel 
mai frecvent al celor ce „se tem” de copiii cu dificultăţi de învăţare este nevoia de a 
respecta curriculum-ul şcolar, dar acesta nu este „stăpânul nostru”, ci doar „un 
instrument” care serveşte atingerii scopurilor procesului educativ. Ar mai fi de 
adăugat şi un argument vechi de cel puţin 100 de ani: copilul este centrul 
preocupărilor noastre educative. Dar care copil? Cel adevărat, viu, real, cu 

caracteristicile, problemele si aşteptările lui. În fapt, întreaga activitate didactică 
din şcoală are ca scop sprijinirea copilului pentru a deveni, prin predare-invatare, 
creativ, inovativ, reflexiv. Devine nefiresc să urmărim, prin procesul didactic, 
formarea unui copil , ideal”, „perfect”, care se poate transforma, în cel mai bun caz, 
într-un „roboţel” bine instruit. 


Definiţii: diferentierea 


Problematica individualizării este tratată pe larg în pedagogia ultimului 
secol. Terminologia folosită are şi ea o anumită evoluţie. La început s-a vorbit 
despre diversificarea studiilor şi diferenţiere. Procesul de adecvare a studiilor şi 
formelor de şcolarizare se referea la organizarea de şcoli, profiluri, conţinuturi şi 
chiar forme diferite de predare-invatare, cu scopul de a adecva instituţia şcolară la 
particularitatile elevilor, dar și pentru a dezvolta filiere noi de formare a acestora. 
Putem discuta despre diferenţiere şi ca despre o adaptare a predării-învăţării la 
diferenţele recunoscute între indivizi, cum ar fi: diferenţele de vârstă, nivel de 
dezvoltare, stil de învățare, competenţe şi capacităţi. Practica diferentierii didactice 
consistă în a organiza clasa într-o manieră care să convină cât mai adecvat elevilor 
care o formează, dar şi scopurilor pentru care este derulat un anumit program 
şcolar. Putem spune că diferenţierea în pedagogie înseamnă, înainte de toate, a 
pune în lucru un dispozitiv la nivelul clasei, sau la nivelul şcolii, care să identifice 
diterentele dintre elevii care participă la actul didactic şi să permită atingerea 
obiectivelor propuse de procesul didactic. Trebuie subliniat că nu este vorba de a 
propune obiective diferite, ci de a găsi resurse pedagogice pentru a atinge 
aceleași obiective, cu toți elevii, prin căi diferite. Clasele de elevi sunt în mod 
firesc foarte eterogene. Dacă la început diferenţierea a constituit o soluţie cu 
precădere pentru învățământul secundar actual, acest mod de abordare pedagogică 
coboară la învățământul primar, pentru a realiza egalizarea de şanse si pentru elevii 
care nu pot atinge toate obiectivele propuse la nivelul considerat ca important 
pentru străbaterea cursurilor. 

Din punct de vedere actional, diferenţierea constă în activităţile depuse 
de profesor sau de echipa de profesori pentru a (Sabine Laurent, 2006): 

— repera obiectivele comune grupului de elevi cu care lucrează; 

— alege o grilă de analiză cât mai adecvată pentru a identifica dificultăţile 
de învăţare ale copiilor din grup; 

— elabora strategii pedagogice adecvate în funcţie de dificultăţile sem- 
nalate; 

~ organiza clasele sau activităţile la clase prin regruparea elevilor în 
funcție de strategiile alese. 

„A diferenţia între elevi” devine o altă formă de abordare a procesului 
didactic. Aceasta este tratată diferit de autori. Practic, principala problemă care se 
pune în diferenţierea cât mai eficientă la nivelul clasei este echilibrarea raportului 
între competiţie şi cooperare ca dimensiuni necesare dar flexibile, adaptabile în 

cadrul actului didactic. Organizarea actului didactic presupune nu numai relatii de 
competiţie, ci şi cooperarea şi valorizarea relațiilor dintre elevi. Pentru a putea 
participa la competiţie, fiecare elev trebuie să-şi desăvârșească instrumentele sale 
de cunoaştere, dar nu numai pe acestea. Este nevoie şi de precizarea unor aşteptări, 
de educarea modul lui de reacţie la relaţiile sociale, precum şi de viziunea despre 
propriile rezultate. Imaginea de sine devine foarte importantă în dezvoltarea 
capacităţilor de relationare, în acceptarea şi depăşirea propriilor limite. Acolo unde 
se practică doar competiţia vor fi câştigători, dar şi persoane care pierd — unele 
chiar frecvent. A diferenţia între elevii unei clase nu înseamnă a le oferi numai 
unora şansa de succes, ci a construi ocazii de succes pentru fiecare, conform 
particularitatilor lor. 

Diferentierea nu este suficientă pentru a atinge nevoile particulare ale 
unui elev anume. 


Individualizarea şi personalizarea 


A „individualiza” actul didactic înseamnă a trata individual, conform cu 
particularitätile, caracteristicile generale şi individuale şi a adecva măsurile 
pedagogice cu precădere la nivelul acţiunii pedagogice, adică în cadrul 
procesului de predare-invatare. Din individualizare se naşte un nou termen 
discutat: personalizarea. Psihologic vorbind, personalizarea se referă la 
adecvarea activităţii la o anumită „persoană” şi nu la un „individ” care poate fi 
reprezentat şi de un grup. De aici, personalizarea didactică — termen folosit în 
spaţiul culturilor filofranceze şi acceptat şi de legislaţia românească, referitor la 
copiii cu cerinţe speciale — pune problema adecvării măsurii pedagogice la 
fiecare persoană, ținând cont de specificul e: reprezentat de particularități de 
vârstă, caracteristici determinate de dinamica dintre ereditate şi mediul socio- 
cultural căruia îi aparține, experienţa de viaţă şi aşteptări personale, stilul de 
învățare si ritmul de dezvoltare specific. 

Individualizarea sarcinilor didactice constituie una dintre direcţiile 
necesare atunci când este vorba despre dificultăți de învăţare. Problema 
principală cu care se confruntă profesorii atunci când trebuie să răspundă 
nevoilor speciale ale copiilor în clasă este aceea de a individualiza sarcinile 
didactice în aşa fel încât toţi elevii să înveţe, adică să răspundă cât mai adecvat 
programului propus. Indiferent de sprijinul pe care îl primeşte suplimentar un 
elev, în afara clasei sau la ore, în activitatea didactică, orice profesor are datoria 
să facă predarea cât mai accesibilă unui număr cât mai mare de elevi. Practic, 
fiecare elev trebuie să îşi găsească locul in predare-invatare. 


Individualizarea ca proces 


Ca proces, individualizarea presupune lucrul în grup sau individual şi 
identificarea unor sarcini diferite, pentru a răspunde diverselor nevoi de 

învăţare. Individualizarea răspunde uneori prin personalizare ecuațiilor de 
învăţare şi dezvoltare a unor copii. Pentru a evalua şi acoperi nevoile de ordin 
personal ale unor copii, profesorul cunoaşte şi proiectează sarcini unice, 
personalizate, pentru a atinge obiectivele din predare-invatare la anumiţi elevi. 

În sinteză, prin individualizare în activitatea didactică adresăm sarcini 
individualizate (personalizate) unui grup (sau unei persoane) care învaţă. 

Ea presupune să planificăm, organizăm, derulăm activitatea şi să 
evaluăm pornind de la particularități, trăsături de grup şi personale. În cazul 
copiilor cu dificultăți de învăţare, prima cerință fata de profesorul de la clasă este 
ca acesta să îi găsească locul în procesul de predare-invatare fiecărui elev. 

Mai mult, individualizarea presupune inventarierea tuturor strategiilor 
didactice şi folosirea celor mai adecvate, de multe ori prin combinarea lor 
specifică. De aceea, didactica are identificate şi descrise foarte multe strategii de 
lucru pentru copiii cu dificultăți de învățare. Profesorul trebuie să aibă la 
dispoziție cât mai multe dintre acestea, pentru a le combina specific şi a le adecva 
personalităţii elevilor săi. 

Un exemplu este exercițiul propus de Pachetul de Resurse pentru 
instruirea profesorilor. Cerinţe speciale la clasă, elaborat de UNESCO (1995). 
Cu claritate şi simplitate sunt prezentate o serie de strategii care se folosesc uzual 
în clasa de elevi pentru a veni în sprijinul rezolvării dificultăților de învăţare. 
Acestea au fost identificate din practica mai multor profesori din şcoli ale lumii. 
În spaţiile libere putem adăuga alte strategii utile, identificate prin practica 
noastră la clasă. Dacă reflectăm asupra acestora, observăm că pentru fiecare 
putem găsi metode şi procedee variate. După ce au fost completate spațiile cu 
exemple din practica personală, faceţi o ierarhie a strategiilor utile la clasă şi 
explicati-argumentati când şi de ce este eficientă fiecare strategie. Acest tip de 
exercițiu construieşte pe experienţa la clasă a fiecărui profesor si este util pentru 
a se identifica modele de lucru şi a se reflecta asupra practicilor de succes. 


Un exercițiu util 


Diagrama strategiilor în clasă (adaptat din Pachetul de Resurse 
pentru instruirea profesorilor, Cerinţe speciale la clasă, UNESCO, traducere 
în Ib. română MEC, UNICEF, 1995, p. 115). 


Discuţii cu fiecare elev în 
| Rete | EDT a 
Acordarea posibilităţii Aprecierea frecventă a 
de a alege elevilor etorturilor elevilor 
Cunoaşterea şi Folosirea diverselor Munca în grupuri mici 
colaborarea cu părinții materiale 
a progresului 

Stabilirea sarcinilor 
individuale 


Conditiile individualizarti 
x 

Asadar, se poate interveni la nivelul clasei obisnuite prin adaptarea 
strategiilor şi cu un sprijin corespunzător. 

Pentru a avea succes, individualizarea are nevoie de anumite condiţii. 
Pentru a facilita succesul tuturor elevilor, se cere ca fiecare clasă să fie 
caracterizată de anumite elemente. Acestea sunt (Musu, I., 2000, p. 14): 

— Profesorul să stabilească un climat de încredere, permițându-le 
regulat elevilor ocazia de a se întâlni în grup, pentru a discuta probleme de ordin 
şcolar, dar şi de ordin general, ce sunt legate de organizarea şi funcţionarea 
clasei. 

— Elevilor nu trebuie să le fie frică de un sistem bazat pe succes sau 
eșec, ci trebuie să participe împreună cu profesorul la evaluarea randamentului 
muncii lor. 

— Profesorul nu reprimă prin pedepse comportamentele inadecvate, 
ci explică posibilele consecinţe ale acestora, sub aspectul securităţii elevilor. 


— Profesorii sunt deschisi faţă de elevi. Ei nu pun întrebări complicate, la 
care ştiu că nu li se va răspunde, iar elevii ştiu că profesorul are încredere în ei. 


— În cea mai mare parte a timpului, profesorul vorbeşte cu elevii, nu 
către ei, îi ascultă atent şi zâmbitor când aceştia îi povestesc mici întâmplări din 
viaţa clasei. 

— Raporturile ce se stabilesc cu fiecare elev în parte sunt foarte 
importante. 

— Elevul trebuie să simtă că este apreciat ca individ, nu ca un număr 
dintr-o listă. Astfel, elevii vor participa la procesul de învățământ după posi- 
bilitatile fiecăruia, profesorii trebuind să-şi adapteze metodele pedagogice în 
consecinţă. 


Un exemplu: Modelul de instruire multinivelară 


Un exemplu util de individualizare îl constituie instruirea multinivelară 
(J. Collicott şi J. Stone, 1991), care se referă tocmai la încorporarea unor 
componente şi strategii variate care, puse împreună, duc la soluţiile cele mai 
potrivite în cazul dificultăţilor de învăţare la nivelul clasei obişnuite de elevi. 

Acest model de strategie porneşte de la premisa că nu există doar o cale 
precis conturată pentru a planifica şi a implementa diferențierea la nivelul 
curriculum-ului. Se propune o varietate cât mai mare de tehnici de lucru pe care 
profesorii să le cunoască, să le planifice şi să le folosească pentru a răspunde 
cerințelor diferite ale tuturor copiilor din clasă. În acelaşi sens, se aşteaptă și de la 
profesori să înceapă să îşi dezvolte propriile lor strategii şi tehnici pentru a ajuta 
diferenţierea metodelor de prezentare (predare) sau input al conţinutului, metode 
şi procese folosite pentru aplicarea în practică şi obţinerea performanțelor 

(folosim termenul de ,,performante” în sens de realizări — n. a.) in sensul de 
outputuri, precum şi metode de evaluare a obiectivelor şi aşteptărilor prin 
măsurarea produselor finale sau a produselor diferite (Collicott, 1991). Se 
urmăreşte, de asemenea, ca profesorii să fie încurajați în evaluare şi să creeze noi 
strategii de măsurare a realizărilor elevilor la clasă, care să ţină seama şi să 
evidentieze caracteristici de tipul intereselor şi experienței personale, legate de 
mediul de dezvoltare, precum şi de profilul în învăţare al fiecăruia. 

Diferentierea curriculară porneşte de la premisa că fiecare lecţie se 
adresează unui grup de elevi diferiți. În fiecare lecţie profesorul poate modifica, 
accelera sau schimba aşteptările individuale ale elevilor săi, ceea ce va limita 
nevoia de programe speciale, separate de clasa obişnuită, excluderea unor elevi 
de la activitate sau lipsa de participare a acestora, prin implicarea lor în activităţi 
fără semnificaţie. 

Modelul se bazează pe faptul că într-o clasă în care se foloseşte un 
curriculum diferențiat, profesorul determină prin proiectare scopul, obiectivele şi 
rezultatele fiecărei lecţii, înțeleasă ca o unitate de predare-invatare. 

Accentul este pus pe implicarea fiecărui elev la nivelul său, în aşa fel 
încât să fie realizate performanţe reale şi semnificative pentru fiecare. 

Profesorul are nevoie de metode şi tehnici de predare-invatare variate, 
care să sprijine facilitarea acoperirii nevoilor de învăţare şi obţinerea rezultatelor 
proiectate, 

Pentru implementarea efectivă a acestui proces, Jean Collicott (1991) 
propune ca profesorul: 

— să ia în consideraţie experiența individuală, stilurile de învăţare si 
preferințele; 

— să dezvolte întrebări, tipuri de activităţi care se adresează unor 
niveluri diferite de abilităţi; 

— să modifice aşteptările pentru unii elevi, legat de obiective şi realizări; 

— să ofere oportunităţi pentru participare la niveluri diferite ca: 
individual, în perechi sau activități în grupuri mici; 

— să le dea elevilor posibilitatea de a alege prin determinarea metodelor 
folosite de aceştia pentru a culege, prelucra şi sintetiza informaţia, precum şi a 
demonstra înțelegerea conceptelor sau a performanţelor în obţinerea unor 
deprinderi sau îndeplinirea unei sarcini; 

— să accepte că metodele individuale sunt de aceeași valoare; 

— să evalueze elevii pe bază de obiective individuale de progres. 

Pentru dezvoltarea lecţiilor şi unităților diferenţiate pentru elevi, se 
propune un proces în patru paşi. Acest proces instructional, care este 
multinivelar, constă in (Collicott, 1991): 

— identificarea conceptelor importante care să fie luate în considerare; 

— determinarea metodelor de prezentare; 

— stabilirea metodelor de aplicare (realizare sau performare); 

— deciderea metodelor de evaluare. 


Primul pas — identificarea conceptelor sau a deprinderilor necesare 
sau propuse de a fi formate — constituie primul moment când profesorul 
proiectează o unitate de învățare sau o lecție anumită. Chiar atunci când 
aşteptările faţă de elevi şi obiectivele urmărite sunt diferite, conceptul sau 
deprinderea este aceeaşi pentru întreaga clasă. În mod firesc, profesorul trebuie 
să răspundă prin diferenţiere la aceleaşi întrebări: 

— De ce e important să predai şi să fie învăţate aceste lecţii? 

— Care sunt elementele de bază, ideile, deprinderile pe care elevii trebuie 
să le achiziţioneze? 

Al doilea pas îl constituie alegerea metodei de prezentare. În faza de 
proiectare, profesorul determină modul cum conceptul sau deprinderea vor fi 
prezentate elevilor. Când va alege metoda, profesorul va ţine seama de variabile 
precum stilurile de învăţare, tehnica de lucru sau nivelul participării. Apar la 
acest nivel unele întrebări: 

— Cum vom introduce conceptele către elevi? 

— Dacă aceste concepte, respectiv deprinderi, au relevanță pentru nevoile, 
interesele sau experienţa de viaţă a elevilor? 

La acest moment al planificării didactice profesorul ia în consideraţie o 
varietate de tehnici de culegere si de prezentare a informaţiilor. 

Metoda de prezentare nu presupune că profesorul va transmite toată 
informaţia către elevi. Ea poate presupune şi faptul că acesta oferă ocazii, 
materiale sau surse bibliografice din care elevii culeg singuri informaţiile 
necesare. Există căi nenumărate prin care profesorul poate prezenta sau include 
un nou concept sau o nouă deprindere într-o lecţie. Smith şi Bentley (apud 
Schultz şi Turnbull, 1984) identifică o varietate de metode de prezentare pe 
care le denumesc inputuri inițiale sau colecţie de date iniţiale şi precizează cele 
cinci moduri majore pentru a culege informaţiile: 

— a vedea (a observa); 

— a citi; 

— a asculta; 

— a simţi, mirosi, atinge, gusta; 

— a aplica (încerca, face, folosi). 

Simplu şi clar, autorii precizează nevoia de a trece prin simţurile fiecărui 
elev informaţiile noi care trebuie achiziţionate. Nimic nou, dar ce necesar este să 
ne reamintim din când în când aceste lucruri!... Pentru fiecare dintre aceste căi se 
listează tehnici variate care îndeamnă profesorul să gândească practic învățarea la 
elevii săi. In acelaşi sens, orice metodă ar alege profesorul pentru predare este 
firesc să gândească la elevii săi, la stilurile lor diferite de a asculta, înțelege şi 
executa sarcinile didactice. 

Prin simplificare, putem enumera cele mai cunoscute metode de predare: 

— expunerea; 

— interogatia; 

— demonstraţia; 


— activitatea practică, 

Nici una dintre ele nu este cea mai bună, ci fiecare are rolul ei într-o 
clasă în care trebuie să identificăm diferenţele dintre elevi. De aceea, la fiecare 
moment, tehnicile fiecăreia pot fi folosite în combinaţie, pentru a diferenţia 
metoda de prezentare (predarea). Se recomandă, pentru predarea unui concept 
sau formarea unei deprinderi, tehnici diferite şi moduri diferite de abordare care 
să asiste profesorul în selectarea metodelor variate de prezentare care se potrivesc 
cel mai bine elevilor săi. Aceste abordări diferite corespund intereselor, stilurilor 
de învăţare şi abilităților diferite ale elevilor dintr-o clasă. 

Participarea elevilor şi mărimea grupului clasei sunt alte componente 
importante pentru a diferenţia la clasă conform stilurilor de învăţare și abilităţilor 
elevilor. Unii elevi pot participa pe tot parcursul demersului de culegere a 
informaţiilor noi, alții numai în anumite momente; unii pot lucra singuri, alţii în 
perechi sau grupuri. 

Metoda practicării şi atingerii realizării (performanţei) este pasul al 
treilea, în cadrul procesului de diferenţiere propus de autorii menționați. Si la acest 
nivel sunt presupuse tehnici variate şi modalități diferite de sintetizare a 
informaţiilor prezentate. Autorii numesc aceste date outputuri sau sinteze de date 
finale. În modelul jor de outputuri sau sinteze de date, Smith şi Bentley identifică 
cinci căi prin care informaţiile sunt sintetizate de cei care învaţă. Acestea sunt: 

~a face sau a construi; 

— a verbaliza; 

— a scrie; 

— a rezolva; 

~ a realiza (a performa sau a finaliza). 

După cum am încercat să prezentăm, acelaşi concept sau aceeași 
deprindere se poate structura printr-o mare varietate de tehnici de lucru. 

Metoda evaluării. Ultimul pas, al patrulea, în cadrul procesului îl 
constituie alegerea metodei evaluării. Aceasta constă în a identifica metodele 
care să definească la fiecare elev „ce” şi „cât” au învățat din ceea ce le-a propus 
profesorul. Şi la acest nivel diferenţierea este presupusă de alegerea unor metode 
variate, inclusiv de posibilitatea ca elevii să fie cei care aleg produsele sau 
modelele care exemplifică gradul lor de achiziţie. Punctul focal constă în aceea 
că profesorul nu va măsura deprinderi orale sau manuale în general, ci cât şi cum 
au înţeles şi pot opera elevii cu conceptul însușit. 


4.4. TIPURI DE INDIVIDUALIZARE 
SAU FORMELE INDIVIDUALIZĂRII 


Așa cum am precizat, conceptul de individualizare presupune în cadrul 
activităţii de predare-invatare-evaluare la clasă mai multe măsuri prin care ne 
adresăm grupurilor mici şi elevilor ca individualitati. 

În esenţă, tratarea individualizată a elevilor are in vedere ca actiuni 
principale: 

— formarea grupurilor:mici de învăţare; 

— modificări şi adaptări didactice; 

— folosirea materialului multisenzorial. 

Folosirea individualizării antrenează o serie de forme de sprijin a elevilor 
la clasă, prin care suni folosite resursele fiecărui elev, şi se pune accent pe inter- 
relaţii şi identificarea resurselor suplimentare din interiorul clasei. 

Formarea grupurilor mici de învățare. Prima măsură care se poate lua 
este formarea unor grupuri de lucru în clasă. Acestea se realizează în funcţie de 
nevoile de învăţare ale elevilor. Problema importantă la acest nivel este aceca de 
a identifica nivelul grupului şi de a asigura participarea corespunzătoare a tuturor 
eleviloi. Grupurile eficiente în activitatea didactică sunt cele care se schimbă, 
care oferă posibilitatea unor relaţii diferite şi schimbul de experienţe si 
competenţe. Grupurile fixe duc tot la etichetare şi la identificarea elevilor cu un 
nivel sau o categorie. Importanta este şi rotirea rolurilor în grup, pentru că elevii 
învaţă roluri şi modele diferite de relații. 

Pe de altă parte, în cadrul grupurilor mici, sprijinul pe care îl pot găsi 
elevii îmbracă forme diferite. Nu este suficient să formezi grupuri, trebuie să 
identifici şi să organizezi maniera prin care acestea sprijină elevul cu dificultăți 
de învăţare. În mod practic, relaţiile din grup pot facilita învăţarea prin mai multe 
forme de relationare de tip cooperare. 

Literatura de specialitate identifică trei tipuri de relaţii de sprijin prin 
grup: 

— serviciul de acompaniere; 

— elevii tutori; 

— tutorii voluntari. 

Să le analizăm pe fiecare: 

Serviciul de acompaniere se referă la ajutorul dat între elevi. Cum elevii 
învaţă mai uşor unii de la alţii şi dacă se sfătuiesc, este recomandabil ca elevii cu 
dificultăți de învăţare să fie sprijiniți de colegii lor în anumite momente ale 
activității. 

Elevii tutori se referă la sprijinul dat de către elevii mai buni din aceeaşi 
şcoală, sau chiar din altă şcoală, copiilor care întâmpină dificultăți de învăţare. 
Întâlnirile pot fi periodice, în funcţie de nevoile identificate. 

Tutorii voluntari se referă la sistemul de sprijin acordat prin elevi, 
părinţi, profesori pensionari sau alti profesionişti (voluntari) care pot interveni şi 
acorda ajutor individual elevilor cu dificultăţi. 

Modificări şi adaptări didactice. Acestea se referă la diferitele 
schimbări pe care profesorul le poate face în cerințele didactice pentru a sprijini 
îndeplinirea lor de către elev. Se poate astfel cere doar o parte a temei, cerința de 
a răspunde în două-trei cuvinte în loc de propoziţii sau fraze, acceptarea unei 
părți a temei în scris şi a alteia oral, completarea unor formulare în loc de scrierea 

sub dictare a intrebarilor etc. Cel mai important lucru este, la acest nivel, ca 
profesorul să le explice clar elevilor care sunt cerințele sale în ceea ce priveşte 
organizarea şi prezentarea temei. 

Folosirea materialului multisenzorial. Pentru că este vorba de învăţare 
şi de instrumentele antrenate, este valoroasă şi folosirea unui material adecvat, 
variat şi multisenzorial. Este recunoscut faptul că toţi elevii au nevoie de 
materiale variate şi stimulative în învăţare. Cu atât mai mult atunci când există 
dificultăţi de învăţare. Pentru a reţine atenţia elevilor şi a stabili raporturi între 
ceea ce se vede, se aude şi se pipăie, este nevoie de material senzorial. 
Cunostintele teoretice (academice) trebuie ilustrate, iar abstractiile să fie înțelese 
prin materiale şi suporturi diferite. 


4.5. MODELE DE INDIVIDUALIZARE PE FUNDALUL CLASEI 
OBIȘNUITE DE ELEVI 


Am descris mai sus modelul de individualizare denumit instruirea 
multinivelard. În teoria şi practica abordării dificultăţilor de învățare pe fundalul 
clasei obişnuite sunt precizate şi alte modele care şi-au dovedit eficienţa. 

Printre acestea sunt (Musu, I., 2000): 

— analiza sarcinilor; 

— învățarea eficientă; 

— lucrul in grup; 

— utilizarea calculatorului; 

— tratamentele complementare, cum ar fi cele de tip medical; 

— modificarea comportamentelor deficitare, adică a execuțiilor inco- 
recte ale sarcinilor; 

— abordarea multisenzoriala. 

Fiecare urmează anumite etape, paşi care oferă posibilitatea unei 
construcții a competenţelor şi capacităților de învăţare la copiii cu dificultăţi de 
învățare. 


Analiza sarcinilor 


Pentru a simplifica înțelegerea acestui model de acțiune, să luăm un 
exemplu: la învăţarea limbajului grafic, şi anume la scrierea după dictare a 
cuvintelor. 

Acest tip de intervenţie se bazează pe patru etape, pe care profesorii 
trebuie să le organizeze: 

— Definirea clara a obiectivelor presupune, în exemplul nostru, să se 
stabilească ce dorim să realizăm cu elevul: să scrie după dictare literele însuşite; 
să scrie după dictare silabe formate din două litere (la început, o consoană legată 

de vocale); apoi, să scrie cuvinte formate din trei litere şi cuvinte formate din 
două silabe. 

— Identificarea stadiului initial de la care porneşte elevul se referă la 
înregistrarea inițială a ceea ce poate realiza în scris elevul. De exemplu, el poate 
scrie literele după dictare, dar încă nu silabele. 

— Stabilirea lecţiilor sau a pasilor de urmat înseamnă planificarea acti- 
vitätilor în aşa fel încât să putem face un prognostic al progreselor. 

~ Evaluarea se referă la măsurarea şi înregistrarea paşilor obținuți în 
scrierea după dictare a cuvintelor. 


Etapele învățării eficiente 


Prima etapă: determinarea cerinţelor. Analiza erorilor elevului se 
bazează pe observarea acestuia în timpul muncii, putându-se determina măsura în 
care a achiziţionat o anumită sarcină. Să presupunem, de exemplu, că elevul are 
dificultăţi în pronunţarea cuvintelor simple. Urmărind modul în care asociază 
sunetele şi simbolurile, vom descoperi, poate, că el nu stăpâneşte bine raporturile 
dintre acestea. 

Etapa a doua: stabilirea obiectivelor. În exemplul de mai sus, 
obiectivul va fi ca elevul să stabilească repede şi precis corespondenţa dintre 
sunete şi simbolul lor. Învăţarea eficientă foloseşte ca unitate de măsură timpul. 
Criteriul reuşitei va fi, deci, numărul de răspunsuri corecte date într-o anumită 
perioadă de timp. 

Etapa a treia: determinarea unităţilor de măsură. Pentru stabilirea 
unei unități de măsură corecte, vom face apel la o grupă de elevi de aceeaşi 
vârstă, care poate realiza obiectivul. Dacă elevii din această grupă realizează 
scrierea după dictare a cuvintelor şi fac corespondenţa necesară într-un ritm de 55 
de elemente pe minut, aceasta va fi norma de îndeplinit. Pentru a cunoaşte 
progresul realizat, este necesar să cunoaştem mai întâi randamentul actual al 
elevului. 

Etapa a patra: tabelul progresului zilnic. Se utilizează un tabel în care 
se notează zilnic numărul de elemente corecte în unitatea de timp. Acest tabel 
permite vizualizarea rezultatelor şi a progreselor si va stimula elevul. Activitatea 
se desfăşoară zilnic, până la atingerea obiectivului stabilit. 


Lucrul în grup 


Activitatea în grup oferă o gamă largă de interrelatii care sprijină 
învăţarea şi evidenţiază rolul social al acesteia. Elevii cu dificultăţi în învăţare au 
ocazia să colaboreze, să împărtăşească soluții şi idei şi să se sprijine unii pe alţii. 
În grup se pot realiza discuţii, rezolvari de probleme, lucrări de cercetare şi jocuri 
de rol. 


Se pot folosi mai multe modalităţi de grupare pentru ca grupurile de lucru 
să devină eficiente în procesul învăţării şi al învățării remediale. Cele mai 
importante reguli legate de lucrul în grup, pentru ca el să fie o modalitate eficientă 
de rezolvare a dificultăţilor de învăţare, sunt: fiecare elev, indiferent de problemele 
pe care le are în învăţare trebuie să aibă: asigurată participarea; cenzura ideilor şi 
opiniilor să fie cât mai redusă; să nu existe grupuri fixe, ci o combinatorică a 
elevilor în aşa tel încât ei să colaboreze şi să interrelationeze variat. 


Tipuri de grupuri la clasă 


Literatura de specialitate identifică mai multe tipuri ce grupuri. În 
lucrarea Ghid de predare- învățare pentru copiii cu CES, RENINCO, 2000, sunt 
recomandate următoarele tipuri de grupuri: 

Grup de opinii. Acest tip de activitate se desfăşoară prin discuţii libere 
asupra unui anumit subiect. De exemplu: ce s-ar întâmpla dacă am putea citi 
gândurile? Pentru ca toţi copiii să înțeleagă subiectul, profesorul trebuie, pentru 
început, să pună întrebări pentru a ajuta înțelegerea acestuia. Apoi, în timpul 
discuţiilor, punctati principalele idei. Înregistraţi discuţiile, pentru ca la sfârşit să 
puteţi evalua participarea fiecărui elev. 

Grupul de lucru dirijat. Acest tip de lucru în grup urmăreşte realizarea 
mai multor obiective. Numărul restrâns de participanţi permite ca toți să participe 
activ. În plus, putem evalua repede modul de achiziţie individuală a fiecărui elev, 
urmărind participarea fiecăruia. 

Grupul de dezbateri. Această formulă de lucru în echipă permite 
abordarea eficientă a problemelor ce privesc clasa. Se numeşte un conducător al 
grupului, iar un alt elev este însărcinat cu efectuarea de evaluări a participării 
celorlalti. Acesta din urmă va rezuma şi recomandările grupului. Profesorul 
participă, şi el, la activitatea grupului. 

Grupul de cercetare. Această formă este recomandată pentru elucidarea 
sistematică a unei probleme. Timp de câteva zile sau săptămâni, elevii lucrează în 
grup pentru rezolvarea unei sarcini sau realizarea unui proiect. 

Grupul de analiză creatoare. Această formulă este convenabilă în 
special pentru studierea unei probleme controversate sau delicate. Profesorul are 
un rol secundar şi evită să joace rolul unei „bănci de date”, stimulând elevii în 
crearea unei astfel de „bănci”. Pentru atingerea acestui scop, se pun întrebări 
pentru elaborarea de idei. Analiza creatoare dezvoltă capacităţile logice ale 
participanţilor atunci când întâlnesc probleme controversate şi îi învaţă că pentru 
anumite probleme nu există „răspunsuri categorice”. 

Grupul de discuţii libere. Această formă este utilă pentru învăţarea 
anumitor abilităţi fundamentale: să-şi aştepte rândul pentru a vorbi, să fie atent la 
ce se discută şi să nu se abată de la subiect. Elevii învaţă să-şi precizeze punctul 
de vedere, să împartă o problemă în mai multe subiecte, să asculte opinia altora şi 
să-şi reevalueze propria opinie. Conducătorul şedinţei poate juca rolul avocatului, 

prezentând situaţii similare, propunând diverse alternative şi posibilități de 
interpretare şi punând în discuţie ideile esenţiale. 

Grupul de simulare. Această formă este bună pentru studierea situațiilor 
reale, de viaţă, inspirându-se din jocul rolurilor. Elevii trebuie să se pună „în 
pielea unui personaj” şi să joace rolul acestuia. De aici pot rezulta diverse 
atitudini ce trebuie analizate. Prin această experienţă se învață importanţa 
ascultării punctului de vedere al altora. 

Grupul pentru stabilirea sistemului de valori. Această formă permite 
elevilor stabilirea sistemului de valori şi înțelegerea punctului de vedere al altora. 
Pentru a ajuta elevii să-şi stabilească sistemul de valori, se fac schimburi de 
opinii asupra modurilor de viata şi de a gândi ale fiecăruia. 

Adunarea clasei. Această formă este utilă pentru a modifica compor- 
tamentele inadecvate şi a induce simţul răspunderii. Şedinţele pot avea ca subiect 
comportamentul unora dintre membrii grupului sau activităţi de învăţare. 

Pentru a fi eficientă, adunarea clasei trebuie să îndeplinească următoarele 
cerinţe: 


— Trebuie să fie planificată. 

— Trebuie abordate toate problemele ce privesc clasa sau un anumit elev. 

Discuţiile trebuie să vizeze căutarea de soluţii de remediere, şi nu pentru 
stabilirea de pedepse. Pe de altă parte, acest obiectiv nu trebuie să împiedice 
discutarea consecințelor comportamentului. 

— Profesorul va evita să dea argumente. El va stimula clasa pentru a o 
face activă. 

— Elevii trebuie să se aşeze în cerc. 


Utilizarea calculatorului 


Folosirea calculatorului este recomandabilă pentru că oferă un teren de 
exersare plin de motivaţie şi de inedit. lată unele dintre utilizările calculatorului 
pentru educarea elevilor cu dificultăți în învăţare: ; 

— corectare instantanee; 

— repetarea exerciţiilor; 

— individualizarea temelor si a ritmului de învățare; 

— interactiunea cu elevul; 

— evaluarea continuă a nivelului de învățare si a înțelegerii elevului; 

— uniformitatea modului de prezentare, aplicare şi evaluare; 

— nouă motivație. 


Tratamentul medical 


Istoric vorbind, tratamentul medical a fost unul dintre mijloacele de 
tratare a simptomelor dificultăților de învățare - în special a hiperactivitatii. 
Aceasta nu înseamnă însă că toți elevii hiperactivi vor fi tratați medical, ci doar 

cei care au nevoie reală de acest sprijin. Pe de o parte e bine să evităm medi- 
camentele, pe de alta, să nu omitem acest tip de ajutor. E nevoie de echilibru si 
responsabilitate în acest sens. 

Tratamentul medical se poate aplica în trei forme: 

Tratament medicamentos. Cu ajutorul său se poate stimula concentrarea 
atenţiei elevului hiperactiv. 

Modificarea dietei. Cercetările au dovedit reale progrese în urma 
eliminării din alimentaţia elevilor hiperactivi a coloranților şi conservantilor 
sintetici, a unor săruri ce se găsesc în sâmburi, mere, caise, castraveți, portocale 
ŞI roşii. 

Tratamentul cu vitamine. Acest tratament se bazează pe ipoteza că o 
doză masivă de vitamine reduce hiperactivitatea şi favorizează focalizarea 
atenției. 


Modificarea execuțiilor incorecte 


Există multe modalități de a modifica o execuţie incorectă. Se poate 
recurge la un sistem de recompense periodice sau constante pentru elevii ce 
execută corect. Se pare că o recompensă palpabilă este mai eficientă decât, de 
exemplu, a le acorda mai mult timp liber. 

Modificarea duratei lectiei poate favoriza, şi ea, o execuţie 
corespunzătoare. În general, activităţi intense şi de scurtă durată sunt mai 
eficiente decât efectuarea aceluiaşi exerciţiu un timp îndelungat. Această metodă 
cere însă din partea profesorului o bună organizare a lectiei. 

A treia modalitate face apel la auto-corectare şi constă în a vorbi sau a 
scrie încet, pentru a-şi studia modul de execuţie. 


4.6. STILUL DE ÎNVĂȚARE: ARGUMENT 
PENTRU INDIVIDUALIZARE 


Predarea bună pentru majoritatea copiilor asigură o predare 
bună pentru toti copiii. 
Bunch H. (1999) p. 113. 


Pentru a înțelege şi operationaliza individualizarea la clasă, profesorul 
are nevoie de o serie de argumente în teorie şi practică. Fiecare act didactic 
porneşte de la un model explicativ, dar şi de la practici determinate de anumite 
competenţe, capacităţi şi atitudini ale profesorului. Modelele procesului de 
învăţare şi teoriile privitoare la dezvoltarea umană din psihologie, pedagogie, 
filozofie oferă punctul de plecare în diferite abordări. 

De obicei, când este vorba de strategiile necesare pentru abordarea 
elevilor care au dificultăți de învăţare, cele mai acceptate argumente sunt cele 

legate de modelele de invatare elaborate de J. Piaget, cu completarile oferite de 
teoria învăţării sociale a lui Vâgotski, de teoria inteligentelor multiple (Gardner), 
de abordarea inteligenţei emoționale (Goleman), precum şi de teoriile cu privire 
la stilurile de învăţare. 

Pentru a argumenta individualizarea la clasă, am ales discuţia referitoare 
la stilurile de învăţare. 

Stilul de învăţare constituie o componentă relativ stabilă a relaţiilor pe 
care fiecare individ le stabileşte cu lumea înconjurătoare în cadrul procesului de 
învățare. 

În şcoală, ca si în viata, nu există stil bun si stil rău, ci stiluri diferite, 
pentru că fiecare elev are stilul lui unic de învăţare. 


De ce sunt stilurile de învățare un argument? 


Prima întrebare pe care ne-o punem este: De ce sunt stilurile de 
învăţare un argument? 

Vom introduce în discuţie termeni noi: diferenţele dintre elevi sau 
diversitatea elevilor. Plecăm de la premisa că: fiecare elev este unic prin 
experiența sa de viaţă și prin modul în care îşi construieşte această 
experienţă prin învăţare. 

Dacă acceptăm că fiecare este unic, vom evidenția diversitatea infinită a 
experienţelor şi, respectiv, pe cea a modurilor de învăţare. Suntem diferiti. De 
modul în care privim aceste diferențe depinde viziunea noastră asupra celorlalţi, 
pentru că ne predetermină atitudinile. 

Diferenţele pot fi înţelese pozitiv, ca particularități, sau negativ, ca 
defecte. 

Este mai productiv să abordăm diferenţele pozitiv: aceasta ne va duce la 
acceptarea fiecărui elev, inclusiv a celor cu dificultăți de învăţare. 

Principalul argument în favoarea acceptării diversităţii elevilor este 
înţelegerea stilurilor diferite de învăţare. Psihologia ne-a demonstrat deja că 
fiecare elev are stilul său de învăţare. 


Ce este stilul de învățare 


Conceptul de stil de învățare constituie, după unii autori, cea mai 
importantă/vitală dezvoltare în educaţia de azi. Chiar dacă ideea diferențelor 
individuale în învăţare este mai veche, teoria stilurilor de învăţare este de dată mai 
recentă. Interesul pentru stilurile de învăţare se accentuează din anii 1960-1970. 

Stilul de învăţare este o caracteristică a comportamentelor cognitive, 
afective şi psihologice care servesc ca indicatori relativ stabili asupra felului 
în care cel care învață percepe, interrelationeazä si răspunde la mediu. 
(Definiţia dată învățării de către Grupul de lucru constituit de National 

Association of Secundary School Principals, Marea Britanie, şi enunțată de Keefe 
si Monk, 1989, apud Bunch, G., 1999, p. 111). 


Puncte cheie 


Rita si Ken Dunn (apud Bunch, 1999) specifica principalele puncte cheie 
in stilurile de invatare: 

e Fiecare om are stilul lui de învățare şi punctele lui forte. 

e Nici un stil nu este mai bun sau mai rău decât celelalte. 

În toate grupurile - culturale, academice, masculine, feminine — întâlnim 
toate stilurile de învăţare. 

În fiecare cultură, strat socio-cultural sau clasă sunt tot atâtea diferenţe ca 
şi între grupuri. 


Studiile 


În urma unor studii realizate în 1990 pe un eşantion de 5 300 de elevi de 
clasele 5-12 in SUA, Japonia şi Hong Kong s-a constatat ca: 

— 37% dintre copii învaţă prin mişcare, atingere şi acţiune, deci au un stil 
haotic; 

— 34% învaţă prin sunete si muzică, deci stilul este auditiv; 

— 29% învaţă prin imagine, deci au un stil vizual. 

Înseamnă că: unii elevi sunt foarte vizuali, trebuie să vadă totul. Alţii nu 
doresc să vadă ceva scris, sunt mai mult auditivi. Alţii sunt kinestezici, trebuie să 
se miste si să acționeze. Învață chiar si lucruri abstracte miscându-si corpul. 
Studiul demonstrează că la fiecare elev vom întâlni toate stilurile în grade 
diferite, dar predominant este stilul care devine amprenta personalității fiecăruia. 
(Charles Schmid, 1990, apud Bunch, 1999) 


Intrebări în proiectarea didactică 


Atunci când la clasă avem copii cu dificultăți de învăţare, profesorul 
trebuie să planifice lecţiile în aşa fel încât să realizeze legătura stilului personal 
de învăţare al elevilor săi cu predarea-invatarea. 

„Cea mai valoroasă asertiune despre învățare este cea referitoare la 
nevoia unei atitudini pozitive în învățare.” (DePorter Bobbi, 1992) 

Într-o clasă în care se urmăreşte să se răspundă stilurilor diferite de 
învăţare, profesorii îşi pun întrebări de tipul: 

— cum organizează grupurile formate din număr diferit de elevi; 

— cum facilitează învăţarea individuală; 

— cum asigură o anumită structurare pentru unti elevi şi mai puţină struc- 
turare pentru alții; 

— cum folosesc abordarea prin joc pentru elevii care doresc competiția si 
se pot auto-monitoriza; 

— cum permit diferitele moduri de acţiune şi răspuns; 

— ce aranjamente pot face pentru a stăpâni nivelul de zgomot în clasa în 
care se realizează interacțiuni; 

— cum răspund nevoilor auditive şi celor vizuale; 

— cum oferă forme alternative pentru a se demonstra nivelul cunoaşterii 
la fiecare elev. 


Stilul de învățare şi educaţia incluzivă 


Conceptul de sri] de învățare se discută în legătură cu educaţia incluzivă 
pentru că această abordare cere o structurare a activităţii didactice, care să 
răspundă nevoilor diterite ale elevilor. Pentru ca elevii să înveţe cât mai eficient 
pentru propria lor dezvoltare, este firesc să se acționeze asupra nivelului de 
cunoaştere. Este o logică naturală a profesorilor care recunosc faptul că elevii 
sunt diferiţi în funcţie de modul în care învaţă. Acest adevăr le este de folos celor 
care au observat că elevii au nevoi şi stiluri de învăţare diferite. Pe de alta parte, 
acest tip de abordare poate însemna o redefinire a învăţării în aşa fel încât ea să 
fie utilă şi plăcută pentru elev, nu numai o presiune care vine din afara sa. 

lată de ce înțelegerea stilurilor diferite de învăţare presupune o perspec- 
tivă asupra predării centrată pe cel care învaţă. 

Profesorul trebuie să accepte ideea că elevi diferiţi invata în stiluri 
diferite. Adică, modul de a aborda învăţarea este una dintre ,,diferentele” existente 
în clasa de elevi. 

De obicei, profesorii îşi elaborează un set de căi de predare bazat pe 
propriul lor stil de învăţare. Profesorii au ştiut întotdeauna că elevii învaţă diferit. 
Dar acest lucru impunea ca elevii să-şi însușească stilul de învăţare al profesorului. 
Desigur că majoritatea elevilor isi pot însuşi stilul profesorului, dar învață ei 
eficient pentru propria lor dezvoltare? Or, în aceste condiţii, este clar că elevii care 
învaţă diferit de el, cu precădere cei care au CES, vor avea dificultăţi în a aborda 
învățarea şi nu vor învăţa cât şi cum ar putea. Este tipul de situație în care elevii 
sunt excluşi şi trimişi în alte şcoli sau grupuri şcolare în care să înveţe împreună cu 
cei care sunt la fel cu ei. 

Se mai poate identifica o întrebare importantă: cum își perfectioneazä 
profesorul propria lui învăţare dacă permanent cere reproducerea modelului de la 
care a pornit? 


Diferențe de stil de învăţare între profesor şi elevi 


Am precizat mai sus că primul lucru la care trebuie să se gândească 
profesorul atunci când proiectează predarea este că stilul lui de învăţare poate fi 
diferit de al multor elevi din clasa sa. De aceea, activitatea didactică cea mai 

eficientă este cea care identifică stilurile diferite şi le răspunde cu ocazii de 
învăţare adecvate. 

Educaţia incluzivă presupune că toți elevii sunt persoane care învaţă, cu 
alte cuvinte toţi pot învăţa. Pentru ca ei să pregătească relaţii pozitive pentru 
viitor, în majoritatea situaţiilor educative, elevii trebuie să înveţe împreună. Ideea 
este bazată pe o abordare dovedită în practici de succes şi pe o filozofie pozitivă 
asupra celor care învață şi asupra profesorilor care, la rândul lor, învaţă. 

Pentru a înțelege mai bine ce este stilul de învăţare şi valoarea lui în actul 
de predare-invatare, completaţi grila de mai jos. Invitaţi să completeze grila si pe 
alti colegi din şcoala voastră. Reflectati apoi asupra modurilor diferite de a învăța 
şi asupra diferenţelor dintre cei care învaţă. 


Un exercitiu util 


(sursa: UNESCO, Pachetul de resurse pentru instruirea profesorilor: 
Cerinţe speciale în clasă, Paris, 1993, traducere UNICEF, București, 1995, p. 21) 


Eu însumi/însămi elev(ă): 


MODELUL MULTIDIMENSIONAL - UN MODEL AL FACTORI- 
LOR DE INVATARE 


G. Bunch (1999, p. 112) propune ca model teoretic al stilurilor de 
învăţare pe cel multidimensional, dezvoltat de Rita si Keneth Dunn şi completat 
cu sugestiile lui De Bello (1989, apud Bunch, 1999). Acest model cuprinde cinci 
dimensiuni care sunt considerate drept factori ai stilului de învățare: 

Mediul: sunet, lumina, temperatura, imprejurimi formale si informale. 

Emotional: motivaţie, persistentä, responsabilitate şi structură. 

Sociologie: perechile, echipa, grupurile, grupul de sprijin, orientarea 
individuală, orientarea spre adult, variațiile. 

Fizic: preferințe perceptive, timpul şi nivelul energiei pe timp de zi şi de 
noapte, preferinţe de mobilitate. 

Psihologie: stilul gândirii, controlul intern sau extern. 

În modelul lui Dunn şi Dunn, individul este perceput ca oscilând între cele 
cinci dimensiuni de mai sus ale factorilor de învăţare. Dacă profesorul descoperă 
preferințele elevului în clasă, factorii de mediu, emotionali, sociologici, fizici şi 
psihologici ai situaţiilor de învăţare pot fi astfel organizaţi încât să îi ofere elevului 
cele mai puternice ocazii de a învăța. Descoperind că există asemănări în 
preferinţele elevilor, profesorul îi poate grupa şi, astfel, instruirea va fi organizată 
pe baze logice, prin care să ofere eficiență cât mai mare învățării. Aceasta 
presupune şi că nu sunt mereu necesare programe individualizate unice/perso- 
nalizate pentru fiecare elev. Dacă profesorul alege să nu ţină seama de preferinţele 
de învăţare ale elevilor, nu înseamnă că el nu va face o predare bună, dar este sigur 
că nu toţi elevii vor beneficia de aceasta. 

Modelele de învățare multidimensionale pun în evidenţă diferenţele 
existente între stilurile de învățare determinate de mediu, emoțional, socializare, 
fizic şi psihologia individului. Pornind de la acestea, profesorul poate face 
predarea-invatarea eficientă tuturor elevilor. 


4.7. ADAPTAREA CURRICULARA, CA DIMENSIUNE 
NECESARĂ ABORDĂRII DIFICULTĂȚILOR DE ÎNVĂȚARE 
ÎN CLASĂ 


„Curriculum-ul trebuie adaptat la nevoile copiilor, şi nu 
invers. Şcolile trebuie să ofere oportunități curriculare care să 
răspundă diferitelor abilități şi interese ale copiilor.” 

Declaraţia de la Salamanca, UNESCO (1994, p. 22) 


Curriculum pentru copii, NU copii pentru curriculum 

Abordarea dificultăților de învăţare se poate face, în primul rând, prin 
reconsiderarea valorii curriculum-ului şcolar. Deschiderea către un curriculum 
incluziv se referă la a ţine cont de diversitate şi a recunoaşte heterogenitatea 
cerințelor educaţionale ale copiilor. Vom porni de la un adevăr extrem de simplu: 

Curriculum pentru copii, NU copii pentru curriculum! 

Copiii care au dificultăți diferite, mai mult sau mai puţin severe de 
învăţare nu sunt altceva decât... tot copii care învaţă. 

De aceea, trebuie să găsim calea prin care curriculum-ul scolar să 
acopere şi să răspundă nevoilor lor de educaţie şi dezvoltare.” 

Declaraţia de la Salamanca precizează ideea (1994) că „nu copiii se 
adaptează la curriculum-ul şcolar, ci acesta trebuie adaptat la nevoile copiilor” 
(p. 22). Principala preocupare în şcoală trebuie să fie aceea de a crea oportunități 
pentru a veni în sprijinul copiilor care au abilităţi şi interese diferite. 


Sprijin în activitatea didactică 


Tot în Conferința de la Salamanca se specifică şi ideea care stabileşte că 
„orice copil care are cerinţe educative speciale trebuie să primească sprijin în 
predare-invatare, dar în contextul curriculum-ului obişnuit, nu printr-un 
curriculum separat” (p. 22). Principiul de la care se porneşte în dezvoltarea unei 
şcoli incluzive este cel care stabileşte că tuturor copiilor trebuie să li se asigure 
aceeaşi educaţie și să li se ofere sprijin suplimentar acelora care au mai multă 
nevoie. 

În acest context, pentru copiii cu dificultăţi de învăţare străbaterea 
curriculum-ului şcolar devine o sarcină complexă, care se adresează celor care 
organizează şi conduc activităţile şcolare, iar atingerea obiectivelor propuse 
depinde de o colaborare profesională coerentă şi sistematică la nivelul şcolii. 
Acest lucru subliniază ideea că orice problemă de învăţare este o problemă a 
sistemului, în întregul lui (clasa împreună cu profesorul, grupul de profesori ai 
şcolii, părinții şi managerii şcolari), şi nu un „defect” al copilului. 


Ce este curriculum-ul 


Profesorii ştiu că denumim curriculum traseul procesului didactic. El 
este, în acelaşi timp. un conţinut şi un proces. În fapt, şi atunci când vorbim de 
copiii care au dificultăți multiple de învăţare, dizabilități sau dificultăți specifice 
problema integrării în şcoala obişnuită se pune legat de experienţele de învățare 
trăite de aceşti copii şi de propunerea de curriculum. 

Conţinutul învățământului, sau conţinutul curriculum-ului nu este acelaşi 
lucru. 

Asta pentru că prin curriculum nu transmitem doar un conținut de la 
profesor la elev ci un proces, o suită de experiențe didactice planificate şi 
proiectate. 

Pentru copiii cu dificultăți de învățare curriculum-ul nu trebuie înlocuit, 
ci ADAPTAT: In literatura de specialitate, cuvintele cheie pentru aceasta 
operațiune sunt: 

— curriculum-ul responsiv; 


! Sintagmele sunt reluate in mod intenţionat: pentru a le înlesni memorarea si pentru a le 
explicita amănunţit. 

— curriculum-ul flexibil; 

— curriculum-ul individualizat; 

— curriculum-ul ca ocazie socială. 

In fapt, este vorba de o operaţiune de adaptare care presupune 
diferenţierea, individualizarea şi personalizarea curriculară. De la un curriculum 
care se adresează grupului, la unul care ia în calcul şi foloseşte drept resurse 
diferenţele specifice dintre elevi în clasă individualitatea, chiar persoana căreia i 
se adresează. 


Curriculum-ul responsiv 


Se vorbeşte azi despre curriculum-ul responsiv, adică un curriculum 
care să vină în întâmpinarea nevoilor educative ale copiilor şi care să le răspundă 
adecvat. A potrivi resursele curriculare la nevoile copiilor cu dificultăți de 
învăţare nu este o sarcină simplă şi nici uşoară. De aceea atingerea ei se poate 
realiza numai printr-o colaborare profesională sistematică şi puternică. Aceasta 
cere ca echilibrarea curriculum-ului, relevanta şi adaptarea să se realizeze cu 
atenţie şi în relaţie cu fiecare copil ca persoană. 

Este la fel de important şi să se planifice, şi să se măsoare progresul în 
învăţare în modalităţi care reflectă cu adevărat dezvoltarea celui care învaţă. 

Căutarea unui curriculum general, comun pentru toţi, şi care să fie 
suficient de general şi flexibil pentru a permite încorporarea unor programe cu 
obiective adiţionale pentru anumiţi copii, este o provocare continuă cu care se 
confruntă educatorii şcolii de azi. Dacă curriculum înseamnă experiența de 
învățare a elevului, devine clar că un curriculum general este o experienţă 
comună, necesară tuturor. 


Ce e important 


Practic, pentru a înţelege din ce este compus curriculum-ul transmis de 
profesor către elev, la un anumit conţinut transmis prin procesul didactic trebuie 
să adăugăm: (adaptat după BROWN, 1966, p. 52) 

— experiențele din activitatea de învăţare; 

— capacitatea de a realiza anumite obiective propuse prin activităţile 
şcolare; 

— participarea activă la realizarea sarcinilor propuse într-o activitate; 

— implicarea în activitate. 


Adaptarea curriculară 


Cum definim adaptarea curriculară? Pentru a decide modul de 
adaptare a curriculum-ului, este firesc să organizăm un cadru adecvat pentru a 
interveni. Diferentiere înseamnă a potrivi ceea ce doreşte profesorul ca elevul să 

invete (curriculum) cu ceea ce aduce elevul în procesul de învăţare (experienţa, 
cunoştinţele, deprinderile şi atitudinile). De aceea măsurarea şi diferențierea 
sunt îngemănate. 

Pentru a aborda dificultăţile de învățare într-o manieră cât mai flexibilă, 
pentru a asigura o predare-invatare eficientă, este bine să definim curriculum-ul 
nu ca pe „stăpânul” nostru, ci ca pe „sprijinul” nostru. 


Curriculum-ul corelat sau flexibil 


Altă idee importantă este că el se corelează cu nevoile şi abilităţile 
elevilor. Pentru a se adapta nevoilor diferite ale elevilor la clasă, curriculum-ul 
trebuie să fie flexibil Şi să valorifice toate ocaziile sociale ale învățării. Să devină 
adaptabil pentru nevoile de învăţare ale elevilor. Pentru aceasta, curriculum-ul 
trebuie înțeles ca un „instrument de lucru” care este: 

— flexibil; 

— deschis; 

— individualizat: 

— ocazie socială. 


Pentru profesor 


Premisele de bază pentru activitatea profesorului sunt legate de urmă- 
toarele asertiuni: 

— elevul este mai important decât curriculum-ul; 

— este firesc ca activitatea de predare-invatare să valorizeze diferentele 
dintre elevi; 

— fiecare elev învaţă în stilul şi ritmul său; 

— un profesor bun poate controla curriculum-ul în beneficiul elevului; 

— pretul/premiul învăţării la elev este, în cel mai rău caz, efortul depus. 


De reținut, în esenţă 


În esenţă, la fel ca la oricare alt elev, la elevii cu dificultăți de învățare. 
curriculum-ul este „un traseu educational”. El presupune un conținut si un 
proces în acelaşi timp. Faţă de curriculum-ul transmis de protesor, la fiecare elev 
trebuie să adăugăm experienţele acestuia în activitatea de învățare, capacitatea de 
a îndeplini obiectivele propuse, participarea şi implicarea în activitate. Pentru a 
primi în clasă elevi cu dificultăţi de învăţare, profesorul trebuie să realizeze 
adaptarea curriculum-ului. Aceasta presupune înțelegerea faptului că acesta este 
un instrument de lucru, şi nu un dictator. De aceea este recomandabil să 
percepem curriculum-ul ca flexibil, deschis, individualizat şi ocazie de dezvoltare 
socială. 


154 


4.8. ASPECTE SOCIALE ALE ADAPTARII CURRICULARE 


Majoritatea experienţelor dezvoltate în sistemele şcolare din lumea 
întreagă merg pe ideea că o mare parte dintre elevii care au dificultăţi de 
învăţare pot fi integrați pe deplin în clase obişnuite. Am demonstrat până acum 
că acest lucru este posibil prin individualizare şi adaptare curriculară. O parte 
importantă a curriculum-ului şcolar se referă la ocaziile sociale pe care acesta le 
poate oferi dezvoltării elevilor. 

Pentru a adapta curriculum-ul la cerințele individuale ale unui elev cu 
dificultăţi de învăţare, este necesar să identificăm următoarele elemente 
actionale: 

— conţinutul propus; 

— obiectivele; experienţele de învățare legate de acest conţinut expri- 
mabile prin obiectivele propuse; 

— capacitatea de realizare; identificarea capacităţii de a realiza obiec- 
tivele propuse; 

— condiții optime; asigurarea unei participări active la sarcinile de lucru; 

— implicarea în activitate. 

Watson (apud Bunch, 1999, p. 177) a demonstrat printr-o serie de studii 
că, în cazul elevilor cu dificultăți de învăţare, este nevoie să promovam 
activitățile de grup în cadrul clasei de elevi, pentru că: 

— toţi elevii cu dificultăți de învăţare beneficiază de lucrul în grup; 

— elevii care lucrează împreună, după o perioadă de vreme, devin mai co- 
municativi şi se angajează mai uşor în interacțiuni; 

— toţi elevii care lucrează în grupuri absorb informaţia mai uşor şi câştigă 
încredere în fortele proprii; 

— ei demonstrează îmbunătăţiri emoţionale şi capacităţi sociale crescute; 

— conversațiile elev-elev îmbunătăţesc comunicarea si dezvoltă capaci- 
tatea de a comunica fără dependenţă de profesor. 

Teoria contactului evidenţiază ideea că învăţăm unii despre alţii mai bine 
dacă interactionam (apud Bunch). 

Pentru aceasta, le sunt recomandate profesorilor urmatoarele: 

— clasele să fie organizate în interacţiune: 

— grupul în care se iau decizii împreună este mai puternic; 

— să ştii să-ți saluti elevii; 

— să ştii să le fii folositor colegilor tăi; 

— să ceri sprijin; 

— să observi şi să foloseşti partea socială a lecţiilor. 

Salisbury şi colab. (1995) au demonstrat că folosirea unor metode cât 
mai deschise şi colaborative în clasa de elevi ajută la dezvoltarea unor practici de 
predare-invatare incluzive, care obțin beneficii atât pentru elev, cât şi pentru 
profesor, pentru că: 

— profesorii planifică activ interacțiunea socială între toți elevii; 

— interacțiunea tinteste clar activităţi de colaborare si cooperare; 

— elevii sunt atenţi unii fata de alții şi îşi asumă responsabilități; 

— elevii îşi asumă roluri diferite şi exprimă acceptare unii fata de alții. 

Sarcina principală a profesorului este aceea de a diferenţia curriculum-ul 
şcolar pentru ca toţi elevii să înveţe. Adică a adapta diferit - pentru a răspunde 
diferenţelor — ceea ce propune acesta, conform cu diferitele cerințe educative ale 
copiilor. Diferentierea la nivelul acţiunii didactice se face prin individualizare şi 
chiar personalizare a curriculum-ului. Aşa cum am mai specificat, diferenţierea se 
referă la procesul prin care profesorul găseşte ceea ce este cel mai potrivit să înveţe 
elevul din cadrul curriculum-ului si ceea ce acesta aduce specific pentru învăţare. 
Cu alte cuvinte, ceea ce îi oferă curriculum-ul elevului şi ce îi poate oferi elevul 
acestuia. Să subliniem că orice curriculum nu este doar o propunere exterioară a 
profesorului, ci cuprinde în acelaşi timp experiențele elevului, cunoştinţele 
acestuia, deprinderile si atitudinile lui. 

Capitolul 5 
ROLUL ŞI CONTRIBUȚIA PROFESORULUI 


ÎN ABORDAREA DIFICULTĂȚILOR DE ÎNVĂȚARE 
ÎN CLASA OBIŞNUITĂ 


+ Terminologia folosită de către profesori: e Programul educational al 
profesorului de la clasă. + Orientari generale de acțiune pentru toți profesorii. 
e Principiile de lucru ale profesorului. + Tipurile de acţiuni întreprinse de 
profesor la clasă. + Întrebări fundamentale pentru planificare şi predare. « 
Măsuri generale pentru clasa obişnuită. + Strategiile de învăţare propuse de 


Pachetul de resurse UNESCO. * Înregistrarea şi evaluarea progreselor 
copilului cu dificultăți de învăţare. + Rolul profesorului cu privire la elevii 
care urmează Programe speciale sau intervenţii specializate pentru 
dizabilitätile de învățare. e Recomandări si sugestii de ordin general pentru 
profesorii de la clasă. 


5.1. TERMINOLOGIA FOLOSITĂ DE CĂTRE PROFESORI 


De multe ori ne întrebăm ce rol au cuvintele în abordarea unor probleme 
la clasă. Oare contează cum denumim un elev şi cum numim problema lui? 

Desigur, este nevoie să ne reamintim că şcoala este făcută pentru copil, şi 
nu copilul pentru şcoală. De aceea, etichetarea şi minimalizarea posibilităţilor 
copilului prin diagnosticul dat şi prin limitarea şanselor lui de a se integra la fel 
cu ceilalți este potrivnică multor copii cu dizabilităţi de învăţare. 

Pentru a şti cum să denumim corect o problemă şi cum să ne adresăm 
unui copil cu probleme ar fi bine să ne amintim că: 

Fiecare copil trebuie abordat pozitiv, pentru a avea o imagine de sine 
bună. 

„Copil deficient”, „copil handicapat” sunt apelări care etichetează şi 
încalcă dreptul copilului de a participa de pe poziţii egale la educaţie şi viata 
socială. Înainte de a avea orice alte caracteristici de dezvoltare, copilul este... 
COPIL, poate să înveţe si să se dezvolte şi trebuie tratat ca atare. Eticheta 
umileşte şi creează o imagine de sine şovăielnică şi slabă. 

A acorda unui copil şanse egale la educaţie pornește de la a-l considera o 
„potenţialitate”, si nu deja un „rebut”. 


Un alt argument este acela ca în centrul procesului didactic trebuie să fie 
copilul, şi nu problema lui! 

Nu problema copilului este în centrul muncii şcolare, ci copilul 
însuşi. Fiecare copil este un univers în dezvoltare, un complex de competenţe şi 
capacităţi potenţiale care depind de oglinda prin care le reflectă ceilalți. Un copil 
neacceptat, refuzat, ironizat de ceilalţi, etichetat timpuriu, marginalizat, are şanse 
puţine să se dezvolte şi să se integreze în societate. Dacă valoarea copilului este 
înţeleasă $i potentatä, problemele lui nu devin o „etichetă”, ci o „provocare” la 
acțiune şi schimbare. 

A pune „problema” în centru înseamnă a căuta mereu ,,vinovatul” pentru 
problemele de învăţare ale copilului. Irosire de timp şi energie în mod inutil! De 
multe ori, asta presupune chiar a rămâne dezarmat în fata unor cauze pe care nu 
le poţi înlătura. „A pune copilul în centru” înseamnă a căuta calităţile şi punctele 
forte ale acestuia pentru a depăşi problema, a crede în „puterea educaţiei” şi în 
„şansele la dezvoltare” ale fiecăruia. 

Fiecare copil cu dificultăţi de învăţare are dreptul de a fi considerat un 
copil cu şanse la dezvoltare şi felul cum îl apelăm este important pentru imaginea 
lui. Munca didactică trebuie să pună în centru copilul, nu problema acestuia. lată 
de ce pentru profesorul de la clasă dizabilitatile de învăţare, dificultăţile specifice 
sau nespecifice de învăţare pot fi înţelese ca „diferenţe în învăţare”. Altfel spus: 
orice elev are dificultăţi si acestea pot fi remediate. 

De aceea, e bine să gândim la felul cum ne adresăm copiilor, cum îi 
apelăm şi la modul în care le facem cunoscute anumite particularităţi ale felului 
în care ei învaţă, se dezvoltă şi se integrează vieţii sociale. 


5.2. PROGRAMUL EDUCATIONAL AL PROFESORULUI 
DE LA CLASA 


Aşa cum am explicat în capitolele anterioare, există mai multe tipuri de 
dificultăţi de învăţare. După nenumărate cercetări, specialiştii au ajuns la 
concluzia că profesorul de la clasă nu are în sarcină definirea acestor 
dificultăţi sau a categoriilor din care fac parte. Nici chiar experţii nu sunt 
mereu siguri de diagnosticul pe care îl pun. De aceea este mai important să 
identificăm caracteristicile elevilor care prezintă dificultăți semnificative in 
învăţare şi, pornind de aici, să se ofere intervenţia cea mai adecvată. 

Pentru dezvoltarea practicilor noastre didactice este firesc să fim 
interesați cum actionäm, cât, cu ce metode, cu cine colaboräm şi până unde 
poale merge sprijinul dat de profesorul de la clasă, unde îl orientăm pe elev dacă 
noi nu îl putem sprijini. 

Pasii de urmat pentru fiecare profesor 


În fiecare clasă există posibilitatea să întâlnim elevi cu dificultăți de 
învăţare şi chiar cu ceea ce am explicat mai sus că sunt semnele dizabilitatilor de 
învăţare. 

Amintiti-va de primul capitol: sunt mai multe abordări. Asta, teoretic 
vorbind. Dar practic? În clasa de elevi ce se petrece? Cum ar trebui să ne 
comportăm şi cât să ne implicăm? Putem decide singuri ce e mai bine? Cine 
decide? 


Program educational 


Cel mai important lucru de reţinut este acela că fiecare copil trebuie să 
fie cuprins într-un program educaţional cât mai apropiat nevoilor lui. 

Că nu e firesc ca un copil să fie despărțit de familie pentru a fi educat - 
pe cât posibil e bine ca el să înveţe la şcoala cea mai apropiată de domiciliul său. 

Este firesc ca oamenii şcolii şi comunitatea locală să se preocupe ca 
fiecare copil să primească sprijin fără a-l face să sufere, fără a-i neglija nevoile 
lui fireşti si fără a-l eticheta. 


Căile de urmat sau condiţii necesare 


Prima condiţie este o percepţie, perspectivă sau viziune a profesorului 
referitor la rolui şcolii şi la valoarea activității didactice, în care elevul să fie 
acceptat şi să i se faciliteze participarea. Profesorul să dorească să se perfecţioneze 
şi să se schimbe pe sine. E bine să cunoaştem şi să respectăm principiile şcolii 
pentru toți, şcoală care valorizează fiecare elev şi se bazează pe comunităţile locale. 

A doua condiţie este lucrul în echipa de profesori, cu alti specialişti 
implicaţi (logopedul, consilierul şcolar, cadrul didactic de sprijin şi medicul), cu 
parteneriatul familiei şi al comunității locale. Nu este simplu să lucrăm cu 
părinții, dar este necesar şi extrem de eficient (vorbim azi despre informarea, 
consilierea şi educaţia părinților). 

A treia condiție este aceea de a accepta alternativele educative: să 
alegem mereu ce este mai bine pentru elev şi pentru dezvoltarea lui — ca metodă, 
ca formă de şcolarizare şi ca servicii de sprijin. 

A patra condiţie este aceea de a accepta şi noi, ca profesori, sprijinul şi 
ideea că trebuie să ne dezvoltăm practicile de predare-invatare. Nu suntem 
singuri şi nu vom deveni specialişti în dizabilităţi. Vom rămâne profesorii clasei, 
apelând la colaborare cu specialiştii. 

A cincea idee necesară se leagă de atitudinile față de copiii care sunt 
diferiţi. E nevoie să gândim pozitiv şi valorizant la adresa fiecărui copil. 

Ce are de facut profesorul la clasă 


Profesorul nu primeşte noi sarcini dacă are un elev cu dificultăţi de 
învăţare în clasă, ci în mod firesc adaptează programul la nevoile acestuia în 
colaborare cu profesioniștii care acţionează specific. 

În general, profesorii trebuie să colaboreze cu intervenantii speciali, dar 
şi să asigure, la rândul lor, condiţiile necesare în clasa de elevi: 

— să cunoască dificultăţile de învățare ale elevilor, modul în care se 
manifestă acestea si domeniile în care se manifesta; 

— să se asigure că elevii stăpânesc bine aptitudinile necesare nivelului în 
care sunt încadraţi; 

— să verifice dacă materialele pentru fiecare lecţie sunt cele adecvate; 

— să procure material corespunzător, dacă este cazul; 

— să-şi rezerve timp pentru evaluarea eficienţei activităţilor de învăţare 
st cunoaştere. 

Elevii cărora le este greu să urmărească lecțiile pot folosi materiale 
audio-vizuale (filme, albume, diapozitive, desene etc.) sau obiecte ce vin în 
completarea prezentării orale a materiei. Pentru elevii ce nu au o memorie prea 
bună, ideile esenţiale trebuie scrise pe tablă sau pe o foaie de lucru. 

În timp ce ceilalţi elevi isi continuă activitatea, profesorul poate acorda 
câteva minute, la sfârşitul expunerii, pentru a lămuri sau a face un rezumat pentru 
elevii cu dificultăţi de învăţare. 

Se poate recurge şi la alte metode de învățare individualizată. De 
exemplu, dacă un elev nu poate scrie la fel de repede ca şi ceilalți sau are 
dificultăți cu ortografia, unul dintre colegi îl poate ajuta; sau profesorul poate 
înregistra expunerea, permițând acestui elev să lucreze în ritmul propriu. 

Pentru a răspunde nevoilor la clasă ale elevilor cu dificultăţi de învăţare, 
pentru toate tipurile de dificultăţi menţionate, Susan Winerbrenner (1996, p. 21) 
propune ca sugestii de strategii de intervenţie în clasă următoarele elemente: 

— crearea unor condiţii pentru folosirea tuturor stilurilor de învăţare 
şi, respectiv, valorizarea stilurilor lor personale; 

— îmbunătăţirea comportamentelor aşteptate; 

— rezolvarea efectivă a problemelor de comportament ale elevilor. 


Sprijinul necesar prin Strategii, curriculum şi colaborare 


Activitatea didactică obişnuită, de rutină, nu este suficientă când un elev 
are dificultăți de învăţare. Se simte nevoia unui sprijin care e firesc să vină în 
primul rând de la profesorul clasei. Pentru acei elevi care au dificultăți de 
învăţare primele măsuri sunt: 

— adecvarea strategiilor şi metodelor didactice folosite cu toată clasa; 

— adaptarea curriculara. 


160 


Dacă nu se simt îmbunătățiri, profesorul trebuie să se sfătuiască cu 
colegii lui de catedră şi cu metodistul. Sfaturile colegilor sunt mereu extrem de 
utile. Să nu uităm această resursă importantă: opinia şi experienţa colegilor. În 
sistemele educative din lume se vorbeşte despre echipa de profesori care reuşeşte 
să acţioneze cel mai eficient în dificultăţile de învăţare ale copiilor. S-ar putea însă 
ca acest pas să nu fie de-ajuns. Profesorul poate apoi face apel la colegii lui 
specializați în problematica dificultăților de învăţare: logoped, consilier şcolar şi 
atunci când problemele sunt de ordinul unor dizabilităţi deja recunoscute, cadrul 
didactic de sprijin. În toate aceste demersuri, deciziile şi acţiunile se realizează în 
parteneriat cu părinții. Familia constituie un sprijin şi este în fapt cea mai 
indreptatita să fie alături de copil şi să decidă ce este mai bine. Dacă însă nici aşa 
nu se văd rezultatele? Apelăm la existenţa claselor speciale sau a şcolilor speciale, 
unde programele sunt adresate cerințelor speciale ale fiecărui elev, cu accentul pe 
dezvoltarea competențelor şi nu pe conţinuturi, unde numărul elevilor la clasă 
permite o abordare personalizată şi activitățile remediale acoperă o bună parte a 
curriculum-ului şcolar. 


5.3. ORIENTĂRI GENERALE DE ACŢIUNE PENTRU TOȚI 
PROFESORII 


Este firesc ca activitatea didactică a profesorului să pornească de la 
ipoteza că fiecare copil trebuie să vină la şcoală şi să înveţe, indiferent de 
problemele de învăţare pe care le are. Este important ca noi, profesorii, să pornim 
de la următoarele asertiuni cu valoare de principii: 

— valoarea şi importanţa şcolarizării tuturor copiilor; 

— cunoaşterea şi abordarea dificultăților de învăţare ca fireşti, şi nu ca 
ciudatenii sau comportamente negative; 

— alegerea căilor de acţiune si sprijin. 


Valoarea si importanfa scolarizärii tuturor copiilor 


Legat de şcolarizarea copiilor, este necesar ca fiecare profesor să ştie că: 

— fiecare copil are dreptul să meargă la şcoală şi asta înseamnă că noi, 
profesorii, trebuie să găsim împreună căile ca el să aibă acces şi să participe; 

— pentru orice copil, a merge la şcoală înseamnă a participa la procesul 
didactic din şcoala de cartier, cât mai aproape de casa lui, şi nu a fi trimis departe 
de familie. 


Abordarea dificultăţilor de învățare 
Legat de dificultăţile de învăţare pe care le pot avea copiii, profesorii au 


nevoie să ştie că: 

— fiecare elev este unic şi valoros, ca orice persoană (care învaţă); 

— fiecare elev învaţă în stilul său, ritmul său are caracteristicile sale de 
învățare; 

— elevii cu dificultăţi de învăţare, înainte de a avea o problemă la învă- 
țătură..., sunt elevi care trebuie să înveţe; 

— elevii cu dificultăți de învăţare au nevoie de sprijin la învățătură de la 
profesorul clasei, dar de multe ori şi de la alți profesionişti cum ar fi: consilierii 
şcolari, cadrele didactice de sprijin sau logopezii. 


Alegerea căilor de acțiune şi sprijin 


Legat de căile alese pentru a sprijini învăţarea tuturor elevilor profesorii 
trebuie să ştie că: 

— în clasa de elevi învaţă atât elevii, cât si profesorii, care îşi adaptează 
permanent predarea; 

— profesorul trebuie să asigure căile prin care toţi elevii să înveţe în clasă; 

— elevii învaţă bine împreună şi unii de la alţii; elevii cu dificultăți de 
învăţare pot învăţa în clasa obişnuită alături de colegii lor de generaţie, sprijiniți 
de aceştia; 

— profesorii au şi ei nevoie de sprijin pentru a aborda învăţarea pentru toți 
elevii clasei lor. 


Ipoteza de lucru 


Copiii trebuie să meargă la şcoală chiar dacă au dificultăţi de învățare. 
Ştim deja cu toţii că nici un copil nu trebuie să rămână în afara sistemului 
educational. Este un drept fundamental, dar şi o necesitate individuală şi socială. 
Toţi copiii trebuie să beneficieze de educaţie. 

Copiii cu dificultăţi de învățare sunt copii care prezintă cerinţe 
speciale faţă de procesul didactic (CES). Aceştia trebuie să primească sprijin în 
contextul unui curriculum obişnuit, prin măsuri didactice specifice, nu printr-un 
curriculum diferit. (Declaraţia de la Salamanca) 

Atunci când profesorii au la clasă elevi cu dificultăți de învăţare, este 
firesc să identifice ce pot face pentru ca toţi elevii să înveţe. In mod traditional, 
aşa cum am mai specificat, copiii care întâmpinau dificultăți la învăţătură erau 
considerați elevii problemă ai clasei. Azi, atât în politicile educaţionale, cât şi în 
practicile dezvoltate, ne punem tot mai mult întrebarea: Cum să asigurăm 
succesul şcolar pentru fiecare elev, indiferent de dificultăţile la învățătură pe care 
le are, din cauze mai mult sau mai puţin specifice? Fiecare elev trebuie să treacă 
prin pregătirea pe care o asigură şcoala de cultură generală. Dar fiecare elev va 
face acest lucru în ritmul şi stilul său. 

Argumente pentru a îi scolariza pe toți copiii la scoala lor de cartier 


O sinteză a punctelor de vedere din literatura de specialitate ne poate 
aduce următoarele argumente pentru a sprijini scolarizarea tuturor elevilor: 

@ toţi copiii pot învăţa dar, dacă nu frecventează şcoala, şansele de a 
învăţa se reduc foarte mult; 

* toţi copiii au dreptul de a învăţa, împreună cu colegii lor, în şcolile 
locale; 

* multi copii se confruntă cu probleme la un anumit moment al vieţii lor. 
Unele probleme se rezolvă, altele necesită sprijin continuu; 

# mai multe şcoli speciale nu reprezintă o soluţie. Acestea sunt deseori 
situate departe de domiciliul familiei şi îi separă pe aceşti copii de colegii lor; 

* cerințele suplimentare ale copiilor cu dizabilităţi sau ale celor cu diver- 
se dezavantaje, din orice tara a lumii, pot fi îndeplinite în clase obişnuite, cu 
ajutorul unor mijloace puse la dispoziția profesorilor; 

¢ toţi elevii au de câştigat atunci când profesorii adaptează curriculum-ul 
şcolar şi propriul stil de predare, pentru a se potrivi cu marea diversitate a 
copiilor din orice clasă de elevi. Aceste adaptări necesită, de regulă, mai puţine 
mijloace tehnice suplimentare, în schimb, implică foarte multă creativitate; 

$ este foarte important ca profesorii să realizeze şi să consolideze par- 
teneriatul cu alti profesionişti, acolo unde aceştia există, pentru a putea fi 
sprijiniți în toate eforturile lor; 

* trebuie consolidate, în mod similar, legăturile dintre şcolile unui car- 
tier, precum şi legăturile cu alte grupuri din comunitate, astfel încât cerinţele 
copiilor să poată fi respectate atât în şcoală, cât şi în afara şcolii. 


De ce să îi sprijinim pe toți elevii să înveţe 


Nevoile/cerinţele copiilor cu dificultăţi de învățare sunt considerate, în 
principal, în relaţie cu resursele curriculare şi ocaziile pe care mediul de viată 
le-a pus la dispoziţia lor pentru a se dezvolta. După anii '90 s-a dezvoltat mult 
mişcarea de la şcolile separate, segregate spre cele incluzive, care să accepte şi 
să asigure participarea tuturor copiilor, indiferent de problemele lor de 
dezvoltare. Procesul de educaţie conține multe provocări atunci când vorbim de 
includerea în şcoli a tuturor copiilor. Punctul focal este curriculum-ul şcolar. De 
acesta depinde calitatea predării-învăţării şi, respectiv, abordarea dificultăţilor 
de învățare prin procesul instructiv-educativ. 


Pregătirea continuă şi îmbunătăţirea practicilor 


In primul rând, indiferent de orientarea teoretică explicativă, este 
recunoscută nevoia de a adapta practicile didactice ale profesorului pentru a 
răspunde nevoilor educaţionale ale elevilor cu dificultăţi de învăţare la clasă. 

Pentru toate tipurile de dificultăţi menţionate, Susan Winerbrenner 
(1996) construieşte strategii şi propune ca sugestii de intervenţie, de maximă 
generalitate în clasă: 

— crearea unor condiţii (în cadrul predarii-invatarii) pentru folosirea 
tuturor stilurilor de învăţare şi, respectiv, valorizarea stilurilor personale ale 
elevilor; 

— îmbunătăţirea comportamentelor aşteptate ale elevilor; 

— rezolvarea efectivă a problemelor de comportament cu care se con- 
fruntă la clasă; 

— schimbarea mentalitatii şi a viziunii cadrelor didactice referitor la 
posibilităţile elevilor. 


5.4. PRINCIPIILE DE LUCRU ALE PROFESORULUI 


Viziunea profesorului sau principiile de cunoscut şi respectat sunt paşii 
de început în acceptarea unui elev cu dificultăţi de învăţare şi sprijinirea lui 
adecvată. Pentru a acţiona eficient, orice profesor trebuie să pornească de la 
principiile de bază ale educaţiei incluzive: 

— Fiecare elev este unic şi important. 

— Fiecare elev poate învăţa. 

Aceste două principii definesc, prin pozitivismul pedagogic, o atitudine 
necesară fata de copilul în formare, ideea de sprijin necesar prin educaţie pentru 
dezvoltarea competenţelor şi capacităţilor oricărui elev, precum şi o atitudine de 
respect şi valorizare consfintita de nevoile fundamentale ale devenirii umane. 

Şcoala trebuie să fie un organism social viu, care să favorizeze şi să 
sprijine individul şi grupul social. Doar printr-o atitudine pozitivă, valorizantă şi 
de sprijin, această instituţie poate servi formării adecvate a imaginii de sine, 
integrării şcolare şi sociale. 


Ipoteze pentru sprijinirea învățării în clasă 


Tendintele de aplicare actuală pornesc de la patru ipoteze de bază, care se 
leagă de procesul învăţării în timpul orelor de clasă. Cum este recunoscut faptul 
că elevul ar trebui să înveţe în clasă, devine firesc ca preocuparea specialiştilor 
să fie ca aceştia să cunoască şi să descifreze mecanismele învăţării pentru a ajuta 
elevii. Este vorba de o cunoaștere pedagogică ce porneşte de la următoarele 
adevăruri: 

— toţi elevii au puncte tari şi puncte slabe; 

— combinarea acestora se află la originea capacității de a învăţa a 
oricărui elev; 

— aceste forte pot fi cunoscute de profesorii preocupați de predare-inva- 
tare pentru toți elevii; 

— invatarea se poate axa pe barierele sau problemele procesului in sine 
sau pe punctele tari si pe cele slabe. 

in toate metodele pe care profesorul le alege pentru a diferentia-indivi- 
dualiza predarea-invatarea si s-au dovedit eficiente pentru elevii cu dificultati de 
învăţare, acesta trebuie să: 

— definească bine nevoile; 

— precizeze obiectivele învăţării; 

— evalueze aptitudinile elevilor în raport cu obiectivele: 

— verifice stadiul aptitudinilor prezente; 

— furnizeze materialele corespunzătoare; 

— stabilească modul de prezentare a lecţiilor şi cel în care poate să 
verifice elevul; 

— adapteze metodele la cerinţele elevului; 

— asigure suficiente exerciţii pentru a fi sigur de reuşita predării; 

— evalueze elevii în funcţie de obiectivele definite. 


Ce trebuie să mai ştie profesorul 


Ghidul UNESCO (2002) precizează că: dacă într-o clasă există un 
copil cu dificultăţi de învățare, profesorul poate face fata provocărilor care 
apar atunci când: 

— ştie care sunt punctele forte şi punctele slabe ale copiilor şi dacă 
planifică lecţiile ținând seamă de acestea; 

— ştie că învăţarea copilului poate fi afectată de dizabilităţi sau de lipsuri 
şi foloseşte strategii de predare-invatare prin care aceste dificultăţi să fie 
depăşite; 

— are încredere în propriile sale capacități şi abilităţi de profesor, în a 
proiecta lecţiile pentru a răspunde cerinţelor tuturor elevilor şi pentru a adapta 
curriculum-ul; 

— este ajutat şi sprijinit de către colegi, părinţi si alte categorii de 
profesionişti; 

— are credinţa că toți copiii au dreptul la educaţie şi că toţi copiii sunt 
capabili să înveţe. 


Cele 9 REGULI DE AUR 


Referitor la modalităţile prin care profesorii pot asigura învăţarea tuturor 
elevilor în clasă, UNESCO (2002) propune respectarea a 9 reguli de aur: 

= Includerea tuturor copiilor - să nu lase nici un copil în afara 
activităţii didactice obişnuite. | 

— Comunicarea: să asigure o comunicare eficientă în clasă şi în afara ei 
între copii și între aceştia şi profesori, dar şi o comunicare permanentă cu 
familiile elevilor. 

~ Organizarea clasei: clasa să fie prenne in aga fel incat s& ofere 

ocazii, oportunităţi de învățare tuturor. . ; i 
i — Planificarea lecţiilor: fiécaré unitate didactică trebuie proiectată a 
planificata pentru a realiza integrarea tuturor. - . = 

- Planuri individuale; fiecare copil are particularitatile sale in învățare: 
de aceea este nevoie de planuri individuale prin care fiecare să. ou. pas, cu 
pas la asigurarea învățării. Era 

— Acordarea de sprijin individual: atât elevii cu dificultăţi, cât şi 

rofesorii au nevoie de sprijin pentru a parcurge traseul şcolarităţii. 

— Utilizare de mijloace suplimentare de sprijin: acolo unde se simte 
nevoia, profesorul trebuie să apeleze la.sprijin din partea : unor colegi sau a altor 
profesionişti pentru a adecva învățarea elevilor. 

— Managementul (controlul) comportamentului: comportamentul tre- 
buie condus spre eficienţă şi participare í 

— Munca in echipă - = een in echipa este efi cienta atât pentru elevi, 
cât şi pentru profesori. 

Dacă sintetizăm toate aceste idei, putem afirma că orice profesor, pentru 
a aborda dificultăţile de învățare în clasa obişnuită de elevi, trebuie să aibă 
anumite cunoștințe, valori, atitudini, credințe şi comportamente, adică... să 
înveţe şi el continuu. 

Este nevoie de o schimbare prin care profesorul să vadă în fiecare elev o 
persoană care învaţă si se poate dezvolta, chiar dacă există dificultati de învăţare. 


5.5. TIPURILE DE ACŢIUNI ÎNTREPRINSE DE PROFESOR 
LA CLASĂ 


Ideal este ca elevii cu dificultăți de învăţare să înveţe în clasă, sub 
supravegherea unui profesor sensibil la cerinţele lor, care îi ajută si le îndrumă 
modul de învăţare. lată care se consideră a fi, in acest sens, caracteristicile unei 
clase ideale: 

— profesorul stabileşte un climat de încredere, permițându-le regulat 
elevilor ocazia de a se întâlni în grup, pentru a discuta probleme de ordin şcolar, 
dar şi de ordin genera!, ce sunt legate de organizarea şi funcționarea clasei; 

— elevilor nu trebuie să le fie frică de un sistem bazat pe succes sau eşec, 
ci trebuie să participe împreună cu profesorul la evaluarea randamentului muncii 
lor; 

— profesorul nu reprimă prin pedepse comportamentele inadecvate, ci 
explică posibilele consecinţe ale acestui comportament, sub aspectul securităţii 
elevilor; 

— profesorii sunt deschişi fata de elevi. Ei nu pun întrebări complicate, la 
care ştiu că nu li se răspunde, iar elevii ştiu că profesorul are încredere în ei; 

— în cea mai mare parte a timpului, profesorul vorbeşte CU elevii, nu 
CĂTRE ei, îi ASCULTĂ, atent şi zâmbitor, când aceştia îi povestesc mici 
întâmplări din viaţa clasei. 


Stabilirea relaţiilor cu elevii 


Raporturile ce se stabilesc cu fiecare elev în parte sunt foarte importante. 
Elevul trebuie să simtă că este apreciat ca individ, nu ca un număr dintr-o listă. 
Astfel, elevii vor participa la procesul de învățământ după posibilităţile fiecăruia, 
profesorii trebuind să-şi adapteze metodele pedagogice în consecinţă. 


In general, profesorii trebuie: 


— să cunoască dificultățile de învăţare ale elevilor, modul în care se 
manifestă acestea şi domeniile în care se manifestă; 

— să se asigure că elevii stăpânesc bine aptitudinile necesare nivelului în 
care suni încadraţi, 

— să verifice dacă materialele pentru fiecare lecţie sunt cele adecvate; 

— să procure material didactic corespunzător, dacă este cazul; 

— să-şi rezerve timp pentru evaluarea eficienței activităţilor de învăţare si 
cunoaştere. 


De ce mijloace e nevoie 


Elevii cărora le este greu să urmărească lecţiile pot folosi materiale 
audio-vizuale (filme, albume, diapozitive, desene etc.) sau obiecte ce vin în 
completarea prezentării orale a materiei. Pentru elevii ce nu au o memorie prea 
bună, ideile esenţiale trebuie scrise pe tablă sau pe o foaie de lucru. 

În timp ce ceilalţi elevi isi continuă activitatea, profesorul poate acorda 
câteva minute, la sfârşitul expunerii, pentru a lămuri sau a face un rezumat pentru 
elevii cu dificultăţi de învăţare. 

Se poate recurge şi la alte metode de învăţare individualizată. De exem- 
plu, dacă un elev nu poate scrie la fel de repede ca şi ceilalți sau are dificultăţi cu 
ortografia, unul dintre colegi îl poate ajuta; sau profesorul poate înregistra 
expunerea, permițându-i acestui elev să lucreze în ritmul propriu. 

În majoritatea metodelor, profesorul trebuie: 

— Să definească bine nevoile. 

— Să precizeze obiectivele învăţării. 

— Să evalueze aptitudinile elevilor în raport cu obiectivele. 

— Să verifice stadiul aptitudinilor prezente. 

— Să furnizeze materialele corespunzătoare. 

— Să stabilească modul de prezentare a lecţiilor şi pe cel în care poate să 
verifice elevul. 

— Să-şi adapteze metodele la cerinţele elevului. 

— Să asigure suficiente exerciţii pentru a fi sigur de reuşita predării. 

— Să evalueze elevii în funcţie de obiectivele clar definite. 


Instrumente de lucru 


Pentru a cunoaşte. planifica şi evalua permanent progresele la clasă, este 
firesc ca profesorul să noteze anumite informaţii referitoare la elevul cu 
dificultăţi de învăţare. În literatura de specialitate acest plan se numeşte Plan 
educaţional şi este individualizat, chiar personalizat. Dacă este vorba de un plan 
special organizat pentru intervenţia în dificultăţile de învăţare, planul se va numi 
un Plan de intervenţie personalizat sau individualizat şi este elaborat de 
cadrul didactic de sprijin împreună cu alti profesionişti şi cu ajutorul profesorului 
care petrece cel mai mult timp şcolar cu elevul. 

Intervenţia individualizată în dificultăţile de învăţare, realizată de 
profesorul de la clasă, presupune pentru fiecare elev: 

— Identificarea punctelor slabe şi ale celor forte ale fiecăruia. 

— Stabilirea prioritätilor de învăţare. 

— Instruirea prin metodele şi strategiile cele mai adecvate. 

— Înregistrarea progreselor elevului. 

— Evaluarea intervenţiei. 

Curriculum-ul scolar trebuie să fie controlat de nevoile elevilor. Să îl 
gândim accesibil, centrat pe nevoile şi punctele forte ale elevilor, să valorizeze 
colaborarea, experienţa personală şi ocaziile sociale, fiind mereu focalizat pe 
esenţial. Etapele prin care profesorul adaptează curriculum-ul sunt: identificarea 
punctelor slabe si ale celor forte ale fiecăruia; stabilirea prioritatilor de învăţare; 
instruirea prin metodele şi strategiile cele mai adecvate; înregistrarea progreselor 
elevului şi evaluarea intervenției. 


Identificarea punctelor slabe şi a celor forte 


Înainte de a planifica curriculum-ul pentru un elev cu dificultăţi de 
învăţare este necesar să facem o hartă a punctelor lui forte, ca si a 
slăbiciunilor lui. Wedell, 1995, (apud Bunch) a stabilit puncte forte sau 
dificultăţi de învăţare pentru elev în următoarele domenii: 

e funcţiile senzoriale (cum vede, aude, simte), 

e funcţiile motorii (mers, mişcare etc.) — sănătatea, 

* statutul emotional, imaginea de sine — interesele, 

e funcţiile cognitive si intelectuale, 

e deprinderile şi competențele de comunicare, 

e deprinderile instrumentale de bază în educaţie şi componentele 
acestora, 

e deprinderile sociale şi interacțiunea cu ceilalți, 

e abordarea învăţării (atitudini, motivaţie). 

Prin cunoaşterea punctelor slabe şi a punctelor forte ale fiecărui elev 
profesorul facilitează îmbunătăţirea accesului la curriculum a fiecărui elev, 
profesorul fiind îndemnat totodată să reflecteze asupra diferiților factori care 
intervin în dezvoltarea elevului. 

După ce este conturat tabloul elevului prin ceea ce constituie particu- 
laritätile sale forte şi slabe, putem să mergem mai departe prin a trasa care sunt 
priorităţile de învăţare. Există două tipuri de priorităţi: 

— cele legate de aspecte ale învăţării, care se pot realiza prin intermediul 
curriculum-ului (cum ar fi concentrarea atenţiei pe sarcină sau a coopera cu 
colegii); 

— cele care sunt specifice (cum ar fi cele care ţin de scopurile învăţării 
sau de deprinderile necesare în medii nesupravegheate). 

Prioritatile de învăţare pot fi stabilite în relație cu planurile de 
învăţare proiectate pentru elev pe termen lung şi scurt. Cu aj'itorul acestora se 
vor stabili obiectivele de învăţare propuse în planurile de intervenţie 
personalizate (PIP, acele planuri care corespund activităţilor derulate de un elev 
si sunt instrumente de proiectare a intervenţiei pentru elevii cu dificultăţi de 
învăţare). 

Un exemplu în acest sens este modelul SMART, din Marea Britanie. 
Codul de Bune Practici din Marea Britanie propune în acest sens ca obiectivele 
alese pentru un asemenea plan să fie realizate prin formula SMART: Specific, 
Manageable, Achievable, Relevant, Timed, adică: 

~ Specifice, 

— Uşor de condus, 

— Realizabile, 

— Relevante, 

— Planificate in Timp. 

Planificarea activităţilor constituie un alt moment important. Un mod 
util de a planifica obiectivele urmărite este acela de a le considera in termeni de 
activități care să îi asigure copilului (adaptare după Tod si colab., 1998): 

— accesul la ocazii de învăţare; 

— participarea la procesul de învăţare; 

— răspunsul la activităţile de predare-invatare; 

— realizarea unor activităţi specifice pentru curriculum; 

— îmbunătăţirea deprinderilor de dezvoltare personală. 

5.6. ÎNTREBĂRI FUNDAMENTALE PENTRU PLANIFICARE 
SI PREDARE 


Să devenim şi mai practici în sinteza acestui capitol! În lumea actuală a 
ritmurilor alerte şi a schimbărilor spectaculoase, devine tot:mai necesar să învăţăm. 
să ne punem întrebări pentru a construi strategii flexibile de. adaptare. La tel si. 
profesorul trebuie să afle calea de a elabora o serie de întrebări de esenţă care să îi 
ofere şansa unei atitudini şi a unor comportamente cât mai adecvate pentru a 
răspunde nevoilor educative ale copiilor cu dificultăți de învățare la.clasa. _ 


Cinci întrebări esențiale: — 


Care sunt cunoştinţele esenţiale pe care vrem să le câştige elevii? 
SFAT: determină şi elaborează la fiecare lecţie esentialul, în beneficiul 
elevilor si al tau. 


Cumsinvata mai bine elevii tai? 
SFAT: organizează predarea centrată pe elev, ea | este buna si de ea» 
beneficiază toți elevii, 


Ce schiinbări în lecţie vor permite ca tot mai multi elevi să invete?. 
.SFAT: Flexibilitatea este cea mai importantă: să vezi curriculum- une ca 
pe un ghid care se poate adapta Ja nevoile elevilor. ae 


Cum pot arăta elevii ca au învățat? 
SFAT: Întreabă elevii în asa fe încât să poată răspunde în neue foarte’ 
elocvente. 


Pot eu singur sà fac toate acestea? 

‘SFAT: Cei mat apropiaţi colegi sunt cei care dorese să se. schimbe şi 
învaţă. Putem sintetiza de aici o serie de sfaturi pentru adaptarea curriculara: 

= Sunteţi înconjurați de colegi care au o mulțime de idei, sfătuiţi-vă 
împreună! 

— Există persoane în comunitate care vă pot ajuta. 

— Elevii sunt o resursă pentru predare-învăţare. 

— Să nu uitaţi rolul si sprijinul părinţilor! 


Cu privire la primele întrebări, se desprind următoarele 
recomandări: 

__ Să încerci să géesti locul elevului în predare.. Daca faci asta, devii 

stăpânul curriculum-ului şi fiecare elev învață mai bine! 

5.7. MĂSURI GENERALE PENTRU CLASA OBIȘNUITĂ 


„Desigur, incluziunea depinde in mare parte de atitudinile 
profesorilor față de elevii cu cerinţe speciale, de viziunea lor asupra 
diferențelor în clasă şi a dorinței lor de a lucra efectiv cu acele 
diferenţe. În general, atitudinea profesorilor a fost considerată un factor 
decisiv în a face şcolile mai incluzive. Dacă profesorii din clasă nu 
acceptă educatia tuturor elevilor ca parte integrantă din meseria lor, 
vor incerca Să se asigure că alicineva (adesea un profesor specialist) 
preia responsabilitatea pentru copiii cu CES si va organiza o segregare 
ascunsă în şcoală (de exemplu, clasa specială) ”. 

Raport asupra educaţiei speciale, Educatia incluzivă şi practicile la 
clasă, Agenţia Europeană pentru Dezvoltarea Educaţiei Cerintelor 
Speciale, 2003, p. 8, traducere Asociaţia RENINCO România) 


Pentru rezolvarea dificultăţilor de învăţare, pe fundalul clasei obişnuite 
sunt propuse programe incluzive/comprehensive. Acestea promovează o educaţie 
pentru toţi şi o flexibilizare a curriculum-ului. Se recomandă folosirea unor 
strategii de lucru care încurajează cooperarea, abordarea pozitivă, individua- 
lizarea şi valorizarea fiecărui elev. 


Pentru a dezvolta în clasă practici de includere a elevilor cu dificultăţi de 
învăţare, Tilstone şi colab. (2000) propun o suită de măsuri de ordin general: 

— identificarea şi măsurarea nevoilor; 

— implicarea fiecărui elev în activitate şi sprijinirea elevilor în a-şi identi- 
fica propriile nevoi; 

— asigurarea că nevoile identificate sunt cu adevărat ale elevului; 


Activități de prevenire a dificultăţilor de învățare 


Studiile demonstrează că încercarea de a corecta sau de a reduce 
dificultățile de învăţare are o eficacitate limitată dacă nu se subsumează unui 
demers integrat de intervenţie cognitivă sau de limbaj. 

Există o serie de condiţii pentru a facilita învăţarea tuturor elevilor în 
clasă şi integrarea celor cu dificultăţi de învăţare. 


— Condiţii referitoare la cunoaşterea copiilor 

Pentru a interveni cu succes asupra copiilor cu dificultăţi de învăţare, este 
nevoie de a înțelege maj bine dezvoltarea copilului, mai precis, etapele pe care 
aceasta le străbate. Este bine să ne amintim cum achiziționează elevii si cum 
utilizează imaginile mentale, sau ideile şi simbolurile, cum comunică prin 
gesturi, jocul, desenul şi limbajul oral şi scris. 

Este important să stim, de asemenea, şi ce experiență personală are 
fiecare elev, interesele, sentimentele, mediul său de dezvoltare, punctele sale 
forte şi nevoile sale, gradul în care se adaptează la situaţii noi şi la mediul său 
social. 

— Condiţii referitoare la adaptarea metodei didactice 

După ce am identificat elementele precizate anterior, este nevoie să ne 
focalizäm atenția pe: 

— modul în care precizăm o anumită sarcină didactică la clasă atât 
material, cât şi metodic; 

— să stabilim timpul de care au nevoie elevii pentru a răspunde unei 
sarcini didactice; 

— valoarea pe care o are adaptarea muncii la clasă, la aptitudinile si 
interesele elevilor; 

— modul cel mai potrivit de a implica în activitatea şcolară pe fiecare 
elev; 

— importanţa faptului ca fiecare elev să fie stimulat şi să cunoască 
succesul. 

— Enumerarea nevoilor educative ale copiilor cu dificultăţi ale 
procesului de învăţare 

O coordonată importantă constituie enumerarea şi răspunsul la nevoile 
educative ale elevilor cu dificultăţi de învăţare la clasă. Ca profesori, trebuie să 
ştim că nevoile acestora sunt: 

— implicare eficientă; 

— citire şi scriere; 

— structură si orientare; 

— imagine de sine pozitivă; 

— organizarea activității, 

— sprijin personalizat. 


Implicarea eficientă. Aceşti elevi au nevoie de a se implica în procesul 
de predare-invatare ca toți ceilalți copii. Modul în care îi implicăm trebuie să fie 
însă un demers multisenzorial explicit, care îi ajută să avanseze. De aceea 
profesorii nu trebuie să piardă timpul cu activităţi repetitive asupra elementelor 
pe care ei le-au achiziţionat, decât în cazul în care acestea vizează formarea unui 
automatism sau dezvoltarea unei aptitudini. 

Citire şi scriere. Si ei trebuie să înveţe să scrie şi să citească. Pentru 
mulți dintre ei însă, citirea, ortografia şi calculul matematic prezintă dificultăţi şi, 
de aceea, metodele pentru ca ei să înveţe aceste elemente trebuie alese cu grijă. 

Structură si orientare. Pentru a duce la bun sfârşit achiziţiile școlare, ei 
au nevoie de structură şi de o bună orientare. Pentru că au dificultăţi în a organiza 
informaţia care vine de la simţuri, şi de multe ori nu pot să prevadă, trebuie să le 
furnizăm un cadru structurat de învăţare în clasă şi să îi prevenim permanent de 
cele ce urmează, ce dorim de la ei. 

Imagine de sine pozitivă. Au nevoie să-şi formeze o imagine pozitivă 
despre ei înşişi. Nu putem să le determinăm aptitudinile şi să le înţelegem 
comportamentele decât dacă ne apropiem de sentimentele fiecăruia. Numai când îşi 
împărtăşesc preocupările şi sentimentele ei pot să achiziționeze siguranță şi 
echilibru. 

Organizarea activităţii. Au nevoie de metode şi tehnici care să le 
permită să abordeze programul şcolar. Pe termen lung, nu le foloseşte dacă vom 
reduce regulile şi vom simplifica programul. De aceea e mai folositor să îi 
sprijinim să înveţe cum să îşi organizeze activitatea. Au nevoie de tehnici, pe 
care uneori le numim metacognitive, asupra modului cum înţeleg lucrurile, 
memorizează şi exprimă un conținut. Aceste tehnici sunt absolut necesare în 
învățământul secundar. 

Sprijin personalizat. Au nevoie de profesori care să înţeleagă modul lor 
de învăţare. Un elev care are un ritm lent se va simți dezorientat in fata unui 
program care îl sancţionează permanent dacă nu este în pas cu ceilalți. 

În sinteză, elevii cu dificultăţi de învăţare au nevoie, ca orice alt elev, să 
învețe şi să-şi dezvolte competențele specifice activităţii şcolare. De aceea, noi, 
profesorii, trebuie să ştim că principalele lor nevoi educaţionale, la școală, sunt 
simple şi legate de activitatea didactică curentă: implicarea eficientă; citire şi 
scriere; structură şi orientare; imagine de sine pozitivă; organizarea activităţii şi 
sprijin personalizat. 


5.8. STRATEGIILE DE ÎNVĂȚARE PROPUSE DE PACHETUL 
DE RESURSE UNESCO 


Pachetul de resurse UNESCO pentru profesori: „Cerinţe speciale la clasă”, 
1999, propune o perspectivă curriculară pentru abordarea dificultăţilor de învăţare 
în clasa obişnuită, mai flexibilă şi mai optimistă în rezolvarea problemelor pe care 
le întâmpină elevii în învățare. Acesta se referă la înţelegerea dificultăţilor copiilor 
în timp ce participă la activitățile şcolare, în clasa obişnuită. Problema centrală 
expusă în Pachetul de resurse este nu numai cunoaşterea strategiilor eficiente de 
predare-invatare în clasă, ci și folosirea lor permanentă în cadrul procesului 
didactic. Conținuturile si procesul de operationalizare a acestor conţinuturi merg 
împreună. Toţi copiii au nevoie de sprijin, dar şi profesorii, şcoala şi familia au 
nevoie de sprijin în îndeplinirea responsabilitatilor lor de predare si învăţare. 

Pentru a răspunde unui număr cât mai mare de elevi (şcoala incluzivă se 
adresează tuturor elevilor), se porneşte de la următoarele ipoteze: 

— Orice copil poate întâmpina dificultăţi în şcoală. 

— Asemenea dificultăți pot indica noi modalități de ameliorare a întregu- 
lui proces de predare-invatare. 

— Soluţiile găsite la ameliorarea proceselor de învăţare şi predare conduc 
la condiții mai bune de învăţare pentru toţi elevii. 

— Toţi profesorii care doresc să-şi dezvolte practicile didactice au nevoie 
să li se asigure sprijinul necesar. 

Se are astfel în vedere propunerea unor strategii de acțiune care să 
înlesnească o abordare flexibilă și diversificată a rezolvării dificultăţilor de 
învăţare în clasa de elevi. Se consideră că învăţarea este mult mai plăcută şi mai 
eficientă dacă în clasa de elevi se folosesc cinci strategii: 

— Se foloseşte învățarea în interactiune. 

— Se negociază obiectivele învățării. 

— Se demonstrează, se aplică şi apoi se analizează reacţiile. 

— Se realizează o evaluare permanentă ca răspuns al învăţării. 

— Se asigură sprijin pentru profesor şi pentru elevi. 


Să analizăm cele cinci propuneri: 

1. Învățarea interactivă se referă la folosirea unor strategii de învăţare 
care să pună accentul pe cooperare, colaborare si comunicare între elevi în 
procesul predării şi al învățării. Copiii pot învăţa prin experimentare, dar şi unii 
de la alții. De asemenea, profesorii învață mereu de la copii. Rezolvand 
problemele ivite pe parcursul predării şi învăţării în clasă, profesorul învață noi 
soluții si noi metode de abordare. Interacțiunea se petrece şi între profesori. 
Învăţarea eficientă presupune şi lucrul în echipă al profesorilor, precum şi 
schimburile de experienţă ca modalitate permanentă de lucru. 

2. Negocierea obiectivelor presupune permanenta discutare şi explici- 
tare a obiectivelor acţiunii de învăţare. Aceasta are in vedere relatiile dintre elevi 
şi profesori, ca şi relaţiile dintre elevi în activităţile de grup. Fiecare participant 
are idei, experienţă şi interese proprii. Este necesar, prin urmare, să se negocieze 
împreună obiectivele, pentru eficienţa activității. 

3. Demonstrația, aplicaţia si conexiunea inversă sunt nevoile reiesite 
din analiza prin cercetare/actiune a şcolii de tip incluziv. 

Orice învăţare este mai eficientă şi mai uşor asimilată dacă sunt 
demonstrate cele prezentate, se realizează aplicarea cunoştinţelor primite şi se 
exemplifică cu situaţii reale de viaţă, care fac apel la experienţa celui ce învaţă. 
În ultimă instanță, este important răspunsul prin conexiune inversă la cele 
învăţate. 

4. Evaluarea continuă. Orice învăţare trebuie să aibă în atenţie perma- 
nentă progresele înregistrate. Nu este vorba de a realiza numai evaluarea la 
sfârşitul unei secvențe de învăţare, ci de evaluare continua, traductibilă prin 
răspuns permanent la mesajele care vin de la cel care învaţă. Nici o întrebare nu 
poate rămâne fără răspuns, nici o intervenţie nu trebuie lăsată fără o apreciere. 

Eficienţa învăţării este determinată şi de permanentul răspuns pe care 
profesorul, sau ceilalți elevi, îl dau elevului. Ideile sunt ascultate, chiar când sunt 
greșite. Soluţiile sunt analizate. 

În afara mijloacelor cunoscute de evaluare, se exprimă nevoia de a se 
dezvolta o serie de comportamente eficiente din partea profesorului. Prima 

dimensiune a acestora se referă la comportamente şi o atitudine reflexiva şi de 
evaluare în predare. 

Printre aceste comportamente se pot enumera: 

— a asculta toate răspunsurile şi a aprecia fiecare intervenție; 

— a colabora într-un parteneriat de predare-invatare cu elevii şi cu alti 
profesori; 

— a provoca discuţii cu elevii şi cu alţi colegi; 

— a prezenta concluziile fiecărui pas al activităţii; 

— a se amuza împreună cu elevii, pentru a face învățarea mai naturală şi 
mai uşoară. 

5. Modalitätile de sprijin. Elevul trebuie sprijinit să înveţe în clasă 
împreună cu ceilalți. Sprijinul vine de la profesor, de la un alt profesor (de 
sprijin) sau de la un alt elev. 

Învățarea are nevoie de susţinere prin sprijin. Sprijin în interiorul clasei, în 
timpul procesului de predare-invatare, dar şi în afara clasei — prin dezvoltarea 
parteneriatului educativ cu familiile elevilor, cu alți specialişti şi cu comunitatea în 
general. 

Un elev care pune întrebări nu este mai slab decât ceilalţi, ci are nevoie 
de sprijin. Un copil cu dizabilităţi de învăţare poate învăţa într-o clasă obişnuită, 
dacă primeşte un ajutor suplimentar. Profesorul are nevoie de alti colegi şi de 
materiale variate care să-l sprijine. 

În afara activităţii propriu-zise din clasă, există numeroase surse de 
sprijin. În acest sens, un sprijin pentru predare îl constituie colaborarea eficientă 
cu familia şi o implicare reală a comunităţii în problematica procesului şcolar. 

Antrenarea unor strategii de sprijinire a învăţării în clasă este deosebit de 
importantă pentru dezvoltarea unui program de învăţare eficient. 

Extinzând modelele Pachetului de resurse, enumerăm şi propunem o 
serie de strategii interactive care respectă aceste cerinţe: 

— Construirea lecţiilor noi pe baza cunoştinţelor anterioare ale elevilor. 
Metodele recomandate sunt brainstorming-ul, rezolvarea de probleme, comuni- 
carea în grup mic şi comunicarea în perechi, observarea etc. 

— Folosirea experienţelor zilnice ale elevilor (strategii de analiză a datelor 
realului ce stau la baza unor noi însuşiri, precum şi cele care fac apel la memoria 
afectivă a copilului). 

Aplicarea practică a rezultatelor învăţării, în secvenţe didactice diferite în 
clasă, prin metode şi procedee de expresie ca: desenul, povestirea, poezia, 
enumerări de observaţii etc. 

— Folosirea povestirilor pentru trezirea interesului, 

— Raportarea învăţării la alte materii. 

— Folosirea călătoriilor şi excursiilor nu numai ca pretext de învăţare, dar 
chiar ca o sursă de noi experienţe. 

— Folosirea situațiilor de joc în învăţare, jocurile de rol si dramatizarea. 

— Folosirea problematizării pe secvenţe didactice. 

— Rezolvarea creativă a conflictelor din clasă (conflictele pot fi de valori, 
de resurse şi de interese); 

— Cunoaşterea iniţială a colectivului, a fiecărui elev în parte, să ducă la 
folosirea deschisă şi flexibilă a grupurilor de lucru şi învăţare. 

— Colaborarea cu familia şi comunitatea ca tehnici de sprijinire a 
învățării, predării şi evaluării. 


Cele mai utile metode și tehnici antrenate de strategiile menţionate sunt 
legate de: 

— climatul social favorabil: 

— cunoaşterea şi analiza comportamentelor de învăţare tipice fiecărui 


elev; 

— învăţarea în perechi; 

— învăţarea de la copil la copil; 

— echipa sau cuplul de profesori în predare: 

— colaborarea între elevi în predare-invatare; 

— părinţii ca parteneri; 

— îmbunătățirea formelor de întâlnire cu părinţii; 

— implicarea comunităţii; 

— îmbunătăţirea formelor de comunicare cu alti profesionişti din afara 
şcolii. 

— perfecționarea continuă a școlii, a practicii profesorilor şi a formelor de 
învăţare, 


5.9. ÎNREGISTRAREA SI EVALUAREA PROGRESELOR 
COPILULUI CU DIFICULTĂȚI DE ÎNVĂȚARE 


„Evaluarea este un proces continuu care implică reflectarea şi 
interpretarea evanimentelor şi activităților la clasă pe măsură ce 
acestea au loc. Prin urmare, mai presus de orice, evaluarea presupune o 
activitate mentală care descoperă informaţii relevante şi oferă un 
răspuns evenimentelor care apar.” 

(UNESCO, 1995, p. 89) 


Să urmărim pas cu pas care sunt acțiunile profesorului la clasă. Profesorul 
trebuie să cunoască punctele tari şi punctele slabe ale copiilor. Apoi, se stabileşte o 
lista de priorități în acţiune şi se elaborează obiectivele, precizându-se ce strategii 
vor fi folosite. Este necesară o permanentă înregistrare a progreselor pe termen 
scurt şi pe termen lung. Pentru a înregistra progresele, profesorii trebuie să respecte 
principiile integrității teoretice, al eficacitätii practice, ale echităţii şi ale respon- 
sabilitatii! 

Am văzut că prima etapa este ca profesorul să cunoască punctele tari $i 
punctele slabe ale copiilor. Atenţie: este o manieră pozitivă şi necesară în clasa 
de elevi. Asta, pentru că nu trebuie să ne mai închipuim că elevii au numai 
probleme, ci trebuie să vedem şi competențele pe care le au și cu care vom putea 
să sprijinim dezvoltarea lor, într-un domeniu sau altul. 

Apoi se stabileşte o listă de priorități: cu ce începem şi cum 
continuăm. 

După ce s-au identificat priorităţile şi obiectivele, trebuie să se identifice 
cum vor fi predate elementele de conţinut din curriculum şi ce strategii se vor 
folosi. Răspunsul la aceste întrebări depinde de abordarea profesorului. Dacă are 
o viziune incluzivă asupra învăţării, va folosi astfel de strategii şi metode încât îi 
va antrena, interactiv şi diferențiat, pe toți elevii, pentru că fiecare poate învăța 
de la fiecare. 

În orice clasă, elevii cu dificultăți de învăţare se pot integra dacă se 
propun acele strategii prin care elevii lucrează împreună, negociază, primesc 
sprijin şi învăţarea este evaluată permanent. 

O întrebare firească vine la acest moment: cum vom evalua? 


Inregistrarea progreselor elevului 


Dacă s-au stabilit priorităţile de învăţare, au fost identificate țintele de 
atins prin activităţi şi predarea-invatarea se realizează folosind strategii şi metode 
adecvate, devine tot mai evident că este nevoie să cunoaştem progresele pe care 
le înregistrează elevul. 


Etapele evaluării continue 


Se pot sintetiza patru etape: 

— identificarea progreselor şi înregistrarea lor; 

— folosirea datelor pentru adaptările ulterioare; 

— comunicarea progreselor către copil; 

— comunicarea progreselor elevului către ceilalți parteneri din pro- 
gramul de intervenție. 

Primul lucru de făcut este de a identifica dacă sunt realizate progrese. 
Apoi acestea trebuie înregistrate şi vor folosi la a adapta predarea-invatarea. Dar 
nu este numai asta! Progresele înregistrate trebuie cunoscute şi de elev, într-o 
manieră care să îi sprijine acțiunile viitoare. De asemenea, progresele trebuie 
cunoscute şi de către ceilalţi profesionişti care sunt implicaţi şi de familie, dacă 
ea este un partener real. UNESCO (1995, p. 89) priveşte evaluarea ca ţinând de 
responsabilitatile profesorului şi ca pe o componentă continuă a predării, şi o 
împarte în trei componente care se suprapun sau chiar apar simultan în practică: 

— culegerea de informaţii; 

— analiza; 

~ măsurile. 

Culegerea de informaţii este încurajată să folosească cu precădere 
metoda observaţiei. Observatia se poate realiza în contextul situaţiilor de 
învăţare din clasă în urma interacțiunilor obişnuite cu elevii prin: discuţii, 
însemnări, planificări şi liste de control, teste şi înregistrări audio-vizuale. 


Un exercitiu util 


O idee interesantă este legată de criteriile pe care le folosim la clasă în 
evaluarea copiilor cu dificultăţi de învăţare. Ce tipuri de informaţii ne vor sprijini 
pentru a identifica problemele copilului şi de unde le vom aduna. UNESCO 
(1995, p. 97) le propune profesorilor un exerciţiu care sprijină înţelegerea 
complexităţii problematicii evaluării şi nevoii de informaţii multiple, din surse 
variate, asupra copilului. 


Evaluarea criterială 


Vă preocupă un elev care întâmpină dificultăți de învăţare? Ce trebuie să 
ştiţi pentru a-l ajuta? In cele ce urmează, este dată o listă cuprinzând tipuri de 
informaţii. Numerotati-le în ordinea importanței lor. Completaţi ce consideraţi 
interesant în spaţiile existente. 


Mediui familial 
Coeficientul de inteligentă 

Date medicale 

Deprinderi. Cunoştinţe existente 
Comentariile profesorului anterior 
Comentariile părinților 


Propriile comentarii ale eleva | — 


Evidente. Documente şcolare 
Exemple de activităţi 

Teste 

Observațiile la clasă 


Intrebări cu valoare de principiu în evaluarea progreselor 


Este important să organizăm programul de evaluare a progreselor 
pornind de la nişte întrebări esenţiale. Cline (1992, apud Tilstone şi colab.) a 
identificat şi grupat următoarele întrebări cu valoare de principii de care 
trebuie să ținem seama în evaluarea progreselor copiilor cu dificultăţi de învăţare: 

Integritate teoretica: 

— Sunt bazate progresele pe un model acceptabil al dizabilitatii şi difi- 
cultatilor de învăţare? 

— Este bazat pe un model acceptabil referitor la procesul de învăţare prin 
care se respectă autonomia şi iniţiativa celui care învaţă modelul implicit referitor 
la dezvoltarea personalităţii care încorporează toate aspectele dezvoltării? 

— Se axează în mod explicit acesta pe aspectele care asigură o învăţare de 
succes? 

— Corespunde unei atitudini cât mai incluzive procesul de măsurare și 
culegere de informaţii cu privire la progres în învăţare? 


Eficacitate practică: 

— Sunt folosite surse de informare adecvate? 

— Se produc informaţii care să ducă direct la îmbunătăţirea procesului de 
predare-invatare? 

— Modul în care e condusă măsurarea implică pe copil, pe profesionişti şi 
pe părinți? 


Echitate: 

— Sunt protejate drepturile copilului şi ale părinților? 

— Se operează fără discriminare de gen, clasă socială, etnie, limbă sau 
religie? 


Responsabilitate: 

— Procesul de măsurare si informaţiile pe care le produce sunt prezentate 
deschis şi inteligibil către copil, părinţi, profesori, alți profesionişti, autorităţile 
educative? 

— Este acest proces eficient, adică îşi justifică costurile? 


Evaluarea sumativa a intervenției 


În plus, fata de măsurarea țintelor învăţării, este nevoie de o evaluare 
sumativă a progresului. Este vorba de o reflectare asupra prioritatilor initiale şi 
scopurilor şi obiectivelor fixate. Acesta se face la nivele variabile, reflectând 
ecologia predärii-învätärii: 

— trebuie să fie revăzute progresele pe termen lung si pe termen scurt; 

— trebuie să se privească aspectele legate de mediul de învăţare şi 
schimbările pe care acesta le necesită; 

— să se evidentieze aspecte legate de şcoală ca organizaţie şi tot ceea ce 
derivă din aceasta. 

Aceste niveluri de evaluare sunt interconectate şi, dacă evaluarea este 
clară, putem primi informații si asupra relaţiei profesor-elev despre ariile 
curriculare care trebuie schimbate, precum şi despre dezvoltarea personalului. 

Adaptarea evaludrilor 


Evaluarea este un proces de identificare, măsurare şi comparare. 

Principala grijă a profesorilor este realizarea unei evaluări care să 
corespundă atât normelor, cât şi nevoilor elevului. Se propune astfel o adaptare 
a evaluării, proces care ia în calcul felul cum se identifică competențele 
achiziționate, măsurarea lor, dar şi compararea cu rezultatele anterioare obținute. 

În urma aplicării Legii pentru Persoanele cu Dizabilitäti de Ordin 
Educaţional, apărută în 1997 în SUA, Consiliul pentru Copiii Exceptionali a 
elaborat, în anul 2000, o serie de materiale pentru îmbunătățirea MĂSURĂRII si 
EVALUĂRII copiilor cu dizabilităţi incluşi în clase obişnuite. Se propun, în 
esenţă, următoarele adaptări posibile în evaluare: 


Adaptarea măsurării prin acţiuni de schimbare 


TIMPUL — adaptarea timpului în care se face evaluarea, ceea ce 
presupune schimbări în durata testărilor. 

PLANIFICAREA — ceea ce presupune schimbări în alegerea perioadelor 
când se aplică masurarile. 

PLASAREA - care se referă la locul în care se face măsurarea. 

PREZENTAREA — modul de a reda sau schimbări în modul în care se 
face măsurarea. 

RĂSPUNSUL are în vedere diferite variante de răspuns pe care le dau la 
evaluare chiar elevii. 

O adaptate a evaluării presupune deci anumite schimbări care nu 
influenţează esenţa procesului de evaluare, dar oferă posibilitatea unei măsurări 
cât mai adecvate. Sunt propuse o serie de principii care orientează evaluarea şi 
determină atitudinea necesară. 

Principiile ce redirectioneazä schimbările necesare în ce priveşte: 

— Adaptarea măsurării, care nu este obligatorie pentru toţi copiii cu 
dizabilități. 

— Adaptarea care trebuie aprobată de comisiile care evaluează constant 
copilul. 

— Adaptarea care trebuie să se focalizeze pe nevoile elevului. 

— Adaptarea care trebuie să respecte mediul cultural şi etnic al elevului. 

— Adaptarea măsurării, care trebuie integrată în activitatea instructiv- 
educativă de la clasă. 

~ Adaptarea trebuie să fie concordantă cu legislaţia în vigoare si cu 
prevederile acceptate la nivelul inspectoratelor şcolare locale. 

~ Adaptarile trebuie planiticate din timp. 

— În luarea deciziilor trebuie să participe ŞI elevii. 

— Scopul măsurării trebuie să fie clar şi înțeles. 

— Să fie cerute şi realizate numai acele adaptări care sunt necesare si utile. 

— Să se identifice dacă adaptările propuse cer şi alte tipuri de adaptări. 

— Adaptările să ofere ocazii de practică pentru elev. 

— Să nu uităm că adaptarea testelor nu înlătură în mod obligatoriu! 
frustrările elevului! 


5.10. ROLUL PROFESORULUI CU PRIVIRE LA ELEVII 
CARE URMEAZĂ PROGRAME SPECIALE 
SAU INTERVENŢII SPECIALIZATE 
PENTRU DIZABILITATILE DE ÎNVĂŢARE 


Aşa cum am văzut, multi elevi au dificultăţi în activitatea şcolară. 
Majoritatea lor vin la şcoală cu dorința aprigă de a reuşi şi de a avea succes. 
Gândiţi-vă cum se simt dacă nu reuşesc, ci sunt permanent în situaţia de elevi cu 
performanţe scăzute! Dacă problema este doar din lipsa unei instruiri adecvate, 
cu puţin ajutor de la profesor, sau chiar de la un coleg, lucrurile se pot aranja. Dar 
dacă este vorba de deprinderi scăzute de procesare a informaţiei, copiii au nevoie 
de programe speciale. Dacă acestea nu apar la timp, elevii vor resimti frustrare la 
activităţile din şcoală, dar vor avea şi probleme constând în stima de sine, în 
relaţiile cu familia şi cu ceilalţi copii. Nu este vorba doar de succesul şcolar, ci de 
integrarea în şcoală şi, mai târziu, în viaţă. 


Rolul profesorului de la clasă 


Profesorul de la clasă va urmări să realizeze: 

— Măsuri generale şi speciale pentru ca elevul să se poată integra în clasa 
sa. 

— Colaborarea cu specialiştii care organizează programele speciale de 
remediere, inclusiv cu familia elevului. 

— Găsirea căilor pentru a sprijini formarea unei imagini de sine cât mai 
pozitive pentru fiecare elev. 


5.11. RECOMANDĂRI ŞI SUGESTII DE ORDIN GENERAL 
PENTRU PROFESORII DE LA CLASĂ 


UNESCO, Pachetul de resurse pentru instruirea profesorilor, 
Cerinţe speciale în clasă, 1995. 


Profesorul eficient îşi sprijină elevii prin: 
— Stabilirea clara a scopului activităţilor didactice; 
— Acceptarea si valorizarea diversităţii si opțiunilor diferite; 


18] 


— Reflectarea asupra activităților desfășurate si evaluarea perma- 
nentă a intervențiilor sale si a celor ale copiilor; 

— Utilizând flexibil toate resursele posibile; 

— Folosind cooperarea în clasă si în afara ei; 


Sugestii pentru profesori 

O viziune pragmatică şi interesantă ne oferă Susan Winerbrenner (1996), 
care analizează dificultăţile de învăţare într-o perspectivă realistă, pragmatică si 
foarte apropiată de găsirea soluţiilor optime de intervenţie la clasă. Pornind de la 
ideea că orice profesor trebuie să îşi îndeplinească rolul de dascăl fără a se lăsa 
influențat de etichetele pe care le pot da alti profesionişti, autoarea descrie 
problemele de învăţare de pe poziţia cadrelor didactice şi oferă descrierea 
acestora şi sugestii de remediere. 

Aşa cum specifică autoarea citată mai sus (1996, p. 21), într-o manieră 
practică şi eficientă, profesorii trebuie să ia în calcul următoarele sugestii: 

— să nu uite că orice copil care are dificultăţi de învăţare nu poate învăţa 
în mod tradiţional. Chiar nu trebuie să se teamă dacă există o diferenţă între eti- 
cheta de copil cu dizabilităţi sau educaţie specială şi strategiile care dau rezultate; 

— câteodată apar comportamente inadecvate datorită faptului că nu sunt 
folosite tipurile de învăţare care îl caracterizează pe un copil sau pe altul. Lipsa de 
încurajare, frustrarea că nu sunt stimulati sau percepţia scăzută asupra propriei 
persoane determină situația ca unii copii să se comporte altfel decât ar dori sau ar 
putea; 

— pentru copiii care prezintă probleme legate de sistemul neurologic, 
adică cei cu deficit de atenţie sau hiperactivitate, nu trebuie ca profesorii să se 
teamă de faptul că pot exista şi tratamente medicale de care aceşti copii 
beneficiază. Este necesar ca în timp intervenţia medicală să se reducă tot mai 
mult în favoarea educației, pe măsura automatizării comportamentelor dezirabile; 

— dacă unii dintre copiii cu dificultăți de învăţare au urmat anterior o 
şcoală sau un program special, este firesc ca profesorul să ceară sprijin din 
partea unor profesionişti specializați. Educaţia incluzivă îi valorizează și sprijină 
pe toți copiii, nu îi sacrifică pe unii pentru alții. 

— Profesorii nu trebuie să uite că strategiile care ajută elevii să aibă 
succes în învățare le sunt de folos tuturor elevilor. 


Lecţii învăţate din experienta altor profesori 


„. Câteva sfaturi şi recomandări provenite din te Rs Rene 
are. lucrează cu copii cu dizabilităţi de învăţare: 
- — trataţi copilul mereu ca pe un individ şi. ‘asigurati- VA cä in primul rând 
este pentru voi un copil. şi abia apoi, o persoană cu dizabilitate; 
= iu va adresati niciodată celui care impinge căruciorul”, ci celui care 
wil ocupă”, chiar dacă este un copil mic; pe 

-- asigurati-va că este împreună cu ceilalți copii şi nu stă deloc izolat; 

—asigurati-va că ceilalți copii nu sunt ironici şi îl tratează pe colegul lor cu 
respect; 

"— pretuiti, încurajați si valorizati mereu copilul, chiar daca sunt rezultate 
foarte mici; 

— implicaţi copilul în toate activităţile care au loc şi încurajaţi-l să 
exploreze împrejurimile; 

— prezentați progresele copilului către părinţi şi alti adulți şi persoane 
care vin în contact cu acesta şi asigurati-va că aceştia preţuiesc fiecare succes, 
chiar dacă pare mic; 

— să aveţi aşteptări realiste cu privire la copil şi abilitățile lui, dezvoltați 
activităţi adecvate pentru abilităţile lui pentru a îi oferi şansa să obțină rezultate 
pozitive şi progrese cât de mici; 

~ dati ocazia ca fiecare copii să poată decide şi încurajați luarea deciziilor 
şi alegerea soluţiilor. 

Fiecare adult care acţionează ca profesionist în viata unui copil cu 
dizabilităţi poate deveni un exemplu de practici adecvate în formarea celorlati 
adulți şi profesionişti din viata copilului. 

De aceea, este important ca să i se favorizeze copilului să trăiască cât mai 
aproape de un stil de viaţă normal! 


Indemn pentru profesori si părinți: 
— Putem să sprijinim copilul cu dizabilități de învătare să devină un 
adult integrat şi care poate avea o viață fericită. 


De aceca: 

— vorbiti sincer despre problemele pe care le întâmpină copilul; 

— amintiti-i copilului mereu că este inteligent, dar este diferit de ceilalți 
prin felul în care învaţă; 

— identificaţi care sunt punctele forte si talentele copilului şi încurajați-i 
să le dezvolte; 

— antrenați copilul în strategii care să ofere succesul unor activități la care 
ați sesizat că are probleme; 

— sprijiniți tot timpul efortul copilului către realizare: 

— faceti-va timp să îl ajutaţi la temele pentru acasă; 

— fiți un model când copilul studiază prin a citi sau a serie în același timp 
cikel 

— stabiliti-va scopuri și aşteptări realiste; 

— lucraţi în colaborare profesorii cu părinții; 

— intelegeti şi sprijiniți sistemul educaţional; 

—'ascultati copilul când vrea să vorbească; 

— sprijiniți copilul să îşi identifice propriile nevoi şi să argumenteze rezol- 
varea lor; 

_ = apreciați copilul pentru. unicitatea sa, calităţile 


lé speciale şi contri- 


Copiii cu dificultăți de învăţare au nevoie ca profesorii să îi înveţe şi să le 
sprijine dezvoltarea la fel cum au nevoie de căldura și sprijinul familiei lor. În 
acest proces complex, felul în care îi considerăm, îi apelăm şi le construim 
imaginea de sine este crucial. Profesorii învaţă şi din experienţa altor profesori şi 
trebuie să retina că „pot sprijini” învăţarea elevilor cu dizabilităţi de învăţare şi 
„pot să primească la rândul lor sprijin” pentru aceasta. 

Trecem toţi prin învățare, dezvoltare, provocări şi dificultăți. 


Tot în acest capitol am încercat să încurajăm profesorii să vadă în fiecare 
elev un POTENTIAL. Fără asta nu putem schimba percepţia negativă asupra 
dificultăților de învăţare. O pedagogie a diversităţii, care apreciază diferenţele 
dintre elevi ca pozitive şi sprijină învăţarea tuturor, devine tot mai mult o 
necesitate determinată de recunoaşterea valorii dezvoltării umane şi de respec- 
tarea potențialului fiecărui elev. E o schimare necesară, dar nu prea uşoară şi nici 
rapidă, 


Unul dintre profesorii mei mi-a răspuns odată cu privire la neliniştile 
mele referitoare la schimbarea prea înceată din şcoală: „Dacă noi nu am crede în 
posibilităţile elevilor noştri şi nu am fi vizionari, nu ne-am mai numi profesori. 
Asta e în fapt menirea noastră”. 

Voi nu credeţi la fel? 

